
Sfântul ierarh Calinic de la Cernica (1787-1868) 
(11 aprilie) 





Sfântul Calinic de la Cernica (*7 octombrie 1787 - ţIl aprilie 1868) a fost un 
călugăr, ctitor de biserici, teolog, stareţ al Mânăstirii Cernica şi episcop al 
Râmnicului. 

Evanghelia şi Apostolul zilei 





Zis-a Domnul: 

9. Eu sunt uşa: de va intra cineva prin Mine, se va mântui şi va intra şi va ieşi 
şi păşune va afla. 

10. Furul nu vine decât ca să fure şi să junghie şi să piardă. Eu am venit ca 
viață să aibă şi din belşug să aibă. 

11. Eu Sunt păstorul cel bun. Păstorul cel bun îşi pune sufletul pentru oile 
sale. 

12. lar cel plătit şi cel care nu este păstor şi ale cărui oi nu sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13. Dar cel plătit fuge, pentru că este plătit şi nu are grijă de oi. 

14. Eu Sunt păstorul cel bun şi cunosc pe ale Mele şi ale Mele Mă cunosc pe 
Mine. 

15. Precum Mă cunoaşte Tatăl şi Eu cunosc pe Tatăl. Și sufletul Îmi pun 
pentru oi. 

16. Am şi alte oi, care nu sunt din Staulul acesta. Şi pe acelea trebuie să le 
aduc şi vor auzi glasul Meu şi va fi o turmă şi un păstor. 


Apostol 





Fraţilor, 

26. Un astfel de Arhiereu se cuvenea să avem: sfânt, fără de răutate, fără de 
pată, osebit de cei păcătoşi şi fiind mai presus decât cerurile. 

27. EI nu are nevoie să aducă zilnic jertfe, ca arhiereii: întâi pentru păcatele 
lor, apoi pentru ale poporului, căci El a făcut aceasta o dată pentru 
totdeauna, aducându-Se jertfă pe Sine însuşi. 

28. Căci Legea pune ca arhierei oameni care au slăbiciune, pe când cuvântul 
jurământului, venit în urma Legii, pune pe Fiul, desăvârşit în veacul 
veacului. 


1. Lucru de căpetenie din cele spuse este că avem astfel de Arhiereu care a 
şezut de-a dreapta tronului slavei în ceruri, 

2. Slujitor Altarului şi Cortului celui adevărat, pe care l-a înfipt Dumnezeu şi 
nu omul. 

Slujba Sfântul ierarh Calinic de la Cernica 





Se cuvine a şti că: În situaţia calendaristică de acum a Bisericii noastre (calendar 
îndreptat şi Pascalia după calendarul neîndreptat), Sfintele Paşti se serbează 
între 4 aprilie şi 8 mai (în loc de 22 martie şi 25 aprilie din calendarul ne- 
îndreptat). Deci sărbătoarea Sfântului ierarh Calinic de la Cernica poate să cadă 
între luni în săptămâna a patra din Postul mare (când Paştele cad la 8 mai) şi 
Duminica a doua după Paşti sau a Sfântului Toma (când Paştele cad la 4 
aprilie). Pentru toate cazurile când sărbătoarea Sfântului Calinic cade într-una 
din duminicile a patra, a cincea sau a şasea din Postul mare, sau într-una din 
zilele Săptămânii Patimilor, sau într-una din zilele Săptămânii Luminate, sau în 
Duminica Sfântului Toma, slujba Sfântului Calinic de la Cernica se va cânta 
împreună cu slujba zilei din Triod sau din Penticostar, aşa cum se va arăta la 
sfârşitul acestui Minei la învăţătura de tipic a lui Marcu, pentru zilele de 11 
aprilie şi 23 aprilie. 


La Vecernia mică 
La Doamne, strigat-am..., se pun stihirile sfântului pe 4, glasul 1: 
Podobie: Prea lăudaţilor mucenici... 
Sosit-a praznicul tău cel prea strălucit, care luminează pe cei ce aleargă la tine 
cu credinţă, purtătorule de Dumnezeu ierarhe Calinic; şi se bucură cetatea de 


scaun a Bucureştilor, care te-a odrăslit pe tine, că în locaşurile cereşti te-ai 
sălăşluit, roagă-te pentru sufletele noastre. 

Din tinereţe în ostrovul pustnicesc al Cernicăi viaţa ta o ai închinat lui Hristos şi 
trupul ţi-ai smerit cu postul, cu privegherea şi cu rugăciunea. lar acum, cu 
îngerii petrecând, roagă-te lui Dumnezeu să se mântuiască sufletele noastre. 


De Dumnezeu înţelepțite, părintele nostru Calinic, luminător te-ai arătat cu stră- 
lucirile virtuţilor şi ale minunilor tale. Şi acum, îndrăznire având către Mân- 
tuitorul, roagă-L să dăruiască sufletelor noastre pace şi mare milă. 


Mulţimile călugărilor se bucură astăzi şi saltă adunarea drepteredincioşilor; că 
după vrednicie ai luat cununa cea neveştejită a măririi dumnezeieşti, Sfinte 
părinte Calinic. Pentru aceasta, cu glasuri cuvioase, cântare de laudă îți adu- 
cem, slăvind pe Dumnezeu, cel ce te-a încununat pe tine. 


Slavă..., glasul al 2-lea 
Moştenitorule al darului şi părtaşule al măririi celei cereşti, slujitorule al 
Domnului, Sfinte ierarhe Calinic, după numele tău de bun biruitor şi viaţa ta a 
fost; că bine luptându-te, duhurile răutăţii ai biruit şi la îngerească viaţă ai ajuns. 
Și acum, prea fericite, nu înceta a te ruga lui Dumnezeu pentru sufletele noastre. 
Și acum..., a Născătoarei, acelaşi glas 
Toată nădejdea mea spre tine o pun, Maica lui Dumnezeu! Păzeşte-mă sub 
acoperământul tău! Că tu eşti mântuirea celor din primejdii şi limanul celor 
înviforaţi; şi izbăveşti, cu rugăciunile tale către Dumnezeu, pe cei ce aleargă la 
tine cu credinţă. 

La Stihoavnă 


Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Din tinereţe te-ai arătat vas ales al Duhului, purtătorule de Dumnezeu, părintele 
nostru Calinic pentru aceasta te fericim. 


Stih: Cinstită este înaintea Domnului, moartea cuviosului Lui. 


Cu mâinile tale, sfinte, crucea Domnului ridicând, uneltirile diavoleşti printr- 
însa desăvârşit le-ai zdrobit pentru aceasta te lăudăm. 

Stih: Preoţii Tăi, Doamne, se vor îmbrăca întru dreptate şi cuvioşii Tăi se vor 
bucura. 


Cetele monahilor şi ale credincioşilor se adună astăzi împreună, spre pomenirea 
ierarhului Calinic, lăudând pe Dumnezeu, Cel ce cu darul minunilor l-a învred- 
nicit. 


Slavă... Şi acum..., asemenea 


Stăpână, ceea ce eşti bună, ridică prea curatele tale mâini către Fiul tău şi Dum- 
nezeu, ca să mântuiască pe robii Săi, cei ce se roagă ţie. 


Troparul, glasul 1: De Dumnezeu purtătorule, părintele nostru Calinic, povăţu- 
itorule al călugărilor, podoaba cuvioşilor şi lauda arhiereilor, ajutătorule al celor 
din nevoi şi făcătorule de minuni! Cu nevoinţele tale chip de sfinţenie te-ai 
arătat, iar acum cu îngerii în ceruri te veseleşti; cu care roagă pe milostivul 
Dumnezeu să ne dăruiască pace şi mare milă. 


Slavă... Și acum..., al Născătoarei 


Gavriil zicând ţie: Fecioară, bucură-te!, împreună cu glasul S-a întrupat Stă- 
pânul tuturor, întru tine, sicriul cel sfânt, precum a zis dreptul David. Arătatu-te- 
ai mai desfătată decât cerurile, ceea ce ai purtat pe Făcătorul tău. Slavă Celui ce 
S-a sălăşluit întru tine! Slavă Celui ce S-a născut din tine! Slavă Celui ce ne-a 
mântuit pe noi, prin naşterea ta! 


La Vecernia mare 


După obişnuitul Psalm, se cântă: Fericit bărbatul..., starea întâi. La Doamne, 
strigat-am..., se pun stihirile pe 8, glasul al 4-lea: 


Podobie: Ca pe un viteaz între mucenici... 


Nevoinţele tale cele pustniceşti, cine le va spune? Că trupul ţi-ai strunit cu înde- 
lungă postire şi cu nedormirea privegherilor. Stins-ai văpaia patimilor cu roua 
lacrimilor şi cu mulțimea ostenelilor tale; şi te-ai aprins cu focul doririi după 
cele dumnezeieşti, chip al neprihănirii făcându-te şi scară suitoare către cer te-ai 
arătat celor ce-ţi urmează ţie cu credinţă şi te fericesc pururea. 


Cine nu se va minuna de smerenia ta cea de negrăit şi de dragostea ta cea către 
toți? Că pe pământ ai trăit, dar cereşte ai vieţuit, ca un înger în trup; şi cu răb- 
darea şi blândeţea pe toţi i-ai covârşit. Făcutu-te-ai chip al curăţiei şi învăţător al 

înfrânării. Pentru aceasta întru cămările cereşti te-ai sălăşluit, prea fericite, roa- 
gă-te pentru sufletele noastre. 


Împodobit ai fost cu multe daruri, părintele nostru Calinic! Că prin iubirea de 
Hristos, ca un al doilea Antonie ai strălucit; cu blândeţea şi smerenia, ierarhului 
Nicolae te-ai asemănat; cu înţelepciunea şi înfrânarea următor marelui Vasile te- 
ai făcut; şi de darul minunilor te-ai învrednicit. Pentru aceasta împreună cu 
sfinții sălăşluieşti acum în lumina cea neînserată şi te rogi, prea fericite, pentru 
sufletele noastre. 


Înflorit-a ca un crin ostrovul pustnicesc al Cernicăi, prin truda ta, prea cu- 
vioase! Că lipindu-ţi sufletul de lavra ta, din tinereţe, ai împodobit-o cu oste- 
nelile tale; şi, ca un nou Nicodim de la Tismana, grădina prea frumoasă a flo- 
rilor îngerescului chip ai făcut-o; ceata călugărilor ai înmulțit şi înţelepţeşte ai 
povăţuit-o. Pe Hristos Dumnezeu roagă-L să păzească sfântă mănăstirea ta în 
pace şi pe cei ce cu credinţă şi cu dragoste săvârşesc sfântă pomenirea ta. 


Alte stihiri, glasul al 4-lea: 
Podobie: Dat-ai semn... 


Cu strălucirile cele dumnezeieşti fiind împodobit, purtător de lumină te-ai arătat, 
ierarhe Calinic! Şi întru Duhul Sfânt fiind îmbrăcat, totdeauna ai intrat luminat 
întru Sfânta Sfintelor; şi ca un sfințit slujitor, cu darul cunoscând tainele cele 
dumnezeieşti, cu îndrăznire te rogi pentru sufletele noastre. 


Viaţa ta a strălucit cu bunătățile cele duhovniceşti, şi a luminat pe cei bine 
credincioşi, risipind întunericul înşelăciunii; că te-a arătat, cu adevărat, ca o stea 
luminoasă, ierarhe, iar acum sălăşluieşti unde este lumina cea neapropiată, fiu al 
zilei făcându-te cu darul Duhului; pentru aceasta, cu dragoste te cinstim, pururea 
pomenite! 


Prin credinţă, mintea ţi-ai împodobit, râvnă către cele dumnezeieşti având, de 
Dumnezeu înţelepțite; căci în trup stricăcios fiind, la nestricăciune ai năzuit; şi 
la curăție ajungând, ai câştigat strălucirea celor fără de trupuri, luminătorule 
prea înțelepte şi rugătorule pentru sufletele noastre. 


Pe cel ce a îmbogăţit bisericile cu scripturi duhovniceşti şi ne-a povăţuit pe noi 
la calea pocăinţei, multe feluri de necazuri îndurând, pe ierarhul lui Hristos 
Calinic, cu cântări de laudă să-l cinstim; şi fiind cei ce ne-am învăţat de la 
dânsul blândeţea şi bunătatea, să-l prăznuim după datorie, că se roagă Domnului 
pentru sufletele noastre. 

Slavă..., glasul al 6-lea 


Pe cel ce este podoabă arhiereilor şi laudă călugărilor, liman de scăpare cre- 
dincioşilor, întărirea cuvioşilor şi luceafărul luminos al Bisericii lui Hristos, 
veniţi, iubitorilor de praznic, cu cântări duhovniceşti să-l lăudăm, zicând: 
Bucură-te, hrănitorule şi păzitorule al turmei tale, prea fericite Calinic! Nu 
înceta a te ruga Mai-marelui păstorilor, lui Hristos Dumnezeu, pentru cei ce cu 
credinţă şi cu dragoste prăznuiesc pururea cinstită pomenirea ta. 


Și acum..., a Născătoarei, acelaşi glas 


Cine nu te va ferici, Preasfântă Fecioară? Sau cine nu va lăuda prea curată 
naşterea ta? Că Cel ce a strălucit fără de ani din Tatăl, Fiul Unul-Născut, Ace- 
laşi din tine, cea curată, a ieşit, în chip de negrăit întrupându-Se, din fire 
Dumnezeu fiind şi cu firea om făcându-Se pentru noi. Nu în două feţe fiind 
despărțit, ci în două firi neamestecat fiind cunoscut. Pe Acela roagă-L, curată, 
cu totul fericită, să se miluiască sufletele noastre. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Prochimenul zilei. 
Paremiile 


Din cartea Pildelor, citire: 
(din cap. III si VIII) 


Pomenirea dreptului cu laude şi binecuvântarea Domnului peste capul lui. Feri- 
cit este omul care a aflat înţelepciunea şi muritorul care a dobândit pricepere. Că 
mai bună este neguţătoria acesteia, decât vistieriile aurului şi argintului. Şi mai 
scumpă este decât pietrele cele de mult preţ; şi tot ce este scump nu este vrednic 
de ea. Pentru că lungimea zilelor şi anii vieţii sunt în dreapta ei şi în stânga ei 
bogăţie şi mărire. Că din gura ei iese dreptatea; legea şi mila pe limbă le poartă. 
Deci ascultaţi-mă pe mine, o fiilor, că lucruri de cinste voi să spun. Şi fericit 
este omul care căile mele le va păzi. Că ieşirile mele sunt ieşiri de viaţă şi se 
găteşte vrerea de la Domnul. Pentru aceasta, vă rog pe voi şi pun înainte glasul 
meu fiilor omeneşti. Că eu, înţelepciunea, am tocmit sfatul şi ştiinţa şi gândul eu 
l-am chemat. Al meu este sfatul şi întărirea, a mea este priceperea şi a mea este 
tăria. Eu pe cei ce mă iubesc pe mine îi iubesc; şi cei ce mă caută vor afla dar. 
Înţelegeţi, dar, cei fără de răutate chibzuială, şi cei neînvăţaţi puneţi la inimă. 

Ascultaţi-mă pe mine iarăşi, că lucruri de cinste voi să vă spun. Şi voi scoate din 
buzele mele cele drepte, că adevărului se va pleca grumazul meu; şi urâte sunt 
înaintea mea buzele mincinoase. Că dreptate sunt toate graiurile gurii mele, 
nimic nu este într-însele strâmb, nici încâlcit. Toate sunt drepte celor ce înţeleg 
şi netede celor ce află cunoştinţă. Că vă învăţ pe voi adevărul, ca să fie în 
Domnul nădejdea voastră şi să vă umpleţi de Duh. 


Din cartea Pildelor, citire: 
(X, 32-X1, 12) 


Gura dreptului izvorăşte înţelepciune, iar limba nedreptului va pieri. Buzele 
celor drepţi vorbesc cele cuviincioase, iar gura păcătoşilor cele de ocară. Cum- 
penele viclene urâciune sunt înaintea Domnului, iar cumpăna dreaptă primită 
este Lui. Oriunde intră strâmbătatea, acolo şi ocara, iar gura înţelepţilor se înva- 
ță înţelepciune. Săvârşirea drepţilor va îndrepta pe dânşii şi strâmbătatea 
călcătorilor de lege va prăpădi pe ei. Nu vor folosi averile în ziua mâniei; iar 
dreptatea va mântui de la moarte. Murind dreptul, a lăsat grijă, iar pieirea 
nelegiuiților este grabnică şi de râs. Dreptatea celui fără prihană îndreptează 
căile, iar cel fără de lege întru necredinţă cade. Dreptatea oamenilor drepţi îi va 
mântui pe ei; iar cei fără de lege se vor prinde întru fărădelegea lor. Sfârşindu-se 
omul drept, nu-i va pieri nădejdea; iar lauda nelegiuiților va pieri. Dreptul din 
cursă va scăpa şi în locul lui se va da cel necredincios. În gura celor fără de lege 
este pieirea aproapelui, iar chibzuinţa drepţilor este cu bună sporire. Întru 
bunătățile drepţilor se va îndrepta cetatea, iar cu gura nelegiuiţilor se va scăpa. 
Batjocoreşte pe aproapele cel lipsit de minte, iar omul înţelept linişte aduce. 


Din Înţelepciunea lui Solomon, citire: 
(IV, 7-15) 


Dreptul când ajunge să se sfârşească, întru odihnă va fi. Că bătrânețile sunt 
cinstite, nu cele de mulţi ani, nici cele ce se numără cu numărul anilor. Şi cărun- 
teţele sunt înţelepciunea oamenilor şi vârsta bătrâneților viaţa nespurcată. Plăcut 
lui Dumnezeu făcându-se, l-a iubit, şi vieţuind între păcătoşi, s-a mutat. Răpitu- 
s-a, ca să nu schimbe răutatea mintea lui sau înşelăciunea să înşele sufletul lui. 
Că râvna răutăţii întunecă cele bune şi neînfrânarea poftei schimbă gândul cel 
fără de răutate. Sfârşindu-se curând, a plinit ani îndelungaţi. Că plăcut era 
Domnului sufletul lui; pentru aceea s-a grăbit a-l scoate pe dânsul din mijlocul 
răutăţii. lar popoarele văzând, n-au cunoscut nici au pus în gând una ca aceasta: 
că dar şi milă este întru cuvioşii Lui şi cercetare întru aleşii Lui. 


La Litie 


Stihirile sfântului, glasul 1, însuşi glasul: 

Cu dorul frumuseţii celei de sus aprinzându-te, prea fericite, toate desfătările 
lumii le-ai trecut cu vederea, din tinereţile tale; şi pe şarpele ispitelor gonindu-l 
cu înfrânarea, cu răbdarea şi cu smerenia, îngerească viaţă pe pământ ai petre- 
cut. Cu dumnezeiască învăţătură mintea ţi-ai luminat şi inima cu bunătate şi cu 
blândeţea ţi-ai împodobit. Ajută-ne şi nouă prea sfinte, cu rugăciunile tale, să ne 
izbăvim din moartea cea veşnică. 


Mulțimea ostenelilor cu curăţia vieţii tale celei îmbunătăţite o laudă cetele 
călugărilor. Că pe toţi i-ai întrecut cu asprimea nevoinţelor tale celor pustniceşti. 
Truditu-ţi-ai trupul şi l-ai robit pe el duhului, cu postul, cu privegherea şi cu 
rugăciunea. lar acum întru bucuria sfinţilor ai intrat; cu care, roagă-te, prea 
fericite, să ne izbăvim de cursele vrăjmaşului. 


Precum odinioară mănăstirea ta ai izbăvit-o cu rugăciunile tale, de urgia păgâ- 
nătății şi mânia dintru început a nelegiuiţilor întru priinţa ai întors-o, aşa şi pe 
noi acum izbăveşte-ne de toată reaua întâmplare a războiului, a foametei şi a 
bolilor. Şi cu mijlocirile tale către Dumnezeu, prea sfinte, dăruieşte ţării tale 
pace şi mare milă. 


Slavă..., glasul al 5-lea 


Prea cuvioase părinte, tu după vrednicie în raiul desfătărilor te-ai sălăşluit şi 
dumnezeiască slavă nemijlocit o vezi. lar acum din locaşurile cereşti privind, 
ascultă-ne pe noi, cei ce cu credinţă şi cu dragoste alergăm la a ta bunătate; şi cu 
mijlocirile tale izbăveşte-ne pe noi din toată primejdia şi nevoia, de Dumnezeu 
văzătorule, părintele nostru Calinic. 


Și acum..., a Născătoarei, acelaşi glas 


Pe prea curata Maică a Păstorului celui bun, adunându-ne să o lăudăm, pe norul 
cel purtător de lumină, chivotul cel însuflețit şi scaunul Stăpânului cel în chipul 
focului, năstrapa cea de aur şi mântuirea tuturor creştinilor. Şi lăudând-o, aşa să 
zicem: învredniceşte-ne pe noi, cei smeriţi, Împărăției Cerurilor, că nimic nu e 
cu neputinţă mijlocirii tale, prea curată! 


La Stihoavnă 
Stihirile ierarhului, glasul al 8-lea: 
Podobie: O, prea slăvită minune! Izvorul vieţii în mormânt se punc, şi scară 
către Cer mormântul se face; veseleşte-te Ghetsimani, a Născătoarei de Dumne- 


zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, Cel ce dă lumii prin tine mare milă. 

Bucură-te, podoaba ierarhilor, îndreptătorul călugărilor, lauda păstorilor, locui- 
torule împreună cu îngerii, prea sfințite părinte Calinic! Bucură-te, chip al cură- 
ției, vas ales al harului dumnezeiesc şi fierbinte rugător pentru sufletele noastre. 


Stih: Cinstită este înaintea Domnului, moartea cuviosului Lui. 


Racla moaştelor tale, prea înțelepte părinte, o înconjurăm cu evlavie, ca pe un 
izvor de daruri şi de minuni. Că vindecă patimile sufletelor şi ale trupurilor şi 
izgoneşte duhurile întunericului. Pentru aceasta, cel ce eşti blând şi mult-mi- 
lostiv, roagă-te să se dăruiască nouă mare milă. 


Stih: Preoţii Tăi, Doamne, se vor îmbrăca întru dreptate şi cuvioşii Tăi se vor 
bucura. 


O, prea minunate părinte Calinic, din tinereţe râvnind la adâncul înţelepciunii, 
crucea Domnului ai luat şi până la sfârşit L-ai urmat; pentru aceasta, după 
vrednicie, cereştile daruri ai dobândit. Roagă-te, dar, să se mântuiască sufletele 
noastre. 


Slavă..., glasul al 8-lea 


Strălucind cu lumina faptelor bune şi cu înţelepciunea cea de sus, turma ta de 
toată vătămarea potrivnicilor ai păzit-o, fericite ierarhe Calinic. Arătatu-te-ai 
păstor desăvârşit, punându-ţi sufletul pentru oile tale. Obşte de monahi bine ai 
povăţuit, turma cuvântătoare înţelepţeşte ai păstorit, preoţi spre slujba Domnului 
cu chibzuinţă ai rânduit şi locaşuri dumnezeieşti cu râvnă ai zidit ca un iconom 
prea înţelept al darului lui Dumnezeu. Nu înceta a ruga pe Cel ce te-a mărit pe 
tine, să mântuiască sufletele noastre. 


Și acum..., a Născătoarei 

Fecioară nenuntită, care pe Dumnezeu în duh de negrăit L-ai zămislit cu trup, 
Maica Dumnezeului celui Preaînalt, rugăciunile robilor tăi primeşte-le, ceea ce 
eşti cu totul fără prihană; care tuturor dăruieşti curăţire de greşeli; acum rugă- 


ciunile noastre primindu-le, roagă-te să ne mântuim noi toţi. 


La binecuvântarea pâinilor, troparul sfântului de două ori (caută-l la Vecernia 
mică), şi Născătoare de Dumnezeu..., (o dată). 


La Utrenie 


După Catisma întâi: Sedealna, glasul al 8-lea: 

Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lu- 
mea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară cu- 
rată, atunci să-mi dăruieşti ajutorul tău, că pe tine te am nădejde eu, robul tău. 


Chemării Domnului cu osârdie urmând, fericite Calinic, şi suindu-te la înălțimea 
faptelor bune, de darurile Duhului cu adevărat te-ai învrednicit; şi te-ai arătat 
strălucit luminător şi întru ispite biruitor. Pentru aceasta te cinstim pe tine. 
Roagă-te lui Hristos Dumnezeu, iertare de greşeli să dăruiască celor ce cu dra- 
goste prăznuiesc sfântă pomenirea ta (de două ori). 


Slavă... Și acum..., a Născătoarei 


Însăşi podobia: Pe Înţelepciunea şi Cuvântul în pântecele tău zămislind fără 
stricare, Maica lui Dumnezeu, lumii ai născut pe Cel ce ţine toate şi în braţe ai 
avut pe Cel ce cuprinde toate, pe Dătătorul de hrană al tuturor şi Făcătorul. 
Pentru aceasta te rog pe tine, Preasfântă Fecioară, şi cu credinţă te măresc, ca să 
mă izbăvesc de greşelile mele, când va fi să stau înaintea feţei Ziditorului meu, 
Stăpână, curată Fecioară. Al tău ajutor să-mi dăruieşti atunci, că toate le poţi 
câte le voieşti. 


După Catisma a doua: Sedealna, glasul I: 


Podobie: Mormântul Tău, Mântuitorule, ostașii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Văzând îngereasca viaţă a celor ce pustnicesc în Muntele Atonului, cu râvna 
desăvârşirii mai vârtos te-ai într-aripat, prea fericite, următor făcându-te sfinţilor 
pustiului. Căci ca un fără de trup ai vieţuit şi chip de sfinţenie celor împreună cu 
tine te-ai arătat. Pentru aceasta, acum cu îngerii în ceruri te veseleşti şi ocroteşti 
cu rugăciunile tale, pe cei ce după cuviinţă păzesc rânduiala ta (de două ori). 


Slavă... Și acum..., a Născătoarei 


Maica lui Dumnezeu, pe tine te ştim toţi cei ce cu dragoste alergăm la a ta bună- 
tate; că şi după naştere te-ai arătat fecioară cu adevărat. Pe tine te avem pă- 
cătoşii folositoare, pe tine mântuire întru ispite te-am câştigat, pe tine una cea cu 
totul fără prihană. 

Polieleul: Robii Domnului... şi mărimurile. 


Stihira: Mărimu-te pe tine, sfințitorule părinte Calinic şi cinstim sfântă pome- 
nirea ta, îndreptătorule al călugărilor şi lauda ierarhilor. 


Altă stihiră: Veniţi toți pământenii să lăudăm pe ierarhul Calinic, zicând: pe 
arhipăstorul cel sfânt al Olteniei. 


Stihuri: 

1: Cinstită este înaintea Domnului, moartea cuviosului Lui. 

2: Cântaţi Domnului toţi cuvioşii Lui şi vă mărturisiți pomenirii sfinţeniei Lui. 
3: Lăuda-se-vor cuvioşii întru mărire şi se vor bucura întru aşternuturile lor. 

4: Spune-voi numele Tău fraţilor mei, în mijlocul bisericii Te voi lăuda. 

5: Intru pomenire veşnică va fi dreptul, de auzul rău nu se va teme. 

6: Scumpă este înaintea Domnului, moartea cuviosului Lui. 

După polieleu, Sedealna, glasul al 5-lea: 

Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 

Râvnit-ai să te asemeni marelui între sfinţi Nicolae, ocrotitorul Cernicăi, pe care 
avându-l ca chip al desăvârşirii, l-ai cinstit în viaţă cu virtuțile tale; iar acum 
împreună fund, lăudaţi pe Dumnezeu şi vă rugaţi pentru sufletele noastre. 
Slavă... Şi acum..., a Născătoarei, asemenea 

Cu venirea Preasfântului Duh, pe Cel de un scaun şi de o ființă cu Tatăl prin 
glasul îngerului L-ai zămislit, curată de Dumnezeu Născătoare, ceea ce eşti 
nădejdea lui Adam. 

Apoi Antifonul 1, glasul al 4-lea: 

Prochimen: Cinstită este înaintea Domnului, moartea cuviosului Lui. 

Stih: Ce voi răsplăti Domnului pentru toate câte mi-a dat mie? 


Toată suflarea să laude pe Domnul... 


Evanghelia de la loan 

Zis-a Domnul către iudeii care veniseră la Dânsul: adevărat, adevărat vă spun 
vouă: cine nu intră pe uşă în staulul oilor... (caută Evanghelia de la Liturghie, de 
la 21 mai). 


Adevărat, adevărat zic vouă: 

1. Cel ce nu intră pe uşă, în Staulul oilor, ci sare pe aiurea, acela este fur şi 
tâlhar. 

2.lar cel ce intră prin uşă este păstorul oilor. 

3.Acestuia portarul îi deschide şi oile ascultă de glasul lui şi oile sale le 
cheamă pe nume şi le mână afară. 

4,Şi când le scoate afară pe toate ale sale, merge înaintea lor şi oile merg 
după el, căci cunosc glasul lui. 

5.lar după un străin, ele nu vor merge, ci vor fugi de el, pentru că nu cunosc 
glasul lui. 

6.Această pildă le-a spus-o lisus, dar ei n-au înţeles ce înseamnă cuvintele 
Lui. 

7.A zis deci iarăşi lisus: Adevărat, adevărat zic vouă: Eu sunt uşa oilor. 

8. Toţi câţi au venit mai înainte de Mine sunt furi şi tâlhari, dar oile nu i-au 
ascultat. 

9. Eu sunt uşa: de va intra cineva prin Mine, se va mântui şi va intra şi va ieşi 
şi păşune va afla. 


1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Slavă..., glasul al 2-lea 


Pentru rugăciunile ierarhului Tău Calinic, Milostive, curăţeşte mulțimea gre- 
şelilor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-mă, Dumnezeule, după mare mila Ta şi după mulţimea îndu- 
rărilor Tale şterge fărădelegea mea. 


Apoi stihira, glasul al 6-lea: Cuvioase, de trei ori fericite, părintele nostru 
Calinic, tu întru faptele bune strălucind, ai bineplăcut lui Hristos, că asupra 
patimilor îmbărbătându-te, sufletul şi trupul ţi-ai sfințit, făcându-te sălaş curat al 
Duhului. Pentru aceasta, adunându-ne astăzi, cu evlavie cinstim sfintele tale 
moaşte, slăvind pe Dumnezeu, cel ce te-a mărit pe tine; pe care roagă-L, prea 
fericite, pentru sufletele noastre. 


Canoanele 


Se cântă canonul Născătoarei de Dumnezeu (canonul de la Paraclis), punând 
irmosul pe 6, şi se cântă două canoane ale sfântului, punând irmosul pe 8: 


Canonul întâi al Sfântului 
Cântarea 1 

Irmos: Deschide-voi gura mea şi se va umplea de Duhul, şi cuvânt răspunde- 
voi Impărătesei Maici şi mă voi arăta luminat prăznuind şi voi cânta minunile ei 
bucurându-mă. 


Cu mărire dumnezeiască împărtăşit fund, părinte, goneşte întunericul sufletului 
meu, ca să laud după cuviinţă lupta ta cea bună împotriva nevăzuţilor vrăjmaşi, 
a patimilor trupului şi a lumegştilor deşertăciuni. 


Din tinereţe, prea fericite, te-ai aprins de dragostea lui Hristos; şi alergând ca un 
cerb însetat, ai ajuns la izvorul vieţii celei veşnice şi netulburate. 


Fugind de nestatornicia celor trecătoare, ai schimbat pe cele pământeşti cu cele 
cereşti, ca un prea înţelept. Pentru aceasta vas prea ales al Treimii te-ai arătat, 
părinte prea sfințite. 


A Născătoarei 


Marie, Fecioară şi Maică a lui Dumnezeu, nu înceta a te ruga Fiului tău pentru 
noi, cei ce cu credinţă alergăm la acoperământul tău cel dumnezeiesc, ca să ne 
izbăvim de toată primejdia. 


Canonul al doilea, al Sfântului 
Cântarea 1 


Irmos: Deschide-voi gura mea şi se va umplea de Duhul, şi cuvânt răspunde- 
voi Impărătesei Maici şi mă voi arăta luminat prăznuind şi voi cânta minunile ei 
bucurându-mă. 


Veniţi să lăudăm cu cântări duhovniceşti pe ierarhul Calinic, pe cel ce din 
tinereţe a fost chemat la viaţa cea după Hristos şi îmbogăţit cu daruri şi învă- 
țături dumnezeieşti. 


La înălțimea cea nemăsurată a Scripturii ridicându-te, părinte, şi văzând, prin 
curăția minţii, frumuseţea ei cea netrecătoare, ai lăsat toate şi ca o jertfă curată 
ţi-ai închinat viaţa lui Dumnezeu. 


Slavă... 
Arzând, prin Duhul, patimile trupului, pe pământ viaţă îngerească ai petrecut; şi 


acum, cu lumina cea înţelegătoare a dumnezeieştii străluciri, luminezi gândurile 
noastre. 

Și acum..., a Născătoarei 


Naştere fără de ispită bărbătească întru tine s-a săvârşit, ceea ce eşti cu totul fără 
de prihană; că din tine S-a născut Cuvântul-Dumnezeu, păzindu-te fecioară şi 
după naştere. 


[Dacă suntem după Paşti, se cântă catavasiile praznicului: Ziua Învierii...; iar 
dacă suntem în Postul mare, se cântă catavasiile de rând din Triod. Această 
rânduială este valabilă pentru cântarea catavasiilor la toate cele nouă cântări 
ale canonului. ] 


Canonul întâi 
Cântarea a 3-a 


Irmos: Pe ai tăi cântăreţi Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească întăreşte-i şi întru dumne- 
zeiască mărirea ta, cununilor măririi învrednicește-i. 


Câştigându-te pe tine obştea Cernicăi ca pe un adevărat trimis de Dumnezeu, ai 
luminat-o cu chipul vieţuirii tale, părinte prea înțelepte. Pentru aceasta, toți 
monahii te cinstesc, căci la plinirea voii lui Dumnezeu i-ai povăţuit. 


Pe Păstorul cel mare al oilor urmând, turma ta bine ai păstorit-o şi la păşunea 
cea duhovnicească ai scos-o, prea fericite; pentru aceasta, pururea se cinsteşte 
sfântă pomenirea ta. 

Să lăudăm toţi, după cuviinţă, cu ierarhul Calinic, pe prea cinstita şi Preasfânta 
Treime, cântând cu un glas lui Hristos Dumnezeu: Cel ce ai înălțat fruntea 
noastră, Sfânt eşti, Doamne. 


A Născătoarei 


Fiul tău, Fecioară, vrând să taie toată neascultarea strămoşului Adam, a luat din 
pântecele tău asupra Sa toată firea noastră ca să o mântuiască. 


Canonul al doilea 
Cântarea a 3-a 
Irmos: Pe ai tăi cântăreţi Născătoare de Dumnezeu, ceea ce eşti izvor viu şi 


îndestulat, care s-au împreunat ceată duhovnicească întăreşte-i şi întru dumne- 
zeiască mărirea ta, cununilor măririi învredniceşte-i. 

Având minte neîntinată, ai învins iubirea de cele pământeşti şi te-ai arătat 
oglindă dumnezeieştii străluciri, prin strălucirea cinstitelor tale fapte. 


Făcându-te desăvârşit, cuvioase ierarhe, cu nădejdea darului, slujitor Evan- 
gheliei te-ai arătat cu adevărat şi acum, fericite, te rogi pentru sufletele noastre. 


Slavă... 


Turma ta, părinte, având cuvintele tale mai dulci decât fagurele, a lepădat 
amărăciunea rătăcirii de la poruncile Domnului; dă-ne nouă mână de ajutor ca 
să scăpăm de bântuielile lui veliar. 


Și acum..., a Născătoarei 


Ca pe o biserică împărtăşită de dumnezeiasca slavă şi uşă cerească cinstindu-te 
pe tine Maica lui Dumnezeu, cea cu totul fără de prihană, toți ne izbăvim de 
primejdii şi de nevoi. 


Catavasia. 


Dacă suntem în timpul praznicului, se pune aici şi condacul sfântului (vezi mai 
departe Cântarea a 6-a) 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară cu- 
rată, atunci să-mi dăruieşti ajutorul tău, că pe tine te am nădejde eu, robul tău. 


Înţelepciunea cea de sus învățând şi bogăţia faptelor bune agonisind, pe cre- 
dincioşi i-ai luminat, prea sfinţite, veselind inimile drept-măritorilor creştini cu 
cuvintele tale şi taberele demonilor sfărâmându-le. Drept aceea, răsplătirea oste- 
nelilor tale ai luat, după vrednicie, primind cununa darului celui de sus, părintele 
nostru Calinic. Roagă-te lui Hristos Dumnezeu iertare de greşeli să dăruiască 
celor ce prăznuiesc cu dragoste sfântă pomenirea ta. 


Slavă... Și acum..., a Născătoarei 


Făcutu-te-ai cort dumnezeiesc al Cuvântului, ceea ce eşti una prea curată Maică, 
întrecând în curăţie pe îngeri. Deci, pe mine, cel întinat cu păcate trupeşti cură- 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


IP IP 3 Ie IE 3 IE E 0 30 5 3 E 3 IP 3 E DP IE IE E E e XX 


Die De de De De De Dr De dr De fe dr dr dr dr dr dr dr dr dr de dr dr dr d 


XP XP IP IP 37 3 3 2 E 30 3 E 2 30 5 2 2 0 3 3 E e IP 30 2 E 0 0 E XX 


țeşte-mă cu apele cele dumnezeieşti ale rugăciunilor tale, prea curată; şi te roagă 
Fiului tău şi Dumnezeu, iertare de greşeli să-mi dăruiască. 


Canonul întâi 
Cântarea a 4-a 


Irmos: Cel ce şade întru slavă pe Scaunul Dumnezeirii pe norul uşor a venit, 
lisus cel Indumnezeit, din prea curată Fecioară şi a mântuit pe cei ce strigă: 
Slavă puterii Tale, Doamne! 


Raza Sfântului Duh întru tine sălăşluindu-se, prea cuvioase, blând, smerit şi cu 
totul fără de răutate te-ai arătat; mângâierea celor scârbiţi, bogăția celor lipsiţi, 
izbăvirea celor robiţi şi tuturor îndreptare. 


Ca un credincios slujitor al Domnului, spre lauda Lui te-ai nevoit în viaţa 
aceasta trecătoare, prea fericite părinte Calinic! Că lupta cea bună ai luptat, cre- 
dinţa ai păzit şi ai luat de la Dumnezeu cununa cea neveştejită. 


Curăţindu-ţi trupul şi sufletul, te-ai învrednicit de treapta arhieriei, cuvioase 
părinte şi locaş Treimii te-ai făcut şi vas ales al darurilor Duhului Sfânt, stri- 
gând: Slavă puterii Tale, lubitorule de oameni. 


A Născătoarei 


Ceea ce nu ştii de nuntă, Stăpână, prin rugăciunile tale fiind curăţit de greşeli, cu 
mulțumită, pe tine toţi te fericim. 


Canonul al doilea 
Cântarea a 4-a 
Irmos: Cel ce şade întru slavă pe Scaunul Dumnezeirii pe norul uşor a venit, 
lisus cel Indumnezeit, din prea curată Fecioară şi a mântuit pe cei ce strigă: 
Slavă puterii Tale, Doamne! 
Cu undiţa dumnezeieştii învățături, părinte, ca pe nişte peşti vânând pe fii tăi 
duhovniceşti din noianul deşertăciunilor lumești, i-ai adus jertfă curată lui 


Dumnezeu. 


Tu ai tăiat capetele nevăzuţilor balauri, cu puterea crucii într-armându-te. Pentru 
aceasta şi cununa biruinţei ţi s-a împletit ţie, ca unui păstor desăvârşit. 

Slavă... 


Invăţător măririlor lui Dumnezeu te-ai arătat şi tăinuitor prea sfânt al darurilor 
Duhului. Pentru aceasta adunarea călugărilor te laudă astăzi după vrednicie. 


Și acum..., a Născătoarei 
Pe tine zid întru ispite şi dumnezeiesc acoperământ întru primejdii te-am ago- 
nisit, dumnezeiască Mireasă că tu eşti liman celor înviforaţi şi curăţire celor 
întinaţi, prea curată. 
Catavasia. 

Canonul întâi 
Cântarea a 5-a 
Irmos: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut 
pe Fiul Cel fără de ani, Cel ce dăruieşte pace tuturor celor ce te laudă pe tine. 
Ostenelile şi nevoinţele tale cine le va spune, părinte sfinte? Că chip te-ai făcut 
tuturor, cu postul, cu privegherea şi cu rugăciunea; şi obştea Cernicăi cu înţele- 
pciune la viaţa îngerească ai povăţuit-o. 
Cu ce cântări de laudă vom încununa iubirea ta de neavuţie ca urând adunarea 
de bogății, cu milostenia ţi-ai agonisit în cer vistieria cea neîmpuţinată a iubirii 
de săraci. 
Trei ipostasuri fără de început ai slăvit, ierarhe, de acelaşi scaun, singure stăpâ- 
nitoare, ale unei Dumnezeiri nedespărţite, prin Care dintru neființă întru ființă 
am fost aduşi; că împreună cu îngerii să strigăm: Sfânt, Sfânt, Sfânt eşti, Doa- 
mne! 
A Născătoarei 
Pe tine, Împărăteasă, avându-te turn de tărie, mântuieşte prea curată Maica lui 
Dumnezeu, ţara aceasta, de toată reaua întâmplare şi în pace păzeşte-o, nevă- 
tămată. 


Canonul al doilea 


Cântarea a 5-a 

Irmos: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut 
pe Fiul Cel fără de ani, cel ce dăruieşte pace tuturor celor ce te laudă pe tine. 


Cu râurile dumnezeieştilor cuvinte ai udat ogorul sufletesc al turmei tale, ca 
dintr-un izvor dumnezeiesc, ierarhe Calinic, străină privelişte arătându-te tut- 
uror, prin mulțimea faptelor bune. 


Stea neînserată te-ai arătat, părinte prea cuvioase, cu înţelepciunea, cu înfrân- 
area, cu bărbăţia şi cu dreptatea. Pentru aceasta te avem pe tine luminător întru 
întunericul ispitelor. 


Slavă... 
Prea mărite slujitorule al lui Hristos, tinde-ne mână de ajutor în necazuri, cu 
rugăciunile tale către Dumnezeu, şi ne izbăveşte de supărarea ispitelor şi de 
primejdu. 
Și acum..., a Născătoarei 
Pe tine armă nebiruită împotriva vrăjmaşilor te punem înainte; pe tine întărire şi 
nădejde de mântuire te-am câştigat, dumnezeiască Mireasă, că ai pierdut tăria 
morţii, prin Viaţa ce a răsărit din tine. 
Catavasia 

Canonul întâi 
Cântarea a 6-a 
Irmos: Inţelepţii de Dumnezeu, care faceţi acest praznic dumnezeiesc şi cu totul 
cinstit al Maicii lui Dumnezeu, veniţi să batem din palme, slăvind pe Dumne- 
zeu, Cel ce S-a născut dintr-însa. 
Săltat-au cu bucurie şi s-au veselit laturile Olteniei că te-au câştigat pe tine 
întâistătător al turmei. Căci ca un bun păstor cu blândeţe şi cu dragoste ai 
păstorit oile cele cuvântătoare, prea fericite ierarhe Calinic. 
Imbogăţindu-te cu dumnezeiescul dar al cunoaşterii tainelor, la înălțimea suişu- 


rilor Scripturii te-ai ridicat, de Dumnezeu înţelepţite, prin care te-ai făcut păstor 
al Bisericii, la staulul cel ceresc aducând-o pe dânsa. 

Laud şi cinstesc, cu ierarhul Calinic, Treimea cea nedespărţită după fire, dar 
deosebită după ipostasuri: pe Tatăl şi pe Fiul şi pe Sfântul Duh, care pe toate le 
stăpâneşte şi le păzeşte. 


A Născătoarei 


Întru tine, Fecioară, ne lăudăm, întru tine nădăjduim şi pe tine te rugăm să izbă- 
veşti pe robii tăi din toate primejdiile, cu rugăciunile tale cele de Maică. 


Canonul al doilea 
Cântarea a 6-a 
Irmos: Înţelepţii de Dumnezeu, care faceţi acest praznic dumnezeiesc şi cu totul 
cinstit al Maicii lui Dumnezeu, veniţi să batem din palme, slăvind pe Dumne- 


zeu, cel ce S-a născut dintr-însa. 


Legăminte scrise pe lespezi de piatră la mănăstirile tale punând, părinte, 
întăreşti pururea pe fiui tăi să le urmeze neschimbate. 


Cu dumnezeieştile daruri îmbogăţindu-te, te-ai făcut biserică vie a lui Dumne- 
zeu şi organ sfințit al Duhului Sfânt te-ai arătat, cu darul arhieriei. 


Slavă... 


Cu sabia cuvântului dumnezeiesc ai surpat pe cei rău credincioşi; şi acum, stând 
înaintea Stăpânului Hristos, nu înceta cerând pace sufletelor noastre. 


Și acum..., a Născătoarei 


Prin naşterea ta ne-am izbăvit, Fecioară, de blestemul cel de demult; că ai 
zămislit în pântecele tău pe Cel ce a îndumnezeit firea omenească. 


Catavasia 
[Dacă suntem în timpul praznicului, se pune aici condacul şi icosul praznicului, 
iar condacul şi icosul sfântului se pune după Cântarea a 3-a, înainte de 
sedealnă. ] 


Condacul glasul al 4-lea: 


Podobie: Apărătoarei Doamne, pentru biruinţă, mulţumiri, izbăvindu-ne din ne- 
voi aducem ţie, Născătoare de Dumnezeu, noi robii tăi. Ci ca ceea ce ai stă- 

pânire nebiruită, slobozeşte-ne din toate nevoile, ca să strigăm ţie: Bucură-te, 
mireasă, pururea Fecioară! 


Pomenirea ta cea purtătoare de lumină, ierarhe Calinic, veseleşte sufletele celor 
credincioşi; şi atingerea sicriului sfintelor tale moaşte sfinteşte simţirile şi dă- 
ruieşte tămăduiri. Pentru aceasta, după datorie te cinstim pe tine şi cu bucurie îţi 
strigăm: Bucură-te, părinte, de Dumnezeu însufleţite! 


Icos: Ca pe un folositor al săracilor şi îndreptător al monahilor, pe ierarhul 
Domnului, cel ce a dus viaţă îngerească pe pământ, să-l lăudăm; că prin ne- 
voințe şi fapte bune s-a adus lui Dumnezeu jertfă fără de prihană; şi minunându- 
ne, să strigăm unele ca acestea: 

Bucură-te, ridicarea celor căzuţi! 

Bucură-te, îndreptarea celor rătăciți! 

Bucură-te, locaş al luminii celei dumnezeieşti! 

Bucură-te, vistierie a faptelor bune! 

Bucură-te, stâlp neclintit al Bisericii noastre! 

Bucură-te, bine luptătorule cel nebiruit! 

Bucură-te, odrasla şi ocrotitorul cetăţii de scaun a Bucureştilor! 

Bucură-te, înţeleptule povăţuitor al obştei din Cernica! 

Bucură-te, întâistătătorule al Bisericii Olteniei! 

Bucură-te, organ luminat al Duhului Sfânt! 

Bucură-te, că te-a încununat Hristos! 

Bucură-te, Sfinte Calinic de trei ori fericite! 

Bucură-te, părinte, de Dumnezeu înţelepţite! 


Sinaxar 


În această lună, în ziua a unsprezecea, pomenirea Sfântului ierarh Calinic de 
la Cernica. Acest fericit părinte Calinic s-a născut în oraşul Bucureşti, în ziua 
de 7 octombrie 1787, din părinţi români temători de Dumnezeu şi a primit la 
Sfântul Botez numele de Constantin. 


Când avea vârsta de 20 de ani, tânărul Constantin din îndemn lăuntric şi-a 
îndreptat paşii către Mănăstirea Cernica, din apropiere, unde a fost primit cu 
dragoste părintească de stareţul Timotei. După un an de ascultare duhovnicească 
şi de curate osteneli, a fost tuns în călugărie, schimbându-și numele în Calinic. 
Peste o lună apoi s-a învrednicit a fi hirotonit ierodiacon. 


În Mănăstirea Cernica a vieţuit sfântul Calinic 43 de ani, nevoindu-se zi şi 
noapte, în post şi rugăciune, în muncă şi smerenie, în răbdare şi dragoste. Drept 
aceea, după cinci ani de slujire în treapta diaconiei, a primit şi sfinţitorul dar al 
preoţiei, iar după alți cinci ani, cu glas de obşte a fost ales de sobor stareţ al 


Ar dr Ar Ar dr dr dr dr dr Ar Ar dr dr dr dr dr dr Ar Ar Ar dr Ar A 


IP IP PI e IE 3 IE E 0 30 5 3 E E E 3 E IE IE E E XX 


Die De De De De Dr Dr De de de fe fr dr de dr de dr dr dr dr de dr dr dr d 


XP XP IP IP 37 3 3 2 E 30 3 E 2 30 5 2 2 0 3 3 E E IE 30 E 0 0 E E XX 


chinoviei de la Cernica, pe care a cârmuit-o cu multă iscusinţă timp de 31 de 
ani, săvârşind multe fapte încununate de laudă. 


În anul 1850, prea cuviosul Calinic a fost ales şi sfinţit episcop al Râmnicului, 
unde a săvârşit mari fapte şi a împlinit multe din lipsurile acestei eparhii. Cu 
nespusă râvnă şi osteneală a zidit din temelie biserica Episcopiei, împodobind-o 
cu zugrăveală şi odoare scumpe şi a dat viaţă nouă tiparniţei bisericeşti, scoțând 
la lumină multe cărți de slujbă şi de zidire sufletească. Dorul de viaţa 
schimnicească l-a îndemnat atunci să zidească o biserică la Schitul Frăsinei, cu 
toate chiliile dimprejur, pentru adăpostirea părinţilor dornici să petreacă viaţa 
sihăstrească după pravila călugărilor din Muntele Atonului, statornicită aici de 
acest fericit ctitor. 


Sfântul Calinic a păstorit în scaunul de la Râmnic vreme de peste 16 ani, după 
care, simțindu-se slăbit de bătrâneţe şi bolnav fiind, a venit iarăşi la Mănăstirea 
Cernica, unde a mai trăit aproape un an, mutându-se către Domnul în ziua de 11 
aprilie 1868. A fost îngropat, după a sa dorinţă, în tinda bisericii sfântul Gheo- 
rghe. 


Cât timp a vieţuit pe pământ, sfântul Calinic a dus o viaţă aleasă şi plăcută lui 
Dumnezeu. Călugăr fiind, s-a supus întru totul rânduielilor vieţii mănăstireşti, 
trăind în sărăcie şi în aspră înfrânare. Cei ce l-au cunoscut spun ca avea trup 
firav şi era senin la față. Umbla cu capul mereu plecat, vorbea domol şi liniştit, 
iar la fire era nespus de bun, milos şi darnic faţă de toți. 


Acest fel de viaţă a făcut din el un vas ales al Domnului, împodobit fiind şi cu 
darul facerii de minuni, precum se arată în viaţa sa, tămăduind bolnavi, cuno- 
scând gândurile ascunse ale oamenilor, sfârşitul lor şi chiar pe al său. Apoi a 
fost mângâiere pentru săraci şi văduve, căci tot ceea ce a agonisit a împărţit cu 
milostivire întru faceri de bine. 


Incă şi azi mult ajutor şi mare folos sufletesc dobândesc toţi cei ce cu credință 
năzuiesc către acest smerit ales al Domnului. 


Cu ale cărui sfinte rugăciuni, Doamne, miluieşte-ne şi ne mântuieşte pe noi. 
Amin. 


Canonul întâi 


Cântarea a 7-a 

Irmos: N-au slujit făpturii înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumne- 
zeul părinţilor noştri şi Doamne, bine eşti cuvântat. 


Cu învăţătura cuvintelor tale celor prea înțelepte, trâmbiţă a Duhului Sfânt te-ai 
făcut, prea fericite părinte, îndemnându-ne a striga: Dumnezeul părinţilor noştri, 
bine eşti cuvântat! 


Oltenia întreagă se bucură după dreptate, că între păstorii ei ai strălucit ca un 
luceafăr, părinte. Şi luminându-se cu învăţăturile tale, acum strigă: Dumnezeul 
părinților noştri, bine eşti cuvântat! 


Treime Sfântă, pe Tine Te lăudăm, cu ierarhul Calinic. Unime întreit strălu- 
citoare, ceea ce eşti de o fiinţă: Părinte şi Fiule şi Duhule Sfinte! Intru care fiind 
botezați, strigăm: Dumnezeul părinților noştri, bine eşti cuvântat! 


A Născătoarei 


Fecioară, care pe Hristos, Dătătorul de viaţă, L-ai născut, adu-ţi aminte de noi în 
ceasul sfârşitului şi roagă pe Fiul tău să se milostivească spre cei ce te lăudăm. 


Canonul al doilea 
Cântarea a 7-a 


Irmos: N-au slujit făpturii înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumne- 
zeul părinţilor noştri şi Doamne, bine eşti cuvântat. 


Cu prea frumoase virtuţi fiind împodobit, cu harul arhieriei ai fost luminat, prea 
fericite părinte. Pentru aceasta ai strigat: Prea lăudate Dumnezeul părinților no- 
ştri, bine eşti cuvântat! 


Pe piatra credinţei întărindu-te ca un iubitor de înţelepciune, de valurile ispitelor 
neclintit te-ai arătat şi ai cântat: Doamne, Dumnezeul părinţilor noştri, bine eşti 
cuvântat! 

Slavă... 

Fiind rânduit păstor al turmei celei cuvântătoare, cu învăţăturile cele nemu- 
ritoare ai hrănit-o; şi prin iubirea de Hristos, dreptar te-ai arătat tuturor celor ce 


cântă: Dumnezeul părinţilor noştri, bine eşti cuvântat! 


Și acum..., a Născătoarei 

Nădejde şi acoperământ şi liman şi zid şi folositoare tare, ceea ce eşti cu totul 
fără prihană, te-ai arătat celor ce strigă: Doamne, Dumnezeul părinților noştri, 
bine eşti cuvântat! 


Catavasia. 


Canonul întâi 
Cântarea a 8-a 


Irmos: Pe tinerii cei bine credincioşi, în cuptor, naşterea Născătoarei de 
Dumnezeu i-a mântuit, atunci fiind închipuită, iar acum lucrată; pe toată lumea 
ridică să-ţi cânte ție: pe Domnul lucrurile lăudaţi-L şi-L prea înălţaţi întru toți 
vecii. 


Milostivirea ta către săraci a răsplătit-o Hristos cu bogate daruri, cu vrednicia 
arhieriei şi cu darul facerii de minuni împodobindu-te. Pentru aceasta strigăm: 
Pruncilor, binecuvântaţi pe Domnul! Preoţi, lăudaţi-L! Popoare, prea înălțați-L 
în veci! 


Ca o lumină mare a strălucit viaţa ta, prea fericite! Şi dulceaţa învățăturilor tale 
şi pilda vieţuirii tale minunate bucură inimile credincioşilor, care strigă: Preoţi 
lăudaţi, popoare prea înălţaţi pe Hristos în veci. 


Părinte şi Fiule şi Duhule cel dumnezeiesc, Lumina cea întreit-sfântă a Firii 
celei una şi nedespărțite, pentru rugăciunile ierarhului Calinic pe cântăreții tăi 
păzeşte-; şi izbăveşte ţara aceasta şi pe cei ce cu credinţă viețuiesc într-însa, de 
toată reaua întâmplare, ca să Te laude în veci! 


A Născătoarei 
Nădejdea mea tu eşti, Preacurată! Deci, pe mine, cel ce scap la a ta milostivire şi 
ocrotire, izbăveşte-mă, ca să pot striga: Popoare prea înălțaţi pe cea plină de dar 
ŞI o prea măriţi întru toţi vecii! 

Canonul al doilea 
Cântarea a 8-a 
Irmos: Pe tinerii cei bine credincioşi, în cuptor, naşterea Născătoarei de 
Dumnezeu i-a mântuit, atunci fiind închipuită, iar acum lucrată; pe toată lumea 


ridică să-ţi cânte ție: pe Domnul lucrurile lăudaţi-L şi-L prea înălţaţi întru toți 
Vecil. 

Cel ce ai fost uns cu untdelemnul Duhului şi acum eşti bucuria îngerilor, ierarhe 
Calinic, adu-ţi aminte de cei ce strigă neîncetat: Toate făpturile binecuvântaţi, 
lăudați pe Domnul şi-L prea înălțaţi întru toţi vecii! 


Fiind strălucit cu lumina cea neapropiată, negura înşelăciunii o ai gonit; 
risipeşte şi negura patimilor mele, cu rugăciunile tale, ca să strig: Toate făpturile 
binecuvântaţi, lăudaţi pe Domnul şi-L prea înălţaţi întru toţi vecii. 


Binecuvântăm pe Tatăl şi pe Fiul şi pe Duhul Sfânt, Domnul. 


De Dumnezeu grăitorule, părintele nostru Calinic, împodobit-ai mantia ta cu po- 
doaba faptelor bunei credinţe; şi ne-ai învăţat să strigăm: Toate făpturile bine- 
cuvântaţi, lăudaţi pe Domnul şi-L prea înălțaţi întru toţi vecii. 


Și acum..., a Născătoarei 


Ca cei ce suntem învăluiți de viforul ispitelor şi al patimilor, la limanul tău 
scăpăm, de Dumnezeu Născătoare; şi neîncetat strigăm: Toate făpturile bine- 
cuvântaţi, lăudaţi pe Domnul şi-L prea înălțaţi întru toţi vecii! 


Să lăudăm, bine să cuvântăm şi să ne închinăm Domnului, cântându-l şi prea 
înălțându-L întru toţi vecii. 


Catavasia 
Canonul întâi 
Cântarea a 9-a 


Irmos: Tot neamul pământesc să sălteze cu Duhul fiind luminat şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să strige: Bucură-te, prea fericită, Născătoare de Dumnezeu, cu- 
rată, pururea Fecioară. 


Călătoria cea bună pe pământ ai săvârşit şi credinţa ai păzit, prea sfinte părinte 
Calinic. Pentru aceasta în ceruri s-a gătit ție cununa dreptăţii, unde pururea te 
veseleşti împreună cu toţi sfinţii, cu care te lăudăm şi te fericim. 


Primeşte, prea sfinte, cântarea şi rugăciunea noastră, a celor nevrednici, precum 
bine primiţi au fost cei doi bănuţi ai văduvei; şi caută din înălțimea cerului spre 
cei ce cu credinţă şi cu dragoste cinstesc sfântă pomenirea ta. 

Să ne închinăm toţi credincioşii Dumnezeirii celei una întru fiinţă şi întreită în 
ipostasuri, întocmai puternică şi împreună cinstită. Pe care lăudând-o, să o slă- 
vim întru toţi vecii! 


A Născătoarei 


Pe ţara aceasta, care te cinsteşte pe tine, Născătoare de Dumnezeu, izbăveşte-o 
de primejdii şi de stricăciune şi fereşte-o de năvălirile duşmanilor, Stăpână 
Preasfântă. 

Canonul al doilea 


Cântarea a 9-a 


Irmos: Tot neamul pământesc să sălteze cu Duhul fiind luminat şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să strige: Bucură-te prea fericită, Născătoare de Dumnezeu, curată, 
pururea Fecioară. 


Legilor firii fiind supus, prea sfinte părinte, ai ajuns la sfârşitul cel dorit, ca să 
primeşti, după dreptate, plata ostenelilor tale celor multe de la Stăpânul Hristos 
Dumnezeu. 


Imbrăcându-te cu haină luminoasă, ai intrat la ospăţul cel de nuntă al Mirelui 
Hristos; şi acum, înaintea Stăpânului stând, roagă-te să ne învrednicim şi noi de 
vederea Dumnezeirii şi să ne îndulcim de frumuseţea ei cea nespusă. 


Lupta cea bună te-ai luptat şi slujba ta pe deplin ai săvârşit-o, fericite ierarhe 
Calinic. Pentru aceea, întru bucuria Domnului tău ai intrat şi la ceata sfinților te- 
ai adăugat. 


Slavă... 


Deci ca unul cel ce ai îndrăznire către Dumnezeu, pe Acela roagă-L să izbă- 
vească ţara aceasta de toată primejdia şi nevoia şi lumea în pace pururea să o 
păzească. 


Și acum..., a Născătoarei 


Rugămu-te, Fecioară, Maica lui Dumnezeu, să ne izbăveşti cu mijlocirile tale de 
răutatea vrăjmaşilor văzuţi şi nevăzuţi. Nu ne lipsi pe noi de al tău ajutor, Prea- 
curată, ci de-a pururea cercetează-ne şi ne ocroteşte, ca o milostivă şi prea 
îndurată. 

Catavasia: 
Luminânda 
Podobie: Cercetatu-ne-a pe noi... 


Luminat fiind cu razele Duhului, curățitu-ţi-ai trupul şi mintea, făcându-te locaş 
sfințit al Părintelui luminilor; iar acum în lumina cea neînserată sălăşluieşti, 
împreună cu îngerii şi cu drepţii. Luminează şi întunericul sufletelor noastre şi 
fii ai luminii ajută-ne să fim, cu rugăciunile tale, prea sfinte ierarhe. 


Slavă..., 


Aceeaşi podobie: Lumina înţelegătoare a Duhului strălucind în sufletul tău, ţi-a 
luminat cugetul, fericite părinte. Şi pe mine acum luminează-mă şi la calea fap- 
telor bune mă îndreptează. 


Și acum..., a Născătoarei 


Fecioară, ceea ce ai născut Lumina cea fără de înserare, îmblânzeşte, cu rugă- 
ciunile tale, pe Fiul tău, de Dumnezeu Născătoare, ca să ne izbăvim de întu- 
nericul cel veşnic şi întru luminările sfinţilor să intrăm şi noi, nevrednicii, ca să 
te lăudăm pururea. 


La Laude 
Se pun stihirile sfântului pe 4, glasul al 5-lea: 
Podobie: Bucură-te, cămară... 


Bucură-te, podoaba cuvioşilor, al curăției prea bunule învăţător, că vrednic de 
laudă te-ai făcut, cu purtarea jugului lui Hristos, pe care de bunăvoie tu însuţi în 
viaţă l-ai luat. Stins-ai zburdările trupului şi rob l-ai făcut duhului, cu rugă- 
ciunea, cu postul şi cu privegherea şi îngerească viaţă ai petrecut. Pentru 
aceasta, prea sfinte părinte, ostenelile tale le prea mărim şi lui Dumnezeu cu 
credință cerem să ne mântuim cu rugăciunile tale şi lumii să dăruiască mare 
milă. 


Bucură-te, ierarhul cel luminat cu razele dragostei dumnezeieşti; povăţuitorul 
călugărilor şi păstorul cel bun al credincioşilor; făclia înfrânării cea nestinsă, 
turnul răbdării cel neclintit izvorul mângâierii cel nesecat, al celor ce aleargă la 
tine cu credinţă; cel ce om ceresc şi înger pământesc ai fost, lui Hristos acum te 
roagă, să dea sufletelor noastre pace şi mare milă. 

Bucură-te, ierarhe al lui Hristos, arhipăstorul cel bun al Olteniei! Că prin iubirea 
de oameni şi prin bunătatea ta, prea fericite, cu Dumnezeu te-ai unit. Săracilor 
părinte ai fost, celor din nevoi ajutător, celor întristaţi dulce mângâicetor şi celor 
lipsiţi, miluitor. Pentru aceasta, adunându-ne astăzi, prea fericite părinte Calinic, 
te lăudăm cu credinţă; şi lui Dumnezeu cerem să ne mântuim cu rugăciunile tale 
Şi lumii să se dăruiască mare milă. 


Bucură-te, sfințitorule părinte Calinic, arhiereul lui Hristos, grabnic ajutător al 
celor învăluiți de viforul ispitelor şi al necazurilor, propovăduitorul  Evan- 
gheliei, mângâietorul celor întristaţi şi făcătorule de minuni. Tu pe cele ce nu 
erau de faţă le spuneai şi pe cele de departe le vedeai, cu puterea Duhului. Pe 
Hristos Dumnezeu roagă-L să dea sufletelor noastre mare milă. 


Slavă..., glasul al 5-lea 

Veniţi toți credincioşii să lăudăm cu bună cinstire pe ierarhul Domnului: Mona- 
hii pe îndreptătorul, păstorii şi învățătorii pe povăţuitorul cel bun, cei din ispite 
şi necazuri pe sprijinitorul, cei din primejdii pe izbăvitorul, săracii pe ajutătorul, 
călătorii pe ocrotitorul, toți pe mijlocitorul. Şi aşa, să strigăm: Prea sfinţite 
părinte Calinic, ocroteşte turma ta, cu rugăciunile tale! 

Și acum... a Născătoarei, glasul al 3-lea 

Fericimu-te pe tine, de Dumnezeu Născătoare Fecioară, şi te mărim după cu- 
viinţă pe tine, cetatea cea neclintită, zidul cel nesurpat, folositoarea cea tare şi 
scăparea sufletelor noastre. 

Doxologia mare, ecteniile şi otpustul. 


La Liturghie 


Fericirile din Canonul întâi al ierarhului, Cântarea a 3-a, pe patru, şi din Cano- 
nul întâi, Cântarea a 6-a, pe patru. 


Prochimenul, glasul 1: Gura mea va grăi înţelepciune şi cugetul inimii mele 
pricepere... 


Stih: Auziţi acestea toate neamurile, ascultați toţi cei ce locuiţi în lume. 


Apostolul din Epistola către Evrei (VII, 26 -VIII, 2): Fraților, un astfel de Arhie- 
reu se cuvenea să avem... 


Aliluia, glasul 1: Gura dreptului grăieşte înţelepciune... 

Stih: Domnul din cer a privit peste fiii oamenilor. 


Evanghelia de la Ioan (X, 9-16): Zis-a Domnul: Eu sunt uşa... (caută Evanghelia 
a doua la Liturghia din Duminica a doua din Postul mare). 


Chinonicul: Intru pomenire veşnică va fi dreptul şi de nimic rău nu se va teme. 


Sursa: Mineiul (lunile ianuarie-iulie), Ed. Reîntregirea, Alba Iulia, 2001 

Canon de rugăciune către Sfântul ierarh Calinic de la Cernica, episcopul 
Râmnicului (1) 





Troparul Sfântului ierarh Calinic de la Cernica, episcopul Râmnicului, glasul 
1: De Dumnezeu purtătorule, părintele nostru Calinic, povăţuitorule al călu- 
gărilor, podoaba cuvioşilor şi lauda arhiereilor, ajutătorule al celor din nevoi şi 
făcătorule de minuni! Cu nevoinţele tale chip de sfinţenie te-ai arătat, iar acum 
cu îngerii în ceruri te veseleşti; cu care roagă pe Milostivul Dumnezeu să ne 
dăruiască nouă pace şi mare milă. 


Cântarea 1 

Irmos: Deschide-voi gura mea şi se va umplea de Duhul, şi cuvânt răspunde- 
voi Impărătesei Maici şi mă voi arăta luminat prăznuind şi voi cânta minunile ei 
bucurându-mă. 

Stih: Sfinte părinte Calinic, roagă-te lui Dumnezeu pentru noi. 

Cu întărire dumnezeiască împărtăşit fiind, părinte, goneşte întunericul sufletului 
meu, ca să laud după cuviinţă lupta ta cea bună împotriva nevăzuţilor vrăjmaşi, 
a patimilor trupului şi a lumeştilor deşertăciuni. 


Stih: Sfinte părinte Calinic, roagă-te lui Dumnezeu pentru noi. 


Din tinereţe, prea fericite, te-ai aprins de dragostea lui Hristos şi alergând ca un 
cerb însetat, ai ajuns la izvorul Vieţii celei veşnice şi netulburate. 

Stih: Sfinte părinte Calinic, roagă-te lui Dumnezeu pentru noi. 

Fugind de nestatornicia celor trecătoare, ai schimbat pe cele pământeşti cu cele 
cereşti, ca un prea înţelept. Pentru aceasta vas prea ales al Preasfintei Treimi te- 
ai arătat, părinte prea sfinţite. 

Stih: Preasfântă Născătoare de Dumnezeu, miluieşte-ne pe noi. 

Marie, Fecioară şi Maică a lui Dumnezeu, nu înceta a te ruga Fiului tău pentru 
noi, cei ce cu credinţă alergăm la acoperământul tău cel dumnezeiesc, ca să ne 
izbăvim de toată primejdia. 

Cântarea a 3-a 

Irmos: Pe ai tăi cântăreţi Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească întăreşte-i şi întru dumne- 
zeiască mărirea ta, cununilor măririi învrednicește-i. 

Stih: Sfinte părinte Calinic, roagă-te lui Dumnezeu pentru noi. 

Câştigându-te pe tine obştea Mănăstirii Cernica, fiind ca pe un adevărat trimis 
de Dumnezeu, ai luminat-o cu chipul vieţuirii tale, părinte prea înțelepte. Pentru 
aceasta, toți monahii te cinstesc, căci la plinirea voii lui Dumnezeu i-ai povăţuit 
pe ei. 

Stih: Sfinte părinte Calinic, roagă-te lui Dumnezeu pentru noi. 

Pe Păstorul cel Mare al oilor urmând, turma ta bine ai păstorit-o şi la păşunea 
cea duhovnicească ai scos-o, prea fericite; pentru aceasta, pururea se cinsteşte 
sfântă pomenirea ta. 

Stih: Sfinte părinte Calinic, roagă-te lui Dumnezeu pentru noi. 

Să lăudăm toţi, după cuviinţă, cu Sfântul ierarh Calinic, pe prea cinstita şi Prea- 
sfânta Treime, cântând cu un glas lui Hristos Dumnezeu: Cel ce ai înălţat 
fruntea noastră, Sfânt eşti, Doamne. 


Stih: Preasfântă Născătoare de Dumnezeu, miluieşte-ne pe noi. 


Fiul tău, Fecioară, vrând să taie toată neascultarea strămoşului Adam, a luat din 
pântecele tău asupra Sa toată firea noastră ca să o mântuiască. 


Cântarea a 4-a 

Irmos: Cel ce şade întru slavă pe Scaunul Dumnezeirii pe norul uşor a venit, 
lisus cel Indumnezeit, din prea curată Fecioară şi a mântuit pe cei ce strigă: 
Slavă puterii Tale, Doamne! 

Stih: Sfinte părinte Calinic, roagă-te lui Dumnezeu pentru noi. 

Raza Sfântului Duh întru tine sălăşluindu-se, prea cuvioase, blând, smerit şi cu 
totul fără de răutate te-ai arătat; mângâierea celor scârbiţi, bogăţia celor lipsiţi, 
izbăvirea celor robiţi şi tuturor îndreptare. 

Stih: Sfinte părinte Calinic, roagă-te lui Dumnezeu pentru noi. 

Ca un credincios slujitor al Domnului, spre lauda Lui te-ai nevoit în viaţa 
aceasta trecătoare, prea fericite părinte Calinic! Că lupta cea bună ai luptat, 
credinţa ai păzit şi ai luat de la Dumnezeu cununa cea neveştejită. 

Stih: Sfinte părinte Calinic, roagă-te lui Dumnezeu pentru noi. 

Curăţindu-ţi trupul şi sufletul, te-ai învrednicit de treapta arhieriei, cuvioase 
părinte şi locaş Treimii te-ai făcut şi vas ales al darurilor Duhului Sfânt strigând: 
Slavă puterii Tale, lubitorule de oameni. 


Stih: Preasfântă Născătoare de Dumnezeu, miluieşte-ne pe noi. 


Ceea ce nu ştii de nuntă, Stăpână, prin rugăciunile tale fiind curăţit de greşeli, cu 
mulțumită, pe tine toţi te fericim. 


Cântarea a 5-a 

Irmos: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut 
pe Fiul Cel fără de ani, cel ce dăruieşte pace tuturor celor ce te laudă pe tine. 
Stih: Sfinte părinte Calinic, roagă-te lui Dumnezeu pentru noi. 

Ostenelile şi nevoinţele tale cine le va spune, părinte sfinte? Că şi chip te-ai 
făcut tuturor, cu postul, cu privegherea şi cu rugăciunea; şi obştea Mănăstirii 


Cernica ai povăţuit-o cu înţelepciune la viaţa cea îngerească. 


Stih: Sfinte părinte Calinic, roagă-te lui Dumnezeu pentru noi. 

Cu ce cântări de laudă vom încununa iubirea ta de neavuţie că urând adunarea 
de bogății, cu milostenia ţi-ai agonisit în cer vistieria cea neîmpuţinată a iubirii 
de săraci. 


Stih: Sfinte părinte Calinic, roagă-te lui Dumnezeu pentru noi. 

Trei Ipostasuri fără de început ai slăvit, ierarhe, de acelaşi Scaun, singure stă- 
pânitoare, ale unei Dumnezeiri Nedespărțite, prin care dintru neființă întru funță 
am fost aduşi; ca împreună cu îngerii să strigăm: Sfânt, Sfânt, Sfânt eşti, 
Doamne! 

Stih: Preasfântă Născătoare de Dumnezeu, miluieşte-ne pe noi. 

Pe tine, Împărăteasă, avându-te turn de tărie, miluieşte prea curată, Maica lui 
Dumnezeu, ţara aceasta, de toată reaua întâmplare şi în pace păzeşte-o, nevă- 
tămată. 

Cântarea a 6-a 

Irmos: Înţelepţii de Dumnezeu, care faceţi acest praznic dumnezeiesc şi cu totul 
cinstit al Maicii lui Dumnezeu, veniţi să batem din palme, slăvind pe Dumne- 
zeu, cel ce S-a născut dintr-însa. 

Stih: Sfinte părinte Calinic, roagă-te lui Dumnezeu pentru noi. 

Săltat-au cu bucurie şi s-au veselit laturile Olteniei că te-au câştigat pe tine întâi 
stătător al turmei. Căci ca un bun păstor cu blândeţe şi cu dragoste ai păstorit 
oile cele cuvântătoare, prea fericite ierarhe Calinic. 

Stih: Sfinte părinte Calinic, roagă-te lui Dumnezeu pentru noi. 
Îmbogăţindu-te cu dumnezeiescul dar al cunoaşterii Tainelor, la înălţimea sui- 
şurilor Scripturii te-ai ridicat, de Dumnezeu înţelepțite, prin care te-ai făcut 
păstor al Bisericii, la Staulul cel Ceresc aducând-o pe dânsa. 

Stih: Sfinte părinte Calinic, roagă-te lui Dumnezeu pentru noi. 

Laud şi cinstesc, cu ierarhul Calinic, Treimea cea Nedespărţită după Fire, dar 
deosebită după Ipostasuri: pe Tatăl şi pe Fiul şi pe Sfântul Duh, care pe toate le 


stăpâneşte şi le păzeşte. 


Stih: Preasfântă Născătoare de Dumnezeu, miluieşte-ne pe noi. 

Întru tine, Fecioară, ne lăudăm, întru tine nădăjduim şi pe tine te rugăm să 
izbăveşti pe robii tăi din toate primejdiile, cu rugăciunile tale cele de Maică. 


Condac glasul al 8-lea: 


Podobie: Apărătoarei Doamnă, mulţumiri pentru bi-ruinţă, izbăvindu-ne din 
nevoi aducem ţie, Născătoare de Dumnezeu, noi robii tăi. Ci ca ceea ce ai 
stăpânire nebiruită, slobozeşte-ne pe noi dintru toate nevoile, ca să strigăm ţie: 
Bucură-te, Mireasă, purururea Fecioară! 


Pomenirea ta cea purtătoare de lumină, Sfinte ierarhe Calinic, veseleşte sufletele 
celor credincioşi şi atingerea sicriului sfintelor tale moaşte sfinţeşte simţirile şi 
dăruieşte tămăduiri. Pentru aceasta, după datorie te cinstim pe tine şi cu bucurie 
îți strigăm: bucură-te, părinte, de Dumnezeu însuflețite! 


Cântarea a 7-a 

Irmos: N-au slujit făpturii înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumne- 
zeul părinţilor noştri şi Doamne, bine eşti cuvântat. 

Stih: Sfinte părinte Calinic, roagă-te lui Dumnezeu pentru noi. 

Cu învăţătura cuvintelor tale celor prea înțelepte, trâmbiţă a Duhului Sfânt te-ai 
făcut, prea fericite părinte, îndemnându-ne a striga: Dumnezeul părinţilor noştri, 
bine eşti cuvântat! 

Stih: Sfinte părinte Calinic, roagă-te lui Dumnezeu pentru noi. 

Oltenia întreagă se bucură după dreptate, că între păstorii ei ai strălucit ca un 
luceafăr, părinte. Şi luminându-se cu învăţăturile tale, acum strigă: Dumnezeul 
părinților noştri, bine eşti cuvântat! 

Stih: Sfinte părinte Calinic, roagă-te lui Dumnezeu pentru noi. 

Treime Sfântă, pe Tine te lăudăm, împreună cu ierarhul Calinic. Unime Întreit 
Strălucitoare, ceea ce eşti de o Fiinţă: Părinte şi Fiule şi Duhule Sfinte! Intru 
care fiind botezați, strigăm: Dumnezeul părinţilor noştri, bine eşti cuvântat! 


Stih: Preasfântă Născătoare de Dumnezeu, miluieşte-ne pe noi. 


Fecioară, care pe Hristos, Dătătorul de viaţă, L-ai născut, adu-ţi aminte de noi în 
ceasul sfârşitului şi roagă pe Fiul tău să se milostivească spre cei ce te lăudăm. 

Cântarea a 8-a 


Irmos: Pe tinerii cei bine credincioşi, în cuptor, naşterea Născătoarei de Dum- 
nezeu i-a mântuit, atunci fiind închipuită, iar acum lucrată; pe toată lumea ridică 
să-ţi cânte ţie: pe Domnul lucrurile lăudaţi-L şi-L prea înălţaţi întru toţi vecii. 


Stih: Sfinte părinte Calinic, roagă-te lui Dumnezeu pentru noi. 


Milostivirea ta către săraci a răsplătit-o Hristos cu bogate daruri, cu vrednicia 
arhieriei şi cu darul facerii de minuni împodobindu-te. Pentru aceasta strigăm: 
pruncilor, binecuvântaţi pe Domnul! Preoţi, lăudaţi-L! Popoare, prea înălțaţi-L 
în veci! 


Stih: Sfinte părinte Calinic, roagă-te lui Dumnezeu pentru noi. 


Ca o lumină mare a strălucit viaţa ta, prea fericite! Şi dulceaţa învățăturilor tale 
şi pilda vieţuirii tale minunate bucură inimile credincioşilor, care strigă: preoţi 
lăudaţi, popoare prea înălţaţi pe Hristos în veci. 


Stih: Sfinte părinte Calinic, roagă-te lui Dumnezeu pentru noi. 


Părinte şi Fiule şi Duhule cel Dumnezeiesc, Lumina cea Întreit Sfântă a Firii 
celei Una şi Nedespărţite, pentru rugăciunile Sfântului ierarh Calinic pe cântă- 
reții tăi păzeşte-i şi izbăveşte ţara aceasta şi pe cei ce cu credinţă viețuiesc într- 
însa, de toată reaua întâmplare, ca să Te laude pe Tine în veci! 


Stih: Preasfântă Născătoare de Dumnezeu, miluieşte-ne pe noi. 

Nădejdea mea tu eşti, Preacurată! Deci, pe mine, cel ce scap la a ta milostivire şi 
ocrotire, izbăveşte-mă, ca să pot striga: popoare prea înălțaţi pe cea plină de dar 
şi o prea măriţi întru toţi vecii! 

Cântarea a 9-a 

Irmos: Tot neamul pământesc să sălteze cu Duhul fiind luminat şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să strige: Bucură-te prea fericită, Născătoare de Dumnezeu, curată, 


pururea Fecioară. 


Stih: Sfinte părinte Calinic, roagă-te lui Dumnezeu pentru noi. 

Călătoria cea bună pe pământ ai săvârşit şi credinţa ai păzit, prea sfinte părinte 
Calinic. Pentru aceasta în ceruri s-a gătit ție cununa dreptăţii, unde pururea te 
veseleşti împreună cu toţi Sfinţii, cu care te lăudăm şi te fericim. 


Stih: Sfinte părinte Calinic, roagă-te lui Dumnezeu pentru noi. 


Primeşte, prea Sfinte, cântarea şi rugăciunea noastră, a celor nevrednici, 
precum bine primiţi au fost cei doi bănuţi ai văduvei; şi caută din înălțimea 
cerului spre cei ce cu credinţă şi cu dragoste cinstesc sfântă pomenirea ta. 


Stih: Sfinte părinte Calinic, roagă-te lui Dumnezeu pentru noi. 


Să ne închinăm toți credincioşii Dumnezeirii celei Una întru Fiinţă şi Intreită în 
Ipostasuri, întocmai puternică şi împreună cinstită. Pe care lăudând-o, să o slă- 
vim întru toţi vecii! 


Stih: Preasfântă Născătoare de Dumnezeu, miluieşte-ne pe noi. 


Pe ţara aceasta, care te cinsteşte pe tine, Născătoare de Dumnezeu, izbăveşte-o 
de primejdii şi de stricăciune şi fereşte-o de năvălirile duşmanilor, Stăpână 
Preasfântă. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde cu, 
robul tău. 


Înţelepciunea cea de sus învățând şi bogăţia faptelor bune agonisind, pe cre- 
dincioşi I-ai luminat, prea sfinţite, veselind inimile dreptmăritorilor creştini cu 
cuvintele tale şi taberile demonilor sfărâmându-le. Drept aceea, răsplătirea oste- 
nelilor tale ai luat, după vrednicie, primind cununa darului celui de sus, părintele 
nostru Calinic. Roagă-te lui Hristos Dumnezeu iertare de greşeli să dăruiască 
celor ce prăznuiesc cu dragoste sfântă pomenirea ta. 


Sedelna Preasfintei Născătoare de Dumnezeu, glasul al 8-lea. Podobie: Pe 
Înţelepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale 
ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi 

să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Făcutu-te-ai cort dumnezeiesc al Cuvântului, ceea ce eşti una prea curată 
Maică, întrecând în curăţie pe îngeri. Deci, pe mine, cel întinat cu păcate tru- 
peşti curăţeşte-mă cu apele cele dumnezeieşti ale rugăciunilor tale, prea curată 
şi te roagă Fiului tău şi Dumnezeu, iertare de greşeli să-mi dăruiască. 

Canon de rugăciune către Sfântul ierarh Calinic de la Cernica, episcopul 
Râmnicului (2) 





Troparul Sfântului ierarh Calinic de la Cernica, episcopul Râmnicului, glasul 
1: De Dumnezeu purtătorule, părintele nostru Calinic, povăţuitorule al 
călugărilor, podoaba cuvioşilor şi lauda arhiereilor, ajutătorule al celor din nevoi 
şi făcătorule de minuni! Cu nevoinţele tale chip de sfinţenie te-ai arătat, iar 
acum cu îngerii în ceruri te veseleşti; cu care roagă pe Milostivul Dumnezeu să 
ne dăruiască nouă pace şi mare milă. 


Cântarea 1 

Irmos: Deschide-voi gura mea şi se va umplea de Duhul, şi cuvânt răspunde- 
voi Impărătesei Maici şi mă voi arăta luminat prăznuind şi voi cânta minunile ei 
bucurându-mă. 

Stih: Sfinte părinte Calinic, roagă-te lui Dumnezeu pentru noi. 

Veniţi să lăudăm cu cântări duhovniceşti pe ierarhul Calinic, pe cel ce din 
tinereţe a fost chemat la viaţa cea după Hristos şi îmbogăţit cu daruri şi 


învățături dumnezeieşti. 


Stih: Sfinte părinte Calinic, roagă-te lui Dumnezeu pentru noi. 

La înălțimea cea nemăsurată a Scripturii ridicându-te, părinte şi văzând, prin 
curăția minţii, frumuseţea ei cea netrecătoare, ai lăsat toate şi ca o jertfă curată 
ţi-ai închinat viaţa lui Dumnezeu. 

Slavă Tatălui şi Fiului şi Sfântului Duh. 

Arzând, prin Duhul, patimile trupului, pe pământ viaţă îngerească ai petrecut şi 
acum, cu lumina cea înţelegătoare a dumnezeieştii Străluciri, luminezi gândurile 
noastre. 

Şi acum şi pururea şi în vecii vecilor. Amin (a Născătoarei). 

Naştere fără de ispită bărbătească întru tine s-a săvârşit, ceea ce eşti cu totul 
fără de prihană; că din tine S-a născut Cuvântul Dumnezeu, păzindu-te Fecioară 
şi după naştere. 

Cântarea a 3-a 

Irmos: Pe ai tăi cântăreţi Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească întăreşte-i şi întru dumne- 
zeiască mărirea ta, cununilor măririi învrednicește-i. 


Stih: Sfinte părinte Calinic, roagă-te lui Dumnezeu pentru noi. 


Având minte neîntinată, ai învins iubirea de cele pământeşti şi te-ai arătat 
oglindă dumnezeieştii Străluciri, prin strălucirea cinstitelor tale fapte. 


Stih: Sfinte părinte Calinic, roagă-te lui Dumnezeu pentru noi. 


Făcându-te desăvârşit, cuvioase ierarhe, cu nădejdea darului, slujitor Evan- 
gheliei te-ai arătat cu adevărat şi acum, fericite, te rogi pentru sufletele noastre. 


Slavă Tatălui şi Fiului şi Sfântului Duh. 

Turma ta, părinte, având cuvintele tale mai dulci decât fagurele, a lepădat amă- 
răciunea rătăcirii de la poruncile Domnului; dă-ne nouă mână de ajutor ca să 
scăpăm de bântuielile lui Veliar. 

Şi acum şi pururea şi în vecii vecilor. Amin (a Născătoarei). 

Ca pe o biserică împărtăşită de dumnezeiasca slavă şi uşă cerească cinstindu-te 


pe tine Maica lui Dumnezeu, cea cu totul fără de prihană, toţi ne izbăvim de 
primejdii şi de nevoi. 

Cântarea a 4-a 

Irmos: Cel ce şade întru slavă pe Scaunul Dumnezeirii pe norul uşor a venit, 
lisus cel Indumnezeit, din prea curată Fecioară şi a mântuit pe cei ce strigă: 
Slavă puterii Tale, Doamne! 

Stih: Sfinte părinte Calinic, roagă-te lui Dumnezeu pentru noi. 

Cu undiţa dumnezeieştii învățături, părinte, ca pe nişte peşti vânând pe fiii tăi 
duhovniceşti din noianul deşertăciunilor lumeşti, i-ai adus jertfă curată lui 
Dumnezeu. 


Stih: Sfinte părinte Calinic, roagă-te lui Dumnezeu pentru noi. 


Tu ai tăiat capetele nevăzuţilor balauri, cu puterea Crucii într-armându-te. Pen- 
tru aceasta şi cununa biruinţei ţi s-a împletit ţie, ca unui păstor desăvârşit. 


Slavă Tatălui şi Fiului şi Sfântului Duh. 


Invăţător măririlor lui Dumnezeu te-ai arătat şi tăinuitor prea sfânt al darurilor 
Duhului. Pentru aceasta adunarea călugărilor te laudă astăzi după vrednicie. 


Şi acum şi pururea şi în vecii vecilor. Amin (a Născătoarei). 

Pe tine zid întru ispite şi dumnezeiesc acoperământ întru primejdii te-am ago- 
nisit, dumnezeiască Mireasă; că tu eşti liman celor înviforaţi şi curăţire celor 
întinaţi, prea curată. 

Cântarea a 5-a 

Irmos: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut 
pe Fiul Cel fără de ani, cel ce dăruieşte pace tuturor celor ce te laudă pe tine. 
Stih: Sfinte părinte Calinic, roagă-te lui Dumnezeu pentru noi. 

Cu râurile dumnezeieştilor cuvinte ai udat ogorul sufletesc al turmei tale, ca 
dintr-un izvor dumnezeiesc, Sfinte ierarhe Calinic, străină privelişte arătându-te 


tuturor, prin mulţimea faptelor bune. 


Stih: Sfinte părinte Calinic, roagă-te lui Dumnezeu pentru noi. 

Stea neînserată te-ai arătat, părinte prea cuvioase, cu înţelepciunea, cu înfrâ- 
narea, cu bărbăţia şi cu dreptatea. Pentru aceasta te avem pe tine luminător întru 
întunericul ispitelor. 

Slavă Tatălui şi Fiului şi Sfântului Duh. 

Prea mărite slujitorule al lui Hristos, întinde-ne mână de ajutor în necazuri, cu 
rugăciunile tale către Dumnezeu şi ne izbăveşte de supărarea ispitelor şi de 
primejdii. 

Şi acum şi pururea şi în vecii vecilor. Amin (a Născătoarei). 

Pe tine armă nebiruită împotriva vrăjmaşilor te punem înainte; pe tine întărire şi 
nădejde de mântuire te-am câştigat, dumnezeiască Mireasă, că ai pierdut tăria 
morţii, prin Viaţa ce a răsărit din tine. 

Cântarea a 6-a 

Irmos: Înţelepţii de Dumnezeu, care faceţi acest praznic dumnezeiesc şi cu totul 
cinstit al Maicii lui Dumnezeu, veniţi să batem din palme, slăvind pe Dumne- 
zeu, cel ce S-a născut dintr-însa. 


Stih: Sfinte părinte Calinic, roagă-te lui Dumnezeu pentru noi. 


Legăminte scrise pe lespezi de piatră la mănăstirile tale punând, părinte, întă- 
reşti pururea pe fiii tăi să le urmeze neschimbate. 


Stih: Sfinte părinte Calinic, roagă-te lui Dumnezeu pentru noi. 


Cu dumnezeieştile daruri îmbogăţindu-te, te-ai făcut biserică vie a lui Dumne- 
zeu şi organ sfințit al Duhului Sfânt te-ai arătat, cu darul arhieriei. 


Slavă Tatălui şi Fiului şi Sfântului Duh. 


Cu sabia cuvântului celui dumnezeiesc ai surpat pe cei rău credincioşi şi acum, 
stând înaintea Stăpânului Hristos, nu înceta cerând pace sufletelor noastre. 


Şi acum şi pururea şi în vecii vecilor. Amin (a Născătoarei). 


Prin naşterea ta ne-am izbăvit, Fecioară, de blestemul cel de demult; că ai 
zămislit în pântecele tău pe Cel ce a îndumnezeit firea omenească. 


Condac glasul al 8-lea: 

Podobie: Apărătoarei Doamnă, mulţumiri pentru biruinţă, izbăvindu-ne din ne- 
voi aducem ţie, Născătoare de Dumnezeu, noi robii tăi. Ci ca ceea ce ai stă- 
pânire nebiruită, slobozeşte-ne pe noi dintru toate nevoile, ca să strigăm ţie: 
Bucură-te, Mireasă, pururea Fecioară! 


Pomenirea ta cea purtătoare de lumină, Sfinte ierarhe Calinic, veseleşte sufletele 
celor credincioşi şi atingerea sicriului sfintelor tale moaşte sfinţeşte simţirile şi 
dăruieşte tămăduiri. Pentru aceasta, după datorie te cinstim pe tine şi cu bucurie 
îți strigăm: bucură-te, părinte, de Dumnezeu însuflețite! 

Cântarea a 7-a 

Irmos: N-au slujit făpturii înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumne- 
zeul părinţilor noştri şi Doamne, bine eşti cuvântat. 

Stih: Sfinte părinte Calinic, roagă-te lui Dumnezeu pentru noi. 

Cu prea frumoase virtuţi fiind împodobit, cu harul arhieriei ai fost luminat, prea 
fericite părinte. Pentru aceasta ai strigat: Prea lăudate Dumnezeul părinţilor no- 
ştri, bine eşti cuvântat! 

Stih: Sfinte părinte Calinic, roagă-te lui Dumnezeu pentru noi. 

Pe piatra credinţei întărindu-te ca un iubitor de înţelepciune, de valurile ispi- 
telor neclintit te-ai arătat şi ai cântat: Doamne, Dumnezeul părinților noştri, bine 
eşti cuvântat! 

Slavă Tatălui şi Fiului şi Sfântului Duh. 

Fiind rânduit păstor al turmei celei cuvântătoare, cu învăţăturile cele nemu- 
ritoare ai hrănit-o şi prin iubirea de Hristos, îndreptar te-ai arătat tuturor celor ce 
cântă: Dumnezeul părinţilor noştri, bine eşti cuvântat! 

Şi acum şi pururea şi în vecii vecilor. Amin (a Născătoarei). 

Nădejde şi acoperământ şi liman şi zid şi folositoare tare, Ceea ce eşti cu totul 
fără prihană, te-ai arătat celor ce strigă: Doamne, Dumnezeul părinților noştri, 
bine eşti cuvântat! 


Cântarea a 8-a 


Irmos: Pe tinerii cei bine credincioşi... 

Stih: Sfinte părinte Calinic, roagă-te lui Dumnezeu pentru noi. 


Cel ce ai fost uns cu untdelemnul Duhului şi acum eşti bucuria îngerilor, Sfinte 
ierarhe Calinic, adu-ţi aminte de cei ce strigă neîncetat: toate făpturile bine- 
cuvântaţi, lăudaţi pe Domnul şi-L prea înălțaţi întru toţi vecii! 


Stih: Sfinte părinte Calinic, roagă-te lui Dumnezeu pentru noi. 

Fiind strălucit cu Lumina cea neapropiată, negura înşelăciunii o ai gonit; risi- 
peşte şi negura patimilor mele, cu rugăciunile tale, ca să strig: toate făpturile 
binecuvântaţi, lăudaţi pe Domnul şi-L prea înălţaţi întru toţi vecii. 
Binecuvântăm pe Tatăl şi pe Fiul şi pe Sfântul Duh, Domnul. 

De Dumnezeu grăitorule, părintele nostru Calinic, împodobit-ai mantia ta cu 
podoaba faptelor bunei credinţe şi ne-ai învăţat să strigăm: toate făpturile 
binecuvântaţi, lăudaţi pe Domnul şi-L prea înălţaţi întru toţi vecii. 

Şi acum şi pururea şi în vecii vecilor. Amin (a Născătoarei). 

Ca cei ce suntem învăluiți de viforul ispitelor şi al patimilor, la limanul tău 
scăpăm, de Dumnezeu Născătoare şi neîncetat strigăm: toate făpturile bine- 
cuvântaţi, lăudaţi pe Domnul şi-L prea înălţaţi întru toţi vecii! 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Pe tinerii cei bine credincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită; pe toata lumea ridică să-ţi cân- 
te ție: pe Domnul lucrurile lăudaţi-L şi-L prea înălțați pe Dânsul întru toți vecii. 


Cântarea a 9-a 

Irmos: Tot neamul pământesc să sălteze cu Duhul fiind luminat şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să strige: Bucură-te prea fericită, Născătoare de Dumnezeu, curată, 


pururea Fecioară. 


Stih: Sfinte părinte Calinic, roagă-te lui Dumnezeu pentru noi. 

Legilor firii fiind supus, prea sfinte părinte, ai ajuns la sfârşitul cel dorit, ca să 
primeşti, după dreptate, plata ostenelilor tale celor multe de la Stăpânul Hristos 
Dumnezeu. 


Stih: Sfinte părinte Calinic, roagă-te lui Dumnezeu pentru noi. 


Imbrăcându-te cu haină luminoasă, ai intrat la ospăţul cel de nuntă al Mirelui 
Hristos şi acum, înaintea Stăpânului stând, roagă-te să ne învrednicim şi noi de 
vederea dumnezeirii şi să ne îndulcim de frumuseţea ei cea nespusă. 


Slavă Tatălui şi Fiului şi Sfântului Duh. 


Lupta cea bună te-ai luptat şi slujba ta pe deplin ai săvârşit-o, Sfinte prea 
fericite ierarhe Calinic. Pentru aceea, întru bucuria Domnului tău ai intrat şi 
la ceata Sfinţilor te-ai adăugat. Deci ca cel ce ai îndrăznire către Dumnezeu, 
pe Acela roagă-L să izbăvească ţara aceasta de toată primejdia şi nevoia şi 
lumea în pace pururea să o păzească. 


Şi acum şi pururea şi în vecii vecilor. Amin (a Născătoarei). 


Rugămu-te, Fecioară, Maica lui Dumnezeu, să ne izbăveşti cu mijlocirile tale de 
răutatea vrăjmaşilor văzuţi şi nevăzuţi. Nu ne lipsi pe noi de al tău ajutor, prea 
curată, ci de-a pururea cercetează-ne şi ne ocroteşte, ca o milostivă şi prea 
îndurată. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde cu, 
robul tău. 


Înţelepciunea cea de sus învățând şi bogăţia faptelor bune agonisind, pe 
credincioşi i-ai luminat, prea sfințite, veselind inimile dreptmăritorilor creştini 
cu cuvintele tale şi taberile demonilor sfărâmându-le. Drept aceea, răsplătirea 
ostenelilor tale ai luat, după vrednicie, primind cununa darului celui de sus, 
părintele nostru Calinic. Roagă-te lui Hristos Dumnezeu iertare de greşeli să 
dăruiască celor ce prăznuiesc cu dragoste sfântă pomenirea ta. 


Sedelna Preasfintei Născătoare de Dumnezeu, glasul al 8-lea. Podobie: Pe 
Inţelepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale 

ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi 
să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Făcutu-te-ai cort dumnezeiesc al Cuvântului, ceea ce eşti una prea curată 
Maică, întrecând în curăţie pe îngeri. Deci, pe mine, cel întinat cu păcate tru- 
peşti curăţeşte-mă cu apele cele dumnezeieşti ale rugăciunilor tale, prea curată 
şi te roagă Fiului tău şi Dumnezeu, iertare de greşeli să-mi dăruiască. 

Acatistul Sfântului ierarh Calinic de la Cernica 





Acatistul Sfantului Calinic de la Cernica - Arhidiacon Vlad Rosu: 
https://www.youtube.com/watch ?v=PxOVA YOI4zI 


3 5 2 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
Sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacele şi icoasele 


Condacul 1 

Pomenirea ta cea purtătoare de lumină, ierarhe Calinic, veseleşte sufletele celor 
credincioşi şi atingerea de racla sfintelor tale moaşte sfinţeşte simţirile şi dă- 
ruieşte tămăduiri; pentru aceasta, după datorie, te cinstim pe tine şi cu bucurie îţi 
cântăm: Bucură-te, Sfinte ierarhe Calinic, de Dumnezeu înţelepțite! 


Icosul 1 

Adunarea îngerilor şi soborul oamenilor cunoscându-te ca pe un vindecător al 
bolnavilor, ajutător al săracilor şi îndreptător al monahilor, cel ce ai dus viaţa 
îngerească pe pământ şi prin nevoinţe şi fapte bune te-ai adus jertfă neîntinată 
lui Hristos, te laudă, o Sfinte ierarhe Calinic, şi cu dragoste grăieşte ţie: 
Bucură-te, alesul lui Dumnezeu, plăcutul tuturor sfinţilor, lauda arhanghelilor şi 
bucuria îngerilor; 

Bucură-te, veselia pruncilor şi mireasma chipului călugăresc; 

Bucură-te, scutul şi acoperământul Cernicăi, ocrotitorul Bucureştiului, păzirea 
Frăsineiului şi lauda Râmnicului Severin; 

Bucură-te, lauda cea mare, că, după darul lui Dumnezeu, cu cuvântul tău ai legat 
ca parte femeiască la Frăsinei să nu intre; 

Bucură-te, că prin pilda vieţii tale eşti călăuză bună ostenitorilor în viaţa călu- 
gărească; 

Bucură-te, că de mari daruri te-ai învrednicit, fiind bolnavilor tămăduire, orbilor 
vedere, surzilor auzire, muţilor grăire; 

Bucură-te, izbăvitorul celor nedreptăţiţi, bucuria celor necăjiţi şi veselia celor ce 
nădăjduiesc întru tine şi te cheamă într-ajutor; 

Bucură-te, îndreptătorul celor rătăciţi, ridicarea celor căzuţi şi vistieria faptelor 
celor bune; 

Bucură-te, locaşul luminii celei dumnezeieşti, organ al Preasfântului Duh şi 
stâlp neclinut al Bisericii; 

Bucură-te, bine-luptătorule, cel ce ai fost neînvins de furtuni şi de ispite; 
Bucură-te, părinte, de trei ori fericite; 
Bucură-te, Sfinte ierarhe Calinic, de Dumnezeu înţelepţite! 


Condacul 2 

Văzând noi smeriţii pe părinții tăi cucerindu-se şi afierosindu-te Domnului şi 
ştiindu-te noi pe tine, sfinte, că din braţele maicii tale ai avut inima locaș al 
Preasfântului Duh, prin care te-ai dovedit mare între aleşii lui Dumnezeu, pentru 
aceea şi noi, ca unii ce în Dumnezeu viem, trăim şi ne mişcăm, împreună cu pă- 
rinţii tăi aducem Domnului toată slava, lauda, cinstea şi închinăciunea, zicând: 
pe Tine Doamne, cel ce te odihneşti întru sfinţi binecuvântându-Te, Te ado- 
răm, pe Tine Te lăudăm, Ţie îţi mulțumim, Ţie ne închinăm, în tot locul Stă- 
pânirii Tale, Ţie îți aducem ale Tale dintru ale Tale, de toate şi pentru toate, 
cântând: Aliluia! 


Icosul 2 

Înțelegerea vieţuirii celei ascunse în lisus Hristos căutând a o înţelege, ai alergat 
din tinereţe în ostrovul pustnicesc al celui prea cuvios şi sfânt părinte Gheorghe, 
stareţul de la Cernica, şi viaţa ţi-ai jertfit lui Hristos, făcându-te Biserica Prea- 
sfântului şi închinatului Său Duh; trupul ţi l-ai smerit cu privegherea, postul şi 
rugăciunea, punând tuturor simţirilor povăţuitor bun cugetul cel dinăuntru; 
ochiul ţi-a fost ferit de toată vederea cea vicleană şi auzul nestrăbătut de cuvinte 
deşarte, iar limba curată de vorbe necuviincioase; buzele curățate de lauda 
Domnului, mâinile ferite de faptele rele, lucrând numai cele bineplăcute 
Domnului; toate mădularele şi gândul ţi le-ai întărit cu harul Sfântului Duh, 
binevieţuind în duhul curăţiei, al gândului smerit, al răbdării, al ascultării şi al 
dragostei. Drept aceea, acum cu îngerii în ceruri petrecând, primeşte de la noi 
laude ca acestea: 

Bucură-te, diamantul răbdării în Ostrovul Cernicăi ascuns; 

Bucură-te, cel în care lucrează Dumnezeu cel nepătruns; 

Bucură-te, porumbelul Domnului, cel cu aripile Duhului mereu desfăcute; 
Bucură-te, urmaş iubit şi moştenitor în virtute al stareţului cuvios Gheorghe; 
Bucură-te, cel unit întru Dumnezeu cu duhovnicul tău, Pimen; 

Bucură-te, cel pecetluit cu amândoi în pravilele călugăreşti; 

Bucură-te, că de bunăvoia ta venind după lisus, de tine însuţi te-ai lepădat; 
Bucură-te, că, luându-ţi crucea ta, ai urmat lui Hristos fără întoarcere; 
Bucură-te, că râvna asprimii tale celei de canon a uimit pe cârmuitori; 
Bucură-te, că ai amuţit pe clevetitori, ajunând prin îndelungate postiri de câte 40 
de zile; 

Bucură-te, raiul fecioriei, întru care curăţia a odrăslit; 

Bucurăte, pomul dragostei cereşti, că de dorul şi de focul dragostei prea dulcelui 
nume al lui lisus ţi s-a mistuit inima; 

Bucură-te, Sfinte ierarhe Calinic, de Dumnezeu înţelepţite! 

Condacul 3 
Puterea Celui de sus adumbrindu-ţi inima ta, ai dorit, părinte sfinte, pe duhov- 
nicul tău Pimen, precum odinioară loasaf pe Varlaam, şi luând cu tine daruri de 
mult preţ pentru sfintele lui Dumnezeu locaşuri, ai pornit la Sfântul Munte al 
Atonului în căutarea lui acolo; apoi aprinzându-se în tine focul cel netrupesc de 
râvna sfântă pentru altarele Domnului, te-ai întors în patria ta, 

"cântând: Aliluia! 


Icosul 3 

Având pe Dumnezeu cel în Treime închinat sălăşluit în sufletul tău, mare 
osârdie dovedit-ai părinte, în vremea stăreției tale, când cu lacrimi fierbinţi că- 
tre făcătorul de minuni Nicolae ţi-ai pus sufletul tău pentru ocrotirea mulțimilor 
flămânde şi înspăimântate ce alergaseră la tine îngrozite de urgia cea păgână, că, 
încă în priveghere fiind cu toată obştea ta, căruţe cu grâu în grabă şi soseau; iar 
oştile păgâne înțelegând ocrotirea cea de sus şi sfinţenia ta, s-au întors ruşinate, 
lăsându-ne amintire peste veacuri "fântâna turcului". Pentru aceasta, împreună 
cu cei trecuţi prin foc şi prin apă şi aduşi la odihnă, cântare de mulțumire înăl- 
țăm şi cu dragoste grăim: 

Bucură-te, asemănare cu Domnul prin iubirea de oameni, care suspină, însetează 
şi aleargă să vindece orice pătimire; 

Bucură-te, milostivire de samarinean, ce arde pentru întreaga zidire; 

Bucură-te, alinarea suspinului celor ferecaţi; 

Bucură-te, căci cu măreţia gloriei braţului tău păzeşti pe fiii celor apăsaţi; 
Bucură-te, văpaie dornică să ne îndrume; 

Bucură-te, revărsare de har peste lume; 

Bucură-te, cuibul celor înviforaţi,; 

Bucură-te, hrana celor înfometați; 

Bucură-te, că ai scăpat de foamete şi de boală obştea creştinească din război; 
Bucură-te, cel ce asemenea lui Moise te-ai arătat mare ocrotitor în primejdii; 
Bucură-te, că şi tu ai împlinit faptele făcătorului de minuni Nicolae; 

Bucură-te, limanul cel lin al gloatelor amăgite şi dosădite; 

Bucură-te, Sfinte ierarhe Calinic, de Dumnezeu înţelepţite! 


Condacul 4 

Vifor de gânduri despre sfârşitul veacului acestuia tulburându-te, îngeri cobo- 
rând din înălțimea tronului Preasfintei Treimi ţi s-au înfățişat, descoperindu-ţi 
taine asupra celor ce vor urma; şi ţie, celui ce iubeşti oamenii, fi s-au arătat 
devea ierarhul Nicolae şi marele mucenic Gheorghe, purtătorul de biruinţă, 
împreună cu prea cuviosul şi sfântul părinte stareţ Gheorghe, poruncindu-ţi să 
zideşti slăvit locaş de închinare, liman de mântuire celor păcătoşi şi sfântă cetate 
cu viaţă de obşte, după dreapta rânduială, pentru ca să nu se strice chipul călu- 
găresc; de care descoperire încredinţându-te, îndată ai şi dat ascultare poruncii 
dumnezeieşti, cântând: Aliluia! 

Icosul 4 

Urmând poruncii Sfântului ierarh Nicolae, cu bărbăţie ai zidit biserica Sfântului 
mare mucenic Gheorghe, în vreme de cutremure şi de răzmeriţe, lăsându-ne 
învăţătură, că de nu ne vom izbăvi de lenevire, de uitare şi de necredinţă, nu ne 
vom putea mântui; la care învăţătură luăm aminte, noi fiii tăi, cei ce ne rugăm să 
avem parte şi soartă cu toţi cei ce se tem de Domnul în adevăr şi păzesc porun- 
cile Lui; pentru aceasta îţi cântăm cu înţelegere, prea înțelepte, zicând: 
Bucură-te, ochi al bisericii, mai dinainte văzător; 

Bucură-te, vifor spulberător de pleava îndoielilor; 

Bucură-te, veghetor neadormit sub candelă aprinsă; 

Bucură-te, scaun al spovedaniei, ascultător de plângeri; 

Bucură-te, duhovnicie aducătoare de îngeri; 

Bucură-te, primăvară bine înmiresmată de balsamul rugăciunii înalte şi tăcute; 
Bucură-te, că ai trecut prin "Raiul iubirii de virtute"; 

Bucură-te, bună sporire a casei lui Dumnezeu; 

Bucură-te, podoaba cea cu har a neamului tău; 

Bucură-te, că te-ai dovedit destoinic plinind măsura vârstei lui lisus; 

Bucură-te, bărbat împodobit cu slujirile depline; 

Bucură-te, Sfinte ierarhe Calinic, de Dumnezeu înţelepţite! 


Condacul 5 

Împotrivindu-te, părinte, uneltirilor lui faraon cel netrupesc, care voia să te piar- 
dă prin otrăvire, şi chemând prea dulcele nume al lui lisus, ai învins răutatea 
aceluia, că glas din ceruri ai auzit întărindu-te şi vestindu-ţi că nu vei vedea 
moartea până ce nu vei fi ridicat la vrednicia arhieriei; iar noi pentru o biruinţă 
ca aceasta, aducând doxologia noastră cea după putere, mulţumim împreună cu 
tine Domnului celui Unuia, căruia se pleacă tot genunchiul al celor cereşti, al 
celor pământeşti şi al celor dedesubt, pentru toate pe care le ştim şi pe care nu le 
ştim, pentru binefacerile cele arătate şi cele nearătate care s-au făcut nouă şi 
lăudând măreţia cea neajunsă a Dumnezeirii, cu veselie aducem Domnului 
cântare sfântă: Aliluia! 


Icosul 5 

Dumnezeu cel negrăit şi necuprins cu gândul, nevăzut, neajuns, pururea fiind şi 
acelaşi fiind, Cel care a iubit lumea atât de mult, încât pe Unul-Născut Fiul Său 
L-a dat, ca tot cel ce crede într-Însul să nu piară, ci să aibă viață veşnică, Însuşi 
EI, Păstorul cel Mare, te-a ales pe tine, în ceruri să întăreşti Biserica Olteniei. 
Drept aceea, şi domnitorul ţării, cu sfetnicii săi, următori făcându-se sfatului 
Celui de sus, te-au pus păstor al turmei celei cuvântătoare pe calea mântuirii. 
Deci şi noi fericiţi fiind de alegerea ta, ţie aducem laude ca acestea: 

Bucură-te, bunule şi vrednicule păstor al Olteniei; 

Bucură-te, fericit luminător al plaiurilor noastre; 

Bucură-te, dreptarul vredniciilor arhiereşti; 

Bucură-te, trimis al Preasfintei Treimi ca să ne păstoreşti; 
Bucură-te, că în lisus ai aflat adevăr şi temei; 

Bucură-te, cel ce ai iubit cu dragoste fierbinte pe Domnul; 
Bucură-te, că ai aflat tot rostul firilor lui Hristos; 

Bucură-te, arhiereu ales şi cu bună biruiniţă; 

Bucură-te, înger pământesc de aspră nevoinţă; 

Bucură-te, arhanghel izbăvitor din viclene curse împătimite; 
Bucură-te, iscusit cârmaci al corabiei celei înduhovnicite; 
Bucură-te, Sfinte ierarhe Calinic, de Dumnezeu înţelepțite! 


Condacul 6 

Auzit-au vestea despre sfinţenia vieţii tale mulțimile drepteredincioşilor şi, feri- 
ciți fiind că le vine păstorul cel bun, te-au întâmpinat ca pe un trimis al cerului 
cu adevărat şi împreună cu îngerii înălțau în grai de sărbătoare cântare sfântă: 
Veniţi toți credincioşii să lăudăm pe ierarhul Calinic, pe arhipăstorul Olteniei; 
să se bucure făptura şi să înflorească ca şi crinul; şi împreună să cântăm lui 
Dumnezeu: Aliluia ! 


Icosul 6 

Următor Mântuitorului Hristos făcându-te, bunule păstor, te-ai arătat oglindă 
nepătată, chip al bunătăţii lui Dumnezeu, strălucire a luminii celei negrăite, ma- 
re ocrotitor al celor din nevoi. Pentru aceasta şi noi, cei ce tânjim după vred- 
nicia de a rămâne întru desfătarea luminii celei neapropiate, după datorie te cin- 
stim pe tine şi luminat te lăudăm grăind: 

Bucură-te, că prin iubire şi prin curăţie, pace şi armonie eşti asemuit a fi pecete 
a chipului dumnezeiesc; 

Bucură-te, că eşti învăluit în strălucire de orbitoarea frumuseţe cerească negrăită 
a Schimbării la faţă; 

Bucură-te, că n-ai adunat bogății pieritoare; 

Bucură-te, că ai urmat sărăciei lui Hristos; 

Bucură-te, ocrotitorul văduvei celei cuminte; 

Bucură-te, părinte scump al orfanilor; 

Bucură-te, cel ce aduci bucurie acolo unde-i întristare; 

Bucură-te, că, chemându-te pe tine, zorile nădejdii se ivesc acolo unde este dez- 
nădejde; 

Bucură-te, cel ce vesteşti pacea pe pământ şi bunăvoirea între oameni; 
Bucură-te, Ortodoxie, cu măreție de vis; 

Bucură-te, cel ce aprinzi lumină în sufletele întunecate şi robite; 

Bucură-te, pildă a smereniei şi a iubirii de oameni celei negrăite; 

Bucură-te, Sfinte ierarhe Calinic, de Dumnezeu înţelepţite! 


Condacul 7 

Alergat-a la tine văduva cea împovărată de nevoi, care se mâhnise de ucenicul 
cel puţin milostiv; iar tu, părinte, binecunoscând lipsurile ei, ai înduplecat pe 
ucenic spre milostenie, înfelepțindu-ne şi pe noi, că în chipurile săracilor ne 
poate încerca însuşi Cel ce a plinit toată rânduiala părintească, Hristos Mân- 
imitorul nostru, care a şters toată lacrima de la toată faţa. Pentru aceasta, cu 
umilință aducem cântare de laudă lui Dumnezeu: Aliluia! 


Icosul 7 

Putere de sus primit-ai, bunule păstor, nu numai a certa pe diavoli spre a elibera 
făptura omenească, ci şi spre a statornici adevărul în obştea creştinească, încă şi 
putere de a preface rămăşiţele pământeşti ale celor morți de mulți ani şi nepu- 
trezite, precum şi apa a izvori în locurile cele secătuite. Pentru aceste alese 
daruri, cu dragoste, prin noi, fiii tăi, făptura cea îndumnezeită te laudă grăind 
unele ca acestea: 

Bucură-te, fulger ce arzi duhurile înşelăciunii; 

Bucură-te, tunet ce risipeşti sfaturile minciunii; 

Bucură-te, carte scrisă de Duhul Sfânt, căci cu darul înţelepciunii, al înţelegerii, 
al sfatului şi al tăriei te-ai înveşmântat; 

Bucură-te, că ai sfărâmat prin ştiinţă şi evlavie şi prin temere de Dumnezeu 
puterile diavoleşti; 

Bucură-te, cel ce ai vindecat în biserică pe femeia cea stăpânită de duhul ne- 
curat, 

Bucură-te, că ai ridicat din neputinţă pe tânăra păstoriță cea căzută; 

Bucură-te, că de departe ai slobozit de diavolul cel cumplit pe fiul prietenului 
tău, dulgherul Costache; 

Bucură-te, că, fiind pedepsită minciuna celui ce se prefăcuse mort, adevărul s-a 
statornicit; 

Bucură-te, că s-a aflat izvor cu apă răcoritoare la schitul Frăsinei unde ai 
însemnat stânca; 

Bucură-te, că, dezlegând blestemul, ai schimbat în ţărână trupul celui mort şi 
neputrezit; 

Bucură-te, că din pricina suspinurilor smeritelor tale graiuri mulțimile au rămas 
înmărmurite; 

Bucură-te, Sfinte ierarhe Calinic, de Dumnezeu înţelepţite! 


Condacul 8 

Spăimântatu-s-au duhurile necurate numai auzind de numele tău, făcătorule de 
minuni, părinte Calinic; iar cei străini de cunoştinţa lui Hristos, cuceriți fiind de 
virtuțile tale, se luminau botezându-se. Drept aceea, cunoscând că Dumnezeu 
primeşte rugăciunea ta precum a primit darurile lui Abel, jertfele lui Noe, arde- 
rile cele de tot ale lui Avraam, preoţia lui Moise şi a lui Aaron, cele de pace ale 
lui Samuel şi precum a primit de la sfinții Săi apostoli închinarea cea adevărată, 

cu bucurie grăim: slavă Celui ce te-a prea slăvit, slavă Celui ce te-a încununat, 
slavă Celui ce lucrează prin tine, şi cu toţi cântăm Domnului: Aliluia! 


Icosul 8 

Aducându-ţi pururea aminte de porunca cea mântuitoare şi de toate cele ce s-au 
făcut pentru noi, de cruce, de groapă, de învierea cea de a treia zi, de suirea la 
ceruri, de şederea cea de-a dreapta şi de cea de a doua şi slăvită venire, ai fost 
Bisericii lui Hristos făclie purtătoare de lumină cât ai trăit pe pământ, părinte 
Calinic, iubitorule de oameni. lar îndrăzneala către Dumnezeu şi după moarte ai 
dovedit-o, vindecând toată neputinţa şi toată boala credincioşilor. Pentru aceasta 
ia aminte la glasul rugăciunii noastre al celor ce, lucrând cu frică şi cu cutremur 
pentru a noastră mântuire, cu mare cinste, cu adâncă smerenie cântăm şi cu dra- 
goste grăim: 

Bucură-te, dangăt de clopot, ce ne glăsuieşti că toţi cei ce urmăm învățăturilor 
divine întreolaltă suntem una şi cu Dumnezeu asemenea; 

Bucură-te, far călăuzitor, ce ne îndrumezi să trăim viaţa în iubire şi pace, în cu- 
răție şi în desăvârşită armonie a Preasfintei Treimi, a Unimii în Treime; 
Bucură-te, blândeţe şi bunătate, cinste şi îngăduinţă; 

Bucură-te, dragoste şi dreptate, răbdare şi recunoştinţă; 

Bucură-te, trandafir al Noului Ierusalim; 

Bucură-te, că noi bine ne simţim sub cârja păstoriei tale; 

Bucură-te, crinul arhieriei cel cu plăcută mirosire; 

Bucură-te, luceafăr dumnezeiesc, cu prea luminoasă strălucire; 

Bucură-te, lumină biruitoare, necuprinsă de întuneric; 

Bucură-te, făptură sfântă din creştet până în tălpi; 

Bucură-te, cel ce cu nume de bună biruinţă eşti numit; 

Bucură-te, vrednicule păstor al Bisericii de noi pomenit; 

Bucură-te, Sfinte ierarhe Calinic, de Dumnezeu înţelepțite! 


Condacul 9 

Toată firea îngerească se mira, prea cuvioase părinte, de râvna ta cea sfântă în a 
împodobi Biserica, mireasa lui Hristos, cu pravile de sfântă vieţuire, cu şcoli şi 
tiparniţe pentru înmulţirea cărților sfinte, care să fie spre slava lui Dumnezeu, 
pentru mântuirea sufletelor noastre, întocmai ca nişte râuri cu curgerile cu totul 
de aur, ce veselesc grădinile Raiului. Pentru aceasta, uimindu-ne de râvna şi de 
osteneala ta, cântăm lui Dumnezeu, celui prea slăvit în sfatul sfinţilor: Aliluia! 


Icosul 9 

Cu totul te-ai dăruit împodobirii scaunului arhieriei, nu numai cu viaţa ta cea 
plină de mireasma sfinţeniei, ci şi cu râvna zidirii de biserici, de şcoli şi spitale, 
de schituri şi mănăstiri, pentru ca noi toţi care ne împărtăşim din aceeaşi pâine şi 
din acelaşi potir, să fim uniţi unul cu altul prin împărtăşirea aceluiaşi Duh Sfânt, 
ca unii ce am aflat milă şi har, împreună cu toţi sfinţii care din veac au bine- 

plăcut Domnului şi cu tot sufletul drept ce s-a săvârşit întru bună credinţă, mai 
ales cu prea sfânta, prea curata, prea binecuvântata, slăvita Stăpâna noastră, de 
Dumnezeu Născătoarea şi pururea Fecioara Maria; pentru care cu bunăvoință te 
lăudăm, cântând şi grăind: 

Bucură-te, cel ce în împodobirea Bisericii pe mulţi ai întrecut; 

Bucură-te, că vestirea ta a străbătut dincolo de hotarele ţării; 

Bucură-te, cel ce te-ai asemănat marilor ierarhi ai lumii; 

Bucură-te, cel ce ai fost chemat de la cetele călugărilor; 

Bucură-te, păstorul cel ales, care ai intrat prin uşa oilor în staul; 

Bucură-te, cel ce ai adăpat turma cu apa cea vie din izvorul de apă nemuritoare 
întru viaţă veşnică săltătoare; 

Bucură-te, cel ce înţelepţeşte te-ai logodit cu numele cel prea dulce al lui lisus; 
Bucură-te, Biserică prea doritoare să se cunune cu Hristos; 

Bucură-te, că ostenelile tale au fost jertfite pentru bine, adevăr, frumos şi sfânt; 
Bucură-te, strigă mănăstirile cele zidite de tine: Cernica şi Pasărea, Frăsineiul şi 
Episcopia Râmnicului; 

Bucură-te, glăsuiesc cu veselie mulțimile de şcoli şi biserici, de schituri şi mă- 
năstiri ctitorite de tine; 

Bucură-te, strigă către tine cu recunoştinţă obştile călugăreşti de pe întinsul ţării 
ocrotite de tine; 

Bucură-te, Sfinte ierarhe Calinic, de Dumnezeu înţelepţite! 


Condacul 10 

Vrând să-ţi mântuieşti turma cea încredinţată ţie întru păstorirea ta, ai plâns cu 
lacrimi, părinte prea cuvioase, văzând cu duhul înmormântarea părintelui Nican- 
dru, cel rânduit de tine stareţ, la plecarea ta de la Lavra Cernicăi. Cunoscând 
gândurile pentru înălţarea ta ale ucenicilor tăi, i-ai povăţuit la smerenie, tăcere, 
aducându-le aminte de ceasul întrebării de la înfricoşătoarea judecată ce va să 
fie. Drept aceea, cu înţelepciune luând aminte la darul vederii tale celei duhov- 
niceşti, cu tine împreună cântăm în grai de sărbătoare lui Dumnezeu: Aliluia! 


Icosul 10 

Zid nebiruit te-ai arătat Bisericii lui Hristos, prea blândule părinte, ridicat la 
darul proorociei prin înălţimea înţelepciunii şi sfințeniei tale. Pentru aceasta şi 
noi te rugăm să risipeşti de la noi întunericul înşelăciunii şi la primăvara lini- 
ştitei odihne cereşti să ne aduci cu căldura Duhului Sfânt, ca, încununându-te cu 
laudele ca şi cu nişte flori duhovniceşti, să te cinstim grăind: 

Bucură-te, albina proorociei, cea aducătoare de miere duhovnicească; 

Bucură-te, alăută a Duhului Sfânt, dulce viersuitoare; 

Bucură-te, om ceresc şi înger pământesc, care pe cele viitoare le vezi ca şi cum 
ar fi de faţă; 

Bucură-te, cărbune duhovnicesc al focului ceresc, dătător de viaţă; 

Bucură-te, că ai prevestit sfârşitul vrajbei şi silniciei omeneşti; 

Bucură-te, că ai văzut peste veacuri întronarea în lume a păcii dumnezeieşti; 
Bucură-te, că ucenicii s-au întărit deplin în credinţă prin darurile tale; 
Bucură-te, luminătorul celor săraci de cunoştinţă; 

Bucură-te, început de vremi, de nădejdi şi de înviere; 

Bucură-te, înflorire de muguri şi primăveri; 

Bucură-te, cel prin care sunt risipite taberele tulburătorilor demoni; 
Bucură-te, că prin tine s-au mântuit sufletele păstoriţilor tăi; 

Bucură-te, Sfinte ierarhe Calinic, de Dumnezeu înţelepţite! 


Condacul 11 

Spus-ai ierarhe prea înțelepte, ucenicilor tăi: Luaţi aminte de voi înşivă la cele 
ce cugetaţi în inimile voastre; să nu gândiţi deşertăciuni pentru că deseori ne 
învrednicim de soli cereşti, Maica Domnului cu sfinţii îngeri. lar mai-nainte de 
mutarea ta la cele veşnice, înştiinţat fiind de către Preasfânta Născătoare de 
Dumnezeu despre ziua şi ceasul ieşirii tale din cele vremelnice, ai făgăduit uce- 
nicilor tăi că de vei avea ascultare înaintea lui Dumnezeu, te vei ruga pentru ei. 
Pentru aceasta, dă-ne şi nouă, cu rugăciunile tale cele bine primite, trecere 
fără primejdie prin marea vieţii, ca, ajungând cu inimi rănite de dor la lima- 
nul mânturii Să înălțăm împreună cu tine lui Dumnezeu Sfânta cântare: 
Aliluia! 


Icosul 11 

Arătatu-ţi-s-a însăşi Preasfânta Născătoare de Dumnezeu, ierarhe mult-milos- 
tive, vestindu-ţi sfârşitul; şi, fiind înştiinţat mitropolitul Nifon despre plecarea ta 
din viaţa aceasta şi venind el la tine cu smerită dragoste, ai spus că "şi pentru 
Nifon este nădejde de mântuire" şi ai proorocit că la şapte ani când tu vei fi dez- 
gropat, Nifon va intra în mormânt. Aceasta întâmplându-se întocmai, cu sme- 
renie te lăudăm, zicând: 

Bucură-te, cel ce te aşezi în soborul celor sfinţi; 

Bucură-te, că te veseleşti cu Sfinţii părinţi; 

Bucură-te, moştenitorul Bisericii celei triumfătoare din cer; 

Bucură-te, ajutătorul Bisericii celei luptătoare de pe pământ; 

Bucură-te, smirnă cu dumnezeiască mireasmă a Liturghiei; 

Bucură-te, că împreună cu tine, toată suflarea şi toată făptura laudă măreția cea 
neajunsă a Dumnezeirii; 

Bucură-te, că acum te desfătezi în frumuseţile Raiului; 

Bucură-te, că te bucuri luminat în cămara împărătească; 

Bucură-te, cu Vasile, Grigorie şi loan Gură de Aur al Bisericii luminător; 
Bucură-te, dulce chemător al împărăției cereşti, fluier păstoresc; 

Bucură-te, că Cel fără de moarte te-a învrednicit de lumina cea lină; 

Bucură-te, iubit arhiereu al prea curatei şi neprihănitei Fecioare, care luminezi 
pe cele întunecate şi aduni pe cele risipite; 

Bucură-te, Sfinte ierarhe Calinic, de Dumnezeu înţelepţite! 

Condacul 12 
Minune s-a văzut la trecerea ta din viaţa aceasta, părinte prea cuvioase, că ţi s-a 
prelungit viaţa, după dorinţa ta, până la slujirea Sfintei Învieri, în care zi săr- 
bătorim omorârea morţii, sfărâmarea iadului, începutul altei vieţi veşnice şi, 
rugându-te în paraclisul chiliei tale, ai luat Sfintele 'Taine; apoi pecetluindu-te cu 
semnul Sfintei Cruci ai zis: 










Şi dându-ţi sufletul pe braţele 
ucenicilor tăi şi Lumina cea negrăită asupra fiinţei tale strălucind, ai trecut la 
cele veşnice, împreună cu îngerii cântând: Aliluia! 


Icosul 12 

Cel ce prin curăţia vieţii tale celei îngereşti te-ai învrednicit a vedea prea fericita 
față a Treimii celei de o ființă şi nedespărțită şi neîncetat te rogi pentru buna 
sporire a Bisericii lui Hristos, pe care din fragedă vârstă şi până la sfârşitul vieţii 
tale cu multe osteneli ai sprijinit-o, făcătorule de bine al sufletelor noastre, ie- 
rarhe Calinic de Dumnezeu încununate, primeşte lacrimile noastre de 
mulțumire pentru tot darul cel bun şi tot darul cel desăvârşit mijlocit nouă de 
sus de la Părintele luminilor; pentru care cu dragoste te binecuvântăm, 
grăind: 

Bucură-te, cel ce ai aflat comoara din Evanghelie; 

Bucură-te, că pe aceasta ai câştigat-o cu osteneli călugărești; 

Bucură-te, cerbul cel sprinten al munţilor duhovniceşti; 

Bucură-te, prieten iubit al puterilor îngereşti; 

Bucură-te, că ai împodobit haina de nuntă, cu virtuțile tale; 

Bucură-te, că acum vezi pe Acela de care erai dorit; 

Bucură-te, privitorule al celor ce nu se pot rosti în graiuri omeneşti; 

Bucură-te, că acum ai descoperit tainele cele dumnezeieşti; 

Bucură-te, ogorul cel cu bogată rodire al Semănătorului ceresc; 

Bucură-te, rugătorule fierbinte pentru a noastră mântuire; 

Bucură-te, comoara virtuților creştineşti la lume împărțită; 

Bucură-te, icoana firii omeneşti celei îndumnezeite; 

Bucură-te, Sfinte ierarhe Calinic, de Dumnezeu înţelepţite! 


Condacul 13 (de trei ori) 

O, prea luminate părinte ierarhe Calinic, primeşte smerita noastră rugăciune, 
precum Mântuitorul a primit cei doi bani ai văduvei, şi cere pentru noi dar şi 
putere, ca toate poftele trupeşti călcând, să vieţuim în bună cinstire şi curăţie, 
agonisind iertare de păcate şi trecere fără primejdie în ceasul morții, şi când 
vom trece noi întru nădejdea învierii spre viaţa de veci, pururea să ne desfătăm 
de prea fericita faţă a lui Dumnezeu celui în Treime închinat şi slăvit, cântându- 
I cu toţi sfinţii: Aliluia! 


Apoi se zice iarăşi: 

Icosul întâi 

Adunarea îngerilor şi soborul oamenilor cunoscându-te ca pe un vindecător al 
bolnavilor, ajutător al săracilor şi îndreptător al monahilor, cel ce ai dus viaţa 
îngerească pe pământ şi prin nevoinţe şi fapte bune te-ai adus jertfă neîntinată 
lui Hristos, te laudă, o Sfinte ierarhe Calinic, şi cu dragoste grăieşte ţie: 
Bucură-te, alesul lui Dumnezeu, plăcutul tuturor sfinţilor, lauda arhanghelilor şi 
bucuria îngerilor; 

Bucură-te, veselia pruncilor şi mireasma chipului călugăresc; 

Bucură-te, scutul şi acoperământul Cernicăi, ocrotitorul Bucureştiului, păzirea 
Frăsineiului şi lauda Râmnicului Severin; 

Bucură-te, lauda cea mare, că, după darul lui Dumnezeu, cu cuvântul tău ai legat 
ca parte femeiască la Frăsinei să nu intre; 

Bucură-te, că prin pilda vieții tale eşti călăuză bună ostenitorilor în viaţa călu- 
gărească; 

Bucură-te, că de mari daruri te-ai învrednicit, fiind bolnavilor tămăduire, orbilor 
vedere, surzilor auzire, muţilor grăire; 

Bucură-te, izbăvitorul celor nedreptăţiţi, bucuria celor necăjiţi şi veselia celor ce 
nădăjduiesc întru tine şi te cheamă într-ajutor; 

Bucură-te, îndreptătorul celor rătăciţi, ridicarea celor căzuţi şi vistieria faptelor 
celor bune; 

Bucură-te, locaşul luminii celei dumnezeieşti, organ al Preasfântului Duh şi 
stâlp neclinut al Bisericii; 

Bucură-te, bine luptătorule, cel ce ai fost neînvins de furtuni şi de ispite; 
Bucură-te, părinte, de trei ori fericite; 

Bucură-te, Sfinte ierarhe Calinic, de Dumnezeu înţelepţite! 


Și Condacul întâi 

Pomenirea ta cea purtătoare de lumină, ierarhe Calinic, veseleşte sufletele celor 
credincioşi şi atingerea de racla sfintelor tale moaşte sfințeşte simţirile şi 
dăruieşte tămăduiri; pentru aceasta, după datorie, te cinstim pe tine şi cu bucurie 
îți cântăm: Bucură-te, Sfinte ierarhe Calinic, de Dumnezeu înţelepţite! 

Acatistul Sfântului ierarh Calinic, cernicanul 





prăznuire la 11 aprilie 


Este Sfântul ctitor al Sfintei Mânăstiri Frăsinei. Este cinstit în mod deosebit. 
Ade-sea i se citeşte Acatistul, mai ales pentru cei în nevoi, boli şi necazuri. Se 
citeşte şi în Biserică o dată pe săptămână, de obicei marțea. Călugării şi fraţii 
trebuie ca o dată pe săptămână să-i citească Acatistul ca pravilă proprie. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Și S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zice: 


Tropar (glas 1): „De Dumnezeu purtătorule, părintele nostru Calinic, povăţuito- 
rule al călugărilor, podoaba cuvioşilor şi lauda arhiereilor, ajutătorule al celor 
din nevoi şi făcătorule de minuni, cu nevoinţele tale chip de sfinţenie te-ai 
arătat, iar acum cu Îngerii în ceruri te veseleşti, cu care roagă pe Milostivul 
Dumnezeu să dăruiască pace şi mare milă”. 


Troparul Invierii, al Născătoarei de Dumnezeu: „Gavriil zicând ție, Fecioară: 
«Bu-cură-te...” (glasul 1) 


Doamne miluieşte (de 3 ori). 
Slavă... Și acum... 
Psalmul 50, apoi: 


Condacul 1 

Pomenirea ta cea purtătoare de lumină veseleşte sufletele celor binecredincioşi 
şi atingerea Sfintelor tale moaşte sfinţeşte simţirile şi dăruieşte tămăduiri. Pentru 
ace-stea, după datorie te cinstim pe tine şi cu bucurie îţi cântăm: Bucură-te, 
Sfinte pă-rinte ierarhe Calinic, de Dumnezeu înţelepțit! 


Icosul 1 

Cu adunarea Îngerilor şi soborul oamenilor, ca celui ce ai dus viață de jertfă 
neîn-tinată lui Hristos îți aducem laudă, o, Sfinte părinte ierarhe Calinic. 
Bucură-te, următorul Îngerilor, asemănarea sfinţilor şi alesul lui Dumnezeu; 
Bucură-te, mireasma chipului monahicesc; 

Bucură-te,  acoperământul  Cernicăi, ocrotitorul Bucureştiului,  păzirea 
Frăsâneiului şi lauda Râmnicului; 


Ar dr Ar Ar dr dr dr dr dr Ar Ar Ar dr dr dr dr dr Ar Ar Ar dr Ar A 


IP IP PI e IE 2 30 IE E 0 30 E IE E IE IE 3 EP IE IE E E XX 


Die De e De De Dr e De dr de fe dr dr dr de de dr dr dr de dr dr dr dr d 


XP XP IP IP 37 3 3 2 E 30 3 E 2 30 5 2 2 0 3 3 E E IE IE E E XX 


Bucură-te, că ai legat partea femeiască la Frăsinei să nu intre; 
Bucură-te, pilda ostenelilor călugărești; 

Bucură-te, al bolnavilor de tot felul grabnic tămăduitor; 

Bucură-te, în toate nevoile ajutător; 

Bucură-te, vistieria faptelor celor bune; 

Bucură-te, organul Sfântului Duh şi stâlp al Bisericii; 

Bucură-te, luptătorule neînvins de furtuni şi de ispite; 

Bucură-te, părinte de trei ori fericit; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 2-lea 
Din braţele maicii tale ai avut inima locaș al Preasfântului Duh, ca un ales al lui 
Dumnezeu, căruia i-ai slujit cu vrednicie, în cântarea neîncetată de: Aliluia! 


Icosul al 2-lea 

Doritor al tainei lui Hristos, din tinereţe ai alergat în ostrovul pustnicesc al Sfân- 
tului stareţ Gheorghe al Cernicăi, unde cu post, cu privegheri şi rugăciuni, te-ai 
făcut biserică Sfântului Duh, ferindu-te de toată întinăciunea, ca un următor al 
În-gerilor. 

Bucură-te, diamantul răbdării din ostrovul Cernica; 

Bucură-te, cel în care Dumnezeu lucrător S-a făcut; 

Bucură-te, porumbel cu aripile mereu deschise; 

Bucură-te, urmaş şi moştenitor al virtuţilor stareţului Gheorghe; 

Bucură-te, fiul ascultător al marelui duhovnic Pimen; 

Bucură-te, al pravilei lor îndeplinitor; 

Bucură-te, că de toate te-ai lepădat, ca să urmezi pe Hristos; 

Bucură-te, că ai luat de bună voie crucea Lui; 

Bucură-te, că ai uimit pe toţi cu asprimea duhovnicească; 

Bucură-te, că ai postit de mai multe ori câte patruzeci de zile; 

Bucură-te, păstrătorul fecioriei de Rai, 

Bucură-te, că învăpăiat de dumnezeiescul dor, prea dulcele nume al lui lisus în 
ini-mă ţi s-a întipărit; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 3-lea 

Cu daruri pentru sfintele lui Dumnezeu locaşuri ai pornit la Sfântul Munte al 
Athosului, unde era şi duhovnicul Pimen, de unde apoi te-ai întors în patrie, de 
ase-menea „Grădina Maicii Domnului”, cu şi mai multă râvnă şi cântare de: 
Aliluia! 


Icosul al 3-lea 

Fiind apoi stareţ, având în suflet pe PreaSfânta Treime şi ocrotitor pe marele 
ierarh Nicolae, te-ai făcut de asemenea părintele mulţimii flămânde şi 
înspăimântate, care fugea de urgia păgână. 

Bucură-te, că prin rugăciuni şi privegheri căruţe cu grâu în grabă soseau; 
Bucură-te, că înşişi păgânii se îmblânzeau, construind „fântâna turcului”; 
Bucură-te, iubire de semeni faţă de toţi care aveau trebuinţă; 

Bucură-te, alinarea suspinului celor necăjiţi; 

Bucură-te, bunătatea care ne păzeşte; 

Bucură-te, povăţuire de bună îndrumare; 

Bucură-te, revărsare de har peste lume; 

Bucură-te, adăpostul celor înviforaţi; 

Bucură-te, asemenea lui Moise iscusit conducător; 

Bucură-te, următorul cu faptele al făcătorului de minuni, Nicolae; 

Bucură-te, în boli şi strâmtorări grabnic ajutător; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 4-lea 

Gândurile sfârşitului veacului acestuia ţi-au fost liniştite de arătarea Sfântului 
mare mucenic Gheorghe cu Sfântul ierarh Nicolae, însoţiţi de stareţul Gheorghe, 
ce ţi-au poruncit să zideşti un nou locaş de viaţă călugărească, spre cântarea de: 
Aliluia! 


Icosul al 4-lea 

Astfel ai clădit o nouă Biserică în cinstea marelui mucenic Gheorghe, deşi erau 
cu-tremur şi răzmeriţe, lăsându-ne învăţătură să avem credință peste toate 
îndoielile. 

Bucură-te, ochi al Bisericii mai înainte văzător; 

Bucură-te, că ai spulberat pleava îndoielilor; 

Bucură-te, ascultarea sfintelor porunci; 

Bucură-te, duhovnicie descoperitoare de taine; 

Bucură-te, mireasma rugăciunii neîncetate; 

Bucură-te, chip al rodului iubirii de virtute; 

Bucură-te, buna sporire a Casei lui Dumnezeu; 

Bucură-te, podoaba cea cu har a neamului tău; 

Bucură-te, cununa frumuseţilor credinţei părinteşti; 

Bucură-te, vas ales al înţelepciunii strămoşeşti; 

Bucură-te, bărbăția puterilor depline; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 5-lea 

Fiind otrăvit de răutatea cea veche a lumii, Puterea de sus te-a scăpat, primind 
glas din Cer că în locul morţii vei fi ales arhiereul Lucrării dumnezeieşti, spre şi 
mai mare cântare de: Aliluia! 

Icosul al 5-lea 

Astfel, Hristos Păstorul cel mare, ţi-a Încredinţat păstoria oilor Sale risipite ale 
Olteniei, pe care le-ai adunat în turmă aleasă şi înmulțită. 
Bucură-te, vrednicule păstor al Olteniei; 

Bucură-te, fericit luminător al acestor ţinuturi; 

Bucură-te, pilda vrednicilor arhierei; 

Bucură-te, ales păstor al sufletelor; 

Bucură-te, a Domnului lisus grăitoare mărturie; 

Bucură-te, iubire adevărată de Dumnezeu; 

Bucură-te, următor cu adevărat al lui Hristos; 

Bucură-te, arhiereu al credinţei biruitoare; 

Bucură-te, înger pământesc în asemănare cu cei de sus; 

Bucură-te, om de asemănarea Arhanghelilor; 

Bucură-te, iscusit cârmaci al corabiei duhovniceşti; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 6-lea 
Vestea sfinţeniei tale a străbătut toate plaiurile Olteniei şi toţi s-au strâns ca de 
sărbătoare să te primească pe tine, arhiereul cel ales, în cântări de: Aliluia! 


Icosul al 6-lea 

Următor al Domnului Hristos, râvnă şi mare grijă ai purtat de toate oile cele 
încre-dinţate, ca să le duci la Lumina cea de sus, pentru care te avem în mare 
cinstire. 

Bucură-te, că te-ai arătat cu adevărat chipul pecetei Iubirii dumnezeieşti,; 
Bucură-te, cel învrednicit de lumina Schimbării la Faţă; 

Bucură-te, că nu ai adunat bogății pieritoare, 

Bucură-te, că ai urmat sărăciei lui Hristos; 

Bucură-te, că ai câştigat comorile cele duhovniceşti; 

Bucură-te, ocrotitorul văduvelor; 

Bucură-te, părintele orfanilor; 

Bucură-te, schimbarea întristării în bucurie; 

Bucură-te, rază de nădejde a deznădăjduiţilor; 

Bucură-te, vestitorul păcii între oameni; 

Bucură-te, Ortodoxie neabătută; 

Bucură-te, luminarea celor întunecaţi de patimi; 

Bucură-te, pildă de smerenie iubitoare; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 7-lea 

Alergat-a la tine văduva cea nedreptățită, iar tu, îmblânzind pe cel nemilostiv, 
ne înveţi că prin chipul săracilor ne încearcă Însuşi Hristos cel Preaîndurat, 
pentru ca-re aducem laude de: Aliluia! 

Icosul al 7-lea 

Har de putere ai primit ca să eliberezi făptura de robia diavolului, să 
statorniceşti adevărul, să dezlegi blestemul celor morți neputreziţi, să izvorăşti 
apă în locuri se-cătuite şi alte daruri pentru noi folositoare. 

Bucură-te, fulger de har ce arzi duhurile cele înşelătoare; 

Bucură-te, tunet ce risipeşti sfaturile minciunii; 

Bucură-te, cel dăruit de Preasfântul Duh cu înţelepciunea, înţelegerea, sfatul şi 
tă-ria; 

Bucură-te, că prin temerea de Dumnezeu, pe diavoli ai alungat; 

Bucură-te, că ai vindecat în Biserică pe femeia îndrăcită; 

Bucură-te, că pe tânăra păstoriță din neputinţă ai ridicat-o; 

Bucură-te, că ai slobozit pe fiul prietenului tău, Costache, de demonul cel 
cumplit; 

Bucură-te, că minciuna celui ce se prefăcuse mort s-a adeverit; 

Bucură-te, că ai izvorât apă tămăduitoare din stâncă, la Frăsinei; 

Bucură-te, că ai dezlegat blestemul celui mort şi neputrezit; 

Bucură-te, că prin suspinele tale milă ai primit de la Domnul pentru noi; 
Bucură-te, Sfinte părinte ierarhe Calinic, de Dumnezeu înţelepțit! 


Condacul al 8-lea 
Insuţi numele tău este făcător de minuni, mulţi botezându-se prin darurile tale 
bine primite de Dumnezeu, pentru care şi noi cântăm: Aliluia! 


Icosul al 8-lea 

Credincioşia ta cea purtătoare de lumină a rămas şi după mutarea la cele 
veşnice, că ne vindeci neputinţele şi bolile şi nu te scârbeşti de cererile noastre. 
Bucură-te, dangătul de clopot al învățăturilor dumnezeieşti; 

Bucură-te, far călăuzitor în chipul Treimii, cea una şi nedespărțită; 

Bucură-te, blândeţe, dragoste şi îngăduinţă; 

Bucură-te, trandafir al lerusalimului Ceresc; 

Bucură-te, crinul arhieriei, cel cu plăcută mireasmă; 

Bucură-te, luceafăr de strălucire duhovnicească; 

Bucură-te, lumină biruitoare de întuneric; 

Bucură-te, sfânt cu chemarea şi cu faptele; 

Bucură-te, cel cu nume de părinte; 

Bucură-te, fiul şi slujitorul cel credincios al Bisericii lui Hristos; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 9-lea 
Cu râvnă ai împodobit Biserica lui Hristos cu pravile de sfântă vieţuire, cu şcoli, 


ti-parniţe de cărți, toate spre mântuirea noastră şi lauda Domnului de: A/iluia? 


Icosul al 9-lea 

Ai zidit de asemenea biserici, spitale, schituri şi mânăstiri, unde cât mai multe 
su-flete să găsească luminarea cea întru Sfântul Duh, ca un adevărat iubitor de 
Dum-nezeu şi de făptura Sa. 

Bucură-te, împodobitorul Bisericii lui Hristos; 

Bucură-te, că vrednicia ta a trecut şi hotarele ţării; 

Bucură-te, că te-ai asemănat marilor ierarhi ai lumii; 

Bucură-te, cinstea chipului călugăresc; 

Bucură-te, ales să fii păstor de oameni; 

Bucură-te, adăpătorul din Apa cea vie a vieţii veşnice; 

Bucură-te, locaşul numelui de taină al lui lisus; 

Bucură-te, că însuţi te-ai făcut o biserică vie; 

Bucură-te, că ostenelile tale sunt jertfă ce şi pe noi ne ajută; 

Bucură-te, strigă mânăstirile cele zidite de tine, Cernica, Pasărea, Frăsineiul şi 
Epi-scopia Vâlcea; 

Bucură-te, îți cântă toate şcolile, spitalele şi bisericile pe care le-ai ctitorit, 
Bucură-te, cel căruia cetele călugărilor îţi recunosc vrednicia de avvă şi mare 
sta-reţ; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 10-lea 

Cunoscător cu duhul, ai văzut mutarea la cer a părintelui Nicandru şi lacrimi ai 
văr-sat pentru Biserica lui Hristos cea în multe primejdii, povăţuindu-ne să 
priveghem şi să ne rugăm în cântarea de: Aliluia! 


Icosul al 10-lea 

Darul proorociei de asemenea îl aveai, spunând încă şi cele nevăzute, prin care 
ne întăreşti şi ne călăuzeşti prin noianul înşelăciunilor, ce la tot pasul vor să ne 
amă-gească. 

Bucură-te, proorocia cea aducătoare de duhovnicie; 

Bucură-te, alăuta prin care Însuşi Sfântul Duh ne glăsuieşte; 

Bucură-te, Om ceresc şi înger pământesc, văzător de cele viitoare; 

Bucură-te, cărbunele pământesc al focului ceresc, prin care se reaprinde viaţa 
noa-stră duhovnicească; 

Bucură-te, prevestitor al multor taine; 

Bucură-te, văzător peste veacuri al celor ce vor să fie; 

Bucură-te, tărie de credinţă a noastră, a celor ce te urmăm; 

Bucură-te, luminătorul celor slabi în cunoştinţă; 

Bucură-te, nădejde în vremurile de tulburare; 

Bucură-te, răsărire de noi începuturi bune; 

Bucură-te, risipitorul ispitelor demonice; 

Bucură-te, ajutor de mântuire al celor ce te cinstesc; 

Bucură-te, Sfinte părinte ierarhe Calinic, de Dumnezeu înţelepțit! 

Condacul al 11-lea 

Învăţai pe ucenici că uneori suntem cercetaţi de sfinţi, tu însuţi fiind înștiințat de 
Însăşi Maica Domnului de ceasul morţii, făgăduind că nu ne vei uita în 
rugăciunile tale, ca şi noi să trecem prin toate primejdiile, cu nădejdea mântuirii, 
cântând: Ali-luia! 


Icosul al 11-lea 

Auzind mitropolitul Nifon de mutarea ta, s-a grăbit să-ți ceară iertare, 
proorocindu-i că după şapte ani, când ţi se vor dezgropa osemintele, şi el va 
muri. 

Bucură-te, cel aşezat în soborul Sfinților; 

Bucură-te, că ai câştigat veselia cea de sus; 

Bucură-te, moștenitorul Bisericii celei triumfătoare din Cer; 

Bucură-te, cel care nu te-ai despărțit însă de Biserica de jos; 

Bucură-te, smirnă dumnezeiască a Liturghiei lui Hristos; 

Bucură-te, că prin tine laudă de mulţumire se aduce Domnului; 

Bucură-te, locuitorul de acum al Raiului; 

Bucură-te, părtaşul Luminii neapropiate; 

Bucură-te, asemenea cu cei trei ierarhi: Vasile, Grigorie şi loan; 

Bucură-te, icoana păstorilor de mare rang; 

Bucură-te, cel schimbat în lumina lui Hristos; 

Bucură-te, iubit arhiereu al Bisericii - chipul Maicii Domnului, ce aduni oile 
cele risipite; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 12-lea 

Ai cerut Domnului să ţi se prelungească viaţa până la ziua Învierii, slujind 
Sfânta Liturghie şi împărtăşindu-te cu Preasfintele Taine, şi apoi zicând: „Sfântă 
Cruce, ajută-mi! Slavă Domnului pentru toate, şi să ne vedem şi în Rai!”, ţi-ai 
dat sufletul, pe care Îngerii ţi l-au petrecut la Cer, în cântarea de: Aliluia! 


Icosul al 12-lea 

Cel ce prin viaţa ta plăcută lui Dumnezeu, pe care din tinereţe Lui ai închinat-o 
şi te-ai învrednicit să stai în faţa Preasfintei Treimi, Sfinte ierarhe Calinic, 
rugător să ne fii, ca prin darurile tale şi noi să avem nădejde de mântuire. 
Bucură-te, cel care ai ajuns la împlinirea vieţii; 

Bucură-te, că prin chipul monahicesc, comoara din Evanghelie ai găsit; 
Bucură-te, cerbul cel sprinten al munţilor duhovniceşti; 

Bucură-te, prieten iubit al Puterilor cereşti; 

Bucură-te, cel ce ai câştigat haina de nuntă cerească; 

Bucură-te, că de acum eşti lângă Cel pe care L-ai dorit; 

Bucură-te, că acum vezi cele ce nu se pot grăi; 

Bucură-te, că acum în cer înţelegi tainele cele peste fire; 

Bucură-te, că de acolo şi nouă ne dăruieşti cele de folos; 

Bucură-te, că te rogi fierbinte pentru mântuirea noastră; 

Bucură-te, comoara noastră cea de mult preţ; 

Bucură-te, icoana noastră prin care ne înălțăm la cer; 

Bucură-te, Sfinte părinte ierarhe Calinic, de Dumnezeu înţelepțit! 


Condacul al 13-lea (de trei ori) 

O, Sfinte părinte ierarhe Calinic, primeşte smerita noastră rugăciune şi cere 
pentru noi putere, ca toate poftele trupeşti călcând, să vieţuim în curăţie, 
agonisind iertare de păcate şi trecere fără primejdii în ceasul morții, întru 
nădejdea Învierii şi a Vieţii veşnice, ca şi noi să ne învrednicim de vederea 
Preasfintei "Treimi, căreia ne închi-năm, cântând: Aliluia! 


Se citeşte apoi din nou: 


Icosul 1 

Cu adunarea Îngerilor şi soborul oamenilor, ca celui ce ai dus viaţă de jertfă 
neîn-tinată lui Hristos îți aducem laudă, o, Sfinte părinte ierarhe Calinic. 
Bucură-te, următorul Îngerilor, asemănarea sfinţilor şi alesul lui Dumnezeu; 
Bucură-te, mireasma chipului monahicesc; 

Bucură-te,  acoperământul  Cernicăi, ocrotitorul Bucureştiului,  păzirea 
Frăsâneiului şi lauda Râmnicului; 

Bucură-te, că ai legat partea femeiască la Frăsinei să nu intre; 

Bucură-te, pilda ostenelilor călugăreşti; 

Bucură-te, al bolnavilor de tot felul grabnic tămăduitor; 

Bucură-te, în toate nevoile ajutător; 

Bucură-te, vistieria faptelor celor bune; 

Bucură-te, organul Sfântului Duh şi stâlp al Bisericii; 

Bucură-te, luptătorule neînvins de furtuni şi de ispite; 

Bucură-te, părinte de trei ori fericit, 

Bucură-te, Sfinte părinte ierarhe Calinic, de Dumnezeu înţelepțit! 


Rugăciune 


Mulţumim Ție, Atotputernice Doamne, că din darul iubirii Tale ne-ai miluit cu 
alesul Tău, să ne fie nouă păstor duhovnicesc. 


O, Sfinte părinte ierarhe Calinic, pe tine te avem nădejde de mântuire, ca cel ce 
ai fost înger în trup, păzitor al fecioriei, vistiernic al neaverii, chip al smereniei, 
tre-zitor al inimilor, luminător al minţii, odrăslitor de ucenici, păzitor al pravilei 
mona-hiceşti şi bisericeşti, chivernisitor al vieţii de obşte, cel mare în cuvioşie, 
neslăbit întru postire, bogat întru milostenie, duhovnic iscusit. Ție ne rugăm ca 

celui ce ai inima plină de harul Iubirii dumnezeieşti, făcătorule de minuni, 
tămăduitorule al neputinţelor, povăţuitorule al călugărilor şi cununa ierarhilor. 


Fii nouă mijlocitor la Preabunul Dumnezeu, să fim păziți de marile nenorociri, 
de cataclisme, de boli molipsitoare, de strâmtorarea străinilor şi de toate 
întâmplările cele rele. 


Acoperă-ne cu rugăciunile tale, Sfinte părinte al nostru. Ne închinăm şi înaintea 
cinstitelor tale moaşte, din care izvorăsc râuri de binefaceri. Slavă Ţie, Doamne, 
pentru iubirea Ta de oameni! Amin. 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Paraclisul Sfântului ierarh Calinic de la Cernica 





[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ție, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


XP IP IP 3 IP E 37 3 IE 2 E 0 E IP E IE 2 E E 0 E IE IE E E E XX 


Dr dr Ar dr De dr dr de dr Dr dr Ar dr dr dr dr dr De dr dr A dr dr dr 


XP XP 3 3 2 3 3 3 E E 3 IP 3 3 2 E IP E E XX 


Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. (de 3 ori), apoi: 


Troparul: De Dumnezeu purtătorule, părintele nostru Calinic, povăţuitorule al 
călugărilor, podoaba cuvioşilor şi lauda arhiereilor, ajutătorule al celor din nevoi 
şi făcătorule de minuni, cu nevoinţele tale chip de sfinţenie te-ai arătat, iar acum 
cu îngerii în Ceruri te veseleşti; cu care roagă pe Milostivul Dumnezeu să ne dă- 
ruiască pace şi mare milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta 
noi, nevrednicii, că de nu ai fi stat tu înainte rugându-te, cine ne-ar fi scăpat pe 
noi de atâtea primejdii sau cine ne-ar fi păzit pe noi până acum slobozi? Noi de 
la tine, Stăpână, nu ne vom depărta, că tu mântuieşti pe robii tăi pururea din 
toate nevoile. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canonul Sfântului ierarh Calinic de la Cernica 





Cântarea | 


Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărțind marea şi pe Israel 
fugăritul şi mergătorul pedestru la izbăvit; pe cel ce cânta cântare lui Dumnezeu. 


Stih: Sfinte părinte ierarhe Calinic, roagă-te lui Dumnezeu pentru noi. 


Ştiindu-mă vierme, şi nu om, şi fiind lipsit de podoaba curăţiei vieţii, cum voi 
îndrăzni a te lăuda pe tine Sfinte ierarhe Calinic, cel ce la înălţimea desăvârşirii 
ai ajuns încă de pe pământ, iar acum cu serafimii slujeşti Celui Nevăzut, adu- 
când jertfa cântării întreit sfinte împletită cu smerite cereri pentru mântuirea 
robilor tăi ? 


Stih: Sfinte părinte ierarhe Calinic, roagă-te lui Dumnezeu pentru noi. 


Ca un luceafăr ai răsărit din cetatea Bucureştilor şi spre mănăstirea Cernica ţi-ai 
îndreptat paşii, voind a te întâlni cu Soarele vieţii şi Mirele ceresc, Cel ce a 
făgăduit tuturor celor ce-L iubesc pe EI bucuria zilei celei nesfârşite întru Impă- 
răţia Sa. 

Slavă Tatălui şi Fiului şi Sfântului Duh. 


Familia fiindu-ţi temelie a înălțării duhovniceşti spre Hristos, ai urcat mai apoi 
pe scara monahilor cu paşii smeritei cugetări; o, minune, ca cetele îngerilor ai 
ajuns degrabă, iar acum ridici pe cei căzuţi în adâncul deznădăjduirii cu neîn- 
cetată rugăciunea ta. 


Şi acum şi pururea şi în vecii vecilor. Amin. 


In cărările mântuirii îndreptează-mă pe mine prea curată, ceea ce eşti Povă- 
țuitoarea tuturor creştinilor şi cu frică de Dumnezeu îngrădeşte inima mea. 


Cântarea a III-a 


Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bucuria mea, Cel ce n-ai lăsat sânurile părinteşti şi a noastră sărăcie ai cercetat- 
o. Pentru aceasta, cu profetul Avacum, strig către Tine: Slavă puterii Tale, lubi- 
torule de oameni. 


Stih: Sfinte părinte ierarhe Calinic, roagă-te lui Dumnezeu pentru noi. 

Cu rugăciunea cea neîncetată te-ai asemănat îngerilor şi cu lacrimile tale ai stins 
tot focul ispitelor, cercetând adâncurile cele nemăsurate ale înţelepciunii 
dumnezeieşti. 

Stih: Sfinte părinte ierarhe Calinic, roagă-te lui Dumnezeu pentru noi. 

Prin rugăciunea ta fierbinte către vistieria milostivirii lui Hristos, marele ierarh 
Nicolae, ai mângâiat sufletele mulțimilor flămânde şi din destul le-ai dăruit 
hrană, ca să aducă slavă Celui Singur Milostiv. 

Slavă Tatălui şi Fiului şi Sfântului Duh. 

Precum te-ai îngrijit de cei săraci hrănindu-i cu pâinea cuvântului, dar şi cu 
hrana cea pentru trup, aşa te milostiveşte şi spre mine, nevrednicul, dăruindu-mi 
mai mult cuvintele cele dumnezeieşti spre curățirea inimii mele întinate de 
păcat. 


Şi acum şi pururea şi în vecii vecilor. Amin. 


Cu purtarea ta de grijă neîncetată, scoate din adâncul întristării pe robi Tăi şi la 
limanul bucuriei îngereşti ne adu, Preacurată, mângâierea celor întristaţi. 

Apoi aceste stihiri: 


Prin minunată vedenie ai fost povăţuit la înălţarea locaşului în care avea să se 
prea slăvească numele Domnului, iar noi acum bucurându-ne de el, aducem ţie 
mulțumire şi cererile noastre cele cu umilinţă le înfăţişăm înaintea sfintelor tale 
moaşte, prea sfinţite. 


Maică Vieţii, inima mea cea pururea tulburată de valurile ispitelor o luminează 
cu a ta rugăciune, ca să scap eu de alunecarea în păcat. 


Sedealna: Ceea ce eşti rugătoare caldă şi zid nebiruit, izvor de milă şi lumi 
scăpare, cu dinadinsul strigăm către tine, Născătoare de Dumnezeu, Stăpână: vi- 
no degrab şi ne izbăveşte pe noi din nevoi, ceea ce eşti singura grabnic folo- 
sitoare. 


Păstor turmei celei cuvântătoare fiind, cu vrednicie o ai povăţuit către păşunile 
înţelepciunii Duhului, sub aripile rugăciunii tale ca o maică ocrotind pe toţi. Nu 
ne lipsi nici pe noi acum de acoperământul milostivire tale, Sfinte ierarhe 
Calinic 


Cântarea a IV-a 


Irmos: Nepăzind poruncile Tale Stăpâne, cu mintea mea intrând în patimile 
desfătărilor, am fost golit de har şi pentru răni zac gol; ci mă rog Ție, Mân- 
tuitorule, mântuieşte-mă! 


Stih: Sfinte părinte ierarhe Calinic, roagă-te lui Dumnezeu pentru noi. 


Nu am haină de nuntă pentru a intra în cămara lui Hristos şi asemenea şarpelui 
mă târăsc în pământul păcatelor, neaflând slobozire din robia patimii, dar tu, 
părinte Calinic, nu te scârbi de mine, cel osândit de mulțimea fărădelegilor 
mele, ci prin rugăciunea ta arhierească dă-mi dezlegare de păcatele tinereţilor 
mele şi îmi înviază sufletul prin pocăință. 


Stih: Sfinte părinte ierarhe Calinic, roagă-te lui Dumnezeu pentru noi. 

Agonisindu-ţi comoara smeritei cugetări, te-ai păzit nevătămat de toate înşelă- 
ciunile cu care vrăjmaşul învifora mintea ta iubitoare de înţelegeri dumnezeieşti, 
însă acum, ca unul ce cunoşti războiul cel cumplit al tuturor creştinilor, întinde- 


ne şi nouă mână de ajutor. 


Slavă Tatălui şi Fiului şi Sfântului Duh. 

Umplutu-s-a de mânie cel viclean, căci nu putea nicidecum să se atingă de 
comoara blândeţii tale, prin care rămâneai netulburat de toate ispitele lui, ochii 
inimii ridicându-i totdeauna la rugăciune către Soarele slavei. 


Şi acum şi pururea şi în vecii vecilor. Amin. 


Maica Luminii, risipeşte noaptea păcatului ce pustieşte inima mea şi cu raza 
gândului smerit povăţuieşte-mă către aflarea limanului pocăinţei. 


Cântarea a V-a 

Irmos: Căutând cu ochiul Tău cel neadormit, milostiveşte-Te spre mine, cel 
cuprins de dormitarea trândăviei, şi care slujesc somnului desfătărilor în patul 
patimilor; Cel ce ţi-ai plecat capul pe Cruce şi Te-ai trezit de bunăvoie, mic- 
şorând Hristoase, noaptea păcatului, cel ce eşti lumina dreptăţii. 

Stih: Sfinte părinte ierarhe Calinic, roagă-te lui Dumnezeu pentru noi. 

Insuţi strălucind ca biserică a Treimii prea înfrumuseţată de virtuţi, te-ai ostenit 
a ridica locaşuri Celui ce Se bucură a locui în locaşurile inimii, ca pe toți să-i 
cheme la porțile Impărăţiei. 

Stih: Sfinte părinte ierarhe Calinic, roagă-te lui Dumnezeu pentru noi. 
Pământul Olteniei a săltat, primindu-te în braţele sale pe tine, comoara cea prea 
scumpă a sfinţeniei, pe care te rugăm şi noi, să nu ne lipseşti de darul rugăciunii 
tale, ca să se păzească pământul ţării noastre întru pace, iar credinţa nestricată. 
Slavă Tatălui şi Fiului şi Sfântului Duh. 

Pe văduve şi pe orfani ai cercetat, întru toţi văzând chipul lui Hristos, iar acum 
prin pilda vieţii tale pleacă şi inima noastră spre milostivire, ca să nu fim numă- 
raţi cu cei ce se osândesc pentru împietrire. 

Şi acum şi pururea şi în vecii vecilor. Amin. 

Tu eşti bucuria tuturor celor cufundaţi în necazuri şi liman binecuvântat al celor 
înţelepţi; nu ne trece cu vederea nici pe noi, cei ce pătimim în mijlocul multor 


încercări. 


Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar 
ca lona mă rog: Dumnezeule, din stricăciune scoate-mă. 


Stih: Sfinte părinte ierarhe Calinic, roagă-te lui Dumnezeu pentru noi. 


Putere ai luat de la Hristos a slobozi firea omenească cea asuprită de diavoli şi a 
izvori miruri de vindecări celor chinuiţi de durerile bolii; izbăveşte-mă şi pe 
mine din mâna celui rău, Sfinte Calinic, ridicând prea sfintele tale mâini la rugă- 
ciune. 


Slavă Tatălui şi Fiului şi Sfântului Duh. 

Iubitor de înţelepciune fiind, ai împodobit Biserica lui Hristos cu dumnezeieşti 
cărţi spre luminarea fiilor ei, iar acum roagă-te să fie scrişi în cartea vieţii cei ce 
te cinstesc pe tine. 


Și acum şi pururea şi în vecii vecilor. Amin. 


Stinge focul patimilor mele cu roua rugăciunii tale, Maica Vieţii, ca să nu moş- 
tenesc eu focul cel veşnic, ci odihna izvoarelor Raiului. 


Apoi aceste stihiri: 
Cugetând în toată vremea la înfricoşătoarea judecată a lui Hristos, povăţuit-ai pe 
ucenici a-şi povăţui gândul pe cărările cugetării la moarte, cu care trezeşte din 


patul lenevirii şi inima mea. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul: Pomenirea ta cea purtătoare de lumină, ierarhe Calinic, veseleşte 
sufletele celor credincioşi, şi atingerea sicriului sfintelor tale moaşte sfinţeşte 
simţurile şi dăruieşte tămăduiri. Pentru aceasta, după datorie te cinstim pe tine şi 
cu bucurie îți cântăm: Bucură-te, Sfinte ierarhe Calinic, de Dumnezeu înţe- 
lepţite! 

Prochimenul, glas 4: Cinstită este înaintea Domnului, moartea cuviosului Său. 


Stih: Fericit bărbatul cel ce se teme de Domnul... 


Evanghelia după Matei: 

Zis-a Domnul ucenicilor Săi: 

27.Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi 
cel căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 


Slavă... glas 2 


Pentru rugăciunile cuviosului Tău, Milostive, curăţeşte mulțimea greşelilor 
noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul Tău. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 


Roagă-te lui Hristos să-mi descuie porţile pocăinţei, ca să nu rămân eu în afara 
curții milostivirii dumnezeieşti, ci să aflu milă, aducându-ţi ție stâlpări de laude, 
prea fericite părinte Calinic. 


[Mântuieşte, Dumnezeule, poporul Tău şi binecuvântează moştenirea Ta, cer- 
cetează lumea Ta cu milă şi cu îndurări, înalță fruntea creştinilor ortodocşi şi 
trimite peste noi milele Tale cele bogate; pentru rugăciunile prea curatei Stă- 
pânei noastre Născătoarei de Dumnezeu şi pururea Fecioarei Maria; cu 
puterea cinstitei şi de viaţă făcătoarei Cruci; cu ocrotirile cinstitelor, cereştilor 
netrupeşti Puteri; pentru rugăciunile cinstitului, măritului prooroc, Înainte- 
mergătorului şi Botezătorului loan; ale Sfinţilor, măriţilor şi întru tot lăudaţilor 
apostoli; ale tuturor sfinţilor sfinţiţilor ierarhi; ale sfinţilor, măriților şi bunilor 
biruitori mucenici; ale prea cuvioşilor şi de Dumnezeu purtătorilor părinţilor 
noştri, ale sfinţilor (N), a căror pomenire o săvârşim, ale Sfântului ierarh 
Calinic de la Cernica, ale Sfinţilor şi drepţilor dumnezeieşti părinţi Ioachim şi 

Ana şi pentru ale tuturor sfinţilor; rugămu-ne, Mult-milostive Doamne, auzi-ne 
pe noi păcătoşii, care ne rugăm ie, şi ne miluieşte pe noi. 
Doamne, miluieşte (de 12 ori).] 


Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănțuiau, 
cântând: Binecuvântat eşti, Dumnezeul părinţilor noştri! 

Stih: Sfinte părinte ierarhe Calinic, roagă-te lui Dumnezeu pentru noi. 

Cu blândeţea inimii tale ai minunat pe toți şi ai odihnit sufletele cele rănite de 
necazuri, în rândul cărora numărându-ne şi noi, cerem rugăciunea ta arhierească 
spre iertare şi vindecare. 

Stih: Sfinte părinte ierarhe Calinic, roagă-te lui Dumnezeu pentru noi. 

Cele ascunse ale voinţei dumnezeieşti le vedeai lămurit prin Duhul, deci cu- 
noscând şi mulțimea păcatelor mele roagă-te Domnului să-mi dea iertare şi mare 
milă. 

Slavă Tatălui şi Fiului şi Sfântului Duh. 

Pe Maica Domnului şi Sfinţii Ingeri văzându-i, ai îndemnat la mai multă evlavie 
şi curăție a minţii pe cei ce se osteneau la slujbe; nu te scârbi ierarhe, de 
întinăciunea minţii mele la rugăciune, ci dă-mi darul tău din destul. 


Şi acum şi pururea şi în vecii vecilor. Amin. 


Luând în minte mulţimea răutăților mele, mă cutremur de pedeapsă, dar tu stai 
înainte Preacurată, şi cere pentru mine vreme de pocăință. 


Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, Cel ce 
eşti din fire nepătimitor. Pentru aceasta, Te rog Hristoase: tămăduieşte ca un 


doctor patimile sufletului meu! 


Stih: Sfinte părinte ierarhe Calinic, roagă-te lui Dumnezeu pentru noi. 

Ceasul sfârşitului ţi-a fost vestit de Maica Domnului, ca unui ales al ei, iar acum 
nu înceta a te ruga acesteia ca să potolească valurile necazurilor ce se ridică 
asupra noastră. 

Stih: Sfinte părinte ierarhe Calinic, roagă-te lui Dumnezeu pentru noi. 
Indrăzneală mare având înaintea Domnului, viaţa ţi-ai prelungit, ca să te bucuri 
cu ucenicii de lumina Invierii, însă petrecând acum întru lumina neapropiată, 
înviază şi sufletele noastre tulburate de vrăjmaş. 

Binecuvântăm pe Tatăl şi pe Fiul şi pe Sfântul Duh, Domnul. 

Stând înaintea scaunului Celui Nevăzut, cere să se păzească Biserica lui Hristos 
de toată tulburarea ereziilor, ca întru pace să aducem slavă Ziditorului, îngră- 
dindu-ne şi cu rugăciunea ta. 

Şi acum şi pururea şi în vecii vecilor. Amin. 

Din pântecele Tău a răsărit Crinul cel tainic al înţelepciunii, Cel ce cu mire- 
smele gândurilor dumnezeieşti pe toţi ne veseleşte şi ne luminează, ca să te 
lăudăm pe tine neîncetat, prea curată Maică a Domnului. 

Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu 
Fecioară de Dumnezeu Născătoare, prin odrasla purtării în pântece, lumii bine- 
cuvântare ai înflorit; pentru aceasta toţi te slăvim. 


Stih: Sfinte părinte ierarhe Calinic, roagă-te lui Dumnezeu pentru noi. 


Ca unul ce eşti podoaba ostrovului Cernicăi şi rugător neîncetat pentru neamul 
nostru, nu ne lipsi pe noi de mijlocirea ta înaintea Tronului ceresc, prea fericite. 


Stih: Sfinte părinte ierarhe Calinic, roagă-te lui Dumnezeu pentru noi. 
Cu puterea Crucii te-ai îngrădit mai înainte de trecerea pragului acestei vieţi, iar 
acum ajută-ne a ne ridica crucea noastră, dându-ne suflarea lină a rugăciunii tale 


pe marea înviforată de ispite a acestei vieți. 


Slavă Tatălui şi Fiului şi Sfântului Duh. 

Dat-ai slavă lui Dumnezeu pentru toate ca o slugă bine mulțumitoare şi îm- 
preună cu slujitorii cei cereşti ai fost numărat, ca neîncetată jertfă de laudă să 
aduci Stăpânului. 


Şi acum şi pururea şi în vecii vecilor. Amin. 


Cuvine-se cu adevărat să te fericim, Născătoare de Dumnezeu, cea pururea 
fericită şi prea nevinovată şi Maica Dumnezeului nostru. Ceea ce ești mai 
cinstită decât heruvimii şi mai mărită fără de asemănare decât serafimii, care 
fără Stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8, podobie: „Ceea ce eşti mai cinstită...”. 


Bucură-te, comoara ierarhilor, canonul monahilor şi bucuria credincioşilor, cel 
ce cu acoperământul rugăciunii tale păzeşti sufletele de toată tulburarea vrăj- 
maşilor nevăzuţi. 


Preasfințite Calinic, tu cu dorul vieţuirii îngereşti într-aripându-te, te-ai învre- 
dnicit a sta întru curăție înaintea jertfelnicului rugăciunii, aducând mireasma 
gândurilor dumnezeieşti, rugându-te încă şi acum neîncetat ca să se dăruiască 
pace poporului bine credincios şi mare milă. 


Din cursele vrăjmaşilor izbăveşte-ne pe noi, cei ce am alunecat în păcate 
cumplite şi ca unul ce te-ai înstrăinat încă din timpul vieţii de toată patima, 
vindecă rănile patimilor noastre cu picăturile rugilor tale. 


Cămară a milostivirii tuturor celor săraci şi întristaţi te-ai făcut, prea fericite, cel 
ce aveai inima ca pe o cămară în care Se odihnea Preasfânta Treime, lumi- 
nându-te cu razele iubirii de oameni. 


Vezi sfinte, şi sărăcia cugetului meu şi slăbiciunea ticălosului meu suflet, vezi şi 
rănile cele multe pe care însumi mi le-am pricinuit prin neascultare şi grabnică 
alergare către măririle pământeşti; cu puterea rugăciunii tale arhiereşti, dezleagă 
cumplita suferinţă a inimii mele, şi către căile păcii mă povăţuieşte, ca să aduc 
Stăpânului Hristos roade vrednice de pocăință cu nădejdea mântuirii. 


Întăreşte inima mea pe piatra smeritei cugetări, ca să nu fiu eu înghiţit de adân- 
cul păcatului şi iarăşi să mă tânguiesc necercetat; Sfinte Calinic, măcar că 
suntem mult păcătoşi, totuşi, nu te întoarce dinspre rugăciunile celor ce cu umi- 
linţă îşi pleacă genunchii trupului şi ai inimii înaintea raclei sfintelor tale 
moaşte. 

Cetele puterilor netrupeşti, cu Botezătorul, cu apostolii lui Hristos, cu Sfântul 
ierarh Calinic şi cu Născătoarea de Dumnezeu Maria, faceţi rugăciune ca să ne 
mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Mare apărător eşti monahilor celor ce bine se ostenesc pe calea desăvârşirii şi 
săracilor părinte prea milostiv, deci nu te întoarce nici dinspre mine, cel împie- 
trit, ci dăruieşte-mi mare milă de la Hristos prin a ta rugăciune. 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Insă fund 

cuprins de frică, se bucura strigând către Tine: Slavă smereniei Tale, iubitorule 
de oameni! 


Vreme în care ne închinăm icoanei Sfântului: Pe mine, cel ce m-am legat cu 
neascultarea şi cu faptele cele grozave din multă mândrie, dezleagă-mă ierarhe, 
de mulţimea păcatelor mele, cu puterea ce o ai de la Hristos, căci şi Acesta nu 
S-a scârbit de femeia cea păcătoasă, ceea ce părul şi-a dezlegat, ca să ia dez- 
legare de păcate de la Stăpânul tuturor. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul Tău. 


Sursa: 
http://ortodox.md/paraclisul-sfantului-ierarh-calinic-de-la-cernica/ 

Imnografie 





Troparul Sfântului ierarh Calinic de la Cernica, episcopul Râmnicului: De 
Dumnezeu purtătorule, părintele nostru Calinic, povăţuitorule al călugărilor, 
podoaba cuvioşilor şi lauda arhiereilor, ajutătorule al celor din nevoi şi fă- 
cătorule de minuni! Cu nevoinţele tale chip de sfinţenie te-ai arătat, iar acum cu 
îngerii în ceruri te veseleşti;, cu care roagă pe Milostivul Dumnezeu să ne 
dăruiască nouă pace şi mare milă. 


Condacul Sfântului ierarh Calinic de la Cernica, episcopul Râmnicului: Pome- 
nirea ta cea purtătoare de lumină, Sfinte ierarhe Calinic, veseleşte sufletele celor 
credincioşi şi atingerea sicriului sfintelor tale moaşte sfințeşte simțirile şi 
dăruieşte tămăduiri. Pentru aceasta, după datorie te cinstim pe tine şi cu bucurie 
îți strigăm: bucură-te, părinte, de Dumnezeu însuflețite! 

În anul 1807 a intrat în nevoinţa călugărească la Mănăstirea Cernica, sub 
ascultarea cuviosului stareţ, arhimandritul Timotei. La 12 noiembrie 1808 a 
fost tuns în Schima monahală sub numele de Calinic, iar la 3 decembrie 1908 
a fost hirotonit ierodiacon. 


Sfântul ierarh Calinic de la Cernica, fiind vas ales al Duhului Sfânt, a iubit de 
mic rugăciunea, tăcerea, cinstea şi milostenia. Încă de când era călugăr tânăr în 
Mănăstirea Cernica, postea foarte mult, îşi împlinea regulat canonul şi pravila 
cu multă osârdie, se luptă împotriva somnului şi nu lipsea niciodată de la 
slujbele bisericii, după mărturia bătrânului Hariton, iar ziua lucra împreună cu 
părinţii la ascultările cele grele ale mănăstirii. 


După plecarea la Sfântul Munte a duhovnicescului său părinte, ieroschimonahul 
Pimen, cuviosul Calinic şi-a pus această aspră rânduială, ca în toată săptămâna 
să nu mănânce bucate fierte la foc, fără numai pâine cu apă, după apusul 
soarelui, iar sâmbăta şi Duminica să meargă la trapeză împreună cu părinţii şi să 
se mângâie cu înfrânare. 


Mărturisesc părinţii care l-au cunoscut pe Sfântul Calinic că faţa îi era mereu 
palidă de multă postire şi ochii adânciţi în orbite din pricina multor privegheri şi 
a atâtor lacrimi. Căci dobândise de la Dumnezeu darul lacrimilor la sfânta 
rugăciune. 


În anul 1813, murind de ciumă mulţi preoţi călugări din Mănăstirea Cernica, 
starețul Timotei stăruia mereu să facă preot pe smeritul ierodiacon Calinic. El 
însă se lepăda de un dar mare ca acesta, socotindu-se pe sine cu totul nevrednic. 
Însă, fiind foarte ascultător şi lăsându-se în voia lui Dumnezeu, a primit taina 
sfintei preoţii, săvârşind cele sfinte în toată viaţa sa cu lacrimi şi cu multă 
evlavie. 


După primirea darului preoţiei, la 13 februarie, 1813, Sfântul Calinic a început 
şi mai mult a se nevoi şi a sluji cu osârdie tuturor, fiind plin de dumnezeiasca 
dragoste către toți, după cuvântul ce zice: "Dacă vrei să te iubească toţi, iubeşte 
şi tu pe toți”. De vedea pe cineva scârbit, împreună cu el se întrista; pe cei 
bolnavi îi cerceta şi după ale sale puteri îi mângâia, iar pe săraci mereu îi miluia. 
Pentru aceasta toți îl iubeau ca pe un adevărat tată şi părinte duhovnicesc. Apoi 
era atât de smerit, că pe cât se înălța cu cinstea şi cu darul de către toţi, cu atât 
mai mult se smerea către toți, după cuvântul Domnului Care zice: Care între voi 
va vrea Să fie întâi, să vă fie vouă slugă (Matei 20, 27). 


Cuviosul Calinic a fost hirotesit duhovnic al Mănăstirii Cernica la 20 
septembrie, 1815, de însuşi mitropolitul Ţării Româneşti, Nectarie şi este rân- 
duit eclesiarh mare. Din această zi aproape toţi părinţii şi fraţii din obşte se 

mărturiseau la el, pentru că toţi se cucereau de nevoinţa lui şi îşi făceau adăpost 
şi mângâiere supărărilor lor. Şi era atât de iscusit duhovnic, încât veneau la 
spovedanie nu numai monahii, ci şi multă lume din afară şi chiar mitropolitul. 


Acest fericit părinte, ori de câte ori era ocărit de cineva, grăia de bine, iar pe cel 
care îl nedreptăţea, îndată îl miluia şi îl ajuta cu tot ce putea. Însă la dânsul în 
chilie altceva nu se găsea, fără numai un ulcior cu apă. Mai spuneau părinţii că 
în chilia sa cuviosul era atât de liniştit, încât nici ucenicii lui nu-l auzeau ce face, 
când adică se odihnea şi când era la rugăciune. După mărturia mai multor 
duhovnici din vremea sa, cuviosul Calinic săvârşea în timp de 24 de ore două 
mii de închinăciuni şi trei sute de metanii mari, precum şi pravila cea rânduită 
fiecărui călugăr la chilie. Aceiaşi duhovnici ai Mănăstirii Cernica adevereau că 
Sfântul Calinic, încă din anii tinereţii, a primit darul neîncetatei rugăciuni a lui 
lisus, prin care s-a făcut casă a Duhului Sfânt şi vas al alegerii. 


În primăvara anului 1817, cuviosul Calinic, împreună cu Ignatie duhovnicul şi 
cu un alt călugăr s-au sfătuit să postească desăvârşit tot Postul mare până la 
Sfintele Paşti. Deci, luând binecuvântare de la stareţul Mănăstirii Dorotei, au 
început această aspră şi mai presus de putere nevoinţă; dar din lhpsa dreptei 
socoteli, satana le-a făcut la toţi o grea ispită. Călugărul n-a putut să postească 
deloc. leroschimonahul Ignatie a postit câteva săptămâni, s-a îmbolnăvit şi cu 
greu s-a vindecat. lar cuviosul Calinic a postit desăvârşit până în joia Canonului 
mare - adică până în joia din săptămână a cincea a Postului mare, când a mâncat 
o jumătate de prescură. Dar voind să împlinească cele 40 de zile de post, 
asemenea Mântuitorului şi sfinților de demult, s-a îmbolnăvit de o cumplită 
ameţeală de cap şi slăbire a firii, încât n-a mai ştiut nimic de sine până în 
Duminica Tomei. Pentru aceasta stareţul Dorotei era foarte mâhnit, crezând că 
nu va mai scăpa cu viaţă. 


Însă, cu darul lui Dumnezeu, cuviosul Calinic şi-a venit din nou în simţire, spre 
bucuria stareţului şi a tot soborul. Din ceasul acela, părintele Dorotei i-a rânduit 
să ţină toată viaţa calea cea împărătească. Adică, să se împărtăşească zilnic din 
masa cea de obşte la trapeză. Deci, făcând ascultare, Sfântul Calinic mânca 
zilnic cu fraţii la masă, fără să mai aibe nimic de mâncare la chilie sau să guste 
ceva fără binecuvântare. Cu toate acestea, din postirea cea de 40 de zile, 
cuviosul a rămas cu o permanentă durere de cap, pe care a simţit-o până la 
obştescul său sfârşit. 


În vara aceluiaşi an, Sfântul Calinic n-a mâncat pâine deloc, timp de 40 de zile, 
nici legume fierte la foc. Numai seara, după apusul soarelui, mânca câte o felie 
de pepene şi fructe crude, ca să-şi potolească slăbiciunea firii şi să nu calce 
porunca stareţului. 

Ucenicul său, arhimandritul Anastasie Baldovin, mărturisea că toată viaţa sa, 
cuviosul nu dormea întins pe pat, ci aţipea câteva ceasuri pe un Scaun, 
îmbrăcat şi încins cu o curea lată de piele. Era ca o adevărată santinelă, gata 
oricând de luptă, veghind neîncetat asupra nevăzuţilor vrăjmaşi care încercau 
să-l ispitească, fie prin trup, fie prin gânduri. 


Acelaşi ucenic zicea că nimeni nu putea să ascundă ceva sau să spună vreo 
minciună înaintea Sfântului Calinic, pentru că era înaintevăzător şi îndată 
descoperea adevărul şi cele ce urmau să se întâmple în viitor. Acelaşi ucenic 
prea iubit al Sfântului Calinic spunea că dascălul său era atât de blând şi 
smerit cu inima, încât oricine socotea că are în faţa sa un înger, iar nu om 
pământesc. De aceea toţi îl iubeau, îl cinsteau şi îl aveau ca pe un adevărat 
sfânt, atât călugării şi mirenii, cât şi episcopii şi dregătorii ţării. 


Cu binecuvântarea duhovnicului său, fericitul Calinic a călătorit la Sfântul 
Munte Athos în vara anului 1817, minunându-se de nevoinţele călugărilor ato- 
niți. Apoi, cu rânduiala lui Dumnezeu, s-a întors înapoi la metanie, luând mult 
folos sufletesc de la părinţii atoniţi. 


La 14 decembrie, 1818, cuviosul Calinic a fost ales stareţ al Mănăstirii Cernica, 
cu voia lui Dumnezeu şi a Sfântului ierarh Nicolae, patronul acestui sfânt locaş, 
având doar 30 de ani. Pentru sfinţenia vieţii lui şi bună chivernisire a mănăstirii, 
la 9 aprilie, 1820, este hirotesit arhimandrit şi păstoreşte obştea Cernicăi timp de 
32 de ani, adunând în jurul său mulți călugări, căci se silea, nu numai cu viaţa 
sa, ci şi cu alese sfaturi duhovniceşti, să îndrepteze pe cei leneşi şi tulburători 
din mănăstire. Astfel, pe mulți îi îndrepta pe calea cea bună, iar pe cei răzvrătiți 
şi neascultători îi scotea afară din obşte, după porunca Apostolului, ca să nu 
vatăme pe alții. 


Urmând Sfinţilor Părinţi el socotea că ascultarea este cea mai mare virtute 
pentru monahi şi temelia vieții călugărești. Astfel, învăţa pe fiii săi duhovniceşti 
că "viața de obşte, în sfânta ascultare, a întemeiat-o însuşi Domnul nostru 
Iisus Hristos, prin pilda vieţii sale pământeşti". 


Spuneau părinţii şi acestea: că marele stareţ nu îngăduia deloc clevetirea în viaţa 
călugărească, căci o socotea "moartea sufletului". În locul multei vorbiri, îi 
sfătuia pe ucenici să practice neîncetat tăcerea şi rugăciunea lui lisus. Aceiaşi 
părinţi spuneau de cuviosul Calinic că îşi împlinea chemarea de stareţ cu mare 
râvnă şi frică de Dumnezeu, ştiind că "lucrul cel mai greu şi anevoios este 
meşteşugul călăuzirii sufletelor pe calea mântuirii”. 

Uneori zicea către ucenici: "Starețul este inima tuturor inimilor care îl caută şi 
îi cer Sfat şi mângâiere. El este calea spre desăvârşire a tuturor sufletelor 
credincioase din jurul său'. 


Cuviosul obişnuia adesea să pescuiască în lacul din jurul mănăstirii, iar peştele 
pe care îl prindea îl dădea la obşte pentru hrană părinţilor. Într-o zi, un călugăr 
tânăr, curăţind de solzi o caracudă mică, a început a cârti şi, lovind-o cu cuțitul, 
zicea: "Na, na! De ce n-ai adus pe tatăl tău, pe mamă-ta, pe moşul tău, pe 
strămoşul tău, care aveau solzi mai mari, că nu mă mai necăjeam atâta!" Apoi 
tot el răspundea: "Am venit şi cu tata, şi cu mama, şi cu moşul, şi cu strămoşul, 
dar i-au luat părinţii duhovnici cei din comitet şi părintele stareţ". 


Aceste cuvinte au ajuns la urechile cuviosului stareț Calinic. Atunci el, stând 
puţin pe gânduri, pentru a înlătura orice pricină de sminteală din mănăstire a zis: 
"De azi înainte nu voi mai pune peşte în gura mea!" Şi, într-adevăr, până la 
sfârşitul vieţii sale, nu a mai mâncat niciodată peşte, păzind cu sfinţenie 
făgăduinţa dată. Se hrănea numai cu verdeţuri, şi acelea o dată pe zi, cu multă 
înfrânare. 


În timpul răscoalei din anul 1821, mulţi locuitori din Bucureşti s-au adăpostit la 
Mănăstirea Cernica. lar bunul stareţ i-a găzduit pe toţi în Insula Sfântul Nicolae, 
prin chiliile călugărilor, iar pe călugări i-a mutat în Insula Sfântul Gheorghe. În 
acele zile de grea încercare pentru ţară, multă mângâiere au aflat unii din 
locuitorii Capitalei de la Sfântul Calinic. Că pe toți îi îmbărbăta, îi odihnea şi îi 
hrănea gratuit din alimentele mănăstirii. 


În primăvara aceluiaşi an, auzind turcii de mulțimea mirenilor adăpostiţi în 
insula Cernicăi şi socotind că ar fi dintre răsculați, au înconjurat mănăstirea cu 
tunuri şi stăteau gata s-o distrugă, iar pe cei aflaţi în ambele insule să-i ucidă cu 
sabia. Atunci Sfântul Calinic a adunat tot poporul şi pe călugări în biserică, le-a 
ținut cuvânt de îmbărbătare şi au făcut împreună priveghere de toată noaptea. lar 
a doua zi a trimis un călugăr cu jalbă la mai marele turcilor din tabăra alăturată. 
Şi astfel, cu rugăciunile Sfântului Calinic, cu lacrimile poporului şi cu mijlo- 
cirea Sfântului Nicolae, s-au liniştit turcii şi s-au izbăvit cu toţii de moarte. 


Terminându-se hrana în Mănăstirea Cernica, călugării şi mirenii erau 
ameninţaţi de cumplită foamete. Deci, căzând Sfântul Calinic la rugăciune cu 
multe lacrimi în faţa icoanelor Maicii Domnului şi a Sfântului Nicolae şi 
cerându-le grabnic ajutor, îndată a fost ascultat. Cum s-a ridicat marele stareţ 
de la rugăciune, au intrat pe poarta mănăstirii cinci care trase de câte doi boi, 
pline cu pesmeţi de pâine, trimise de paşa, mai marele turcilor din tabăra 
apropiată. 

Tot în anul 1821, un alt paşă, care îşi avea tabăra sa în satul Pantelimon, a răpit 
o călugăriță din Mănăstirea Pasărea, drept ostatecă. Dar Sfântul Calinic, 
nerăbdînd ca mireasa lui Hristos să fie în mâinile păgânilor, a făcut jalbă la 
stăpânire şi a izbăvit călugărița din mâinile turcului. Deci, supărându-se cumplit 
paşa, a hotărât să pornească noaptea cu armele asupra mănăstirii ca s-o prade şi 
să-l ucidă pe stareţ. Atunci Sfântul Calinic, auzind de răzbunarea turcului, a 
făcut priveghere de toată noaptea, cerând ajutorul lui Dumnezeu. Şi iarăşi, prin 
minune, a fost izbăvit de primejdie, căci chiar în noaptea aceea, pe când paşa lua 
cafeaua ca apoi să năvălească asupra mănăstirii, o slugă a sa a încercat să-l 
omoare cu arma. Dar glontele oprindu-se în punga cu galbeni, turcul a scăpat cu 
viaţă. Cutremurat de această minune, a doua zi, paşa a trimis acei galbeni la 
Mănăstirea Cernica din care, după porunca cuviosului, s-a făcut la intrare o 
fântână cunoscută până astăzi sub numele de "Fântâna Turcului". 


Pe lângă înnoirea vieţii duhovniceşti în obştea sa, marele stareţ al Cernicăi s- 
a îngrijit şi de cele necesare vieţii pământeşti, după exemplul înaintaşilor săi. 
Astfel, a terminat de pictat biserica din insula Sfântului Nicolae, iar cu banii 
donați de arhiereul Ioanichie Stratonichias din Bucureşti, a zidit o biserică 
mare cu cetate, în insula Sfântului Gheorghe, pentru că nu mai încăpeau 
călugării într-o singură biserică. 


Mai înainte însă de începerea bisericii, i S-au arătat noaptea în vis Sfântul 
ierarh Nicolae, Sfântul mare mucenic Gheorghe şi fericitul stareţ Gheorghe. 
Deci, Sfântul Nicolae a zis cuviosului Calinic: "Scoală-te şi să zideşti în 
ostrovul cel mic o biserică în numele Sfântului mucenic Gheorghe..." Marele 
mucenic i-a adăugat, apoi, aceste cuvinte: "Noi îţi vom trimite tot ce-ţi va 
trebui”. Iar starețul Gheorghe i-a zis: "Să nu ai nici o îndoială în inima ta!" 


Această vedenie arătînd-se deodată şi cuviosului Pimen duhovnicul, l-a 
încredinţat pe Sfântul Calinic să înceapă lucrul. În anul 1832 a început noua 
biserică. În anul 1838 s-a dărâmat de un puternic cutremur, iar după patru 
ani a fost zidită din nou, aşa cum se vede până astăzi. A mai zidit, din anul 
1646, biserica Mănăstirii Pasărea şi alte câteva biserici parohiale. 


Sfântul Calinic a fost, de asemenea, şi un bun iconom al Mănăstirii Cernica şi al 
celorlalte mănăstiri - Pasărea, Snagov, Căldăruşani, Ciorogârla şi Poiana 
Mărului - care erau sub povăţuirea sa. Când a intrat cuviosul ca stareţ, Cernica 
avea doar "o teleguţă cu un bou cu care umbla un călugăr pe ulițele Bucureştilor 
ŞI oricine voia din popor arunca câte o pâine în acea teleguţă şi apoi se întorcea 
la mănăstire şi împărțea acea pâine pe la călugări. lar pentru îmbrăcămintea 
călugărilor se trimitea ajutor de la domnie şi de la alţi buni creştini...". 


Ar dr Ar Ar dr dr Ar dr dr Ar Ar Ar dr dr dr Ar dr Ar Ar Ar dr Ar A 


Xp IP IP 3 e E E 30 IE E 0 30 3 IE 2 E IE 3 EP IP 3 E E E XX 


Die De De De De De Dr De dr De fe dr dr dr de dr dr dr dr de de dr dr dr d 


XP XP IP IP 37 3 3 2 e 30 3 E 2 30 5 2 2 7 IP 3 E E IP 30 E 0 E E XX 


Însă venerabilul stareţ, în puţină vreme, a refăcut iconomia mănăstirii, a făcut un 
mare metoc în satul Bucureşti-Ilfov, a ridicat case şi adăposturi pentru oameni şi 
vite, a cultivat pământul cu tot felul de cereale, a plantat vii şi păduri, încât se 
mirau toți de priceperea lui. Acolo creştea mănăstirea cirezi de vite şi turme de 
oi pentru hrană şi îmbrăcămintea călugărilor din lavră. 


Fiind chemat şi propus de câteva ori să fie mitropolit al Țării Româneşti, 
Sfântul Calinic, din marea lui smerenie, nu a primit. Dar un om vrăjmaş din 
preajma sa, îndemnat de zavistnici, i-a dat otravă. Pe când marele stareţ zăcea 
pe patul de moarte, s-a rugat lui Dumnezeu, zicând: "Doamne, Dumnezeul 
mântuirii mele, nu credeam şi nu doream să mor otrăvit”. Atunci, în umbra 
nopții, un glas de taină i-a răspuns: "Nu vei muri de otravă! Scoală-te şi fii 
sănătos, că nu după mult timp vei fi episcop la Rimnicu-Vilcea, unde vei 
îndrepta Biserica şi clerul care este în decădere”. În ceasul acela cuviosul s-a 
sculat sănătos din pat şi s-a dus la Utrenie, că era miezul nopții. 


Pentru blândeţea şi sfinţenia vieţii sale, atât de mulţi călugări s-au strâns în jurul 
Sfântului Calinic, încât nu mai încăpeau în amândouă insulele. În anul 1850, 
când a plecat ca episcop la Rîmnicu-Vilcea a lăsat în Mănăstirea Cernica peste 
350 de călugări cu viaţă aleasă. 


Pe când era stareţ, a venit la cuviosul Calinic pitarul mănăstirii şi l-a înştiinţat că 
s-a isprăvit făina. lar el a răspuns: "Să avem nădejde la Maica Domnului şi la 
Sfântul ierarh Nicolae şi nimic nu ne va lipsi". Apoi, intrând în chilie, a căzut la 
rugăciune înaintea icoanei protectorului său, zicând: " 





Apoi, după Vecernie, a pus să 
se citească în biserică acatistul Sfântului Nicolae. 


Sfântul ierarh Nicolae, ascultând rugăciunea plăcutului său, a venit imediat 
în ajutorul Mănăstirii Cernica. În ceasul acela a sosit la arhondaricul 
mănăstirii un car cu boi încărcat cu făină. Erau doi oameni necunoscuţi, 
trimişi cu această milostenie de stăpânul lor, care, după ce au descărcat 
povara, îndată au plecat. Drept recunoştinţă, marele stareţ a adunat soborul 
în biserică şi, după pavecerniţă, a pus să se facă pâine în noaptea aceea 
pentru mângâierea părinţilor şi fraţilor. 


48 2 e 
In altă zi, pe când vorbea cu părintele Pimen, duhovnicul său, a venit la 
Sfântul Calinic un om cerându-i milostenie. Iar el i-a dat 50 de lei. După un 
ceas a venit un tânăr şi i-a spus stareţului: "Părinte, tatăl meu a murit şi a 

lăsat să aduc la mănăstire o mie de lei. lată aici 500 lei şi restul îi voi aduce 
mai pe urmă, că nu îi am acum”. Apoi a plecat. Atunci bătrânul duhovnic a 
întrebat pe cuviosul: "Ce cugetai, părinte Calinic, când ai dat milostenie 
acelui om?” lar blândul stareţ i-a răspuns: "Aş fi vrut să-i dau o sută de lei 
dar n-am avut. I-am dat numai cincizeci şi am primit 500". 


În anul 1829, luna iulie, în dimineaţa unei zile de praznic stătea cuviosul Calinic 
în chilia sa din insulă mare, aproape de arhondaric. Deci, privind pe fereastră a 
văzut mulțime de musafiri care veniseră atunci, iar pe bieţii călugări, 
"ascultătorii din arhondărie”, cum alergau în toate părţile ca să slujească 
musafirilor. Deci, căutând la dânşii cu durere de inimă, a zis în sine: "Ah, 
Dumnezeule! Cum are să se defaime chipul monahicesc prin petrecerea 
împreună cu mirenii!" Şi, tare oftând, a început să citească icoasele Sfântului 
ierarh Nicolae! 


Spuneau ucenicii Sfântului Calinic că faptele îi erau întocmai după graiul gurii 
şi nu putea nimeni să-i găsească nici un cusur. Că după cum învăţa, aşa şi lucra. 
Că zice şi Mântuitorul: Să vă fie cuvântul aşa, aşa şi nu, nu! (Matei 5, 37) 


La 14 septembrie, 1850, cu sfat de obşte, Sfântul Calinic a fost ales episcop la 
Râmnicu-Vâlcea, despărțindu-se cu multă durere şi lacrimi de fiii săi, fundcă 
"n-a putut strica hatârul iubitului său fiu duhovnicesc, Barbu Dimitrie Ştirbei, 
domnul Ţării Româneşti şi s-a supus la voia obşteştii Adunări...". 


lată şi cuvântul de învăţătură al Sfântului Calinic rostit către întreaga obşte, în 
ziua plecării sale la episcopie: 


Fraţilor şi Părinților, 


"Dumnezeu aşa binevoieşte ca astăzi să ne despărțim trupeşte unii de alţii, dar 
cu duhul cred că vom fi împreună până la sfârşitul acestei vremelnice vieţi, că 
eu aşa m-am rugat lui Dumnezeu, ca unde mi s-au topit tinereţile, acolo să mi 
se sfârşească şi această viaţă, şi cred că se va adeveri. Că nici un lucru nu este 
mai dulce decât creşterea în căminul părintesc, după cum adesea se întâmplă 
la noi călugării, iar mai vârtos înţeleg cuvântul meu cei ce au gustat din acest 
pahar. 


Căci, călugărul, oriunde va merge şi oricât bine va găsi, tot nu este ca unde 
şi-a pus metania; fiindcă inima lui nu este în pace. Aşa şi eu, ca un călugăr ce 
Sunt, am petrecut aici între aceste ostroave 43 de ani. Gândiţi-vă cu ce 
mâhnire le las acum şi ce jale mă cuprinde, care singuri o vedeţi pe faţa mea 
că, pentru lacrimile ce m-au cuprins, nu pot Să vă spun tot ce am în inimă, 

fără numai aceste puţine învățături şi vă rog să le păziţi, ca de la un 
duhovnicesc părinte al vostru şi ascultați, iubiţilor, cu luare-aminte. 


Fraţilor şi Părinților, 


Domnul nostru lisus Hristos a zis către iudei: Casa Mea casă de rugăciune se 
va chema la toate limbile, iar voi aţi făcut-o peşteră de tâlhari (Matei 21,12). 
Ca să nu pătimim şi Să auzim şi noi una ca aceasta, iubiții mei fraţi şi fii, 





Nu este nimeni iertat, fără de mare trebuinţă, a intra în Sfântul Altar. lar 
când suntem siliţi, să intrăm cu mare Sfială şi frică, după cum zice Proorocul 
David: Slujiţi Domnului cu frică... (Ps.2,9); şi să intrăm cu învăţătură, ca nu 
din neştiinţă să greşim şi să mâniem pe Domnul şi să pierim din calea cea 
dreaptă. De aceea noi cu mare evlavie să cinstim cele sfinte. Când este 
trebuinţă să intrăm, Să facem trei închinăciuni înaintea uşii şi, intrând, Să 
descoperim capul. Apoi să facem alte trei închinăciuni înăuntru. Cei 
hirotoniți sărută Sfânta Masă, iar monahii nu se ating de dânsa. Și câtă 
vreme vom fi în Sfântul Altar să stăm cu mare frică şi cu evlavie, ca înaintea 
lui Hristos. Și fiind vremea pomenitului la Proscomidie, tot cu capul 
descoperit să pomenim, după cum zice Pavel Apostolul: "Bărbatul, rugându- 
se sau proorocind cu capul acoperit, ruşinează pe Hristos, Capul său". lar 
fiind cineva bolnav sau fiind frig tare, poate a-şi acoperi capul, că Dumnezeu 
cunoscător de inimi este; ştie gândul nostru pentru care ne va şi răsplăti. Aşa 
suntem datori a urma. 


Iar în vremea Sfintei Liturghii nu este slobod nimănui a intra în Sfântul 
Altar, numai preoții, diaconii şi paraclisierii cei slujitori, şi aceştia cu evlavie 
şi cu linişte să umble. Iar ceilalţi toți suntem datori a sta în Sfânta Biserică cu 
mare evlavie şi frică; nici făcând vreo neorânduială sau vorbind, sau cu ochii 
uitându-ne în vreo parte sau în alta; nici să ieşim până la sfârşitul slujbei, ca 
să nu cădem în blestemul Sfintelor Sinoade ale Sfinţilor Părinţi, care 
afurisesc pe cei ce fug mai înainte de otpust. lar având ascultare sau 
neputinţă, să meargă la preot, să-i sărute mina, Să ia anafură şi aşa să iasă. 
Însă să se cerce fiecare pe sine, ca nu cumva să fie ispită diavolească sau 
lenevie, sau nebăgare de seamă, ca să nu cadă în blestemul cel proorocesc, că 
zice: Blestemat tot cel ce face lucrul lui Dumnezeu cu lenevire sau cu 
nebăgare de seamă. 


Aşa, fraţilor, să petrecem în Casa lui Dumnezeu, că este Casă de rugăciune, 
iar nu cort de comedii. Să cinstim cele sfinte ca şi noi să fim cinstiţi de 

Dumnezeu; iar nu Să-L mâniem ca fiii lui Aaron şi Să pierim. Acestea vă 
sfătuiesc şi vă învăţ, iubiţilor, ca toţi să ne mântuim, cu darul Domnului 
nostru lisus Hristos, că deşi vom fi departe cu trupurile, dar cu duhul vom fi 
nedespărţiți, rugându-ne şi ajutându-ne unii cu alţii, după cuvântul ce zice: 
"Frate cu frate ajutorindu-se se vor face ca o cetate nebiruită". 


Aşa şi voi, fiilor, când vă veţi face rugăciunile cele rânduite de duhovnic, să 
vă aduceţi aminte şi de mine, părintele vostru, care multă grijă am purtat 
pentru fiecare din voi, din ziua în care v-am primit în mănăstire. Că v-am 
iconomisit pe fiecare după puterea voastră şi am îngrijit de voi până astăzi. Şi 
acum vă dau în mâna Sfântului ierarh Nicolae, mângâietorul neputinţelor 
mele, ca să îngrijească de mântuirea voastră. Și după dânsul, vă încredinţez 
în îngrijirea cuviosului şi al meu iubitor, chir Nicandru, pe care din mică 
copilărie l-am primit în mănăstire şi este sporit şi vrednic de a povăţui suflete 
la mântuire. 


Apoi, întorcându-se către cuviosul stareţ, părintele Nicandru, a început cu 
dulci şi jalnice cuvinte a-i zice aşa: 


Iubite fiule Nicandru, 


Dumnezeu aşa binevoind, ca să te las în locul meu să păstoreşti această 
turmuliţă, ce de 32 de ani, prin multe osteneli o am îngrijit; şi multe necazuri 
şi trude am tras pentru locuşorul acesta, numai şi numai Să-l văd împodobit 
cu adunare de ucenici ai lui Hristos. Și iată, fiule, ţi-i încredinţez astăzi, la 
număr 354 de călugări, afară de fraţi, şi te rog să porți grijă de mântuirea 
tuturor, ca să iei şi cuvioşia ta plată de păstor adevărat. 


Şi acum, cu darul lui Dumnezeu să ne mântuim toţi şi peste puţin iarăşi ne 
vom vedea”. 


Apoi, aşezându-se în strană cu ochii plini de lacrimi, i-au sărutat mâna toţi 
părinţii, plângând după dânsul, iar cântăreții cântau cântări de despărțire. Şi 
după otpust au ieşit toți din biserică în sunetul clopotelor, care făcea pe tot 
muritorul să scoată lacrimi, chiar de avea inimă de piatră. Şi petrecându-i până 
la un loc, şi-a luat ziua bună, s-a urcat în căruţă şi a plecat, luând cu sine vreo 
câţiva din părinţi ca să-i fie de slujbă în eparhie. 


După un an de zile, Sfântul Calinic, episcopul Râmnicului, trimite iarăşi un 
cuvânt de învăţătură către obştea Mănăstirii Cernica, plin de aceiaşi mireasmă 


duhovnicească, precum urmează: 


Fraţilor şi Părinților, 

"Vin cu duhul cercetându-vă, că m-am depărtat de voi cu trupul, dar cu 
duhul sunt împreună cu voi. Pentru că vă doresc sporirea cea sufletească şi 
bună petrecere, ca să sporiţi în cele duhovniceşti fapte: în dragoste, unire, 
ascultare şi întru supunerea către mai marele vostru şi către toţi cei în Hristos 
fraţi, cum ne-am făgăduit înaintea Sfântului Jertfelnic, la primirea sfântului 
chip al călugăriei, cu umilinţă. 


În locul lui Hristos, vă rog, fraților, umblaţi cu bună rânduială între cei de 
afară, ca văzând faptele voastre cele bune să slăvească pe Tatăl vostru Cel 
ceresc, iar nu să se defaime numele lui Dumnezeu prin voi. lată cum veţi 
putea păzi cinstea lui Dumnezeu şi a voastră, prin paza poruncilor şi a 
făgăduinţelor călugăreşti: 


- a păzi mai întâi pravila bisericească, cu mare luare aminte şi umilinţă, iar 
nu cu împrăştieri de gânduri şi cu vorbe deşarte. Că dacă Domnul zice că 
pentru tot cuvântul deşert vom da seamă în ziua judecății, cu cât mai vârtos 
cei ce vorbesc în vremea sfintei slujbe; 

- a păzi masa de obşte; 

- a vă păzi de adunări la mâncări, la băuturi, la vorbe deşarte, că acestea duc 
la mare pierzanie pe călugări; 

- anu ieşi din mănăstire fără binecuvântare; 

- a nu merge în Capitală sau prin Sate, netrimis de ascultare sau pentru vreo 
mare nevoie a sa. Călugărul care zăboveşte afară de chilie fără a fi de 
ascultare se strică ca peştele scos din apă; 

- a nu avea prieteşuguri osebite; 

- a nu avea pungă osebită, ca luda. 


Vă rog, păziţi-vă şi de cele trei arme ale diavolului, adică acestea: lenevirea, 
uitarea şi necredinţa, prin care satana robeşte lumea în pierzare. 


Aşa vă rog, fraţilor, păziţi poruncile lui Dumnezeu ca şi El să vă păzească pe 
voi. Vă rog, rugaţi-vă lui Dumnezeu şi pentru mine ca Să-mi ierte toate 
păcatele şi să mă păzească de văzuţi şi nevăzuţi vrăjmaşi, să mă întărească în 
lupta care mi-a pus-o înainte şi ca să am sfârşit bun, creştinesc. 


Iar pentru că vă veţi osteni întru rugăciune, atât pentru voi, cât şi pentru cei 
împreună cu mine, fraţii voştri cei duhovniceşti, şi ei din osteneala lor vor 
trimite vouă ajutor trupului, ca să nu Slăbiţi întru rugăciune şi să nu-i aveţi 
despărțiți de această sfântă adunare; că şi noi încă nu vă uităm în sfintele 
rugăciuni. lar dacă vreunii din voi nu voiesc a ne pomeni, fie-le lor 
asemenea. Însă nu cred că se va afla vreunul necredincios ca să uite 
dragostea noastră cu care v-am iubit şi vă iubim. 

De veţi petrece întru poruncile lui lisus Hristos, şi EI va fi cu voi împreună. 
Că EI a zis că cel ce Mă iubeşte pe Mine, poruncile Mele le păzeşte, şi Eu îl 
voi iubi pe el şi Mă voi arăta lui (loan 14,21). 


Aşa vă rog, iubiții mei fraţi şi fii, păziţi rânduielile pe care vi le-am aşezat, 
după canoanele Sfinţilor Părinţi, pe care şi eu le-am păzit, după cum m-aţi 
văzut, fiind între voi. 


Iar eu Sunt al cuvioşiei voastre către Dumnezeu smerit rugător şi de tot binele 
voitor. Spuneţi tuturor celor ce ne iubesc închinăciunile, cu mâna mea”. 


Calinic, Râmnic, 1851, aprilie 11 


Spunea ucenicul său, Anastasie, că îndată după aşezarea sa în scaunul episcopiei 
de la Râmnicu-Vâlcea, a şi început a da porunci la protopopi, că "unde s-ar afla 
un om necununat să-l cunune şi să-l cerceteze pentru ce nu se cunună şi şade cu 


posadnică". 


Sfântul ierarh Calinic avea mare evlavie către Sfântul ierarh Nicolae BRRII 


acatist îl citea zilnic. Cu ajutorul lui Dumnezeu şi al marelui ierarh, 
protectorul său, a rezidit din temelie catedrală episcopală din Râmnicu- 
Vilcea, casele episcopale şi seminarul, între anii 1854-1856, care fuseseră 
distruse de incendiul din 1847. Odată cu biserica, blândul episcop a redeschis şi 
vestita tipografie din Râmnic, în care a tipărit tot felul de cărţi de slujbă şi de 
zidire sufletească, pe care apoi le trimitea gratuit la preoţi şi credincioşi. 


Spunea iarăşi RI despre dascălul său, preasfinţitul 


Calinic: "Mă minunam de aşa viaţă supranaturală, pentru că vedeam că 
slujesc un sfânt viu. De aceea îndrăzneam de multe ori şi-l întrebam câte ceva 
despre tainele dumnezeieşti şi el îmi descoperea ceea ce cunoştea că-mi este 
de folos şi cât putea să încapă în mintea mea cea slabă şi întunecată. lar dacă 
înaintam cu întrebările mai departe, îmi zicea: "Nu este acum timpul pentru 
asemenea întrebări”. 


Acelaşi ucenic spunea: "Avea obicei fericitul, că după rugăciunea de seară 
mă ţinea lângă preasfinţia sa mai mult timp, povăţuindu-mă în credinţă şi la 
datoriile mele monahale şi multe lucruri de taină îmi descoperea”. Adeseori 
îmi zicea fericitul: "Fiul meu, mulţi Sunt din călugări şi mireni numai cu 
numele creştini, iar cu viaţa şi cu faptele sunt departe de adevărul 
creştinătăţii. De aceea, la unii ca aceştia nu ai voie să le arăţi ce ai văzut la 
mine. lar acelora pe care îi vei cunoaşte că sunt creştini buni şi cred în darul 
şi puterea lui Dumnezeu, ai voie de la mine să le arăţi şi să le scrii, numai 
după ce mă voi duce din această lume trecătoare”. 

În vara anului 1854, mergând Sfântul Calinic spre Târgu-Jiu, însoţit de ucenicul 
său şi de mai mulţi slujitori, la rugămintea credincioşilor a poposit peste noapte 
într-un sat din cale. Şi fu unui om înstărit au mărturisit bunului păstor că tatăl 
lor a murit de mai mulţi ani, dar trupul lui n-a putrezit în pământ. L-au 
dezgropat de trei ori, i-au făcut parastas cu arhierei şi cu preoţi, dar trupul său 
tot întreg l-au scos din groapă. Deci, l-au rugat pe Sfântul Calinic să le dea voie 
să-l dezgroape a patra oară pe tatăl lor. lar după ce fericitul va termina Liturghia 
arhierească, să citească rugăciunile de dezlegarea păcatelor la mormânt. Şi 
bunul păstor, milostivindu-se de ei, i-a ascultat. 


După terminarea Liturghiei, au mers cu toţii la mormânt. Trupul răposatului, 
întreg şi nevătămat, era rezemat de zidul bisericii. Şi, iată, o minune preaslăvită! 
În timp ce Sfântul Calinic citea rugăciunile de dezlegarea păcatelor, trupul cel 
neputred a început a se preface în țarină, de la picioare spre cap. La sfârşitul 
rugăciunilor, întreg trupul său se prefăcuse într-o grămăjoară de țarină 
amestecată cu oase albe. Uimindu-se toţi de aceasta, au dat slavă lui Dumnezeu. 


SR 5 e 


Părintele Anastasie, ucenicul Sfântului Calinic, spunea că au poposit împreună 
timp de trei zile la schitul Lainici, unde era egumen marele duhovnic şi 
arhimandrit lrodion lonescu, renumit pentru viaţa sa în toate hotarele Olteniei şi 
dincolo de Carpaţi. 


Apoi, pornind pe poteci de munte spre Râmnicu-Vîlcea, a poposit puţin într-o 
poiană. Şi plecând însoțitorii săi înainte, Sfântul Calinic stătea jos şi plângea. 
"De ce plângi, prea sfinte? l-a întrebat ucenicul. 


Te doare stomacul?" 


"Nu, fiul meu, a răspuns el. Dar nu credeam să mai trăiesc să văd alt stareţ 
schimbându-se la Cernica. Nicandru, stareţul Cernicăi, a murit!..." 


Ucenicul, însemnând ziua şi ceasul acela, a plecat după două săptămâni la 
Mănăstirea Cernica şi s-a încredinţat că arhimandritul Nicandru se mutase la 
Domnul chiar în ziua şi ceasul când plânsese Sfântul Calinic. 


3 5 2 


Odată, pe când Sfântul Calinic slujea Sfânta Liturghie în paraclisul Episcopiei 
Râmnicului cu mai mulţi slujitori, a fost adusă la biserică o femeie legată în 
lanţuri, cumplit chinuită de un duh necurat. La sfârşitul slujbei, protoiereul 
oraşului a rugat pe bunul păstor de suflete să-i citească o rugăciune de 
vindecare. Arhimandritul Anastasie i-a pregătit molitfelnicul. 

După citirea rugăciunii, Sfântul Calinic a binecuvântat pe femeia bolnavă de trei 
ori în numele Preasfintei Treimi şi a zis: "In numele Domnului nostru lisus 
Hristos, scoală-te!" 


In clipa aceea bolnavă s-a vindecat cu darul lui Dumnezeu. Deci, sculându-se 
sănătoasă de jos, săruta cu lacrimi sfintele icoane, mulţumind binefăcătorului ei. 


Apoi, intrând Sfântul Calinic în chilia sa, a început a plânge cu multe lacrimi. 
"De ce plângi, prea sfinţite?" I-a întrebat ucenicul. 


"Nu am nimic, fiul meu, dar văd că pentru multele mele păcate mă pedepseşte 
Dumnezeu. Spuneţi la toți că nu pentru mine păcătosul a făcut Dumnezeu 
această minune de a tămădui pe femeia bolnavă!" 


Acelaşi ucenic spunea despre Sfântul Calinic: "Era atât de milostiv, încât 
atunci când nu avea ce să dea de milostenie îşi dădea hainele de pe el şi, 
plângând, mă ruga pe mine nevrednicul să caut bani de unde voi şti că să 
aibă să dea la "fraţii lui Hristos”, că aşa numea fericitul pe săraci şi pe 
neputincioşi". 

Odată, pe când Sfântul Calinic ieşea de la slujbă la o biserică din Craiova, 
epitropul i-a dat şase galbeni. lar în ograda episcopiei, o femeie, cerându-i 
milostenie, a scos acei galbeni şi i-a pus în mâinile ei. După trei zile, femeia 
aceea a venit iar la uşa Sfântului Calinic să ceară milostenie. 


Deci chemând pe părintele Anastasie, ucenicul său, 1-a poruncit, zicând: "Dă 
milostenie femeii de afară!" 


"Prea sfinţite, a răspuns el, această femeie a primit şase galbeni când ne-am 
întors de la biserică”. 


Dar blândul păstor i-a zis cu asprime: "Dar cuvioşia ta, dacă ai mâncat ieri, 
astăzi nu mai mănânci? O fi fost şi ea datoare la cineva şi de aceea mai cere. 
Du-te şi dă-i milostenie!" 


Din clipa aceea până la sfârşitul vieţii Sfântului Calinic, n-a mai îndrăznit 
ucenicul să-i facă vreo observaţie în privinţa milosteniilor. 
&&& 


Spunea iarăşi ucenicul despre Sfântul Calinic: când hirotonea preoţi, nu numai 
că nu lua nimic pentru osteneala să, ci oprea şi pe alţii de a le lua ceva. lar când 

plecau preoţii pe la bisericile lor, îi chema înaintea sa şi îi povăţuia cum să se 
poarte în societate şi cu enoriaşii lor, apoi le dădea bani de cheltuială pe drum, 
cărţi de preoţie şi alte cărți în dar. 

În timpul domniei lui Cuza Vodă - spunea ucenicul Sfântului Calinic - s-a 
întâmplat o tulburare în seminarul Episcopiei de Râmnic şi el, cu darul şi cu 
blândeţea sa, a potolit acea tulburare. Aflând de aceasta Mitropolitul Nifon şi 
ministrul de Culte, Scarlat Creţulescu, au trimis de la Bucureşti un funcţionar în 
anchetă. "Nu mai este nevoie ca să faci dumneata cercetare, a zis Sfântul 
Calinic, pentru că eu, ca episcop, i-am liniştit şi mulțumit pe toţi. Să spui la cei 
care te-au trimis că sunt în neştiință de aceasta”. 


Auzind de cuvintele Sfântului Calinic, ministrul s-a supărat şi intrând în au- 
diență la domnitor i-a spus: "Măria Ta, să iscăliți decretul de suspendare a 
episcopului de Râmnic şi darea lui în judecată, iar dacă nu, să-mi primiţi 
demisia”. 


"Demisia dumitale pot s-o primesc, iar decretul contra episcopului de Râmnic 
niciodată nu-l voi semna!" a zis domnitorul Alexandru loan Cuza. 


Apoi, cu voce înaltă, a strigat: "Măi, Scarlate, acela, episcopul Râmnicului, 
Calinic, este adevăratul şi sfântul călugăr al lui Dumnezeu şi ca el altul nu mai 
este în toată lumea". 

S&8& 


Sfântul Calinic, având darul înainte-vederii, într-una din zile a spus ucenicului 
său, Anastasie: "Să ştii, fiul meu, că la 1866, Cuza nu va mai fi domn al ţării şi 
au să se facă mari schimbări. Să mai ştii că la 1877 are să vină în ţară împăratul 
Rusiei cu familia şi cu oştirile sale şi are să treacă Dunărea să se bată cu turcii; 
dar ruşii au să fie învinşi de turci. După aceea, ruşii au să cheme în ajutorul lor 
oştirea română şi, cu ajutorul lui Dumnezeu, au să facă românii mari victorii, 
încât să-i laude şi să-i admire toate continentele lumii. După acest război 
sângeros are să fie un război cu condeiul, adică cu diplomația. Şi după aceasta 
are să vină un război aşa de mare, cum nu a fost de când pământul, şi ferice de 
aceia care vor scăpa de acest mare război”. 


Adeseori, mergând Sfântul Calinic în vizită canonică prin eparhie, 1-a plăcut 
locul liniştit de la schitul Frăsinei. De aceea a voit să facă aici mănăstire de 
chinovie, ca la Cernica. Deci, numaidecât, în anul 1863, a pus de s-a zidit 
biserică frumoasă, şi chilii pentru părinţi şi a aşezat reguli ca în Cernica, unde s- 
au adunat vreo câţiva călugări. Însă, pentru asprimea locului n-au putut să se 
adune prea mulți părinţi. 

După zidirea Mănăstirii Frăsinei, a voit Sfântul Calinic ca în acest locaş sihăs- 
tresc să nu intre niciodată parte femeiască. De aceea, înainte de retragerea sa din 
scaun, a fixat la un km mai jos de Frăsinei o piatră pe care scrie următoarele: 
"Calinic, cu mila lui Dumnezeu episcop al Râmnicului, Noului Severin. Acest 
sfânt lăcaş s-a clădit din temelie de noi, spre a fi chinovie de părinţi monahi. Şi 
fiindcă prin partea femeiască putea să se aducă vreun scandal monahilor vie- 
ţuitori acolo, de aceea, sub grea legătură s-au oprit ca de la acest loc să nu mai 
treacă înainte, sub nici un chip, parte femeiască. lar cele ce vor îndrăzni a trece 
să fie sub blestem şi toate nenorocirile să fie asupra lor, precum sărăcia, gubăvia 
şi tot felul de pedepse. Şi iarăşi, cele ce vor păzi această hotărâre să aibă 
binecuvântarea lui Dumnezeu şi a smereniei noastre şi să vină asupra lor tot 
fericitul bine. Amin”. 


Calinic. Rm, 19867, ianuarie, 17. 


Se ate 2 
În vara aceluiaşi an, după înnoirea Mănăstirii Frăsinei, o copilă din satul 
Muereasca, care păştea vitele aproape de hotarul mănăstirii, alergând după vite, 
a trecut din greşeală mai sus de piatră cu legământul pus de Sfântul Calinic. În 
ceasul acela, copila s-a îmbolnăvit de epilepsie. 


La rugămintea părinţilor ei, preotul din sat a spus despre aceasta Sfântului 
Calinic, rugându-l s-o ierte şi să-i citească rugăciuni de vindecare. 


"Ce tristă întâmplare, a zis blândul episcop. Să mergem să ne rugăm pentru 
2) 
dânsa!" Deci a venit anume în satul Muereasca şi a intrat în casa bolnavei. 


Copila zăcea în pat în grea suferinţă. "Mă cunoşti?" a întrebat-o Sfântul Calinic. 
Iar bolnava a făcut semn din cap că îl cunoaşte. 


Apoi, mângâind-o i-a zis: "Ai să te faci sănătoasă; da, da, ai să te faci sănătoasă! 
Eu te-am iertat! Să ne rugăm lui Dumnezeu să te ierte şi EI”. Apoi şi-a pus 
omoforul peste bolnavă, i-a citit rugăciunea de iertare, a stropit-o cu aghiasmă 
pe frunte şi i-a zis din nou: "Da, ai să te faci sănătoasă!" şi a plecat. 


După o zi copila s-a sculat sănătoasă din pat. 


Vestea acestei minuni s-a răspândit în toate părțile, căci toţi îl cinsteau pe 
marele episcop Calinic ca pe un adevărat sfânt şi făcător de minuni. 


Ro 2% 


Spunea arhimandritul Anastasie şi despre altă minune. Fiul meşterului Costache, 
care zidise catedrala episcopală din Rîmnicu-Vîlcea şi Mănăstirea Frăsinei, s-a 

îmbolnăvit de epilepsie. Boala îl chinuia tot mai cumplit. Bătrânul meşter a 
alergat la Sfântul Calinic, cerându-i, cu lacrimi, rugăciuni de vindecare pentru 
fiul său. 


"Du-te acasă, meştere Costache, i-a zis prea sfinţitul, şi te roagă Maicii 
Domnului!" 


Cum a intrat în casă tatăl, şi-a găsit feciorul sănătos, rugându-se în faţa icoanei 
Maicii Domnului. "Rugaţi-vă şi voi Maicii Domnului, a zis copilul, nu vedeţi 
cum se roagă prea sfinţitul episcop? De acum înainte nu mă mai îmbolnăvesc!" 


În acelaşi ceas a venit şi părintele Anastasie, cu moaştele Sfântului Mercurie, să 
le sărute copilul, după porunca prea sfințitului Calinic. 
&&& 


Spunea iarăşi ucenicul său că din anul 1820 şi până când s-a mutat din viaţa 
aceasta, peşte n-a mâncat, fără numai verdeţuri şi acelea fără untdelemn, o dată 
pe zi. lar unt de vaci, ouă, brânză şi lapte numai sâmbăta gusta câte puţin, ca să 
biruiască mândria. 


Acelaşi arhimandrit spunea că din anul 1850, când a fost ales episcop şi până în 
anul 1868, când a trecut la Domnul, nu şi-a schimbat întru nimic paza datoriilor 
sale monahale, ci mai mult se nevoia întru toate faptele cele bune. Chiar şi 
hainele ce le purta ca episcop nu erau mai luxoase ca cele pe care le purta când 
era stareţ în Mănăstirea Cernica. 


Pe când era episcop de Râmnic, Sfântul Calinic toată ziua şedea cu cartea în 
mână şi citea. Pentru ca să nu-l prindă somnul, sau să-şi risipească mintea de la 
lucrarea ei, obişnuia să pună pe carte o greutate metalică rotundă, iar jos, în 
dreptul cărţii un lighean de tablă gol. Îndată ce Sfântul Calinic se îngreuia de 
somn şi îşi pierdea echilibrul, greutatea metalică cădea în lighean şi îl deştepta 
din nou la rugăciune şi la citit. Astfel, cuviosul era permanent stăpân pe voinţa 
şi pe trupul său. 


SR 5 e 


Se mai spunea despre dânsul un fapt vrednic de ştiut. Întrucât nu mânca 
niciodată carne, după rânduiala vieţii monahale, dăduse poruncă părinților de la 
episcopie să nu mănânce nici ei carne. Într-o zi, stând în cerdacul casei 
episcopale, i-a venit de departe un miros de carne friptă. Atunci a pornit încet 
după miros şi a ajuns la chilia unui călugăr. După ce a bătut la uşă, a intrat 
înăuntru. Călugărul tocmai frigea o bucată de carne. 

Deci mâniindu-se prea-sfințul de aceasta, a început să-l mustre cu asprime, 
zicând: "Hoitarule! Nu te-ai mai săturat de hoit? Nu vezi că faci mâncare 
viermilor şi putoare?" 


Intr-adevăr, Sfântul Calinic ţinea ca ucenicii săi să fie călugări şi cu fapta, nu 
numai cu cuvântul. 


După 17 ani de rodnică păstorire a turmei lui Hristos, adică la 24 mai 1867, 
Sfântul ierarh Calinic s-a retras din nou la metania sa, Mănăstirea Cernica, unde 
dorea să-şi dea obştescul sfârşit. A doua zi, de Înălţarea Domnului, a venit la 
biserică, a stat la Liturghie şi la urmă a dat anaforă părinților, sărutându-i toți 
mâna. Pe urmă a mers în chilia sa, cea mai dinainte gătită pentru sine, şi de aici 
n-a mai ieşit până la sfârşitul său, fiindcă slăbise cu totul de bătrâneţe şi de mult 
post. 


Spunea Mitropolitul Nifon către Anastasie, ucenicul Sfântului Calinic: "Ştiu că 
voi, fraţii Baldovini, aţi servit cu frică de Dumnezeu pe episcopul vostru. Te 
rog, când vei vedea că este greu bolnav să mă vesteşti şi pe mine ca să mă 
mărturisesc lui, căci am multe cuvinte care trebuie să i le arăt cât este în această 
viaţă şi să-mi cer iertăciune". După aceea Mitropolitul a intrat la Sfântul Calinic 
şi s-a mărturisit lui, ieşind de la el aşa de vesel şi luminat la chip, cum nu mai 
fusese în toată viaţa lui. 


Plecând Mitropolitul Nifon, a zis Sfântul Calinic, care zăcea în pat, către iubitul 
său ucenic, Anastasie: "Fiul meu, Nifon, mi-a spus totul şi cred că este speranță 
de mântuirea lui. Să ştii că la şapte ani, când mă vor dezgropa pe mine, va intra 
Mitropolitul în mormânt". Această prevestire s-a împlinit întocmai. 


În Joia cea mare, anul 1868, spre sfârşitul lunii martie, Sfântul Calinic a chemat 
la chilia sa şapte preoţi de au slujit Sfântul Maslu. După otpust, le-a zis prea 
sfințitul: "Părinților, rugaţi-vă lui Dumnezeu pentru mine, că poate zilele acestea 
ne vom despărți!" 


La rugămintea Sfântului Calinic, în fiecare seară venea în chilia sa ucenicul său 
iubit, cuviosul Anastasie, şi îi citea toată pravila, căci acum slăbise şi nu mai 
putea să şi-o facă singur. După terminarea rugăciunii stătea mult de vorbă cu 
părintele Anastasie şi ceilalți părinți apropiaţi, dându-le tot felul de sfaturi 
folositoare de suflet. 

Spunea părintele Anastasie că într-una din aceste seri de rugăciune şi prive- 
ghere, i-a zis Sfântul Calinic: "Adu-ţi aminte ceea ce ţi-am spus în anul 1852 la 
Craiova, şi de atunci până acum, că voi, fraţii Baldovini, Anastasie şi Orest, 
aveţi să-mi închideţi ochii şi să mă ducețţi la groapă. Aşa că, acum mai am 14 

zile şi mă duc din această lume. Ai grijă, să mă îmbraci la moarte cu veşmintele 
ce ţi-am spus că sunt trimise de călugăriţa Brîncoveanca din Moldova”. 


Spunea iarăşi părintele Anastasie: "Într-o seară, preasfinţia sa întinzând cu mine 
vorba despre mai multe învățături şi eu, ştiind că darul Sfântului Duh este cu 
desăvârşire în el, i-am zis: "Prea sfinţite Stăpâne, ştiu că mult-puţin, cât te-am 
servit, dar te-am servit cu credinţă şi dragoste. Pentru aceasta nu cer altceva, 
decât să te rogi lui Dumnezeu ca să-mi ierte păcatele mele pe această lume”. 


Atunci preasfinția sa a început să plângă amarnic, încât m-a făcut şi pe mine 
păcătosul să plâng. După ce s-a liniştit, a început a-mi zice: "Fiul meu, eu v-am 
primit în Mănăstirea Cernica, eu v-am călugărit şi v-am luat din mănăstire şi aţi 
urmat mie. Ştiu că nu v-aţi păzit datoriile şi făgăduinţele călugăriei, însă să vă 
siliți a le păzi de aici înainte şi vă făgăduiesc, că dacă voi afla har înaintea lui 


21917 


Dumnezeu, am să mă rog pentru voi şi pentru toți ai mei"". 


Dorind Sfântul Calinic să asculte ultima Liturghie pe pământ şi să se bucure de 
praznicul Învierii lui Hristos, în ziua de Paşti a slujit un preot Sfânta Liturghie în 
paraclisul chiliei unde şedea, şi s-a împărtăşit pentru ultima dată cu Preacuratele 
Taine. Era ziua de 7 aprilie, 1868. 


În joia luminată, adică la 11 aprilie, se împlineau cele 14 zile prevăzute de 
Sfântul Calinic. Câteva zile mai înainte, a venit la el stareţul mănăstirii, 
Arhimandritul Ştefan, pe care îl iubea foarte mult şi i-a dat testamentul pentru 
înmormântare scris cu câtăva vreme înainte. Apoi l-a mai învăţat şi ceva lucruri 
duhovniceşti, vorbind amândoi multe ceasuri. 


În noaptea de 10 spre 11 aprilie a venit părintele Anastasie la Sfântul Calinic şi 
i-a citit Utrenia. După otpust au stat amândoi de vorbă, vorbind pentru mântuire 
şi alte lucruri folositoare. Când se lumina de ziuă, părintele Anastasie s-a retras 
în chilia sa. ar la orele cinci, dimineaţa, Sfântul Calinic a chemat pe ucenicul 
Ghermano, ca să-l îmbrace în cămaşă şi haine de îngropare. Pe toate celelalte le 
dăduse de pomană. Apoi singur s-a sculat, s-a spălat pe faţă, s-a pieptănat şi a 
binecuvântat pe toți câţi erau în casă. Spunea ucenicilor: "Au venit nişte oameni 
mari în casă şi vor să mă ia cu dânşii”. 


Cum Stătea aşa în picioare, a cerut o cruce. Apoi, ţinând crucea în mână, S-a 
închinat ei, a sărutat-o şi a zis: Iar către ucenici a 
zis: "Să ne vedem în fericirea din cealaltă lume!” Și rezemându-şi capul pe 


pieptul lui Ghermano, a răsuflat adânc şi şi-a dat duhul în mâinile Domnului, 
fiind numărat în ceata Sfinţilor ierarhi ai Bisericii lui Hristos. 

La înmormântarea Sfântului Calinic, care a avut loc sâmbăta, 13 aprilie, a venit 
Mitropolitul Nifon cu patru episcopi, mai mulți egumeni şi zeci de mii de 
credincioşi, încât nu mai încăpeau în amândouă ostroavele. Cu toţii se sileau să- 
i sărute mâinile. Trupul său era îmbrăcat în veşminte arhiereşti, aşa cum 
poruncise el, era aşezat pe scaun, cu cârja şi Evanghelia pe braţ. 


Slujba prohodului s-a făcut în biserica cea mare din ostrovul Sfântului Nicolae. 
Apoi patru preoţi l-au purtat pe braţe, împreună cu zeci de arhierei, preoţi şi 
diaconi şi l-au înmormântat aşezat pe scaun, în partea de nord a pridvorului 
bisericii Sfântul Gheorghe, ctitorită de el. 


Tot atunci s-a citit şi testamentul lăsat de Sfântul Calinic de la Cernica, pe care 
îl dăm în continuare: 


DIATA (Testamentul) 
PREA SFNŢITULUI EPISCOP CALINIC 


În numele Tatălui şi al Fiului şi al Sfântului Duh. Amin. 


"Eu, smerit arhiereu Calinic, episcopul Râmnicului Noului Severin, auzind 
glasul Domnului ce zice în Sfânta Evanghelie: Fiți gata, că în ceasul care nu 
gândiţi, Fiul Omui va veni, seara sau la miezul nopţii, sau la cântatul 
cocoşilor, sau dimineaţa. Ca nu cumva venind fără de veste, să vă afle 
dormind (Luca 12,40). 


Acest glas al lui Dumnezeu auzind, şi temându-mă, fiind cu totul cuprins de 
neputinţe şi bătrâneţe şi din zi în zi slăbind cu trupul, aşteptând în toată vremea 
acel ceas zis de Domnul, ceasul morţii, după putere înainte găsindu-mă spre 
ieşirea dintru această vremelnică viață, am gândit să scriu această 
duhovnicească a mea înştiinţare şi diată, ca să fac cunoscut fiecăruia ce ar voi, 
după sfârşitul meu, să cerce averile chiliei mele. Ca adică să nu se ostenească în 
zadar, nici să cerceteze pe cei ce au slujit mie pentru Dumnezeu, ca să afle 
bogăția mea sau comoara pe care din tinereţe o am adunat. 


Pentru că de când am îmbrăcat sfântul şi îngeresc cin monahicesc, în Sfânta 
Monastire Cernica, la anul al nouăsprezecea al vieţii mele - 1808, noiembrie, 12 
- şi m-am făgăduit lui Dumnezeu ca să am vieţuirea cea de bunăvoie, dintru 
acea vreme până la apropierea de mormânt, n-am câştigat averi sau mişelii, ci 
numai sfinte cărți! N-am adunat aur şi argint; n-am voit să am nici haine de 
prisos, nici orice fel de lucruri, ci numai cele singure de nevoie trupului. 

Că necâştigarea cea călugărească cu duhul şi cu lucrul, după putinţă m-am 
sârguit a păzi, neîngrijind de sine-mi, şi punându-mi toată nădejdea spre 
purtarea de grijă a lui Dumnezeu, care niciodată nu m-a lăsat. lar darurile cele 

ce le primeam de la făcătorii mei de bine şi veniturile cele de la dregătorii, pe 
acelea le-am cheltuit la ale mele nevoi şi ale monastirei trebuinţe, cât am fost 
arhimandrit. 


Asemenea şi arhiereu fiind, n-am adunat veniturile, ci le-am cheltuit la 
trebuinţele mele şi nevoile celor lipsiţi fraţi în Hristos şi unde Dumnezeu mi-au 
poruncit, şi la înnoirea Episcopiei, fiind cu totul în dărăpănare. 


Drept aceea, nimeni să nu se ostenească după moartea mea cercând sau iscodind 
orice fel de adunare a chiliei mele, că eu nici de îngropare, nici de pomenire nu 
las ceva. Ci cu sărăcia cea călugărească, mai mare la sfârşit, ca să se arate că lui 
Dumnezeu cred. Că mai primit îi voi fi lui Dumnezeu de nu vă rămânea după 
moartea mea nici un ban, decât de s-ar împărți cea mai multă strânsoare după 
mine. Şi dacă n-ar voi nimeni, ca pe mine cel atât de sărac, să mă dea obişnuitei 
îngropări, apoi mă rog acelora care îşi aduc aminte de moartea lor, să-mi târască 
păcătosul meu trup la oricare biserică săracă şi acolo lângă trupuri să-l îngroape. 
lar dacă voirea stăpânitorilor ar porunci să mă îngroape după obicei, apoi mă 
rog iubitorilor de Hristos îngropători, fiind în eparhie, să mă îngroape în 
Episcopie, lângă biserica cea din nou făcută. lar fundu-mi săvârşirea afară de 
eparhie, să mă îngroape în Sfânta Monastire Cernica, lângă biserica cea nouă de 
noi zidită, unde ne-am călugărit şi mult ne-am ostenit din tinereţe la bătrâneţe. 


Deci, dacă cel ce vă voi ca fără de bani să-mi pomenească păcătosul meu suflet 
la rugăciunile sale, pentru Dumnezeu, unul ca acela şi singur să fie pomenit 
întru împărăţia cerului. lar cel ce va avea trebuinţă de plată pentru pomenire, mă 
rog să nu mă pomenească pe mine, cel atâta de sărac, cel ce nimic nu mi-am 
lăsat de pomenire. lar Milostivul Dumnezeu să fie milostiv tuturor şi mie 
păcătosul, în veci. Amin. 


Aceasta este diata şi duhovnicească a mea scrisoare, aceasta este înştiințarea de 
averea mea. lar necrezând cineva aceasta şi ar începe cu iscodire a cerca aur şi 
argint, măcar şi mult de s-ar osteni, nimic nu va afla. lar Milostivul Dumnezeu 
va judeca. Amin". 


Anul 1860, s-a scris de noi smeritul Arhiereu 
Calinic, episcopul Râmnicului, Noul Severin 


După înmormântarea Sfântului ierarh Calinic, "a venit comisia de la guvern ca 
să-l cerceteze pentru stare, adică averea personală. Şi a aflat bani, o rilă şi o 
jumătate de napoleon şi multe adeverinţe întărite cu iscălituri de pe la toate 
locurile pe unde dăduse milostenie, atât de aici din România, cât şi din Orient, 
Ierusalim, Sfetagora (Sfântul Munte) şi alte locuri de prin Turcia, hârtii care s- 
au luat de minister”. 

Despre acest mare episcop, Sfântul Calinic de la Cernica, spunea ucenicul 
său, Cuviosul Anastasie, aceste cuvinte: "Acest Sfânt episcop şi arhiereu al 
Bisericii noastre Ortodoxe a săvârşit multe fapte mari şi folositore pentru 
această ţară şi Biserica Română”. 


Spunea iarăşi despre el că în timpul cât a trăit, a făcut şapte biserici mari şi trei 
paraclise şi a crescut mii de fii duhovniceşti. 


Ultimele cuvinte ale ucenicului său formează o solemnă mărturisire către 
credincioşi: "Declar pe conştiinţa mea, ca arhimandrit şi duhovnic ce sunt eu 
păcătosul, şi în numele adevărului adevărat, că acest Sfânt episcop Calinic, 
cum a ieşit din pântecele maicii sale, tot aşa a intrat în pântecele 
pământului”. 


Aceasta a fost nevoinţa şi viaţa plină de sfinţenie, precum şi sfârşitul minunat al 
Sfântului ierarh Calinic de la Cernica, făcătorul de minuni, care s-a mutat la 
cereştile locaşuri, în ceata Sfinţilor Părinţi purtători de Dumnezeu, la 11 aprilie, 
1868. 


Canonizarea Sfântului ierarh Calinic s-a făcut la 20 octombrie, 1955, sub 
Patriarhul Justinian al României, iar prăznuirea lui se face la 11 aprilie. 


Cu ale cărui sfinte rugăciuni să ne miluiască şi să ne mântuiască Hristos 
Dumnezeu totdeauna, acum şi pururea şi în vecii vecilor. Amin. 

Sfântul ierarh Calinic de la Cernica - Viaţa şi nevoinţele 





Monahul şi stareţul ascet de la Cernica, unde s-a nevoit 43 de ani în şir, a fost şi 
episcopul înţelept, milostiv şi neobosit gospodar al Râmnicului-Noul Severin, 
devotatul patriot care şi-a iubit profund ţara şi neamul său, care a încheiat în 
realitate - în veacul al XIX-lea - „cu vrednicie şirul curaților călugări fără 
arginţi, al ctitorilor de cărţi şi clădiri de închinare, al sufletelor de arhierei, care 
o clipă nu şi-au închipuit că fapta ori gândul lor scapă de supt ochiul privighetor 
al lui Dumnezeu” (N. Iorga, Istoria Bisericii româneşti şi a vieții religioase a 
românilor, ed. a II-a, Bucureşti, 1930, p. 237-238.). 


A trăit în vremea evenimentelor de mare răscruce ale istoriei noastre, care au 
dus la făurirea României moderne: sfârşitul domniilor fanariote, revoluţia lui 
Tudor Vladimirescu şi începutul domniilor pământene, revoluția de la 1848 şi 
unirea Principatelor, pentru care a militat neobosit. În calitatea lui de deputat al 
poporului s-a bucurat de venirea lui Vodă Cuza la cârma ţării unite, a făcut parte 
din Adunarea electivă, alături de episcopii Filotei al Buzăului şi Climent al 
Argeşului, semnând în memorabila zi de 24 ianuarie 1859 actul de numire, în 
rândul al doilea, după acela al mitropolitului Nifon, preşedintele Adunării (Pr. 
prof. Ene Branişte, Aspecte şi momente din activitatea Sfântului Ierarh Calinic 
de la Cernica, în «Glasul Bisericii», XĂXVIII (1969), nr. 1-2, p. 69.). 


Chiar şi din actele amintite se poate constata că Sfântul Calinic, marele ierarh, a 
trăit sfinţenia nu ca pe o izolare de lume, ci ca pe o dăruire deplină din iubire 

pentru semeni; aceasta este o revărsare de lumină şi de har, o lucrare 
permanentă a lui Dumnezeu pentru oameni şi prin oameni. 


Sfântul Calinic s-a născut la 7 octombrie 1787 (Arhim, Anastasie Baldovin, 
Viaţa şi nevoinţele cele monahale ale Precuviosului Episcop al Râmnicului- 
Noul Severin, D.D. Calinic, în «Biserica Ortodoxă Română», XXII (1598-1899), 
p. 1016. Prof. Niculae Șerbănescu, Sfântul Ierarh Calinic de la Cernica, 
episcopul Râmnicului, în «Biserica Ortodoxă Română», LXXĂVI (1968), nr. 3- 
6, nota 2, înclina pentru anul 1759, socotindu-l că «este cel adevărat».), în 
oraşul Bucureşti, în suburbia Sfântul Visarion, ulița Lefterescu, „din părinți 
români, buni patrioți şi buni creştini” (Arhim. Anastasie Baldovin, ibidem.), 
„boieri de neam”, cinstiţi şi temători de Dumnezeu, Antonie şi Floarea 
Antonescu. Călugărindu-se apoi la mănăstirea Pasărea, mama a devenit 
schimonahia Filofteia, răposată la 8 noiembrie 1833. Din botez s-a chemat 
Constantin şi numele l-a primit de la naşa sa Lucsandra Văcărescu (Arhanasie 
Mironescu, Istoria mănăstirii Cernica, Cernica, 1930, p. 173.), soţia banului 
Barbu Văcărescu şi mama poetului lenăchiţă Văcărescu. 


A fost crescut de mic, înr-un mediu creştin, cu mângâierea rugăciunii, sub 
ochiul veghetor al unei mame evlavioase iubitoare de copii, în cinstirea şi 
dragostea de Dumnezeu şi de oameni. La vârsta potrivită, viitorul episcop a fost 
dat „de către părinţii săi la învăţătura cărții în şcoalele române ce erau pe acel 
timp în Bucureşti, unde, pe lângă ştiinţele ce se predau în şcoli atunci, a învăţat 
şi limba elină” (Arhim. Anastasie Baldovin, ibidem, p. 1017.). 


Urmând unei lăuntrice chemări a Sfântului Duh, „Care petrecea într-însul de la 
naşterea sa”, tânărul şi-a lăsat „părinţii ca Avraam patria”, înainte de a fi 
împlinit vârsta de 20 de ani, s-a îndreptat pentru totdeauna spre mănăstirea 
Cernica. La această ctitorie a vornicului Cernica Ştirbei, de mic îi condusese 
paşii mama sa, îndemnându-l să preţuiască pe stareţul Gheorghe şi pe ucenicii 
lui, crescuţi în duhul monahal atonit al fericitului stareţ Paisie de la mănăstirea 
Neamţu. La 18 martie 1807, Constantin a fost primiţi aici de stareţul Timotei. 
Dându-şi seama că tânărul, sfios şi firav cu trupul, are un suflet mare şi plin de 
râvnă pentru Hristos, acesta l-a încredințat pentru ascultare încercatului 
duhovnic Pimen, care l-a călăuzit în viaţa duhovnicească, l-a deprins cu urcuşul, 
„Rugăciunii lui lisus” şi cu rucodelia mâinilor, învăţându-l să execute cruciulițe 
sculptate. Fratele închinoviat s-a supus de la început cu râvnă „la toate 
nevoinţele cele grele ale vieţii monahale, încât puţin timp a ajuns pe dascălii săi 
ŞI i-a şi covârşit cu tot felul de fapte lăudabile şi ostenicioase, pe toţi cei mai 
nevoitori bătrâni călugări, înaintând cu darul lui Dumnezeu la atâta curăţie a 
minţii şi a liniştii celei dinlăuntru, încât lumina înaintea tuturor ca o adevărată 
lumină cerească. De aceea, toții călugării bătrâni şi tineri îl admirau şi-l iubeau 

cu inima curată, pentru că era smerit cu adevărat, fără prefacere, fără ură şi 
viclenie, supunându-se tuturora” (Ibidem. ). 


Virtutea ascultării în smerenie a umplut de la început sufletul luminos al 
tânărului supus ispitei canonice, şi părintele său duhovnicesc a cerut stareţului 
Timotei să-l călugărească, lucru pe care acesta l-a încuviinţat, la 12 noiembrie 
1808 îmbrăcându-l pe fratele Constantin în îngerescul chip şi schimbându-i 
numele în Calinic. După aproape o lună, viitorul ierarh a fost hirotonit 
ierodiacon în biserica Sfântul Nicolae de la Cernica de către mitropolitul 
cărturar bulgar Sofronie al Vraţei, refugiat atunci la Bucureşti (Pr. prof. Niculae 
Șerbănescu, ibidem, p. 357-358; Victor Hin Bunea, Sfântul Sofronie de la 
Vraţa, în "Mitropolia Ardeaului" XI (1966), nr. 1-2, p. 56-67; Epifanie Norocel, 
Relaţiile bisericeşti şi culturale între Bisericile Ortodoxe Română şi Bulgară, în 
"B.O.R", 1967, nr. 9-10, p. 1004-1016.). Noul ierodiacon „adăuga nevoinţă peste 
nevoinţă” şi „nu înceta ziua şi noaptea veghind, postind şi abţinându-se de la 
toate cele ce sunt lumeşti şi plăcute lumii; pentru căci chiar trupul său îl ostenea 
şi-l pedepsea, încât toată viaţa sa nu s-a culcat ca ceilalți oameni întins pe pat, 
nici dezbrăcat de hainele sale; ci puţin, cât somn gusta, şedea rezemat cu 
mâinile sale pe un jeţ, îmbrăcat şi cu mijlocul încins cu o curea lată” (Arhim. 
Anastasie Baldovin, ibidem, p. 118.). Toată viaţa sa „a fost cum stă un soldat de 
santinelă, veghind neîncetat asupra slăbiciunilor sale trupeşti şi a vrăjmaşilor 
nevăzuţi ce dau luptă neîncetată în mintea şi în inima omului, încât cu ajutorul 
lui Dumnezeu a ajuns vas curat şi luminat al Sfântului Duh”. 


În 1812, împreună cu părintele său, Pimen; Sfântul Calinic a fost trimis de către 
stareţ în Moldova, ca să strângă ajutoare pentru repararea bisericii Sfântului 
Nicolae, stricată de cutremurul din 1802. Cu acest prilej, ei au cercetat 
mănăstirile de aici, în care înflorea evlavia paisiană, şi îndeosebi mănăstirea 
Neamţu, unde se afla retras atunci şi mitropolitul Veniamin Costachi al 
Moldovei. Vizita i-a fost de un real folos duhovnicesc Sfântului Calinic. La 
scurtă vreme, duhovnicul său, Pimen, doritor de mai multă înavuţire sufletească, 
a plecat la Muntele Athos, iar Sfântul Calinic a ajuns sub îndrumarea părintelui 
Dorotei. În anul 1813, când mulţi din preoţi muriseră de ciumă, iar stareţul său 
l-a găsit vrednic de o treaptă superioară a slujirii deşi la început smeritul monah 
se lepădase „nevrednic numindu-se de o asemenea sarcină”, „a fost silit să 
primească preoţia şi ascultarea de mare ecleziarh al mănăstirii Cernica” (Ibidem, 
p. 117.). Hirotonit ieromonah în biserica din mahalaua Batiştii, din Bucureşti, de 
arhiereul Dionisie Lupu Sevastiis, cu voia întregii obşti a fost ales apoi 
duhovnic al mănăstirii şi hirotesit marți, 20 septembrie 1815, de către 
mitropolitul ţării, Nectarie (Pr. prof. Niculae Șerbănescu, ibidem, p. 358.). „Și 
mai toţi părinţii veneau de-şi aflau adăpostire şi mângâiere la ale lor supărări; că 
el pe toți îi mângâia cu cuvinte dulci şi de Dumnezeu insuflate, după cum zice 
cuvântul că omul bun poate şi pe cei răi să-i facă buni” (Monahul Casian 

Cernicanul, Istoriile sfintelor monastiri Cernica şi Căldărușani, Bucureşti, 
1870, p. 85.). La scaunul său de duhovnicie venea, uneori lume şi din afara 
mănăstirii, chiar şi mitropolitul ţării. Şi „la dânsul în casă alt nu găseai fără 
numai un urcior cu apă. Dar de bani nu se vorbeşte, că era cu totul neagonisitor. 
Şi pe urmă, după ce l-a făcut duhovnic, l-a însărcinat cu ascultarea ecliziarhiei, 
că în el vedea părintele stareţ (că era tare evlavios la cele bisericeşti şi cunoştea 
regulile foarte bine) cum trebuie să fie un asemenea îngrijitor de cele sfinte” 
(Ibidem. ). 


Astfel, deşi tânăr, Sfântul Calinic a ajuns de fapt „cârmuitor peste mănăstire şi 
povăţuitor sufletesc al vieţuitorilor er”, căci bătrânul stareţ Dorotei îi 
încredinţase lui „toată ocârmuirea” obștii (Pr. prof. Niculae Șerbănescu, ibidem, 
p. 359. Viaţa şi faptele Sfântului lerarh Calinic de la Cernica, Episcopul 
Râmnicului, cit., Bucureşti, 1976, p. 15.). Presimţind că se apropie sfârşitul, 
acesta l-a trimis la Sfântul Munte, însoțit de monahul Dionisie, care ştia limba 
turcă, să cheme pe părintele Pimen, voind să-l lase stareţ în locul său. Ajuns 
acolo, el a cercetat împreună cu Pimen multe din mănăstiri, a văzut felul de 
vieţuire al monahilor îmbunătăţiți, a ascultat cu smerenie sfaturile lor şi şi-a 
agonisit multe învățături pe care le va folosi mai târziu la ocârmuirea mănăstirii 
Cernica şi a episcopiei Râmnicului. După un an, înțeleptul duhovnic s-a întors 
în ţară împreună cu părintele Pimen, aflându-l încă în viaţă pe stareţul Dorotei, 
care voia să lase în locul său pe cuviosul atonit. Acesta n-a fost însă privit cu 
ochi buni de obşte, fiindcă silise pe călugări la o vieţuire prea aspră. În această 
situaţie, mitropolitul Nectarie a trimis la Cernica pe arhiereul Ioanichie 
Stratonichias, care a procedat la alegerea noului stareţ, fiind propuşi trei 
candidaţi părinţi duhovnici: Calinic, Pimen şi Ignatie; Întreaga obşte I-a ales pe 
Sfântul Calinic, cunoscut ca „un neîntrecut păstor de suflete”. Lucrul acesta nu 
l-a mâhnit pe părintele Pimen, „a primit să fie din nou dascălul duhovnicesc al 
Sfântul Calinic, cum fusese mai înainte şi 1-a păstrat acestuia o nespusă dragoste 
părintească până la moarte” (Viaţa şi faptele Sfântului Ierarh Calinic de la 
Cernica, Episcopul Râmnicului, p. 17.). 


Trecuseră numai ll ani de la intrarea Cuviosului în mănăstire şi ca vârstă nu 
avea mai mult de 30 de ani. Luând „asupra sa această povară grea pentru vârsta 
sa cea fragedă, îndată şi-a pus toată nădejdea numai în Dumnezeu şi cu toate 
puterile sale dându-se la cele mai mari şi grele nevoințe, îngrijindu-se ziua şi 
noaptea de a conduce cu bună orânduială şi sfințenie păstoria turmei 
încredințate lui... precum şi de îmbunătăţirea averii mănăstirii” (Arhim. 
Anastasie Baldovin, op. cit. p. 1017-1018.). În acelaşi timp era „un mare 
rugător şi un neîntrecut organizator” (Pr. prof. D. Stăniloae, Predică rostită la 
24 octombrie 1955 cu ocazia canonozării Sfântului Ierarh Calinic la 
mănăstirea Cernica, în «Biserica Ortodoxă Română», LXXTII (1955), nr. 11-12, 
p. 1168.). În mai puţin de doi ani a dus la bun sfârşit lucrările de restaurare şi 

zugrăvire a bisericii Sfântului Nicolae, din ostrovul cel mare din Cernica, prin 
reputaţii zugravi Fotache şi Nicolae Polcovenicu, înzestrând-o cu toate cele de 
trebuinţă. Pentru munca şi buna chivernisire arătată, mitropolitul Dionisie Lupu 
l-a cinstit cu vrednicia de arhimandrit la 9 aprilie 1820. 


Conducerea mănăstirii ridica multiple griji şi probleme ce se cereau rezolvate cu 
înţelepciune, cu tact părintesc si cu multă răbdare. De la început, Sfântul Calinic 
a căutat să impună ordine şi disciplină duhovnicească în rândul vieţuitorilor. De 
aceea a alcătuit în scris povăţuiri cuprinzătoare şi clare, cu îndatoririle ce le 
reveneau; a înființat totodată o bibliotecă înzestratată cu importante cărți de 
cultură teologică şi de zidire sufletească inițiind un curent cărturăresc printre 
monahii cernicani (Arhim. Atanasie Gladcovschi, Monahi cronicari din sfânta 
mănăstire Cernica, Casian Cernicanul, în "Glasul Bisericii", XVII, nr. 8, p. 
740-747. Arhim. Anastasie Baldovin, op. cit., p. 1021.). 


În timpuri de primejdie, ca în anul 1821, a găzduit şi a ocrotit pe cei fugiţi din 
Bucureşti de frica turcilor. Cea mai importantă lucrare gospodărească a sa de 
aici, din îndemnul, în vedenie, al Sfântului Nicolae, al Sfântului Gheorghe şi al 
starețul adormit al Cernicăi, Gheorghe, a fost zidirea bisericii cu hramul 
purtătorului de biruinţă, între anii 1831 şi 1832. În urma cutremurului din 1838, 
Sfântul Calinic a zidit-o din nou, cu chilii de jur-împrejur, cu clopotniță, cu 
ziduri groase şi puternice ca de cetate, cum se văd şi astăzi. Lucrările s-au 
desfăşurat după planurile sale. În 1846, neobositul stateţ a început să zidească 
biserica schitului Pasărea, care s-a târnosit un an mai târziu. Grija Sfântului 
Calinic este legată şi de zidirea mănăstirii Ghighiu, de lângă Ploieşti. A întocmit 
singur planurile celor mai multe dintre bisericile ctitorite de el. Obişnuia ca 
pietrele sau cărămizile de la cheile de boltă din vârful turlelor să le pună el 
însuşi, îmbrăcând şorțul de zidar şi suindu-se pe schele cu mistria în mână, cum 
a fost la Sfântul Gheorghe de la Cernica, la mănăstirea Pasărea şi la catedrala 
episcopală de la Râmnic. Era înzestrat cu o rară capacitate de constructor şi de 
organizator. Oriunde ajungea, răsăreau „în jurul lui, cu repeziciune, biserici şi 
aşezăminte pentru viaţa religioasă” (Arhim. Anastasie Baldovin, ibidem, p. 
1018-1019.). Mila şi dragostea de semeni se vădeau curând şi oamenii alergau 
la el ca la o vatră de căldură şi de înaltă trăire sufletească. 


Timp de peste 31 de ani cât a stăreţit Sfântul Calinic a făcut din mănăstirea 
Cernica un colț de Rai, o mică grădină a Maicii Domnului, strălucind de lumină 
şi pace, de rugăciune în smerenie şi muncă tăcută, de milostenie. Porţile acestei 
obşti de 350 de călugări erau pururea nezăvorâte, deschise spre lume, sortite „să 
sprijine sănătatea morală a neamului şi să păstreze întreagă viziunea lui 
creştinească" (Firmilian, mitropolitul Olteniei, Cuvânt rostit la 23 octombrie 
1955 la mănăstirea Cernica, la canonizarea Sfântului Calinic, în «Biserica 
Ortodoxă-Română», LXXIII (1955), nr. 11-12, p. 1150.). 

De aceea, mănăstirea Cernica a devenit treptat o şcoală model a întregului 
monahism românesc, iar „Sfântul Calinic e floarea cea mai aleasă care a răsărit 
şi a crescut în solul spiritualităţii cernicane, dezvoltând în gradul suprem cele 
trei însuşiri ale ei: ascetismul, milostenia şi preocuparea practic-gospodărească” 
(Pr. prof. D. Stăniloae, ibidem, p. 1164). 


Sfântul Calinic îşi începe urcuşul duhovnicesc cu asceza, „cu începutul clasic al 
oricărui drum de desăvârşire spirituală în înţelesul creştin. EI ajunge şi la tainica 
viaţă interioară în Dumnezeu, dar şi-a dat seama curând că, după învăţătura 
Părinților, baza neapărat necesară a acesteia e curățirea de patimi şi aceasta nu 
se poate obţine fără asceză” (Ibidem). 


Viaţa neobositului ostaş al Domnului impresionează cu neobişnuitele asprele lui 
înfrânări. Nu avea nici 20 de ani când „s-a dat pe sine, cu toată dorinţa 
arzătoare, la toate nevoinţele cele grele ale vieţii monahale... şi îşi omora trupul 
său cel prea crud cu postul cel mai aspru, pe care numai un bărbat desăvârşit îl 
poate suporta” (Arhim. Anastasie Baldovin, ibidem, p, 1018.). „Faţa i se 
îngălbenise de multa postire şi ochii i se duseseră în fundul capului din pricina 
multei privegheri şi a multor lacrimi” (Monahul Casian Cernicanul, op. cit., p. 
87-90.). Îşi prelungea posturile până la limita puterilor trupeşti. O dată, cu 
blagoslovenia duhovnicului său, n-a mai luat nimic în gură de la Duminica 
lăsatului de carne până la Paşti, cu excepţia unei jumătăţi de prescură în Joia 
canonului celui mare. Altă dată, într-o vară, n-a mâncat de 40 de zile, decât 
seara câte o felie de pepene şi câteva poame, ca să-şi potolească setea. În afară 
de posturile ce şi le lua adesea, începând din 1820, vreme de aproape 50 de ani, 
n-a mâncat nici carne, nici peşte, ci doar legume, fără untdelemn, şi din acestea 
doar o dată pe zi: unt de vacă, brânză şi lapte gusta numai sâmbăta câte puţin ca 
să biruiască mândria (Ibidem, p. 129.). 


În general, în cursul întregii sale vieţi, „nu înceta ziua şi noaptea veghind, 
postind şi abţinându-se de la toate cele ce sunt lumeşti şi plăcute lumii... Cu un 
cuvânt, toată voinţa sa ca stareţ în mănăstirea Cernica şi ca episcop al Râmicului 
a fost cum stă un soldat de santinelă, veghind neîncetat asupra slăbiciunilor sale 
trupeşti şi a vrăjmaşilor nevăzuţi ce dau luptă neîncetată în mintea şi în inima 
omului, încât cu ajutorul lui Dumnezeu, a ajuns vas curat şi luminat al Sfântului 
Duh” (Arhim. Anastasie Baldovin, ibidem, p 1018.). Sfântul Calinic a rămas 
monah prin viaţa lui de nevoinţă chiar după ce a ajuns episcop. A îmbrăcat 
aceeaşi haină groasă de şiac şi ţinea acelaşi post aspru, dormind tot atât de puţin, 
ca şi mai înainte. 


Scopul urmărit prin post, prin privegheri prin încordări aspre era dezrădăcinarea 
patimilor şi a egoismului, arderea lor prin candela mereu aprinsă a virtuţilor 
creştine. „Atâta era de blând şi smerit cu inima, încât credea cineva că are în 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


XP IP IP 3 Ie IP 30 IE E E 30 E ID E E 0 EP IP 3 E E XX 


Die De De De De De Dr De De De fe fr de dr de dr dr dr dr dr de dr dr dr d 


XP XP IP IP 37 Ie 3 2 e 30 3 E 0 30 5 2 2 0 3 3 E E IE IE E 0 E XX 


faţa sa un înger ceresc cu care vorbeşte, iar nu un om pământesc”. Şi pe cât se 
arăta de aspru cu sine, pe atât era de bun, de blând şi de milostiv cu alţii. „Era 
atât de milostiv, încât atunci când nu avea ce să dea de milostenie îşi da hainele 
de pe Preasfinţia Sa şi plângând se ruga de mine, nevrednicul, ca să caut bani de 
unde voi şti, ca să aibă să dea la fraţii lui Hristos, pentru că aşa numea 
Preafericitul pe săraci şi neputincioşi”. „Pentru oraşe avea liste de persoane 
cărora li se cuvenea ajutor”, punând în fiecare oraş câte o persoană de încredere 
pentru distribuirea ajutoarelor. Sumele ce 1 dădeau pentru servicii religioase, de 
către familule înstărite, prin vreun slujitor din preajma lui, nu le primea 
niciodată în mână, ci poruncea respectivului preot cui să le dea. „Când hirotonea 
preoţi, nu numai că nu le lua nimica pentru osteneala sa, ci oprea şi pe alţii de a 
le lua ceva, şi când plecau preoţi pe la bisericile lor, îi chema înaintea sa şi-i 
povăţuia cum să se poarte în societate şi cu enoriaşii lor şi le da bani de 
cheltuială pe drum, cărţile de preoţie şi alte cărţi gratis” (Ibidem, p. 1025-1029 
Pr. prof. D. Stăniloae, ibidem, p. 1166-1167.). 


Sfântul Calinic a cultivat milostenia cu o osârdie rară. Ea este, pe lângă 
asprimea vieţii, a doua virtute de căpetenie a lui. Înțeleptul ierarh îşi dădea 
seama că, trăind în lume, iubirea de Dumnezeu impune şi iubirea de oameni prin 
fapte. EI a împăcat asceza, ca preocupare de desăvârşire personală, cu virtutea 
socială a milosteniei, dovedind că aceasta nu închide pe om în preocupări 
individualiste, ci e tocmai mijlocul de omorâre a egoismului, piedica principală 
din calea generozității umane. Preocuparea de ajutorare a semenilor s-a 
manifestat, la Sfântul Calinic, şi în forma unei activităţi gospodăreşti neobosite, 
în felul Sfântului Vasile cel Mare. E un sfânt ziditor de însemnate locaşuri 
bisericeşţi, după cum am arătat, şi aceasta este o a treia mare virtute a sa. „Acest 
Sfânt Episcop şi Arhiereu al Bisericii noastre Române a săvârşit multe fapte 
mari şi folositoare... a făcut şapte biserici mari şi trei paraclise” (Arhim. 
Anastasie Baldovin, ibidem, p. 1033.). 


Activitatea de realizări imediate a Sfântului Calinic nu a exclus viaţa lui de 
taină, trăirea în Hristos, Dumnezeul nostru. Ea se boltea peste toată existenţa lui. 
Este uimitor cum sălăşluiau şi se armonizau în el contemplaţia prezenţei 
dumnezeieşti şi privirea atentă la amănuntele vieţii concrete, trezvia care 
urmăreşte gândurile cele mai subțiri ale minţii şi atenţia care combină şi 
realizează planuri prudente de zidire, de organizare şi de gospodărire. Unitatea 
se realiza poate datorită faptului că cele de jos erau văzute în lumina şi sub 
imboldul celor de sus. În armonia raţiunilor divine, Sfântul Calinic contempla 
schema planurilor ce avea să le realizeze Jos, iar în cele de jos surprindea razele 
luminii de sus (Pr. Prof. D. Stăniloae, ibidem, p. 1168.). 


Multa lui rugăciune însoțită de dragostea de Dumnezeu răsfrântă asupra 
semenilor îi înmuiase în aşa măsură inima, încît o prefăcuse într-un izvor de 

lacrimi care îi curgeau adeseori. De multe ori gândul la Dumnezeu îi pricinuia 
adevărate răpiri, în cursul cărora 1 se descopereau mari taine ale vieţii cereşti şi 
evenimente viitoare. În acele clipe era absent față de toate cele din jurul său, iar 
când îi înceta extazul îi porneau din ochi şiroaie de lacrimi (Ibidem, p. 1169.). 


„Mă minunam, spune ucenicul său, de o asemenea viaţă supranaturală, mă 
minunam mai mult pentru că citisem vieţile tuturor Sfinţilor Părinți şi acum 
vedeam că servesc un sfânt viu, în viaţă. De aceea îndrăzneam de multe ori şi-l 
întrebam câte ceva despre tainele dumnezeieşti şi dânsul, ceea ce cunoştea că- 
mi este de folos şi cât putea să încapă în mintea mea cea slabă şi întunecată, îmi 
descoperea, iar dacă înaintam cu întrebările mai departe, îmi zicea că nu este 
acum timpul pentru asemenea întrebări?” (Arhim. Anastasie Baldovin, ibidem, 
p. 1020, 1024, 1030, 1032.). 


Pe lângă darul citirii în sufletele şi în gândurile oamenilor, în Sfântul Calinic s-a 
sălăşluit şi harisma dumnezeiască a facerii de minuni. Cu puterea rugăciunilor a 
izbăvit, la 1821, obştea călugărilor şi mulţimea de bucureşteni, refugiați la 
Cernica de urgia turcilor care înconjurau mănăstirea şi erau hotărâți să-i omoare 
pe toți (Monahul Casian Cernicanul, ibidem, p. 96, 101). A tămăduit o femeie 
stăpânită de duh necurat; citind el rugăciuniile de dezlegare din slujba 
înmormântării, trupul neputrezit al unui mort s-a prefăcut în țărână. 


Meşterul Costache care a lucrat la clădirea bisericii catedrale de la Râmnic 
istoriseşte de asemenea cum Sfântul Calinic i-a tămăduit prin rugăciune pe fiul 
său bolnav de epilepsie. De aceeaşi boală a fost izbăvită şi fiica unui sătean din 
comuna Muiereasca-Vâlcea, care se îmbolnăvise pentru că trecuse din greşeală, 
alergând după o vită, dincolo de hotarul dintre sat şi schitul Frăsinei; se ştie că 
episcopul ascet aşezase o tăbliță, oprind sub blestem-trecerea femeilor spre schit 
(Arhim. Anastasie Baldovin ibidem, p. 1025-2027... 


Din toată ființa Sfântului Calinic s-a răspândit ca o mireasmă de crini 
suprafirescul. Era „cu adevărat un înger în trup, un templu al Duhului Sfânt, 
poartă prin care străbătea cerul pe pământ. Aşa a fost simţit şi de contemporanii 
să!” (Pr. prof. D. Stăniloae, ibidem, p. 1170.). Mulţi şi-l aleseseră de duhovnic, 
alergând la el să-i ajute, să-i vindece de boli, să le fie îndrumător cu sfatul, iar 
alții îl lăsau executor testamentar. De mai multe ori, domnitorul Alexandru 
Ghica (1834-1842) şi dregătorii ţării l-au rugat să primească vrednicia de 
mitropolit al Ungrovlahiei, dar el a refuzat. Ucenicul său, arhimandritul 
Anastasie Baldovin, istoriseşte că unii ar fi încercat să-l omoare, otrăvindu-l. 
Puterea lui Dumnezeu însă l-a scăpat. Această înaltă preţuire a determinat totuşi 
neîncrederea unor ambiţioşi necunoscuţi, care au încercat în două rânduri să-l 
înlăture. După ce medicul îl examinase ultima dată şi-i spusese să se gătească de 
moarte, călugării s-au întristat şi la îndemnul său, cu lacrimi în ochi s-au adunat 


Ar dr Ar Ar dr dr dr dr dr Ar Ar Ar dr dr dr dr dr Ar Ar Ar dr Ar A 


IP IP 3 e E 30 IE E 0 30 3 IE 2 E E 3 EP IP 3 E E e XX 


Die De De De De De Dr De dr de fe fr dr dr de de dr dr dr dr de dr dr dr d 


XP XP IP IP 37 Ie 3 2 e 30 3 E 2 30 5 2 2 0 3 3 E E IE IE E 0 0 E E XX 


în biserică şi au ales ca stareţ pe arhimandritul Veniamin Catulescu. lar 
Cuviosul Stareţ Calinic şedea în chilia sa, aşteptând să-i vină moartea şi 
rugându-se: „Doamne, Dumnezeul mântuirii mele, nu credeam, nici doream ca 
să mor otrăvit”. O dată a auzit o voce zicându-i: „nu vei muri de otravă, scoală- 
te şi fii sănătos, căci nu după mult timp ai să fii episcop la Râmnicu-Vâlcea, 
unde ai să îndreptezi Biserica şi clerul, care este în scăzământ”. Şi îndată cu 
aceasta s-a pomenit sănătos cu desăvârşire ; sculându-se, s-a dus în biserică, 
fiindcă era pe timpul când călugării cântau rugăciunile de la Miezonoptică. 
Văzând ei că se aşază sănătos în strană, s-au spăimântat, încât li se părea că văd 
o nălucă. După terminarea rugăciunilor s-au dus cu toţii la stăreţie şi l-au 
întrebat ce minune este aceasta şi cum s-a făcut aşa de repede sănătos. lar el le-a 
mărturisit cu de-amănuntul ceea ce s-a petrecut şi toţi părinţii s-au minunat şi au 
dat slavă bunului şi înduratului Dumnezeu, care şi din morţi face vii (Arhim. 
Anastasie Baldovin, ibidem, p. 1022-1023.). 


Cu această chemare apostolică, Sfântul Calinic a ajuns episcop al Râmnicului- 
Noului Severin la 15 septembrie 1850. EI avea atunc 63 de ani şi vieţuise în 
mănăstirea Cernica, de care cu greu se despărțea acum, aproape 43 de ani, din 
care 31, ca stareţ. 

După hirotonia întru arhiereu, la 26 octombrie 1850, şi după înmânarea gramatei 
de înscăunare, a urmat despărțirea emoţionantă de mănăstirea Cernica. La 
plecare a luat cu sine câţiva monahi ca să-i fie de slujbă în eparhie, între care au 
fost şi fraţii Orest şi Anastasie Baldovin, ucenicii săi apropiaţi. 


Scaunul episcopiei Râmnicului, către care e îndrepta acum noul ales, se afla la 
Craiova, unde se mutase în urma incendiului din primăvara anului 1847, care 
pustiise oraşul Râmnic. Sosind aici, el a căutat mai, întâi să-şi cunoască eparhia 
în tot cuprinsul ei, făcând dese vizite canonice. După aceea încunoştiinţa pe 
domnitor de cele constatate, de greutăţile pe care le aveau preoţii şi ţârcovnicii, 
de lipsa slujitorilor prin multe sate, unde bisericile erau închise şi dărăpănate, de 
proasta stare a schiturilor, a episcopiei, de „multe feţe bisericeşti care să cuvine 
şi după cerere de bună voe şi după neapărate trebuinţe a le trimite la sfânta 
monastire de monahi, spre pocăință şi mânuirea sufletelor” (Prof. 7. G. Bulat, 
Mărturii documentare cu privire la episcopatul Sfântului Calinic al Râmnicului- 
Noul Severin, 1850-1568, în «Mitropolia Olteniei », XX (1968), nr. 3-4, p. 2558- 
259.). 


Din timpul vizitei pastorale a Sfântului Calinic prin eparhie se păstrează o 
relatare din 31 mai 1851, care impresionează până astăzi: „Prea Sfinţia Sa 
Părintele Episcopul Râmnicului neîncetat şi cu râvnă se sârguieşte spre 
îndreptarea clerului din eparhia încredinţată arhipăstoriei Prea Sfinţiei Sale. În 
zilele acestea a vizitat mai multe monastiri şi biserici, între altele, monastirea 
Sadova, monastirea Hotărani, Brâncoveni, oraşul Caracăl...”. 

In toată călătoria, Prea Sfinția Sa dă dovezi de acea mai desăvârşită pietate, 
evlavie, bunătate şi râvnă pentru înfrumusețarea Casei Domnului şi pentru 
întinderea moralului creștin şi a bunei-credinţe. 


„Văzându-i cineva simplitatea îmbrăcămintei, înfrânarea cea desăvârşită, 
exactitatea întru împlinirea datoriilor cerute de la o persoană bisericească, 
depărtarea de tot luxul, pompele de afară şi buna primire către toţi, se strămută 
cu mintea în cel dintâi secol al creştinismului, când păstorii erau model de 
simplitate şi de fapte bune”. 


„Episcopul de Râmnic nu şi-a schimbat felul vieţii, ce petrecea aflându-se în 
mănăstirea Cernica. Aceeaşi, înfrânare, aceleaşi rugăciuni de toate zilele (fie cât 
de ostenit), aceeaşi simplitate în haine şi în toate ale traiului. Nu voia a fi însoțit 
decât de oameni neapărat trebuincioşi. Dacă din preoţi, porniţi de evlavie şi 
dragoste către păstorul lor, îi ieşeau înainte şi vreau să-l însoţească, le zicea 
„întoarceţi-vă înapoi; eu nu cer de la preoţi să mă însoţească călări, ci să-şi 
cunoască bine datoria slujbei şi să îngrijească de biserica încredinţată lor”. 


„Tot ce s-a schimbat într-însul este că la viaţa aspră monahicească din copilărie 
s-a mai adăugat ostenelile unei întinse eparhii care era cea mai întrebuințată de 
un asemenea păstor” («Eho Eclisiastic», nr. 9, 1551, p. 35, la Pr. Gabriel 
Cocora, Documente pentru viaţa Sfântului Calinic, Episcopul Râmnicului, în 
«Mitropolia Olteniei», XI (1959), nr. 9-12, p. 659-660.). 


A rânduit noi protopopi şi le-a dat instrucţiuni şi învățături referitoare la 
atribuţiile şi la răspunderea lor. 


La 15 decembrie 1850, îndată după ce sosise la Craiova, Sfântul Calinic cere 
Departamentului bisericesc să înfiinţeze şcoli pe la protopopii pentru cântăreţi şi 
paracliseri, care nu cunoşteau slujbele bisericeşti şi nici „tonisirea glasurilor 
asupra cântării”. Departamentul şi Eforia i-au refuzat cererea, dar neobositul 
păstor s-a adresat direct domnitorului, care a decis aprobarea „de câte o şcoală 
pe lângă fiecare protopopie” (Idem, Un secol de la moartea Sfântului Ierarh 
Calinic, p. 232). 


La Râmnic exista un seminar teologic din 1837, care, în urma focului amintit, s- 
a mutat la Craiova, o dată cu episcopia, fiind instalat la mănăstirea Bucovăţul 
Nou. La înscăunarea sa, Sfântul Calinic a luat măsurile de redeschidere a 
seminarului şi a dispus numărul elevilor la 40. 


Neobositul ierarh a început refacerea catedralei episcopiei din Râmnic în 1852; 
cu ajutorul material primit din partea domnitorului Barbu Ştirbei, clădirea a fost 
terminată în 1856. Concomitent s-au refăcut şi clădirile seminarului, executate 

după planurile şi indicaţiile alesului ierarh. Pictura catedralei râmnicene, 
împreună cu 24 icoane praznicare, a fost executată de renumitul pictor Gh. 
Tattarescu (Pr. Gabriel Cocora, ibidem, p. 664-667.). 


În acelaşi timp deschisese şantiere şi pentru repararea metocurilor episcopiei. O 
realizare a marelui episcop-ascet - sub aspect material şi spiritual - o constituie 
schitul Frăsinei. La 27 august 1860 e numit stareţ aici ieromonahul Serafim, 
căruia îi dădea povăţuiri „să se poarte pe sine bine şi cu cucerie, potrivit cu 
podvigul său şi cu postul ce i se încredinţează”, să ţină „orânduiala slujbelor 
bisericeşti după toată cuviinţa..., să poarte grijă cu neadormită priveghere despre 
cârmuirea averii (mănăstirii)..., să se poarte cu dragoste şi blândeţe către ceilalţi 
părinţi şi fraţi ce se vor aduna, spre vieţuire, într-acel schit, mângâindu-i cu dare 
de cele trebuincioase după starea schitului... şi să aibă a se împărtăşi cu toţii 
deopotrivă ca un lucru ce se socotește pe obrazul tuturor de obşte, fiind o 
singură masă în fiinţa cuvioşii sale ca un mai mare povăţuitor între dânşii” (Cf. 
Pr. prof. Niculae Șerbănescu, op. cit., p. 376.). 


Schitul Frăsinei, ctitorit în 1763 şi văduvit de „cuvioasa petrecere a monahilor”, 
de la sfârşitul veacului al XVIII-lea şi până pe la 1845, a fost înzestrat de 
Sfântul Calinic cu o biserică nouă, având hramul Adormirea Maicii Domnului, 
cu chilii în jur şi cu clopotniţă (Pr. Gabriel Cocora, Din grijile Sfântului Calinic 
pentru schitul Frăsinei, în «Mitropolia Olteniei», XVI (1964), nr. 7-8, p. 612- 
616.). În el se respecta pravila vieţuirii atonite şi a fost singurul aşezământ 
mănăstiresc din ţară exceptat de la secularizarea din 1863, cu aprobarea specială 
pe care i-a acordat-o domnitorul Al. I. Cuza. 


Pentru ca bisericile să aibă cărțile necesare de cult şi în scopul pregătirii 
clerului, Sfântul Calinic a înfunțat cu mijloace proprii „Tipografia Kallinik 
Râmnik”, cu „teascuri cu anevoinţă, nefiind tipografie cu maşină” (Arh. Star. 
Bucureşti, Min. Cult. şi Inst. Publ., [ara Românească, Dosar nr. 1161/1863, fi. 
51 v.). În 1861, protosinghelul Orest a fost trimis de către Sfântul Calinic la 
Sibiu, ca să cumpere cele de trebuinţă tipografiei şi, cu acest prilej, l-a 
recomandat episcopului Andrei Şaguna, căruia îi trimitea ca dar „o sfântă 
cruciuliță de corn de inorog şi o panocamilafcă de ale noastre, în semn de 
iubire”. 


Tipografia a început să lucreze din 1861, când au apărut: Aghiazmatarul, 
Datoriile preoţilor, Slujba sfintei Învieri din Dumineca Paştilor, Manualul de 
pravilă bisericească şi Tipicul bisericesc. După un an apar Mineiele, marea 
lucrare a epocii. Mai târziu se vor tipări, între altele: Cartea foarte folositoare de 
suflet, ed. a II-a, Evanghelia, Octoihul, Învățătura către preoți şi diaconi, 
Liturghierul, Acatistierul şi Învăţătură pentru duhovnici. 

Prin înfiinţarea tipografiei la Râmnic şi prin imprimarea atâtor cărți, Sfântul 
Calinic a reînviat trecutul de glorie culturală şi artistică a înaintaşilor săi, 
episcopii Antim Ivireanul, Damaschin, Climent, Chesarie şi Filaret. Mărinimia 
sa a fost încă şi mai mare. La 26 ianuarie 1867, luminatul episcop a donat 
tipografia sa Consiliului municipal al oraşului Râmnicu-Vâlcea. cu tot 
inventarul ei şi cu toate cărțile pe care le avea în depozit. Pe lângă dorinţa ca şi 
în viitor ea sa poarte „acelaşi titlu de Kallinik Râmnik” se mai prevedea ca 
jumătate din venituri să se întrebuinţeze pentru susţinerea şcolilor oraşului şi a 
tinerilor studenţi lipsiţi de mijloace, atât din învățământul laic cât şi din cel 
bisericesc. Cealaltă jumătate era destinată înzestrării schitului Frăsinei (Prof. 7. 
G. Bulat, Tipografia şi tipăriturile Sfântului Ierarh Kallinik de la Cernica, în 
«Biserica Ortodoxă Română», LXXĂVI (1968), nr. 3-5, p. 398-409.). 


Dragostea de carte, setea de a citi mereu, ca şi dorul lui nesecat de rugăciune, de 
muncă şi de slujire a semenilor l-au urmărit pe Sfântul Calinic toată viaţa. 
Comoara cărții a fost singura lui comoară îndrăgită pe pământ. „Din acea vreme 
pănă la apropierea mea de moarte, nu am adunat pentru mine averi sau mişelii, 
ci numai sfinte cărți" (Testamentul Sfântului Calinic, întocmit la 16 mai 1867, la 
Prof. T. G. Bulat, Mărturii documentare..., p. 275). Alesul Domnului a iubit 
cartea şi cultura cu rolul ei de înnobilare a minţii şi a inimii omului. De aceea a 
început să imprime unele lucrări precum Rânduiala tunderii chipului 
monahicesc (1842), Pravoslavnica mărturisire (1859) etc, cu mult înainte de a 
avea propria sa tipografie. De asemenea s-a străduit cât mai mult să înzestreze 
biblioteca mănăstirii Cernica în care s-a nevoit cu cărțile importante ale epocii. 
Multe dintre ele poartă până astăzi autograful: „Din cărțile sfintei mănăstiri 
Cernica este, să nu se înstrăineze. Calinic arhim. Cernichii” sau : „este a 
Cernichii, să nu se înstrăineze. Calinic arhim. Cernichii”. Chiar catalogul 
bibliotecii a fost redactat de el sau „sub supravegherea sa” (Pr. Niculae 
Șerbănescu, op. cit., p. 385). 


A prețuit şi a ajutat pe oamenii de carte, cum a fost învățatul călugăr Naum 
Râmniceanu, căruia i-a ocrotit bătrâneţile şi i-a înlesnit munca lui cărturărească 
în Cernica, în vremea stăreției sale (Prof. T. G. Bulat, Sfântul lerarh «Kallinik» 
stareț al mănăstirii Cernica, în «Glasul Bisericii”, XXVII (1965), nr. 3-4, p. 
343.). 


Atunci când timpul i-a îngăduit, Sfântul Calinic a căutat să țină în mână nu 
numai cartea, ci şi pana de scriitor. De aceea el ne-a lăsat un poem religios în 
versuri, plin de evlavie, care începe: „Știu începutul meu că are sfârşit şi eu 
viețuiesc ca un fără de sfârşit” (Arhim. Anastasie Baldovin, Plângere a 
smeritului Calinic ieromonah, stareţ Cernicăi, în Viaţa şi nevoinţele cele 
monahale; p. 1043-1044.). A mai scris: Însemnări cu privire la Revoluţia din 
1821 (Gabriel Ştrempel, Catalogul manuscriselor româneşti, vol. I, Bucureşti, 

1978; vol. II, 1983, p. 128, Ms. 1984, f.. 21-23 v.), o Arătare pe scurt pentru 
Cernica (Ms. aflat la stăreția mănăstirii Cernica, cf. Pr. prof. Niculae 
Şerbănescu,ibidem.), două mici îndreptare duhovniceşti: Despre cum trebuie să 
petrecem în casa lui Dumnezeu, Rânduiala sfințirii pâinii de obşte (Gabriel 
Ștrempel, ibidem, f. 16-17), Pravilă mănăstirească (dem, ibidem, ms. 1984, f. 1-7 
v, 11-12 v, din 1846.) şi Pastorala tipărită în 1863. 


Pravila mănăstirească, fixată de Sfântul Calinic, după care s-a condus obştea 
Cernicăi în cei aproape 32 de ani ai stăreției sale şi poate şi aceea de la 
Frăsineii- Vâlcii, cuprinde 37 de capitole (Prof. 1. G. Bulat, Sfântul Ierarh 
"Kallinik” ... textul Pravilei, p. 348-353). În ele se enumeră îndatoririle 
monahilor: păzirea pravilei, participarea „fără lipsă” la slujba celor şapte laude, 
ascultarea, masa de obşte, buna orânduială în mănăstire, smerenia, tăierea voii, 
tăcerea buzelor, „Rugăciunea lui lisus” neîncetat în gură, în minte şi în inimă, 
umblatul liniştit, postul smerit, mâncarea fără de carne, interzicerea primirii 
persoanelor străine în chilie („fie măcar mumă-sa, sau soră-sa, sau frate-său”), 
oprirea vorbirii deşarte în biserică, păstrarea cu grijă a cărţilor stranei şi ale 
bibliotecii şi altele, care urmăreau călăuzirea râvnitorilor după chipul îngeresc 
„pe calea anevoioasă a desăvârşirii” (Pr. prof. Niculae Șerbănescu, ibidem, p. 
375). 


Pentru preoţii de mir a reeditat, cu puţine modificări, ediţia a doua a Pravilei 
mitropolitului Nifon din 1854, pe care a tipărit-o când era episcop al 
Râmnicului, ca aceştia să cunoască bine „râduielile privitoare la Taina Nunții” 
şi permanent „să aibă un conducător necesar misiei lor, care să le arate legile, 
atât bisericeşti cât şi politiceşti” (Pr. prof. Liviu Stan; Pravila Sfântului Calinic. 
Un veac de la apariţia ei, în "Mitropolia Olteniei”, XIV (1962), nr. 3-4, p. 209- 
223). La hirotesia în duhovnic, preotul primea Gramata de duhovnicie în care i 
se arăta marea răspundere a Tainei Mărturisirii, pe care să o săvârşească 
întotdeauna „cu mare luare-aminte şi cu frică de Dumnezeu, fără lene”, să se 
păzească „fără prihană, pe cât va fi cu putinţă”, şi patimile să nu-l biruiască, sau 
să arate „păcatele cuiva şi de cei ce să îi spovedesc, căci deosebit că vei fi urât şi 
lepădat de la faţa Domnului, dar şi pravilele hotărăsc înfricoşată pedeapsă unor 
duhovnici ca acestora netemători de Dumnezeu. Să nu ceri nimica pentru 
această taină...”, „să te rogi lui Dumnezeu să-ți lumineze mintea ca să poţi 
povăţui pe creştini la calea mântuirii, care duce la Împărăţia Cerurilor” (La Pr. 
prof. Niculae Șerbănescu, ibidem, p. 376-377, cit. Arhiva veche a episc. 
Râmnicului şi Argeşului, Dosar nr. 151, f. 33.). 


Activitatea pastorală a preotului este legată în concepția luminatului ierarh, de 
activitatea sa cultural-socială şi patriotică în mijlocul enoriaşilor. Cităm un 
fragment din Pastorala tipărită în 1863: „Datori suntem dar, să nu cruțăm nici un 
interes particular pentru binele obştesc care este şi al fiecăruia în parte. Când 

frații noştri cei de o credinţă şi de sânge... ne cer ajutor, când patria, care se 
compune din fraţii noştri, ne cere jertfa noastră, datori suntem a o da. Dumnezeu 
a poruncit: nimeni n-are mai mare dragoste alta, decât a-şi pune sufletul său 
pentru prietenii săi; neamul şi patria, se înţelege, a zis Însuşi Mântuitorul 
Hristos. 


„Duhovniceştilor fii şi fraţi preoți! A învăţa pe oameni să se iubească între 
dânşii, să-şi iubească patria, să jertfească orice interes pentru fericirea ei 
viitoare, care este pentru voi şi cornii voştri, este datoria noastră, sau mai bine să 
zic a voastră. A voastră zic, pentru că trăiţi în popor, voi sunteți sufletul 
societăţii, voi primiţi pre om din pântecele maicii sale şi călătoriți împreună pe 
calea aceştiei vieţi spinoase până îi duceţi în sânul pământului, care este maica 
noastră tuturor” (Pastorala din 1863, p. 12-13, cit. la Pr. Prof. Niculae 
Șerbănescu, ibidem, p. 382-383.). 


Tot în sprijinul activităţii pastorale a slujitorilor altarelor vin şi tipăriturile: 
Cartea foarte folositoarei de suflet şi Învățătura către preoţi şi diaconi. Grija 
pentru instruirea şi formarea clerului în scopul ridicării vieţii spirituale a 
credincioşilor constituie, aşadar un alt aspect al sfinţeniei marelui episcop al 
Râmnicului. 


Înainte de a îndruma pe preoţi şi păstoriţi, Sfântul Calinic a dat el însuşi dovadă 
prin fapte de un înalt şi pilduitor patriotism, ca unul care şi-a închinat viaţa atât 
Bisericii cât şi patriei. Ca membru al Divanului ad-hoc şi ca partizan al Unirii 
Principatelor, el a dispus să se facă rugăciuni în toată eparhia sa şi a chemat 
printr-o pastorală specială pentru împlinirea acestui ideal de veacuri al naţiunii: 
„Religia ortodoxă fu păstrată cu sângele părinților noştri; românii îşi vărsară 
sângele pentru credinţa lui Christos, pentru lăţirea adevărului Evangheliei, care 
a fost şi este mântuirea patriei noastre”. 


„Astăzi Dumnezeu, prin tainele Sale cele nepătrunse, cheamă pe români ca să-şi 
ceară pe cale legiuită coroana luptelor şi a sângelui vărsat pentru cruce, pentru 
apărarea Patriei, a bisericilor şi a mănăstirilor noastre, de a nu se întemeia, pe 
sfintele altare, biserici de altă credinţă... 


„Poporul român n-are decât să ceară pe cale legiuită; viaţa politică şi națională, 
făgăduită creştinilor prin glasul Evangheliei; şi spre a cere viaţa, trebuie a se uni 
într-un cuget şi voinţă” (Acte şi documente relative la istoria renaşterii 
României, editate de Episc. Ghenadie Petrescu al Argeşului, Dim. A. Sturdza şi 
Dim. C. Sturdza, vol. IV, Bucureşti; 1889, p. 445-446.). 


Comitetul unionist din Craiova elogia atitudinea şi activitatea Sfântului Calinic 
printr-o scrisoare: „...cartea nemuririi va înscrie şi numele său între unşii şi 


Ar dr Ar Ar dr dr dr dr dr Ar dr dr dr dr dr Ar dr Ar Ar Ar dr Ar A 


IP IP PI e IP 30 IE E 0 IE 3 IE 2 E E IE EP IP IE E E E XX 


Die De e De De De dr De dr de fr fr dr dr de dr dr dr dr de de dr dr dr d 


XP XP IP IP 37 3 3 2 e 30 3 E 0 30 5 2 2 0 3 3 E E IE 37 DD 0 E E XX 


aleşii Domnului, între păstorii cei adevăraţi, care se pun pentru turma lor, între 
aceia pentru care Evanghelia zice: „Cel ce va face şi va învăţa, acela mare se va 
chema în Împărăţia Cerului” (Ibidem, p. 600-601.). 


ŞI cu alt prilej, luminatul patriot încunoştinţa pe reprezentanţii conducerii de stat 
că „nu am încetat şi nu încetez a ruga pe milostivul Dumnezeu, atât (eu) însumi 
cât şi toate bisericile din eparhia noastră, ca să-şi săvârşească această milă a Sa, 
pentru împreunarea într-un singur stat a Moldo-României şi subt un singur 
guvern, după cum se cuprinde în cele patru puncturi ale programului naţional, 
ca unii se suntem uniți în credinţa cea către Dumnezeu, drepți slăvitori, fu ai 
Bisericii Răsăritului, de aceeaşi limbă şi acelaşi neam...( Ibidem, p. 548-549.). 


Tot aşa, pentru ceea ce reprezenta Sfântul Calinic în vremea păstoriei sale, 
„pentru chiriarhii Bisericii Române îl aveau şi-l stimau ca pre un om 
extraordinar, ca pre un sfânt” (Arhim. Anastasie Baldovin, op. cit., p. 1018.). 


Patriarhul Chiril al Ierusalimului îi scria la 4 decembrie 1850 că, chiar înainte de 
alegerea în scaunul de la Râmnic „la noi a fost lăudată faima multelor voastre 
virtuţi, prin care aţi adus la vieţuirea cea întocmai cu îngerii obştea cea sfântă de 
la Cernica” şi admiră „harurile Duhului cele revărsate din belşug asupra voastră, 
mulțumind lui Dumnezeu că şi în timpurile noastre nu au lipsit marii învăţători 
şi luptători asemenea marilor îndrumători de aşezări monahale” ( Scrisoarea se 
află expusă la Casa memorială a Sfântului Ierarh Calinic din mănăstirea 
Cernica, cit. după Pr. prof. Niculae Șerbănescu, ibidem, p. 387.). 


Domnitorul Alexandru loan Cuza îl aprecia şi-l iubea: „Episcopul Râmnicului, 
Calinic este adevăratul şi sfântul călugăr al lui Dumnezeu şi ca el altul nu mai 
este în toată lumea” (Arhim. Anastasie Baldovin, ibidem, p. 1030.). 


Țarul Rusiei, Nicolae I, stimându-l de asemenea, i-a acordat în ianuarie 1854 
„crucea Sfântul Vladimir clasul al 3-lea” (Pr. prof. Niculae Șerbănescu, ibidem, 
p. 388.). 


Anii bătrâneţii însă începuseră să-i bată pe umeri. De aceea, la 18 septembrie 
1857, şi-a scris diata, pe care a refăcut-o în mai multe rânduri, fondul rămânând 
acelaşi (Prof. T. G. Bulat, Mărturii documentare..., p. 275-276.). Ea ilustrează 
un minunat profil spiritual de sfânt român: „...Eu smeritul Arhiereu Kallinik 
Episcopu allu Eparhii Râmnicu Noului Severin, aflându-mă în vârstă trecută 
peste şaptezeci de ani şi auzind glasul Domnului meu lisus Hristos ce zice în 
Sfânta Evanghelie, fiți gata că în ce ceas nu gândiţi Fiul Omului va veni, adică 
Domnul, ca nu viind fără de veste să vă afle dormind. Pe acest glas al Domnului 
auzindu-l şi temându-mă, încă şi de neputinţe fiind coprins şi din zi în zi cu 
trupul slăbind, şi aşteptând în toată vremea acel ceas al morţii zis de Domnul, şi 

după putere gătindu-mă de ieşire dintr-această viaţă, cu toate că sunt coprins de 
lencvie, şi trândăvie şi de alte multe patimi, dar nu m-am desnădăjduit de mila 
Domnului meu lisus Hristos care au venit în lume să mântuiască pre cei 
păcătoşi, dintre care cel dintâi sunt eu. 


„Am socotit că, cu această smerită a mea scrisoare, să fac fieşcăruea cunoscut 
ca cei ce după sfârşitul meu vor voi să cerce averile mele, ca să nu se ostenească 
în zadar, nici să cerce pe cei ce mi-au slujit mie pentru Dumnezeu ca să afle 
comoara mea sau bogăția chilii mele care o am adunată din tinereţele mele, 
pentru că de când am luat sfântul chip monahicesc în Sfânta Monastire Cernica, 
la 19 ani ai vârstei mele, şi m-am făgăduit lui Dumnezeu ca să aibă sărăcia cea 
de bună voie. Den acea vreme, până la apropierea mea de moarte, nu am adunat 
pentru mine averi sau mişelii, ci numai sfinte cărţi, iar aur sau argint nu am 
adunat nicidecum, nici am voit să aib haine de prisos, nici alte lucruri, ci numai 
singure cele de nevoie ale trupului. Numai de aceste m-am grijit ca necăştigarea 
şi sărăcia cea monahicească cu duhul şi cu singuru lucru să o păzesc şi fiind 
toată nădejdea numai la mila lui Dumnezeu care nici o dată nu m-au lăsat. 


„Pentru că (şi) am fost arhimandrit şi stareţ la Sfănta Monastire Cernica darurile 
ce mi se da de la făcători de bine precum şi veniturile mănăstirii le-am cheltuit 
la ale mele şi la ale mănăstirii trebuinţe. 


„Asemenea şi cât am fost Episcop al aceştii Eparhii nu am adunat aur şi argint 
ce de la dregători mi se da, ci le-am cheltuit şi pe acestea la ale mele, la ale casii 
şi la ale altor sărmani care au avut trebuinţă, după cum Dumnezu mi-au poruncit 
le-am împărțit. 


„Drept aceea, ca să nu să ostenească după moartea cercetând sau iscodind orice 
feliu de avuţie a chilii mele fiind că nici de îngropare, nici de pomenire nu las 
ceva, ca sărăcia cea călugărească mai mult la sfârşit să se arate lui Dumnezeu, 
pentru că (eu) cred că mai primit îi va fi Fiului lui Dumnezeu de a nu ar 
rămânea după moartea mea nici un ban, decât ca (atunci) când s-ar împărți 
multă strânsoare după moartea mea. Şi dacă nu ar voi nimeni ca pă mine cel aşa 
de sărac să-mi dea ticălosul meu trup obicinuitei îngropări, apoi mă rog acelor 
care îşi aduc aminte de moartea sa să îmi târască păcătosul meu trup la o 
biserică săracă şi acolo între alte trupuri să-l îngroape pe el. lar dacă voirea 
stăpânitorilor ar porunci ca după moartea mea să mă îngroape după obicei, apoi 
mă rog iubitorilor de Hristos, fuindu-mi sfârşitul în Valahia mare, să mă 
îngroape în Sfânta Monastire Cernica, lângă biserica Schimbării la Faţă cea de 
noi zidită, de-a dreapta parte. ar fiindu-mi sfârşitul în Valahia mică, în Eparhia 
Râmnicu Nou Severin, să mă îngroape în tinda bisericii a Sfântului Erarh 
Nicolae, cea de nou zidită de noi, în unghiul tindei cei de-a dreapta parte, ca cei 

ce vor vedea mormântul meu să-şi aducă aminte de dragostea noastră, ca să nu 
ne uite la sfintele rugăciuni, când se vor ruga către Domnul. 


„Deci cei ce vor voi ca fără de bani să pomenească păcătosul meu suflet întru 
rugăciunile sale către Dumnezeu, unii ca aceia şi singuri să fie pomeniţi întru 
împărăția lui Dumnezeu. lar cei ce vor avea trebuinţă de plată, apoi mă rog să 
nu mă pomenească pe mine săracul, cel ce nimica nu am lăsat de pomenire. lar 
Dumnezeu să fie tuturor milostiv şi mie păcătosul în veci, amin! 


„Aceasta este diata mea, aceasta este duhovniceasca mea scriere, întru acest 
chip este înştiinţare de averea mea, iar dacă necrezând înştiinţarea aceasta şi vor 
începe a iscodi, căutând aur sau argint, măcar deşi mult s-ar osteni, nimic nu va 
afla şi îi va judeca pe ei Dumnezeu. Amin! 


„Această Diată s-a scris în Sfânta Arhiepiscopie Râmnicu Nou Severin, în Casa 
arhierească, în anul 1866, asemănat cu cea din anul 1857, septembrie 18, scrisă 
cu chiar mâna şi iscălitura noastră. 


KALLINIKU RÂMNIKU 
anul 1867, mai 16, Episcopia Râmnicu» (Prof. 7. G. Bulat, ibidem, p. 276 
(redarea textului este interpretativă). ) 


Testamentul Sfântului Calinic îi oglindește întreaga viaţă ca o sfântă dăruire în 
smerenie, întru dragostea lui Dumnezeu şi a semenilor. Suferințele de stomac, 
de când fusese otrăvit, ca şi durerile de cap pe care le-a avut toată viaţa sa, îi 
copleşiră bătrâneţele. Fără să primească aprobarea retragerii din înalta funcție, 
pe care a cerut-o, Sfântul Calinic a plecat din Râmnic şi a lăsat la conducerea 
eparhiei, în calitate de „vremelnicesc însărcinat cu căutarea trebilor eparhii 
sfinții Episcopii a Râmnicului”, pe arhimandritul Grigorie (Monahul Casian 
Cernicanul, op. cit., p. 128, 129, 136-136; Pr. Niculae Șerbănescu, ibidem, p. 
390.), căruia îi încredinţase şi diata sa. 


La 24 mai 1867 se afla din nou la Cernica, de care rămăsese legat sufleteşte tot 
timpul şi pe care nu o va mai părăsi niciodată. Din respect pentru Sfântul 
Calinic, guvernul i-a primit acest „paretesis” şi el a rămas până la sfârşitul 
zilelor sale tot în vrednicia de episcop titular al Râmnicului, purtând, prin 
corespondenţă cu arhimandritul Grigorie, grija şi conducerea efectivă a eparhiei 
(Cuprinsul scrisorilor Sfântului Calinic, din 8 ianuarie 18658 şi din 22 februarie 
1868, adresate arhimandritului Grigorie, la Pr. prof. Niculae Șerbănescu, 
ibidem, p. 390.). 


In acele zile, ne spune ucenicul său; biograf, arhimandritul Anastasie Baldovin, 
„m-am dus în capitală şi am spus mitropolitului Nifon că s-a apropiat trecerea 

episcopului din această viaţă; după aceasta mitropolitul Nifon a venit singur la 
Cernica şi l-am introdus la Prea Sfinţia Sa. Şi când a ieşit Nifon din casa Prea 
Sfinţiei Sale, era aşa de vesel şi luminat la chip, încât nu l-am văzut în viaţa 
mea. După plecarea mitropolitului, după obicei, am intrat la Prea Sfinţia Sa şi 
mi-a spus: „Fătul meu, Nifon mi-a spus totul şi cred că este speranță de 
mântuirea lui”; adăugându-mi: „Să ştii că la şapte ani, când mă va dezgropa pe 
mine, va intra Nifon, mitropolitul în mormânt”, care s-a împlinit întocmai” 
(Arhim. Anastasie Baldovin, ibidem, p. 1031-1032.). 


Ştiindu-şi sfârşitul apropiat, în joia cea mare, 28 martie 1868, Sfântul Calinic a 
chemat şapte preoţi şi i-au slujit Sfântul Maslu, iar în ziua de Paşti i-a „slujit un 
preot în paraclisul chiliei sale unde şedea şi s-a împărtăşit cu Sfintele Taine”. A 
purtat apoi mai multe „convorbiri duhovniceşti” cu stareţul Cernicăi, Ştefan. În 
zorii zilei de joi, 11 aprilie, după ce un preot îi citise utrenia, consemnează de 
asemenea biograful amintit, „când s-au împlinit cele 14 zile, s-a făcut sănătos 
definitiv şi s-a sculat, şi s-a îmbrăcat cu hainele de îngropare, pentru că toate 
celelalte le dăduse toate de pomană; s-a spălat singur pe faţă, s-a pieptănat şi ne- 
a binecuvântat pe toţi câți eram în casă şi, cum sta, pe picioare, s-a rezemat pe 
pieptul călugărului Ghermano, zicând: „Să ne vedem în fericirea de pe cealaltă 
lume”; suflând de trei ori din sfintele sale buze a rămas rezimat pe pieptul 
părintelui Ghermano; şi, după ce l-am îmbrăcat cu veșmintele ce-mi ordonase, l- 
am pus pe scaun cu cârja şi cu Evanghelia pe braţ şi astfel a stat mai multe zile 
(în biserica Sfântului Nicolae), până a venit Mitropolitul, Episcopii şi mai mulţi 
Arhierei şi Egumeni de la mai multe Mănăstiri” (Idem, ibidem, p. 1033.). 


Slujba înmormântării a avut loc sâmbătă, 13 aprilie 1868. Comunicatul oficial 
publicat cu acest prilej relatează: „Oficiul funebru fu făcut de Eminenţa Sa 
Mitropolitul Primat al României (Nifon), încongiurat de părintele episcop de 
Roman (Atanasie Stoenescu), cinci prea sfinţiți arhierei, mai mulţi arhimandriți 
şi stareți de mănăstiri şi a unui numeros cler, atât laic cât şi monahal. La această 
ceremonie funebră a asistat un foarte numeros public ce de dimineaţă venise din 
capitală la monastire, toţi împiegaţii Ministerului Cultelor, monahiile şi monahii 
din mănăstirile învecinate cu Cernica” (4pud Pr. prof. Niculae Șerbănescu, 
ibidem, p. 392.). După cuvântarea funebră a profesorului Veniamin Catulescu, 
patru arhimandriţi au purtat jeţul cu rămăşiţele pământeşti ale smeritului ierarh, 
care au fost îngropate în biserica Sfântul Gheorghe. 


Pentru curăţia vieţii sale, care a făcut din el un vas ales al lui Dumnezeu, Sfântul 
Sinod al Bisericii Ortodoxe Române a hotărât să fie trecut în ceata sfinţilor. 
Festivităţile pentru proclamarea solemnă a canonizării sale s-au desfăşurat tot la 
mănăstirea Cernica în zilele de 21 şi 23 octombrie 1955 (Vezi «Biserica 
Ortodoxă Română», LXXIII (1955), nr. 11-12, p. 1137-1172.). | s-au deshumat 
atunci osemintele şi au fost aşezate într-o raclă păstrată în biserică. Prăznuirea a 

fost fixată la 11 aprilie, ziua adormirii sale în Domnul. Cu acelaşi prilej, i s-au 
alcătuit slujbele de pomenire, i s-a publicat viaţa pe înţelesul tuturor, stabilindu- 
se şi felul zugrăvirii chipului său. 


Cu prilejul sărbătorilor amintite, alături de ierarhii, de clerul şi de mulțimea de 
credincioşi români, au participat şi delegaţi ai Bisericii Ecumenice, precum şi ai 
celorlalte Biserici surori. Din cuvintele de laudă şi de cinstire care i-au fost 
închinate spicuim: 


„Prin faptele sale, Sfântul Calinic a strălucit ca o stea luminoasă pe firmamentul 
întregii Bisericii Ortodoxe Ecumenice şi către el binecredincioşii ortodocşi de 
pretutindeni vor îndrepta rugile lor în diferite limbi, proslăvind pe Dumnezeu 
cel minunat întru Sfinţii Săi. 


Sfântul Calinic a fost un rugător osârdnic, un supus ascultător, - întocmai ca 
îngerii - al voii lui Dumnezeu. În curăţia lui strălucea ochiul lui Dumnezeu, în 
mila lui faţă de oameni bătea inima lui Dumnezeu, în facerea lui de bine 
scânteiau cuvintele Domnului de dragoste față de om; în grija lui pentru 
organizarea Bisericii, pentru luminarea religioasă şi morală a credincioşilor, se 
oglindea chipul ales al unui credincios împreună-lucrător al lui Dumnezeu. De 
aceea şi însuşi Dumnezeu l-a proslăvit, dăruind Sfintelor lui Moaşte puterea 
săvârșirii, de minuni. 


Sfântul Calinic este o podoabă aleasă a Sfintei Biserici Române şi un ocrotitor 
puternic al evlaviosului popor român” (Ibidem). 


Pr. Prof. lon Ionescu 
Se cuvine a şti că: 


În situaţia calendaristică de acum a Bisericii noastre (calendar îndreptat şi 
Pascalia după calendarul neîndreptat), Sfintele Paşti se serbează între 4 aprilie şi 
8 mai (în loc de 22 martie şi 25 aprilie din calendarul neîndreptat). Deci 
sărbătoarea Sfântului ierarh Calinic de la Cernica poate să cadă între luni în 
săptămâna a patra din Postul mare (când Paştele cad la 8 mai) şi Duminica a 
doua după Paşti sau a Sfântului Toma (când Paştele cad la 4 aprilie). Pentru 
toate cazurile când sărbătoarea Sfântului Calinic cade într-una din duminicile a 
patra, a cincea sau a şasea din Postul mare, sau într-una din zilele Săptămânii 
Patimilor, sau într-una din zilele Săptămânii Luminate, sau în Duminica 
Sfântului Toma, slujba Sfântului Calinic de la Cernica se va cânta împreună cu 
slujba zilei din Triod sau din Penticostar, aşa cum se va arăta la sfârşitul acestui 
Minei la învățătura de tipic a lui Marcu, pentru zilele de 11 aprilie şi 23 aprilie. 

Sursa: Patriarhia Bisericii Ortodoxe Române, Sfinţi români şi apărători ai 
Legii strămoşeşti, E.I.B.M.B.O.R., Bucureşti, 1987, p. 520-542 Sfântul Ierarh 
Calinic Cernicanul. 

Sfântul ierarh Calinic de la Cernica - drumul spre sfinţenie 








lubindu-L pe Dumnezeu din copilărie, Sfântul Calinic a devenit călugăr la 
vârsta de 21 de ani, slujind ca stareţ și mai apoi ca episcop pe toți cei care i-au 
fost încredințați, vindecând bolnavii şi ajutând săracii şi văduvele. 


SR o 2 


Născut la Bucureşti, Sfântul Calinic a fost crescut de părinţi binecredincioşi, iar 
la vârsta de 20 ani a mers la Mănăstirea Cernica, fiind tuns monah după numai 
un an de ucenicie. A vieţuit în acest loc 43 de ani, din care 31 având calitatea de 
stareț al chinoviei de la Cernica. 


Episcop al Râmnicului timp de 16 ani, timp în care a zidit o biserică la Schitul 
Frăsinei, cu chilii şi toată rânduiala din Sfântul Munte, Sfântul Calinic, slăbit 
fiind şi îmbătrânit, s-a întors la Mănăstirea Cernica, iar după un an a trecut la 
cele veşnice. 

Trăind în sărăcie şi aspră nevoință toată viața, Sfântul Calinic era cunoscut 
pentru blândeţea sa şi minunile pe care le-a făcut, tămăduind bolnavii şi îngri- 
jindu-se de cei săraci şi de văduve. 

Arhid. Ştefan Sfarghie - Sinaxar - Sfântul ierarh Calinic de la Cernica, 
episcopul Râmnicului 





Acest fericit părinte Calinic s-a născut la Bucureşti, în ziua de 7 octombrie 
1787, din părinți români, temători de Dumnezeu, primind la Sfântul Botez 
numele de Constantin. 


La vârsta de 20 de ani, tânărul Constantin, din îndemn lăuntric, şi-a îndreptat 
paşii spre Mănăstirea Cernica, unde a fost primit de starețul Timotei, care era 
ucenicul Sfântului Gheorghe de la Cernica şi care l-a învăţat Rugăciunea lui 
lisus şi ascultarea. După un an de ascultare duhovnicească a fost tuns în 
monahism, primind numele de Calinic, apoi, peste o lună a fost hirotonit iero- 
diacon. A vieţuit la Mănăstirea Cernica mulţi ani, nevoindu-se zi şi noapte în 
post şi rugăciune, în dragoste față de Dumnezeu şi faţă de semeni şi în multă 
răbdare. 


După cinci ani de slujire în treapta diaconiei a fost hirotonit preot, iar după alți 
cinci ani a fost ales stareţ al mănăstirii. 


În anul 1850, Sfântul Calinic a fost sfinţit episcop al Râmnicului, unde a săvârşit 
timp de 16 ani mari fapte plăcute Domnului. 


A zidit o mănăstire la Frăsinei, unde monahii dornici să petreacă o viaţă sihăst- 
rească trăiesc şi astăzi după rânduielile din Muntele Athos. 

Fiind bătrân și bolnav, Sfântul Calinic s-a retras la Mănăstirea Cernica, unde s-a 
mutat în pace la Domnul în ziua de 11 aprilie 1868. 


Canonizarea Sfântului ierarh Calinic s-a făcut la 20 octombrie 1955, în timpul 
vrednicului de pomenire patriarh Justinian al României, iar prăznuirea lui se 
face în fiecare an pe 11 aprilie. 


XP XP IP IP 37 3 3 2 E 30 3 E 2 30 5 2 2 0 IP 3 E E IP 37 E 0 0 E e XX 
IP IP IP e E 2 30 IE E 0 30 E IE 2 E IP 3 E PI IE E E e XX 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


De dr dr Ar Ar dr Dr De Dr dr dr dr Ar dr dr de e Dr dr dr Ar Ar A A A 


XP XP IP IP 37 3 3 2 e 30 3 E 2 30 5 2 2 0 IP 3 E E IE 37 E 0 0 XX 


Sinaxar - Sfântul ierarh Calinic de la Cernica, episcopul Râmnicului - 11 

Credincioşii simt întotdeauna apropierea sfinților. Relaţia cu sfântul ocrotitor 
sau cu alți sfinți la care are cineva evlavie este mai apropiată. Cu atât mai mult, 
este firesc, să avem o evlavie deosebită pentru sfinții neamului nostru. Sfântul 
Calinic de la Cernica este unul dintre ei, un sfânt cinstit și iubit în întreaga țară. 


Sfântul Calinic s-a născut în 1787 în Bucureşti, într-o familie foarte evlavioasă. 
Cultivând dragostea de Dumnezeu şi de Biserică învățată în familie Constantin, 
viitorul monah Calinic, intră în viaţa monahală la Mânăstirea Cernica în anul 
1807, iar pentru viaţa sa îmbunătăţită este tuns în scurt timp în monahism, hiro- 
tonit diacon şi apoi preot. 


Între fraţii şi părinții Mânăstirii Cernica, Calinic era cunoscut ca un aspru po- 
stitor şi nevoitor, un monah care respecta rânduiala zilnică de rugăciune cu 
sfinţenie. Într-atât de mult iubea nevoinţa postului încât a avut şi ispite de pe 
urma cărora a învăţat echilibrul şi moderaţia. 


În anul 1815 a fost hirotesit duhovnic al mânăstirii Cernica. A devenit cu timpul 
un duhovnic foarte căutat de către monahi și mireni deopotrivă. 


La 14 decembrie, 1818, Sfântul Calinic a fost ales stareţ al Mânăstirii Cernica, 
având doar 30 de ani. 

Pentru sfințenia vieţii lui şi pentru faptul că a avut o grijă deosebită pentru bună- 
starea mânăstirii, la 9 aprilie, 1820, a fost hirotesit arhimandrit. A păstorit 
obştea monahală de la Cernica timp de 32 de ani. 

Autoritatea sa duhovnicească a depășit granițele mânăstirii, el devenind povă- 
țuitor duhovnicesc a mai multor mânăstiri importante precum Pasărea, Snagov, 
Căldăruşani, Ciorogârla şi Poiana Mărului. 


Mânăstirea Cernica a devenit un centru de spiritualitate, iar obștea mânăstirii a 
ajuns la peste 350 de monahi. 


În 14 septembrie 1850, Sfântul Calinic a fost ales episcop pentru Râmnicu- 
Vâlcea. Nu a dorit această demnitate însă, după cum a spus, „n-a putut strica 
hatârul iubitului său fiu duhovnicesc, Barbu Dimitrie Știrbei, domnul Ţării Ro- 
mâneşti și s-a supus la voia obşteştii Adunări...” 


S-a despărțit greu de mânăstirea şi de monahii săi. A răspuns după putere ne- 
voilor spirituale ale eparhiei pe care a păstorit-o, a fortificat şi în acea zonă viaţa 
spirituală a mânăstirilor şi a parohiilor. 


Sfântul ierarh Calinic a fost canonizat la 20 octombrie, 1955 în timpul patriar- 
hului Justinian, iar astăzi este ziua prăznuirii sale. 


Model de viaţă sfântă, de nevoință, înțelept părinte duhovnicesc şi făcător de 
minuni, Sfântul Calinic este pentru toţi creştinii o binecuvântare. 

Calendar Ortodox - Sfântul ierarh Calinic de la Cernica, episcopul 
Râmnicului 





SF. IER 
VALINIE 


ride, 


Sfântul Calinic s-a născut la Bucureşti, în ziua de 7 octombrie 1787, din părinţi 
români, temători de Dumnezeu, şi a primit la Sfântul Botez numele de Con- 
stantin. 


Când avea vârsta de 20 de ani (1807), tânărul Constantin, din îndemn lăuntric, 
şi-a îndreptat paşii către mănăstirea Cernica, unde a fost primit cu dragoste 
părintească de către stareţul Timotei, care era ucenic al Sfântului cuvios 
Gheorghe de la Cernica, şi care l-a învăţat Rugăciunea lui lisus şi ascultarea. 


După un an de osteneli şi de ascultare duhovnicească, a fost tuns în călugărie, 
schimbându-i-se numele în Calinic (1808). Apoi, peste o lună, s-a învrednicit să 
fie hirotonit ierodiacon. 


Sfântul Calinic a vieţuit în mănăstirea Cernica 43 de ani, nevoindu-se zi şi 
noapte, în post şi în rugăciune, în muncă şi smerenie, în răbdare şi în dragoste. 
Drept aceea, după cinci ani de slujire în treapta diaconiei, a primit şi sfințitorul 
har al preoţiei (1813), iar după alţi cinci ani, a fost ales de sobor, în anul 1818, 
stareţ al chinoviei de la Cernica, pe care a cârmuit-o, cu multă iscusinţă, timp de 
32 de ani (1818-1850), săvârşind multe fapte vrednice de laudă. 


A ctitorit biserica Sfântul Gheorghe, stăreția şi bolniţa din Mănăstirea Cernica, 
biserica Sfânta Treime şi biserica cimitirului din Mănăstirea Pasărea, biserica 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


XP IP IP PI e E 30 IE E E 30 5 ID E IP IE EP IP 3 E E XX 


Die De De De De Dr Dr De de De fe fr de dr de de dr dr dr de de dr dr dr d 


XP XP IP IP 37 3 3 2 E 30 3 E 2 30 5 2 2 30 3 3 E e IE 30 0 E E E XX 


Ador-mirea Maicii Domnului din Câmpina unde a înfiinţat o şcoală, precum şi 
câteva biserici în parohii de sat. 


În anul 1850, prea cuviosul Calinic a fost ales (14 septembrie) şi sfinţit episcop 
al Râmnicului Vâlcii (26 octombrie), unde a săvârşit fapte mari şi a împlinit 
multe din hpsurile acestei eparhii. Cu nespusă râvnă şi osteneală, a zidit din 
temelie biserica Episcopiei, împodobind-o cu pictură şi odoare scumpe şi a dat 
viaţă nouă tiparniţei bisericeşti, scoțând la lumină multe cărți de slujbă şi de 
zidire sufletească. 


Dorul de viaţă pustnicească l-a îndemnat să zidească o biserică la Schitul 
Frăsinei, cu toate chiliile dimprejur, pentru adăpostirea părinților dornici să ducă 
o viaţă sihăstrească, după pravila călugărilor din Muntele Athos, statornicită aici 
de acest fericit ctitor. 


Sfântul Calinic a păstorit în scaunul de la Râmnic vreme de peste 16 ani (1850- 
1866), după care, simțindu-se slăbit de bătrâneţe şi fiind bolnav, a venit iarăşi la 
mănăstirea Cernica, unde a mai trăit aproape un an, mutându-se la Domnul, în 
ziua de 11 aprilie 1868, în Sâmbăta cea mare. A fost îngropat, după dorinţa sa, 
în tinda bisericii Sfântul Gheorghe, pe care a ctitorit-o. 


Cât timp a vieţuit pe pământ, Sfântul Calinic a dus o viață duhovnicească 
plăcută lui Dumnezeu. Călugăr fiind, s-a supus, întru toate, rânduielilor vieţii 
monahale, trăind în sărăcie şi în aspră înfrânare. Cei ce l-au cunoscut spun că 
avea trup firav şi era senin la față. Umbla mereu cu capul plecat, vorbind domol 
şi liniştit, iar la fire era nespus de bun, milostiv şi darnic cu toţi. 


Acest fel de viaţă a făcut din el un vas ales al Domnului, fiind împodobit şi cu 
darul facerii de minuni, precum se arată în Viaţa sa, tămăduind bolnavi, cu- 
noscând gândurile ascunse ale oamenilor, sfârşitul lor şi chiar pe al său. 


A fost mângâiere pentru săraci şi văduve, iar tot ce a agonisit a împărțit, cu 
milostivire, în faceri de bine. Și astăzi, mult ajutor şi mare folos sufletesc 
dobândesc cei ce cu credinţă aleargă la acest vas ales al Domnului, cinstind 
moaştele sale care se află aşezate în biserica Sfântul Gheorghe a Mănăstirii 
Cernica. 

Sfântul Calinic de la Cernica - Sfintele moaşte 





Pentru toţi românii, Sfântul Calinic de Cernica rămâne: 


Y un mare povăţuitor sufletesc. 

Y un sfetnic neîntrecut pentru cei abătuţi; 

Y un doctor de arginţi pentru cei bolnavi, 

Y un povăţuitor şi întemeietor de mănăstiri pentru toţi călugării din ţara 
noastră. 


Numele Sfântului Calinic este legat de două mănăstiri de renume: Cernica şi 
Frăsinei. lar prin darul faceri de minuni Sfântul Calinic este legat de toate 
mănăstirile, de toţi credincioşii care îi cer ajutorul. Căci mai presus de orice, 
Sfântul Calinic rămâne un mare rugător pentru noi toţi înaintea tronului 
Preasfintei Treimi. 


Sfintele moaște 


Din toamna anului 1955 până în prezent, alături de moaştele unor sfinţi străini 
de pământul nostru, avem şi moaştele Sfântului ierarh Calinic de la Cernica, 
episcopul Râmnicului. 


Sfântul Calinic de la Cernica este primul sfânt canonizat de Biserica Orto- 
doxă Română 

Primul sfânt canonizat de Biserica Ortodoxă Romană este Sfântul Calinic de la 
Cernica. Desigur, trebuiau să fie canonizați mai mulți cuvioşi români, care au 
sfințit pământul ţării noastre cu jertfa vieţii lor, cu nevoinţa şi cu truda lor 
duhovnicească. Ne gândim la arhiepiscopul loan de la Raşca, la cuviosul 
Chiriac de la Bisericani, Chiriac de la Tazlău, Partenie şi Rafail de la Agapia şi 
la mulți alții. Toţi sunt sfinţi ai neamului şi Bisericii noastre. Nu i-am canonizat 
noi, dar i-au canonizat credincioşii. l-am uitat noi, dar nu-i uită poporul nostru 
iubitor de Dumnezeu şi de sfinți. 


EI este prețuit de călugări, ca un mare părinte şi povăţuitor duhovnicesc al 
monahilor. De ierarhi este prețuit ca primul ierarh român canonizat. lar de 
mireni este prețuit ca un mare făcător de minuni şi vindecător a suferințelor 
omeneşti. 


Părticele din moaștele Sfântului se află în: 

4 Mănăstirea Cernica - Comuna Cernica, Judeţ Ilfov (pe DN 3 Bucureşti, 
spre Est până în comuna Pantelimon, apoi spre dreapta pe DL până în 
comuna Cernica - aproximativ 12 km); 

4 Parohia Intrarea Domnului în Ierusalim, Parrocchia Stella Maris, Viale 
dei Promontori 113, Ostia, Roma, Italia. 

Canonizarea Sfântului ierarh Calinic de la Cernica 





La 23 octombrie 1955, într-o zi de Duminică, a avut loc la Mănăstirea Cernica 
slujba canonizării Sfântului ierarh Calinic, fost episcop de Râmnicu Vâlcea. Au 
luat parte zece episcopi, mitropoliți şi arhierei ortodocşi din alte ţări şi toţi 
ierarhii Sinodului Bisericii Ortodoxe Române, în frunte cu patriarhul Justinian. 
Au participat, de asemenea, în jur de 300 clerici din toate eparhiile ţării: stareţi 
de mănăstiri, vicari eparhiali, consilieri, protopopi, preoţi şi sute de călugari şi 
călugăriţe din Arhiepiscopia Bucureştiului, iar credincioşi, câteva mii, afară de 
localnici. 


Procesiunea s-a pornit din marginea Bucureştiului, de la biserica Sfântul Pante- 
limon. În frunte mergea un arhimandrit cu crucea patriarhală, urmat de soborul 
călugăriţelor. Apoi veneau călugării şi stareţii de mănăstiri. După eio lungă 
coloană de preoţi şi protopopi cu epitrahile pe piept, ca la două sute. Apoi urma 
coloana episcopilor în mantii şi veşminte arhiereşti, aproape treizeci la număr, 
iar pe de laturi şi în urmă mii şi mii de credincioşi. Un adevărat fluviu viu de 
oameni. Toţi erau un cuget, toți purtau pe faţă şi în inimi aceeaşi bucurie, toți 
mergeau să cinstească pe Sfântul ierarh Calinic de la Cernica. 


După o oră de mers încet, procesiunea intră pe poarta mănăstirii. Ambele 
ostroave erau pline cu mii de credincioşi. În dangătul clopotelor şi în sunet de 
toacă, soborul călugărilor, al preoților şi arhiereilor, în frunte cu patriarhul ţării 
noastre, au intrat să se închine în biserica mare a Sfântului Gheorghe. 

În pridvorul bisericii se aflau osemintele galbene ca ceara ale Sfântului Calinic. 
Însuşi patriarhul Bisericii noastre le-a spălat în vin amestecat cu Sfântul şi 
Marele Mir şi alte mirodenii. Apoi le-a aşezat cu mâinile sale în racla nouă, 
anume pregătită, sculptată cu scene din viaţa Sfântului Calinic. A urmat 
închinarea la sfintele moaşte şi citirea unor rugăciuni speciale, precum şi citirea 
Somatei sinodale de canonizare a Sfântului Calinic. 


După rostirea unei predici mişcătoare în legătură cu viaţa sfântului, a urmat 
înconjurarea bisericii. A fost o atmosferă unică. O mare de oameni se mişca în 
acelaşi sens, cu lumânări în mâini, cântând şi rugându-se Sfântului Calinic. În 
frunte erau preoţii care purtau racla cu sfintele moaşte. Pe de laturi mergeau alți 
preoţi, diaconi şi călugări, iar la urmă episcopii în odăjdii. Apoi miile de 
credincioşi. 


Procesiunea în jurul bisericii a durat aproape o jumătate de oră. Apoi a urmat 
închinarea tuturor credincioşilor la sfintele moaşte. Fiecare îngenunchea, se 
ruga, vărsa o lacrimă, punea o floare, dădea un pomelnic, lăsa un dar. Slujba 
arhierească a început la ora 10 cu arhierei din toate ţările ortodoxe. La ora unu 
s-a terminat Sfânta Liturghie cu cele trei predici omagiale închinate Sfântului 
Calinic. 


Slujba canonizării s-a încheiat cu o masă de obşte dată în mod gratuit de Sfânta 
Patriarhie şi de mănăstire, la peste două mii de oameni. Toţi au mâncat în aer 
liber, pe iarbă, sub cerul senin şi primitor. Atmosfera curată, duhovnicească, de 
înfrățire creştinească şi unitate românească. După ce moaştele Sfântului Calinic 
s-au aşezat în naosul bisericii şi după ce toţi credincioşii s-au închinat la sfânta 
raclă, au pornit fiecare către căminele lor, cu lumânări în mână şi cu bucurie în 
suflet. 


lar în ostrovul mare al Sfântului Gheorghe a rămas în continuare de veghe 
Sfântul Calinic de la Cernica, rugătorul poporului român şi povăţuitorul 
călugărilor. 

Diac. Ştefan Gh. Milea - Predică la prăznuirea Sfântului ierarh Calinic de 
la Cernica 





Datorită vieţii pe care o ducea, practicând din plin toate virtuțile creştineşti, 
Sfântul Calinic primeşte din partea lui Dumnezeu darul de a face minuni. 
Martorii acelor vremuri ne povestesc o serie întreagă de lucrări de acest fel: 
tămăduieşte o femeie stăpânită de diavol, preface în țarină trupul unui mort 
neputrezit, tămăduieşte fiica unui sătean ş.a. Timp de 17 ani, cât a păstorit pe 
scaunul Episcopiei Râmnicului, a săvârşit asemenea minuni. 


În aghiografia Sfintei noastre Biserici, ziua de astăzi este închinată unui sfânt 
care şi-a trăit până la moarte şi fără vreo teamă de ea, credinţa căreia şi-a cucerit 
smerit sufletul, care a ştiut să iubească mai mult decât îngăduie capacitatea 
naturală de a iubi a ființei omeneşti, şi care a înţeles că iubirea trebuie să fie 
ultimul cuvânt al tuturor aspirațiilor omului şi că jertfa din iubire pentru un ideal 
superior trebuie să fie şi suprema faptă a vieţii, iar acesta nu este altul decât 
Sfântul ierarh Calinic de la Cernica. 


S-a născut la 7 octombrie 1787, în Bucureşti, în apropierea bisericii Visarion. 
Părinţii lui erau români, creştini, oameni buni, cinstiţi şi temători de Dumnezeu. 

La botez a primit numele de Constantin. Mama lui, devenită mai târziu monahia 
Filoteia, l-a învăluit de mic cu nespusă dragoste şi duioşie, învăţându-l cele 
dintâi rugăciuni. Deseori îngenunchea cu mama lui în faţa icoanei Maicii 
Domnului şi se rugau împreună. „Din pruncie" deci, el a cunoscut bunătatea 
acestei mame a tuturor creştinilor, şi aşa se explică de ce până la sfârşitul vieţii 
lui s-a rugat ei, primind de la ea întotdeauna ajutor. Mama lui, fiind o creştină 
convinsă, a căutat să imprime în sufletul lui o trăire cât mai creştinească. A 
învăţat totuşi şi tot ceea ce se putea învăţa la vremea lui, dar fară să se lase 
amăgit de uşurătatea vieţii tinerilor din vremea lui, dând astfel urmare 
îndemnurilor la sfinţenie ale Sfântului apostol Pavel: „Rogu-vă dar, fraţilor, 
pentru mila lui Dumnezeu, să înfățişaţi trupurile voastre ca o jertfă vie, sfântă şi 
plăcută lui Dumnezeu, ca o slujire a voastră cuvântătoare, şi nu vă potriviţi 
veacului acestuia, ci vă prefaceţi prin înnoirea minţii voastre, ca să cunoaşteţi ce 
este voia lui Dumnezeu cea bună şi plăcută şi desăvârşită" (Romani XII, 1-2). 


Înclinat din fire spre cele duhovniceşti, purtând în suflet chipul evlaviei mamei 
sale şi călăuzit de curăția inimii şi flacăra credinţei, în anul 1807 a părăsit casa 
părintească şi a intrat pentru totdeauna în ostrovul pustnicesc al Cernicăi, 
smerindu-şi trupul cu post, cu priveghere şi cu rugăciune, stingând văpaia 
patimilor cu roua lacrimilor şi mulțimea ostenelilor sale, iar pe şarpele ispitelor 
gonindu-l cu înfrânarea, cu răbdarea şi cu smerenia. Sihăstria l-a ispitit cu 
desăvârşirile ei vitejeşti şi râvna după agonisirea lor l-au făcut să fugă din veac, 
părăsind părinţi şi prieteni, pentru singurătate şi tăcere, pentru „harurile pustiei”. 
EI râvnea să-şi curăţească desăvârşit inima, ca să poată vedea limpede desă- 
vârşirile lui Dumnezeu. Fără sfinţenie, viaţa omenească părea pentru el o 
încleştare de puteri vrăjmaşe în întunericul nopții şi o ciocnire năvalnică de 
corăbii pe o mare bântuită de furtună. 


Dat în seama cuviosului Pimen, el îi uimeşte pe toţi călugării prin împlinirea 
ascultării, prin dragostea, dar mai ales prin însufleţita lui bunătate. Câştigă 
inimile tuturor „prin curăție, prin înţelepciune, prin îndelungă răbdare, prin 
bunătate, prin Duhul Sfânt, printr-o dragoste neprefăcută, prin cuvântul 
adevărului, prin puterea lui Dumnezeu" (II Corinteni III, 6-7). 


Pe pământ trăind, a vieţuit cereşte, ca un înger în trup, copleşind pe toți cu 
blândeţea şi cu răbdarea sa. 


Trăind această viaţă, a fost suficient ca numai la un an de la intrarea în mă- 
năstire, adică în 1808, să fie călugărit, luând numele de Calinic monahul. 


Tânărul monah însă continuă să ducă aceeaşi viață frumoasă, adăugând 
„nevoinţă peste nevoinţă", căutând să stea în faţa lui Dumnezeu cât mai „fără 
prihană şi fără vină" (II Petru III, 14). 

Convins fiind că neascultarea a adus pieirea neamului omenesc, el caută să urce 
treptele spre Rai - adică făcând drumul întors al lui Adam şi Eva - prin 
ascultare. De aceea se supune cumultă râvnă „la toate nevoinţele cele grele ale 
vieţii monahale", ajungând „la atâta curăție a minţii şi a liniştii celei dinlăuntru, 
încât lumina înaintea tuturor ca o adevărată lumină cerească", aşa încât nicio- 
dată nimeni nu ar putea să-i privească viaţa şi faptele fără ca să nu proslăvească 
pe Tatăl Cel din cer. 


Acestea au determinat ca la 3 decembrie 1808 să fie hirotonit ierodiacon, iar la 
13 februarie 1813, preot. Pentru el însă preoția nu a fost o simplă profesie, ci un 
ideal, căruia el a înţeles să-i slujească toată viaţa, cu frică şi cu cutremur. 


Viaţa îl dăruise cu multe suferinţe, dar ele i-au dat prilej la mult bine. Plecat 
spre a înţelege suferințele aproapelui său, dispus să stea la dispoziţia oricui 
putea fi de folos cu vorba sau cu fapta, dar mai ales înzestrat cu o mare dragoste 
față de om, toate acestea fac ca în 20 septembrie 1815, ieromonahul Calinic să 
fie hirotesit duhovnic. Acum i se deschid largi orizonturi de activitate, mai ales 
în domeniul spiritual. 

Având o minte perspicace şi o putere de intuiție ce uimea pe toţi cei din jurul 
lui, trăind în totul ceea ce ştia, dar şi ceea ce învăţa şi pe alţii, pentru ca să nui 
se poată reproşa niciodată „doctore, vindecă-te pe tine însuţi”, reuşeşte în scurt 
timp să fie cunoscut şi în afara incintei mănăstirii. Astfel, găsim la el, la scaunul 
spovedaniei, până şi pe mitropolitul ţării. Toţi găseau la el „adăpostire şi 
mângâiere la ale lor supărări", că el pe toţi îi mângâia cu cuvinte dulci şi de 
Dumnezeu insuflate. 


Între 1812-1818, întreprinde călătorii în Moldova şi la Sfântul Munte, cu care 
ocazie vizitează o serie întreagă de mănăstiri, cunoaşte oameni şi-şi îmbogăţeşte 
sufletul cu miresmele frumuseţilor monahiceşti. 


Întors din aceste călătorii, din care a dobândit o bogată experienţă de conducător 
al treburilor obşteşti, în 1818 este ales stareţ al Mănăstirii Cernica, în vârstă 
fiind numai de 30 de ani. Depune o mare activitate pentru chivernisirea şi 
îmbunătățirea treburilor traiului obştesc, lucru care îi aduce, la 9 aprilie 1820, 
vrednicia de arhimandrit. 


Dar lucrul lui cel mai aprig era ca să facă din semenii lui oameni desăvârşiţi, 
după exemplul Mântuitorului. Era pătruns de marele adevăr că „a călăuzi oa- 
meni este un meşteşug desăvârşit şi o ştiinţă desăvârşită; este lucrul cel mai 
deosebit şi anevoios”. El spunea adesea că „stareţul este inima tuturor inimilor 
care îl caută sau care îi cer îndrumare sau alinare. EI e calea spre desăvârşire a 
tuturor sufletelor credincioase din jurul său”. 

Întotdeauna avea înaintea ochilor icoana înaintaşilor lui întru ale călugăriei, pe 
care îi imita întru totul. Prin iubirea față de Hristos se asemăna cu Sfântul 
Antonie cel mare, prin blândeţe şi smerenie cu Sfântul ierarh Nicolae; prin 
înţelepciune şi înfrânare cu marele Vasile; în îngrijirea mănăstirii, cu Nicodim 
de la Tismana. De la toți a luat câte ceva şi pe toate le-a pus în slujba aproapelui 
său, pentru ca să poată să-i ducă pe toţi pe calea desăvârşirii şi a mântuirii. Ca o 
stea luminoasă a luminat pe cei binecredincioşi, risipind întunericul înşelăciunii. 


Dar vremuri de grele încercări se abăteau asupra ţării noastre şi asupra 
mănăstirii: marea răscoală a lui Tudor Vladimirescu din 1821, năvala turcilor în 
țară, care a atras după sine o serie întreagă de suferinţe: lume înfometată, fară 
adăpost, batjocorită de trupele musulmane ş.a. Şi toţi aceşti suferinzi, toate 
aceste dureri îşi găseau alinare şi mângâiere, ajutor şi îndreptare la Sfântul 
Calinic. Peste tot unde auzea că e o durere de alinat, o alina. Ajuta, povăţuia, 
priveghea şi se ruga. În tot timpul şi-a îndreptat privirea şi şi-a îndoit genunchii 
în faţa icoanei Maicii Domnului şi a Sfântului ierarh Nicolae, şi întotdeauna a 
primit ajutorul ce l-a cerut. Hrănea mulțimile înfometate, ajuta pe cei în lipsă şi 
îşi găsea timp să construiască şi case de rugăciuni lui Dumnezeu. A iubit, pentru 
Dumnezeu, pe toți săracii vremii lui, şi pe cei lipsiţi de hrana gândului, şi pe cei 
lipsiţi de hrana trupului. El făcea lucrul acesta nu pentru a fi socotit ca un 
instrument de popularitate sau de seducţie demagogică, ci ca un mijloc de 
propagandă a virtuţii care reformează şi converteşte inima, de popularizare a 
Evangheliei care mântuieşte lumea. El nu a vorbit numai despre milostenie, ci a 
şi făcut milostenie. EI nu a vorbit numai despre sărăcie, ci a şi ajutat. Întâi a 
făcut el însuşi ceea ce a povăţuit pe alţii să facă, întâi a lucrat şi după aceea a 
vorbit. 


N-au lipsit însă şi răuvoitori care l-au otrăvit, vrând să-l omoare. Dumnezeu însă 
nu l-a lăsat în voia vrăjmaşilor lui, şi nu numai că îl vindecă, dar este ales şi 
episcop al Râmnicului la 14 septembrie 1850. 


Plânsete şi mare tristeţe a fost atunci în Mănăstirea Cernica, când Sfântul 
Calinic a trebuit să părăsească această mănăstire, pe care el o slujise cu frică de 
Dumnezeu, cu credinţă şi cu dragoste aproape 43 de ani, din care 32 ca stareţ. 
Bucurie însă şi cântări de imne a găsit când a intrat în Craiova, unde credincioşii 
l-au întâmpinat cu pâine şi sare, după o datină strămoşească. Clopotelor de la 
Cernica, care atunci vesteau obştei durerea despărțirii de cel mai iubit semen al 
lor, le răspundeau acum clopotele de la Craiova, care anunțau credincioşilor 
vestea sosirii Sfântului în Cetatea Banilor. Clipe de înaltă bucurie sufletească 
aici, tristeţe şi lacrimi de despărțire la Cernica. Aici, mic cu mare, bătrân cu 
tânăr, sănătos şi bolnav, la număr peste 350 de călugări, părăsiseră chilie, pat, 
lucru şi au trecut toţi prin faţa sfântului pentru a lua binecuvântare de la acela ce 
le fusese stareţ, duhovnic, părinte, frate. În Cetatea Banilor, mii şi mii de suflete 

l-au întâmpinat pentru a-i ura viață îndelungată şi bună sporire în lucrul 
Domnului. 


Şi chiar de-a doua zi şi-a început activitatea: cercetări duhovniceşti prin sate şi 
mănăstiri, orânduiri de protopopi, hirotoniri de preoţi, după trebuinţă; osteneală 
apostolească în via Domnului, spre folosul sufletesc al tuturor păstoriților, care 
îl îmbrăţişau pretutindeni cu iubire şi ascultare. Pentru toţi el avea câte ceva. 
Sfătuia, îndemna, mângâia, dar mai ales tămăduia rănile sufletului omenesc. 
Locuinţa lui ajunsese un metoc al săracilor. 


Nori grei se abat însă iarăşi pe cerul patriei noastre. Izbucneşte războiul ruso- 
turc. Turcii intră în Oltenia. Sfântul Calinic se retrage spre Râmnicu-Vâlcea. 
Aici, timp de doi ani rezideşte biserica Episcopiei, care fusese arsă, reface toate 
cele din jurul ei, precum şi o serie de locuinţe pentru nevoile clericilor. 


Datorită vieţii pe care o ducea, practicând din plin toate virtuțile creştineşti, 
Sfântul Calinic primeşte din partea lui Dumnezeu darul de a face minuni. 
Martorii acelor vremuri ne povestesc o serie întreagă de lucrări de acest fel: 
tămăduieşte o femeie stăpânită de diavol, preface în țarină trupul unui mort 
neputrezit, tămăduieşte fiica unui sătean ş.a. Timp de 17 ani, cât a păstorit pe 
scaunul Episcopiei Râmnicului, a săvârşit asemenea minuni. 


Dar cei 80 de ani ce-i purta pe umeri, multele osteneli săvârşite în slujba 
Bisericii „într-un şir de 62 de ani de când a pus asupră-şi sfânta schimă”, grijile 
felurite de fiecare zi, iar pe deasupra postul aspru, cum şi împlinirea cu 
scumpătate a tuturor rânduielilor vieţii călugărești îl „pogorâseră într-o foarte 
grea slăbiciune şi neputinţă”. Simţind deci că i se apropie sfârşitul, în anul 1867, 
socotind că nu mai e destoinic „a mai purta datoria cerută de la el pentru greaua 
răspundere a multor suflete a eparhioţilor săi”, s-a retras din scaunul de episcop, 
întorcându-se la chinovia sa, mănăstirea Cernica. 


Un an de zile a zăcut în chilia sa, unde ucenicii îi citeau rugăciunile şi pravila 
călugărească. lar în ziua de 11 aprilie 1868, pe la orele 5 dimineaţa, a cerut 
ucenicului său să-i schimbe cămașa, căci a văzut nişte oameni care au venit să-l 
ia cu dânşii. După aceea a cerut o cruce, a sărutat-o şi a zis: „Sfântă cruce, ajută- 
mi”, şi zicând acestea şi-a dat duhul. 


Aşa a fost mutarea către Domnul a Sfântului Calinic. Viaţa lui a fost asemenea 
unei ţarine cu mult rod, izvor de nenumărate bunătăţi, mijlocul dobândirii de har 
duhovnicesc. 


S-a mutat în lumea drepţilor în sărăcia cea mai desăvârşită. Tot ce a agonisit în 
viaţă a dăruit văduvelor, orfanilor, pentru zidire de biserici şi alte fapte de 

milostenie. A trăit cu adevărat sărăcia cea de bunăvoie, cum s-a făgăduit în 
ceasul când a fost tuns în călugărie. 


Postul i-a fost păzitor trupului şi sufletului, cale spre pocăință; ascultarea şi 
omenia, podoabele vieţii. A urmat dreptatea, credinţa, dragostea, pacea. A fost 
bun către toţi, tată sărmanilor, săracilor milostiv, mângâietor celor întristaţi, 
ajutător celor năpăstuiţi şi tuturor mare făcător de bine. 


S-a arătat dreptar turmei sale, atât în mănăstire, cât şi în Episcopie, prin toate 
faptele cele bune şi pildă credincioşilor, cu cuvântul, cu viaţa, cu dragostea, cu 
duhul, cu credinţa şi curăţia. 


Prin rugăciunile sale, prin strădaniile lui, prin întreaga înfăţişare a vieţii lui, prin 
acea mireasmă care adia în jurul personalităţii lui, prin toată cuviinţa vieţii lui 
văzute şi a celei tainice şi nevăzute, a prefăcut toţi spinii care îl împresurau în 
trandafiri. 


A trăit cu toată pasiunea fiinţei sale toate adevărurile creştine; a iubit şi a jertfit 
tot ce a avut mai bun în fiinţa lui. Şi toate acestea le-a făcut nu pentru a fi 
aplaudat de lume, nu pentru a produce senzaţie, nici chiar pentru a face 
literatură, ci pentru a bineplăcea lui Dumnezeu, izbăvindu-se astfel de toate 
păcatele trupului şi ale sufletului. 


Sfânt prin cugetare, prin simţire şi prin acțiune, sfânt prin suferinţă şi prin ideal; 
sfânt prin întreaga lui viaţă, Sfântul ierarh Calinic este cel mai chemat să ne 
pilduiască pentru vremurile noastre, misiunea slăvită a preoţiei sub al cărei har 
şi jug ne-am smerit fruntea şi cugetul. 


Se cuvine deci să ne plecăm cu smerenie genunchii în faţa lui astăzi, când îi 
facem sfânta pomenire, şi să învăţăm de la el ce înseamnă iubire, ce înseamnă 
credinţă, ce înseamnă preoţie şi, luându-l ca dreptar al vieţii noastre, să iubim 
ceea ce a iubit el, să credem în ceea ce a crezut el şi astfel să ajungem şi noi la 
desăvârşirea pe care el a urmărit să o realizeze cu păstoriţii lui, împlinind astfel 
cuvintele lui lisus Hristos: „Fiţi desăvârşiţi, precum şi Tatăl vostru cel din ceruri 
desăvârşit este” (Matei V, 48). Amin. 


Sursa: Diac. Ştefan Gh. Milea, (Glasul Bisericii nr. 3-4, 1996) 

Sfântul ierarh Calinic de la Cernica (1787-1868) 


SF. lerarh. A 
SALINIG + 


de la 


GEBNICĂ 


Spunea acelaşi ucenic despre Sfântul Calinic: 


- Era atât de milostiv, încât, când nu avea ce să dea milostenie, îşi dădea hainele 
de pe Preasfinţia sa şi plângând, se ruga de mine nevredicul ca să caut bani de 
unde voi şti, ca să aibă să dea la „fraţii lui Hristos”, căci aşa numea fericitul pe 
săraci şi neputincioşi. 


Odată, pe când Sfântul Calinic ieşea de la slujbă, la o biserică din Craiova, 
epitropul i-a dat şase galbeni. lar în ograda episcopiei, o femeie cerându-i 
milostenie, a scos acei galbeni şi i-a pus în mâinile ei. 


După trei zile, aceeaşi femeie a venit iar la uşa Sfântului Calinic să ceară 
milostenie. Deci, chemând pe părintele Anastasie, ucenicul său, 1-a poruncit 
zicând: 

- Dă milostenie femeii de afară. 


- Preasfinţite, a răspuns el, această femeie a primit şase galbeni când ne-am 
întors de la biserică. 


Iar blândul păstor 1-a zis cu asprime: 
- Dar cuvioşia ta, dacă ai mâncat ieri, astăzi nu mai mănânci? O fi fost şi ea 
datoare la cineva şi de aceea mai cere. Du-te şi dă-i milostenie! 


Din clipa aceea până la sfârşitul vieţii Sfântului Calinic, n-a mai îndrăznit 
ucenicul să-i facă vreo observaţie în privinţa milosteniilor. 

(Arhimandrit Ioanichie Bălan, Patericul Românesc, Editura Episcopiei 
Dunării de Jos, 1998, pp. 420-421) 

Sfântul ierarh Calinic de la Cernica şi vedenia despre biserica din insula 
Sfântului Gheorghe 


| 


PATERICUL 
ROMÂNESC 


PATERICUL ROMANESC V 











Pe lângă înnoirea vieţii duhovniceşti în obştea sa, marele stareţ al Cernicăi s-a 
îngrijit şi de cele necesare vieţii pământeşti, după exemplul înaintaşilor săi. 
Astfel, a terminat de pictat biserica din insula Sfântului Nicolae, iar cu banii 
donați de arhiereul loanichie Stratonichias din Bucureşti a zidit o biserică mare, 
cu cetate, în insula Sfântului Gheorghe, pentru că nu mai încăpeau călugării 
într-o singură biserică. 


Mai înainte însă de începerea bisericii, i s-au arătat noaptea în vis Sfântul ierarh 
Nicolae, Sfântul mare mucenic Gheorghe şi fericitul stareţ Gheorghe. 


Deci, Sfântul Nicolae a zis cuviosului Calinic: „Scoală-te şi să zideşti în 
ostrovul cel mic o biserică în numele Sfântului mucenic Gheorghe...”. 


Marele mucenic i-a adăugat, apoi, aceste cuvinte: „Noi îţi vom trimite tot ce-ţi 
va trebui”. 


Iar stareţul Gheorghe 1-a zis: „Să nu ai nici o îndoială în inima ta!”. 


Această vedenie arătându-se deodată şi cuviosului Pimen duhovnicul, l-a 
încredinţat pe Sfântul Calinic să înceapă lucrul. 

In anul 1832 a început noua biserică. In anul 1838, construcția s-a dărâmat de la 
un puternic cutremur, iar după patru ani a fost zidită din nou, aşa cum se vede 
până astăzi. 


A mai zidit, din anul 1846, biserica Mănăstirii Pasărea şi alte câteva biserici 
parohiale. 


Sfântul Calinic a fost, de asemenea, şi un bun iconom al Mănăstirii Cernica şi al 
celorlalte mănăstiri - Pasărea, Snagov, Căldăruşani, Ciorogârla şi Poiana 
Mărului - care erau sub administraţia sa. Când a intrat stareţ, Cernica avea doar 
„o teleguţă cu un bou ce se conducea de un călugăr pe ulițele Bucureştilor, şi 
oricine voia din popor arunca câte o pâine în acea teleguţă; apoi se întorcea la 
mănăstire şi împărțea acea pâine pe la călugări. lar pentru îmbrăcămintea 
călugărilor, se trimitea de la domnie şi de la alţi buni creştini”. 


Or, venerabilul stareţ în puţină vreme a refăcut iconomia mănăstirii, a făcut un 
mare metoc în satul Bueşti (Ilfov), a ridicat case şi adăposturi pentru oameni şi 
vite, a cultivat pământul cu tot felul de cereale, a plantat vii şi păduri, încât se 
mirau toți de priceperea lui. Acolo creştea mănăstirea cirezi de vite şi turme de 
oi pentru hrana şi îmbrăcămintea călugărilor din lavră. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 416-417) 

Sfântul ierarh Calinic de la Cernica mijloceşte un car cu boi încărcat cu 
făină 





Pe când era stareţ, a venit pitarul mănăstirii la cuviosul Calinic (Sfântul Ierarh 
Calinic de la Cernica) şi l-a înştiinţat că s-a isprăvit făina. 


lar el a răspuns: 
- Să avem nădejde la Maica Domnului şi la Sfântul Ierarh Nicolae şi nimic nu 
ne va lipsi. 


Apoi, intrând în chilie, a căzut la rugăciune înaintea icoanei protectorului său, 
zicând: „Sfinte arhiereule al lui Hristos, Nicolae, mângâietorule al săracilor şi 
cald folositorule al celor ce te roagă cu credinţă, vino şi acum şi ajută smeritei 
turmei tale şi ne scapă de foamete precum ai mântuit pe cei ce erau să se înece 
în mare, că nu avem alt ajutor după Maica Domnului, afară de tine...”. Apoi, 
după Vecernie, a pus să se citească în biserică paraclisul Sfântului Nicolae. 


Astfel, Sfântul Ierarh Nicolae, ascultând rugăciunea plăcutului său, a venit 
imediat în ajutorul Mănăstirii Cernica. În ceasul acela a sosit la arhondaricul 
mănăstirii un car cu boi încărcat cu făină. Frau doi oameni necunoscuţi, trimişi 
cu această milostenie de stăpânul lor, care după ce au descărcat povara, îndată 
au plecat. 

Drept recunoştinţă, marele stareţ a adunat soborul în biserică şi după 
Pavecerniţă, au cântat Acatistul Sfântului Nicolae. Apoi, binecuvântând făina, a 
pus să se facă pâine în noaptea aceea pentru mângiierea părinților şi fraţilor. 


(Arhimandrit Ioanichie Bălan, Patericul Românesc, Editura Episcopiei 
Dunării de Jos, 1998, pp. 417) 


XP XP IP IP 30 3 3 2 E 30 3 E 2 30 5 2 2 0 IP 3 E E IE 30 E 0 E E e XX 
Xp IP IP 3 E IP 30 IE E 0 30 5 ID 3 IP 0 EP IE 3 E E XX 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


Sie De e Dr De De Dr De dr fe fe fr dr dr de de dr de dr de de dr dr dr d 


XP XP IP IP 37 3 3 2 e 30 3 2 2 30 5 2 2 0 3 3 E E IE 30 E 0 E XX 


Compasiunea şi gingăşia Sfântului 





Cât despre Sfântul Calinic de la Cernica, când nu avea bani să dea săracilor în 
orice oraş s-ar fi aflat, el se întorcea plângând către cei din preajma sa: “Face-ţi- 
mi rost de bani să-i dau acestor frățiori ai lui lisus”. 


Această compasiune descoperă o inimă delicată, extrem de sensibilă, străină de 
orice asprime, indiferenţă şi brutalitate. Ea ne arată că înăsprirea este roada 
păcatului şi a patimilor. În comportamentul Sfântului până şi în gândurile lui, nu 
se întâlneşte nici vulgaritate, nici josnicie, nici meschinărie. Nici urmă de 
afectare, nici lipsă de sinceritate. În el culminează gingăşia, sensibilitatea, 
transparenţa şi ele se asociază curăţiei, atenţiei generoase față de oameni, 


je. we. 


lor. În toate aceste calități se manifestă o realizare excepțională a umanului. 


Există într-adevăr o distincție şi o nobleţe plină de afecțiune în aceste forme 
superioare ale gingăşiei care lasă în urmă distincția şi noblețea obişnuită, 
distantă şi formală. Această gingăşie nu evită contactele cu oamenii cei mai 
umili şi nu se sperie de situaţiile în care alţii ar crede că se înjosesc. 


(Pr. Dumitru Stăniloae, Rugăciunea lui lisus şi experiența Duhului Sfânt, 
Editura Deisis, Sibiu, 1995, p. 44) 

Un tânăr în faţa icoanei Sfântului Calinic 





Perioada tinereţii este cea în care începem să realizăm că aparţinem unei familii, 
unei societăți, unei credinţe şi unor valori la care ne vom raporta pe parcursul 
vieţii. De multe ori, însă, avem sentimentul că prin acestea ni se îngrădeşte 
libertatea şi dorinţa de a crea ceva nou. Pentru a nu cădea în extrema de a crede 
că tot ce primim în dar, ca moştenire, nu ni se potriveşte şi nu ne dezvoltă, este 
necesar să avem capacitatea de a distinge binele de rău. lar pentru a reuşi 
aceasta, trebuie să ne raportăm mereu la Dumnezeu şi la sfinţi care, o dată ce 
sunt învăluiţi în lumină, întunericul nu mai are putere asupra lor. 


Un model pentru noi este şi Sfântul Calinic care, fiind crescut de părinţi 
credincioşi, a avut şansa ca de mic să se raporteze la Dumnezeu şi să se 
încredinţeze purtării Lui de grijă. Astfel, la vârsta de 20 de ani a simțit că se 
poate împlini prin dedicarea întregii vieţi slujirii lui Dumnezeu şi semenilor. 
Prima mănăstire spre care şi-a îndreptat paşii a fost Cernica, unde a fost 
călugărit la data de 12 noiembrie 1808. Pentru o perioadă de 31 de ani, cât a fost 
stareţ, mănăstirea Cernica arăta ca o mică grădină a Maicii Domnului, unde 
obştea alcătuită din 350 de călugări arăta, prin viaţa lor, puterea cuvintelor 

Mântuitorului lisus Hristos, Care a spus: „ŞI veţi cunoaşte adevărul, iar adevărul 
vă va face liberi” (loan 8, 32). In alt loc, Mântuitorul ne-a arătat şi unde putem 
găsi adevărul, când a zis: „Eu sunt Calea, Adevărul şi Viaţa” (loan 14, 6). 


Năzuinţa noastră spre desăvârşire, spre cunoaştere şi putere deplină, adică spre 
asemănarea cu Dumnezeu, ne face să tindem spre cele spirituale, transfigurând 
pe cele materiale. Starea noastră în veşnicie depinde de puţinul timp pe care 
Dumnezeu ni l-a încredinţat aici, pe pământ. În tot acest timp, Dumnezeu bate la 
uşa inimii noastre şi aşteaptă, respectându-ne întru totul libertatea pe care EI ne- 
a acordat-o.Asemenea Sfântului Apostol Pavel, care avea conştiinţa că „nu 
avem aici cetate stătătoare, ci o căutăm pe aceea ce va să fie” (Evrei 13, 14), aşa 
şi Sfântul Calinic începe unul din poemele sale religioase: „Ştiu începutul meu 
că are sfârşit şi eu viețuiesc ca un fără de sfârşit”. 


Sfântul Calinic a ctitorit şapte biserici mari şi trei paraclise, cea mai importantă 
fiind biserica cu hramul „Sfântul Gheorghe — purtătorul de biruinţă”, zidită între 
1831-1832. La Schitul Frăsinei a construit o biserică nouă cu hramul 
„Adormirea Maicii Domnului”, o clopotniţă şi chilii pentru monahi. Acest schit 
a fost singurul aşezământ mănăstiresc din ţară exceptat de la secularizarea din 
1863, cu aprobare specială acordată de domnitorul Alexandru loan Cuza. 


La vârsta de 63 de ani, în 1850, ajunge episcop la Râmnic, îngrijindu-se cu 
multă sârguinţă de cele încredințate lui. 


Deşi Sfântul Calinic a trăit în secolul al XIX-lea, iar noi trăim în secolul al XXI- 
lea, totuşi legătura dintre noi este una strânsă. Ştim că sfinții sunt prietenii (cf. 
loan 15, 14) şi casnicii (cf. Efeseni 2, 19) lui Dumnezeu şi, dacă îngenunchiem 
înaintea icoanei lor, ei vin degrabă în ajutorul nostru. Încercând să urmăm viaţa 
pământească a sfinților întru totul, trebuie să ştim că atât pentru ei, cât şi pentru 
noi, izvorul faptelor bune şi al sfinţeniei este Mântuitorul nostru lisus Hristos, 
Care „ieri şi azi şi în veci este acelaşi” (Evrei 13, 8). 


(Buta Emanuel) 

ntabailadaf fatada etaial sui aăaiali cica 


Narcis Stupcanu - Sfântul Calinic de la Cernica (1787-1868) - 
„»Vindecătorul bolnavilor şi miluitorul săracilor” a pledat în faţa 
autorităţilor pentru ajutorarea celor loviți de criza economică din vremea 
aceea 





Calinic s-a născut în Bucureşti. Părinţii săi (Antonie şi Floarea Antonescu), 
oameni cu frică de Dumnezeu, erau comercianţi de condiţie medie. 


A urmat cursurile unei şcoli româneşti de pe lângă o biserică din Bucureşti, 
unde a învăţat şi limba greacă. Înainte de a împlini douăzeci de ani, tânărul 
Constantin Antonescu şi-a urmat chemarea lăuntrică şi a intrat în Mănăstirea 
Cernica. La 12 noiembrie 1808 a devenit călugăr, luându-şi numele Calinic. 
După o lună de la depunerea votului monahal, a fost hirotonit ierodiacon la 
biserica „Sfântul Nicolae de la Cernica”. Deoarece epidemia de ciumă din acea 
vreme ucisese mulţi preoţi, împotriva voinţei sale, Calinic a fost hirotonit preot, 
devenind duhovnicul şi conducătorul Mănăstirii Cernica. 


În decembrie 1818, la doar unsprezece ani de la intrarea la mănăstire, Calinic a 
fost ales stareţ de către întreaga obşte. De la bun început, el a încercat să impună 
ordine şi disciplină duhovnicească, alcătuind mai mult regulamente scrise. De 

asemenea, s-a îngrijit şi de înfiinţarea unei biblioteci care să cuprindă cele mai 
importante cărți de cultură teologică. 


În 1850, domnitorul Barbu Ştirbei, care avea o mare admiraţie pentru stareţul 
Mănăstirii Cernica, l-a convins pe Calinic să accepte scaunul Episcopiei 
Râmnicului. 


În timpul păstoririi sale, episcopul Calinic s-a preocupat de redeschiderea 
Seminarului ortodox, închis în timpul Revoluţiei din 1848. Seminarul a fost 
redeschis mai întâi la Craiova, iar mai apoi, în anul 1854, a fost mutat la 
Râmnicu-Vâlcea. 


Sfântul Calinic de la Cernica este cunoscut ca „vindecătorul bolnavilor şi 
miluitorul săracilor”. A avut o activitate filantropică deosebită, deoarece în 
secolul în care a trăit, ţara a trecut printr-o situaţie economică dificilă. În august 
1851, el a trimis o scrisoare domnitorului Barbu Ştirbei, cerându-i o intervenţie 
pentru schimbarea situaţiei, lucru care i-a ajutat pe toţi cei care erau disperaţi 
din cauza crizei financiare. 


Pentru nevoile bisericilor, Sfântul Calinic a înființat cu mijloace proprii 
tipografia „Kallinik Rîmnik”. Aici aveau să vadă lumina tiparului importante 
cărţi bisericeşti de un real folos misionar şi pastoral. Cu un an înainte de moarte, 
Calinic a donat tipografia oraşului, punând însă condiţia ca o parte din veniturile 
viitoare să fie folosite pentru întreţinerea şcolilor din oraş, a elevilor săraci şi a 
Seminarului. 


Episcopul Calinic a fost şi un însufleţit patriot. În calitate de episcop, el a 
participat la Adunările obşteşti ale ţării şi a fost deputat în Divanul ad-hoc, care 
a pregătit unirea principatelor. Însă boala şi bătrâneţea au făcut ca, la 11 aprilie 
1868, Sfântul Calinic să treacă la cele veşnice. 


Biserica Ortodoxă îl pomeneşte în calendar la 11 aprilie. 

De la Craiova la Râmnicu Vâlcea, din albia Oltului şi până la bătrânul Danu- 
bius, pământul Olteniei a fost întotdeauna sfințit de paşii aleşilor lui Dumnezeu, 
trimişi în mijlocul turmei spre vestirea Evangheliei lui Hristos. Între aceştia, 
Părintele Ceresc a sădit un mărgăritar, pe Sfântul Calinic, păstor al păstorilor şi 
părinte al părinților. 


Locul Sfântului Calinic în tradiția monahismului oltenesc este foarte bine des- 
cris de ODO în numeroasele sale cercetări de 
spiritualitate: „Sfântul Calinic, floarea cea aleasă a spiritualităţii cernicane, 
uneşte în profilul lui duhovnicesc, în mod uimitor, rugăciunea şi înfrânarea 
ce mai severă, pe de o parte, cu ascultarea cea mai deplină în obşte şi cu grija 
de săraci, iar pe de altă parte, cu activitatea de ctitor şi ziditor de biserici. EI 
cere în Povăţuirile lui scrise, în primul rând, împlinirea poruncilor lui 
Dumnezeu şi fapte de smerenie, de ascultare, dar mai spune şi că 
«rugăciunea lui lisus să o avem neîncetat în gură şi în inimă». Am putea 
spune că avem aici o «spiritualitate integrală» “ (Filocalia VIII, p. 548). 


lată maniera în care creiona marele nostru teolog, preotul profesor Dumitru 
Stăniloae, portretul isihast al unuia dintre cei mai mari părinţi ai spiritualităţii 
monahismului ortodox din Oltenia. 

Exponent al reînnoirii isihaste 


Remarcabila sa personalitate constituie în felul acesta o veritabilă sinteză a 
monahismului românesc, aducând laolaltă autenticul tradiţiei athonite şi mistica 
vieţuirii paisiene, încolțită în lucrarea înaintaşilor săi din lavra Cernicăi. El este 
exponentul „reînnoirii isihaste“, curent descris de pr. Stăniloae în valoroasa sa 
radiografie filocalică „Isihaştii sau sihaştri şi rugăciunea lui lisus în tradiţia 
ortodoxiei româneşti“. 


Academicianul Virgil Cândea consideră pe bună dreptate că pr. prof. Dumitru 
Stăniloae a fost cel dintâi teolog român care a identificat „importanţa participării 
româneşti la reînnoirea isihastă“, afirmând-o în cadrul „cercetărilor sale de 
ascetică şi mistică, despre isihasm şi despre cele mai vechi traduceri de la noi 
din textele filocalice“. 


În cazul articolului amintit mai sus, V. Cândea face mai multe precizări, subli- 
niind contribuția pr. prof. Stăniloae în contextul afirmării specificului unei 
tradiţii isihaste româneşti. lată ce spune în acest sens: „Constatăm că mai toate 
observaţiile făcute în ultimii ani în legătură cu contribuţia românească la 
mişcarea paisiană fuseseră deja formulate, în 1979, de părintele Stăniloae: 

(1) existenţa în Ţările Române a unei tradiții isihaste şi filocalice neîntrerupte 
cel puţin din secolul al XIV-lea, care 

(2) a atras spre mănăstirile noastre călugări ucraineni şi ruşi încă înainte de 
venirea acolo a cuviosului Paisie şi 

(3) a fost determinantă pentru desăvârşirea operei acestuia pe pământ românesc; 
(4) faptul că «ceea ce ... a adus el în monahismul românesc nu e preocuparea de 
rugăciunea lui lisus - căci aceasta s-a menţinut mereu între miile de isihaşti din 
(5) rolul tradiției literare patristice în opera de traducător a cuviosului Paisie, 
care pentru tălmăcirile sale filocalice folosise drept criteriu de acuratețe ver- 
siunile româneşti; 

(6) distincția dintre activitatea literară legată de Filocalie (traducerea şi răspâ- 
ndirea ei) şi trăirea doctrinei cuprinse în această carte. 

(7) Tot părintelui Stăniloae îi datorăm sublinierea particularităţilor româneşti 
introduse în moştenirea paisiană de ucenicii săi de la noi, ca stareţul Gheorghe 
de la Cernica sau Sfântul Calinic“ (în vol. „Românii în reînnoirea isihastă“, pp. 
19-20). 


Pe urmele Sfinţilor Nicodim de la Tismana şi Paisie de la Neamţ 
Incununarea mistică a vieţuirii în Hristos sau „spiritualitatea integrală“, despre 


care vorbeşte pr. Stăniloae, pe care o regăsim concentrată organic în persoana şi 
lucrarea Sfântului Calinic de la Cernica, se defineşte în primul rând prin 

constituţia sa athonită. EI devine în felul acesta parte componentă a unei tradiţii 
lucrătoare de peste patru secole în Oltenia, din vremea Sfântului Nicodim de la 
Tismana. Cu toate acestea, cel mai potrivit profil mistic din care se alimentează 
personalitatea isihastă a Sfântului ierarh Calinic este cu siguranţă cel paisian. 
Desprins la rândul său din tradiția athonită, acest filon al monahismului româ- 
nesc s-a conturat în mare parte prin prezenţa harismatică a întemeietorului său 
pe meleagurile ţării noastre. 


Sfântul Paisie Velicicovschi (1722-1794), stareţ în mănăstirile moldave Neamţ, 
Dragomirna şi Secu, a exercitat „cea mai masivă şi cea mai lungă durată de 
influenţă a Sfântului Munte asupra vieţii călugărești din Țările Române“. 
Înrâurirea învățăturilor sale în rândurile iubitorilor de Dumnezeu a trecut din 
Moldova în Ţara Românească. Realitatea şi contribuţia sa la formarea şi 
întărirea tradiţiei isihaste a monahismului românesc rămân incontestabile, dar, 
cu toate acestea, este bine de ştiut că această lucrare nu s-a făcut fără temelie. 


Pr. prof. Dumitru Stăniloae vede în acest sens spaţiul românesc ca pe un punct 
nevralgic al procesului de răspândire a curentului filocalic în lume. „... nu este 
de mirare“ - spune părintele profesor - „că Filocalia sau scrierile filocalice şi-au 
luat drumul răspândirii lor în Rusia tocmai din Moldova.“ 


Un „harismatic“ al Ortodoxiei româneşti 


Dată fiind formarea sa ascetico-mistică, poziționată la confluenţa dintre auten- 
ticul isihasmului athonit şi moştenirea paisiană, Sfântul Calinic este aşezat de 
pr. prof. Dumitru Stăniloae în rândul „marilor harismatici ai Bisericii Ortodoxe 
Române“. Afirmațiile sale sunt susținute justificat de adâncimea mistică a 
trăirilor şi experienţelor ascetice, desprinse din viaţa plină de har a Sfântului 
ierarh, despre care au dat şi dau mărturie sfintele sale moaşte, ucenicii săi, 
sfintele noastre sinaxare, documentele rămase din vremea sa şi evlavia 
poporului drepteredincios care l-a păstrat totdeauna la inimă ca pe un grabnic 
ajutător şi făcător de bine. 


Consemnarea părintelui profesor vine să întărească portretul creionat în 
rândurile Filocaliei VIII, de care ne-am folosit la începutul analizei noastre. El 
ne prezintă astfel icoana autentică a isihastului cernican. În persoana Sfântului 
Calinic, ia naştere chipul autentic al iubitorului de Hristos. În viaţa lui, 
rugăciunea se împleteşte cu munca, iar sărăcia cu smerenia, milostenia, postul şi 
neîncetata rugăciune, peste toate sălăşluind iubirea de Dumnezeu şi de 
aproapele. 


„Ajuns monah încă din tinereţe“ - notează pr. Stăniloae - «el şi-a mortificat 
trupul tânăr printr-un post foarte aspru pe care numai un om desăvârşit l-ar fi 

putut suporta... Mult timp s-a mulțumit cu pâine şi apă fără să se sature». 
«Noaptea nu dormea decât trei ore şi nu într-un pat, ci pe scaun. Ziua participa 
la cele mai grele munci împreună cu alți călugări.» Nu a mâncat niciodată carne 
sau peşte, ci numai legume. 


Când a împlinit 70 de ani, Biserica i-a încredinţat un scaun episcopal, dar el şi-a 
continuat viaţa ascetică şi se îmbrăca într-un veşmânt sărăcăcios. Prin asceza sa 
nu căuta numai mortificarea patimilor, dar şi o sporire a virtuţilor opuse. El a 
dezvoltat astfel în sine blândeţea, răbdarea, smerenia şi mai ales iubirea. Suferea 
cu cei nefericiţi, îi ajuta pe toţi cei despre care ştia că sunt în nevoi. Banii pe 
care cei bogaţi îi dăruiau pentru slujbele bisericeşti, el îi trimitea de îndată celor 
săraci. Avea liste cu nevoiaşii din mai multe oraşe şi le trimitea bani de îndată 
ce primea. Când nu avea nimic ce să le trimită, plângea şi cerea celor care se 
aflau în jurul său «să-i facă rost de bani pentru a-i trimite sărmanilor fraţi ai lui 
Hristos». Nu avea în chilia sa decât ulcior cu apă şi toată viaţa a purtat aceleaşi 
veşminte aspre şi sărăcăcioase. El a reuşit să împace într-un mod minunat 
asceza şi viaţa contemplativă cu activitatea de constructor şi organizator. A 
construit o mare biserică la Cernica şi şase alte biserici în mănăstiri şi parohii. A 
construit biserica şi reşedinţa episcopală din Râmnicu Vâlcea. 


La sfârşitul vieţii s-a retras din nou ca simplu călugăr în mănăstirea sa de la 
Cernica. A murit în 1868. 


Toată viaţa s-a concentrat în rugăciune şi contemplație. Prin rugăciunile sale a 
vindecat bolnavi“ (Pr. Dumitru Stăniloae, „Rugăciunea lui lisus şi experienţa 


Duhului Sfânt“, ediția a II-a, pp. 144-145). 


Diac. Ioniţă Apostolache, 05 iulie 2013 

Alexandru Briciu - Sfântul ierarh Calinic de la Cernica, un mare rugător şi 
un vrednic iubitor de ţară 





La 11 aprilie, Biserica pomeneşte pe Sfântul ierarh Calinic de la Cernica. În 
anul 1807 a intrat în Sfânta Mănăstire Cernica, unde, după un an, a fost tuns în 
monahism, schimbându-i-se numele din Constantin în Calinic. Timp de 43 de 
ani a vieţuit în mănăstirea de lângă Bucureşti, dintre care 31 de ani ca stareţ, din 
1818 până în 1850. 


În anul 1850 a fost instalat episcop al Râmnicului, ocupând cu vrednicie scaunul 
arhieresc al eparhiei olteneşti mai bine de 16 ani. 


Slăbit de bătrâneţe şi boală, s-a retras la Cernica, unde a mai trăit aproape un an. 
La 1l aprilie 1868 s-a mutat la Domnul, fiind îngropat în tinda bisericii 
mănăstirii, cu hramul „Sfântul Gheorghe“, ctitoria sa. 


Între 1787 şi 1868 s-au scurs peste 80 de ani de viaţă a Sfântului Calinic, o 
perioadă deosebit de importantă a istoriei naţionale. În timpul vieţii pământeşti, 
duhovnicia şi sfințenia s-au împletit armonios cu calitatea de bun român, 
preocupat de realizarea unei mai bune vieţi în ţara sa, pentru semenii săi, în 
pofida vremurilor grele. 

Viaţa Sfântului Calinic de la Cernica a fost marcată de cel puţin trei evenimente 
istorice majore: Revoluţia lui Tudor Vladimirescu de la 1821, Revoluţia de la 
1848 şi Unirea Principatelor Române de la 1859. Nici unul nu 1-a fost străin, 
dimpotrivă: se creionează portretul unui om plin de dragoste pentru ţară, care s- 
a implicat real pentru o viață mai bună a românilor. 


De la feudalism la o Românie modernă, Sfântul Calinic a trăit numeroase 
evenimente determinante pentru Țara Românească: sfârşitul domniilor fanariote 
şi reînscăunarea domnilor pământeni, mişcări de mase populare, în două rânduri 
(1821 şi 1848), realizarea visului unirii cu Moldova, reformele lui Cuza, 
înlăturarea acestuia şi instalarea principelui străin, Carol I. Ca monah, şi-a 
împlinit ascultările şi s-a preocupat de progresul duhovnicesc, în rugăciune. Pe 
măsură ce a fost rânduit în misiuni mai grele, s-a dovedit a fi un vrednic 
conducător, capabil să gospodărească, pe rând, obştea unei mari mănăstiri, dar şi 
a unei întinse eparhii, lăsând în urmă o moştenire spirituală şi materială de care 
ne bucurăm până astăzi. 


Cuvintele părintelui Dumitru Stăniloae, rostite cu ocazia slujbei canonizării 
solemne a Sfântului ierarh Calinic de la Cernica din 24 octombrie 1955, sunt 
relevante: „In acelaşi timp era un mare rugător şi un neîntrecut organizator“. 


1821: Tânărul stareţ Calinic salvează obştea mănăstirii 
şi pe refugiații adăpostiţi 


Evenimentele dramatice ale anului 1821 îl găseau pe Sfântul Calinic stareţ, de 
trei ani, la Mănăstirea Cernica. În luna mai, turcii pregătiseră invadarea 
Bucureştiului, pentru a înăbuşi revoluţia lui Tudor Vladimirescu. Fugind din 
calea lor, refugiații au găsit un loc de adăpost la Mănăstirea Cernica, prin grija 
starețului Calinic. Când au aflat că mănăstirea din apropiere adăposteşte 
revoluționari, turcii cantonaţi la Căţelu şi-au îndreptat tunurile spre aşezământ. 
În seara de 15 mai, tânărul stareţ a reuşit să liniştească spaima celor adăpostiţi, 
adunându-i la rugăciune. A doua zi, a trimis o scrisoare paşei de la Căţelu, 
convingându-l că mănăstirea nu ascunde fugari, ci îngrijeşte oameni nevoiaşi şi 
lipsiţi de apărare, bătrâni, bolnavi, copii şi femei. Comandantul ture nu numai că 
renunţa la planul de distrugere a mănăstirii, ci trimitea şi o gardă de ostaşi care 
s-o ocrotească, în continuare, de alte atacuri. 


Nota Atanasie Mironescu în „Istoria Mănăstirii Cernica“: „De-a lungul vieţii 
sale, Sfântul Calinic s-a aflat de multe ori alături de norod în luptele şi 
aspiraţiile sale, dar pare că niciodată sufletul său nu a vibrat atât de puternic, la 
unison cu sufletul mulțimii necăjite, ca în acea seară de mai, când s-a arătat o 
dată mai mult puterea fără de margini a rugăciunii...“. 

Despre Revoluţia paşoptistă nu avem documente din care să reiasă atitudinea 
starețului Calinic sau relaţiile cu conducătorii ei. 


Arhimandritul Atanasie Baldovin, unul dintre ucenicii şi biografii săi, scria că 
starețul său şi-ar fi exprimat presimţirea că anul 1848 va fi începutul unei noi 
epoci. Totuşi, idealurile revoluției avea să şi le însuşească, în special în 
activitatea premergătoare Unirii Principatelor. 


Episcopul Calinic al Râmnicului - factor activ al Unirii Principatelor Române 


Din anul 1850 începea o nouă misiune a Sfântului Calinic: episcopatul de la 
Râmnic - Noul Severin. Cu ocazia învestiturii din 26 noiembrie 1850, 
domnitorul Barbu Ştirbei, în cuvântarea sa, arăta „zelul religios“ şi „sentimentul 
religios“ care îl animau, dar şi respectul de care se bucura, în lumea laică şi 
clericală, sfântul. 


La 3/15 martie 1857 se constituia Comitetul Unionist din Bucureşti, fapt ce-l 
determină pe Calinic al Râmnicului să recomande să se facă rugăciuni pentru 
unire în toate bisericile eparhiei sale. Astfel, la 15/27 aprilie 1857, arhiereul 
semna 0 „circulară către protopopi şi egumeni“, prin care cerea să se facă 
rugăciuni în toate bisericile „pentru unirea românilor într-o singură voinţă şi 
cuget ca să ceară pe cale legiuită viaţa patriei lor“, dovedind un luminat 
patriotism. 


Comitetul Unionist din Craiova i-a adresat la 29 aprilie/1 1 mai 1857 o scrisoare 
de laudă şi mulţumire pentru actul său. 


Ca episcop, participa la şedinţele Divanului obştesc, iar din toamna anului 1857 
a făcut parte din Adunarea Divanului ad-hoc al Țării Româneşti, ca deputat din 
partea clerului oltean. La 2 noiembrie 1857, semna un memoriu adresat 
Adunării ad-hoc, prin care îşi manifesta sentimentele față de unirea ce se 
contura: „Eu, smeritul, din ziua care am auzit că milostivul Dumnezeu, prin 
slăvitele puteri ale Europei, au binevoit de a-Şi întinde şi către noi mila Sa, ca să 
ne uşureze de multele suferinţe, care le-am pătimit, şi a ne bucura pe viitor de 
vechile noastre drepturi recunoscute prin tractatul de la Paris, de atunci zic şi 
până acum nu am încetat şi nu încetez a ruga pe milostivul Dumnezeu, atât 
însumi, cât şi toate bisericile din eparhia noastră ca să-Şi săvârşească această 
milă a Sa, pentru împreunarea într-un singur stat a Moldo-României şi subt un 
singur guvern, după cum se cuprinde în cele patru punturi ale programului 
naţional, ca unii ce suntem uniţi în credinţa cea către Dumnezeu, drept slăvitori 
fii ai Bisericii Răsăritului, de aceeaşi limbă şi acelaşi neam“. 

În primele zile ale anului 1859, Sfântul Calinic făcea parte din Adunarea 
Electivă a Ţării Româneşti. În ziua de 24 ianuarie 1859, participa la o şedinţă 
secretă, la propunerea deputatului Vasile Boerescu, în urma căreia cei prezenţi 
se obligau a vota pentru colonelul Cuza, domnitorul proaspăt ales al Moldovei. 


Pe actul ce consemna acest jurământ secret, numele episcopului Calinic ocupa 
locul al doilea, după semnătura mitropolitului Nifon al Ungrovlahiei, 
preşedintele Adunării. În după-amiaza acelei zile era prezent la şedinţa publică 
în care alegerea lui Cuza se realiza prin votul formal al unanimităţii deputaților. 


La 25 ianuarie 1859, Sfântul Calinic semna mesajul prin care Adunarea Electivă 
din Muntenia vestea pe Alexandru loan Cuza, domnul Moldovei, că fusese ales 
domn şi al Ţării Româneşti. 


Cuvinte pentru eternitate 


„Înălţător exemplu de muncă şi de împletire a datoriei, de virtute, de omenie şi 
de patriotism.“ Cuvintele aparţin părintelui profesor Ene Branişte, care sublinia 
întâlnirile Sfântului Calinic cu istoria, astfel: „Viaţa aceasta se proiectează, 
luminoasă, pe fundalul uneia dintre epocile cele mai zbuciumate dar şi cele mai 
glorioase din istoria noastră națională“. 

Istoricul Nicolae Iorga afirma despre Sfântul Calinic că încheie „cu vrednicie 
şirul curaţilor călugări fără arginţi, al ctitorilor de cărţi şi clădiri de închinare, al 
sufletelor de arhierei, care o clipă nu şi-au închipuit că fapta ori gândul lor scapă 
de supt ochiul privighetor al lui Dumnezeu“. 


Multe ne-au rămas de la Sfântul ierarh Calinic de la Cernica: unele materiale, pe 
care avem responsabilitatea de a le păstra şi da mai departe, iar altele spirituale, 
pe care însuşi ne ajută, prin rugăciune, să le urmăm. 


Dintre toate, ce rămâne pentru eternitate ne spune epitaful de pe piatra funerară 
a sfântului: 

„Via vază câte în lume 
Aur, gloria doresc, 

Sau plăceri şi tron, renume 
Cum se sting, se nimicesc 
Cârja mitr-arhierească 

Ori ce-n lume am dorit 
Vanitate omenească 

Toate aci s-au contopit. 
Vre-un act de caritate 

Sau credinţa-n Dumnezeu 
Sper că în eternitate, 

Va-nsoţi sufletul meu 
Calinic, episcopul Râmnicului“ 


„Hârtiile ce să îndreptează la noi şi la episcopie să fie alcătuite prin ziceri curat 


xec 


în limba românească 


Dintr-o scrisoare din 6 iulie 1853 adresată protosinghelului Pafnutie, admi- 
nistratorul metocului din Bucureşti al Episcopiei Râmnicului, reiese preo- 
cuparea Sfântului Calinic pentru întrebuinţarea unei limbi neaoşe, româneşti, în 
corespondenţa şi documentele de interes public. Mai departe, la 2 noiembrie 
1857, adresându-se Adunării Divanului ad-hoc, îşi exprima dorinţa ca 
„moştenitorii tronului viitoarei ţări unite să fie ortodocşi“. Totodată, cerea ca în 
Adunare să se scrie numai „în înţelesul popular“, adică în româneşte, dând 
exemplu pe „frații noştri moldoveni“ care „scriu curat în limba Patriei“. Acest 
demers era, de fapt, o atitudine de dezaprobare a obişnuinţei cosmopolite a 
boierimii de a insera cuvinte franțuzeşti în vorbirea curentă. 


Grija pentru trecut a Sfântului Calinic: reeditarea Mineielor pline de istorie 
naţională 
La Râmnicu-Vâlcea, Sfântul Calinic a înfiinţat, în 1860, „Tipografia Kallinic 
Râmnic“, continuând bogata activitate a vrednicilor săi înaintaşi: Sfântul ierarh 
Antim Ivireanul, Damaschin, Chesarie şi Filaret. 


În 1862 vedeau lumina tiparului o serie de Mineie în care, din dorinţa 
episcopului Calinic, s-au introdus Prefeţele Mineielor episcopilor Chesarie 
(1773-1780) şi Filaret (1780-1792), apărute cu aproape o sută de ani înainte. 


Acestea sunt deosebite prin faptul că amintesc de daci, de geţi, de râmleni, de 
August, de Traian, de „Decheval, voievodul Dachilor“, de Radu Negru, de 
Laiotă Basarab, de banul Craiovei, de Matei Basarab, de Constantin Brân- 
coveanu, de mănăstirile din Curtea de Argeş şi Câmpulung şi de alte fapte din 
trecutul glorios al românilor. 


Alexandru Briciu, 11 aprilie 2009 

Dumitru Manolache - Întâlnire cu Sfântul Calinic la Cernica 

Astăzi, ca în fiecare an la 11 aprilie, îl prăznuim pe Sfântul ierarh Calinic de la 
Cernica. Pentru doritorul înţelegerii rostuirii trecătoarei noastre vieţi pământene, 
a merge la Mănăstirea Cernica, din vecinătatea Bucureştilor, naşte speranţa unei 
posibile înluminări şi şansa sigură de a te întâlni cu sfântul la el acasă. Dar 
pentru acestea trebuie să te lepezi de neîncredere, să te îmbraci în răbdare, să 
înveţi să taci, şi mai ales să crezi în şansa de a te întâlni cu el. ŞI, fii sigur, 
sfântul nu va întârzia să se arate şi să vorbească pe limba ta. 


În prezilele prăznuirii sale, am mers şi eu la Cernica pentru a mă întâlni cu 
Sfântul Calinic, cel cu "milostivire de samarinean, ce arde pentru întreaga 
zidire", cum spune şi acatistul lui. Bântuit de nepricepere, jumulit de griji, cercat 
la suflet cu tăciunele ispitei, provocat de neajunsurile zilnice ale lumii în care te 
topeşti, când ajungi faţă în faţă cu sfântul vrei să-i vezi chipul. Să-i atingi 
veşmântul şi să-i ceri o minune. O simplă minune care să te schimbe. Ce l-ar 
costa pe el lucrul acesta? 


Cum vorbeşte sfântul cu glasul părinților 


Pipăi aerul, îi cauţi mâna, decupezi din zidirea cuvintelor icoane în care să-l 
înrămezi pentru a-l lua cu tine acasă de tot şi eşti gata să-i faci orice jurământ 
numai să te schimbe. Să fu altul. Să fii altfel. Oricum, mai bun. Mai liniştit. Mai 
fără de nevoi. Mai fără de tine, rătăcitorul. 

Şi de ţi se va părea că toate acestea nu ţi se întâmplă la Cernica, vei spune a lor 
tăi de acasă că totul este doar scornire. Legende cusute cu mătasea broaştei. Şi 
renunţi. Renunţi să mai speri. Să mai crezi în minuni. În ajutorul sfântului care, 
uite, a întârziat chiar şi la întâlnirea cu tine. 


Cu mine s-a întâmplat însă altfel. Eu chiar l-am întâlnit pe Sfântul Calinic şi pot 
să mărturisesc acum că el este acolo. Că mi-a vorbit. Şi chiar că l-am văzut 
păşind agale pe aleile cetăţii. La Cernica - semn că am ajuns la el cu inima 
înveşmântată în cele necesare - Sfântul Calinic a vorbit cu mine prin glasul 
smeriților părinți, prin lucrurile pe care le-a atins şi pe care mi-a îngăduit să le 
văd şi să le fotografiez, prin tăcerea prea plină de lucrare a sfintelor sale moaşte, 
prin mărturiile credincioşilor, prin aerul dulce-gălbui de salcie înflorită scuturat 
peste ape, prin nesomnul scaunului în care se odihnea, prin mult prea multele 
fapte şi lucrări zilnice care rodesc în această cetate a Ortodoxiei din marginea 
Bucureştilor. 


Canonizarea sfântului a învins Securitatea 


Despre viaţa şi minunile Sfântului Calinic de la Cernica s-ar putea crede că se 
ştie aproape totul. Că nimic nu ar mai putea răsări din colbul trecutelor vremi. E 
numai o părere. 


O recunoaşte şi părintele Ignatie Grecu, cel care, cu multă smerenie, mi-a 
mărturisit: "Despre Sfântul Calinic nu se vor sfârşi niciodată cuvintele. Nes- 
fârşită este marea, nesfârşit este aerul. La fel şi cuvintele despre el şi despre 
ceilalți sfinți, pentru că ei sunt slujitorii lui Dumnezeu”. 


Dar în dimensiunile unui reportaj nu este loc pentru a cuprinde, din păcate, 
întreaga viaţă a sfântului. De aceea, voi relata doar câteva secvenţe, poate 
cunoscute de unii, necunoscute sigur de mulţi, lăsându-vă bucuria de a le 
completa dumneavoastră cu altele şi altele. 


Cine îşi putea imagina în 1955, în plină epocă poststalinistă, că Biserica 
Ortodoxă Română va avea curajul să-şi canonizeze primul sfânt, sub 
amenințările făţişe ale Securităţii? 


La 23 octombrie 1955, într-o duminică, pornea de la Biserica "Sfântul Pante- 
limon" spre Mănăstirea Cernica o impresionantă procesiune cu zece episcopi, 
mitropoliți şi arhierei ortodocşi din alte ţări, ierarhii Sinodului Bisericii noastre, 
în frunte cu patriarhul Justinian, peste 300 de stareți de mănăstiri, vicari 
eparhiali, consilieri, protopopi, preoţi, sute de călugări şi călugăriţe şi o mare de 
credincioşi care urmau să participe la slujba de canonizare a Sfântului ierarh 
Calinic. 


Ar dr Ar Ar dr dr dr dr dr Ar Ar Ar dr dr dr dr dr Ar Ar Ar dr Ar A 


IP IP 3 e E 30 IE E E IE 3 ID E 3 3 E IE IE E E E XX 


Die De e De De Dr Dr De fr de fe dr dr de de dr dr dr dr de de dr dr dr d 


XP XP IP IP 37 3 3 2 e 30 3 E 2 30 5 2 2 0 3 3 E e IP 30 2 E 0 0 e XX 


Stăteau oamenii pe câmp în genunchi. Veniseră până şi părinţii de la Frăsinei, 
iar maicile de la Pasărea au mers toată noaptea prin pădure ca să ajungă la timp. 
Securiştii erau pe acoperişurile clădirilor din mănăstire, prin copaci, printre 
oameni. 


Cu o zi înainte, sfintele moaşte, scoase din mormântul din pridvor, fuseseră 
aşezate în raclă. "Efrem, mitropolitul Basarabiei, ungea fiecare os cu mir. Eu le 
ştergeam cu procoveţe, iar părintele Augustin Mateescu, eclesiarhul, le aşeza în 
raclă. Peste noapte, a venit autopsierul pentru a le aşeza în poziţie anatomică", 
povestea cu ani în urmă părintele Nicodim Bujor. 


"Îmi amintesc totuşi că în mormânt nu s-a găsit un omoplat al sfântului. Mai 
târziu, stareţul Mănăstirii Frăsinei, părintele Simeon Combie, a mărturisit că 
este la ei, la Frăsinei, şi că părinţii îl luaseră la parastasul de şapte ani ai 
sfântului", avea să declare părintele Nicodim Bujor într-un interviu acordat în 
2006 lui Silviu Andrei Vlădăreanu. După alte informaţii, moaştele au fost 
spălate şi aşezate în raclă de însuşi Justinian, patriarhul Bisericii Ortodoxe 
Române din vremea respectivă. 


Acelaşi nepreţuit părinte pomenit mai sus, trecut la Domnul la sfârşitul lunii 
ianuarie 2011, a fost cel care i-a scris acatistul, iar în ziua canonizării s-a slujit 
cu o Sfântă Evanghelie dăruită mănăstirii de Elisabeta (Safta) Brâncoveanu. 


Chpele de neuitată şi înălțătoare trăire ale canonizării au fost pe măsura 
credinţei şi smereniei Sfântului Calinic. Cel care nu mânca niciodată carne, cel 
care se odihnea numai pe un scaun de lemn, pe care şi dormea, cel care, după 
întoarcerea din demnitatea de episcop al Râmnicului la Cernica, a trăit un an ca 
un simplu monah, până în ziua de 11 aprilie 1868 când, după 81 de ani de viaţă 
îngerească, era chemat de Dumnezeu la Sine. 


Sfântul Calinic, stareţul pe veci al Cernicăi 


Astăzi, la Cernica, se trăieşte într-un fel anume sfințenia sfântului. O 
mărturisesc părinţii. O simt credincioşii. În ceea ce mă priveşte, am observat că 
odată cu intrarea mea în această mănăstire s-a schimbat ceva. Nu mai este de 
glumit când trăieşti în preajma unui sfânt. Nu mai poţi face voia ta. Trebuie să 
fii în cuviinţa lui. Sfântul Calinic, chiar dacă nu-l vedem, prezenţa lui se simte. 


Părintele Nicodim Bujor mi-a spus că Cernica nu are stareţ decât pe Sfântul 
Calinic. Şi aşa e. Cel ce nu face voia lui şi nu respectă rânduiala pusă de el este 
certat cu dragoste de sfântul. Am simţit şi eu lucrul acesta şi m-am înspăimântat. 
AICI, nu mai păşim cu paşii noştri. Păşim cu paşii sfântului. 

Sfântului Calinic îi plac tăcerea, rugăciunea, postul şi privegherea. Şi noi, în 
această lume atât de controversată, atât de zgomotoasă şi debusolată, trebuie să 
învăţăm să tăcem. A tăcea într-o mănăstire înseamnă a-ţi aduna mintea astfel 
încât să ţi-o pui slujitoare pe altarul inimii. Înseamnă a cobori în sine şi a-ţi 
revizui total comportarea faţă de lume, faţă de tine însuţi şi faţă de Dumnezeu. 
Tăcerea este o taină. Nu se poate tăcea oricum şi oricând. Tăcerea este o cale 
spre rugăciune, îmi mărturiseşte părintele Ignatie Grecu. 


Pentru doamna Matilda Chezan din Bucureşti, pe care am întânit-o la Cernica, 
rugăciunea la moaştele Sfântului Calinic este "vremea când trebuie să-mi 
ordonez zilele, programul, viaţa, pentru că nădăjduiesc ca sfântul să-mi mijlo- 
cească rugăciunile către Dumnezeu". 


lar pentru doamna Georgeta Burlacu, tot din Bucureşti, venirea la Sfântul 
Calinic înseamnă "ajutor, iubire, speranţă şi apropiere de Dumnezeu". La fel şi 
pentru copiii unei şcoli din Otopeni, care veniseră pentru prima dată să se 
întâlnească cu sfântul. 


Părintele Ignatie mi-a spus şi lucruri mai puţin ştiute până acum despre sfântul 
sub ascultarea căruia îşi rânduie ascultările zilei. De la cuvioşia sa am aflat că 
Sfântul Calinic, când a construit această mănăstire în Ostrovul "Sfântul 
Gheorghe", a avut o vedenie: "1 s-au arătat Sfinţii uerarhi Nicolae, mare 
mucenic Gheorghe şi cuviosul Stareţ Gheorghe, care i-au spus să purceadă la 
ridicarea cetăţii aici, unde se află astăzi. În acelaşi timp, aceeaşi vedenie a avut- 
o şi duhovnicul său, părintele Pimen, care a plecat cu barca din Ostrovul 
"Sfântul Nicolae" spre ucenicul său să-i anunţe vestea. Şi în timp ce cobora din 
barcă, Sfântul Calinic tocmai îşi pusese rasa să plece spre duhovnic cu acelaşi 
gând. Şi vestea şi-au comunicat-o pe drum”. 


Am mai aflat că Sfântul Calinic a pus cu mâna lui ultima cărămidă în cheia de 
boltă a fiecărei clădiri din mănăstire, şi nici un cutemur nu le-a distrus până 
astăzi. Şi-n această chinovie de suflet a avut şi celelalte vedenii legate de 
sfârşitul lumii, de Cuza, de cele două războaie mondiale şi de alte evenimente. 


"Nu trebuie uitat de noi, călugării, că Sfântul Calinic este prezent totdeauna aici. 
Asta se vede şi din felul în care se schimbă stareţii. Toţi cei veniţi din altă parte 
au plecat pentru că nu s-a respectat diata (testamentul) sfântului, care spune să 
fie aleşi stareţi numai din această chinovie, pe care episcopul să-i confirme”, 
mai spune părintele Ignatie. 


Urmele şi faptele sfântului, vii până astăzi 

Fapte extraordinare, vii, despre acest loc în care Sfântul Calinic a fost stareţ 
peste 33 de ani emoționează aflându-le şi zidesc adânc cetatea sufletului şi 
astăzi. 


De pildă, în cel mai falnic stejar de la Cernica, sub care a stat şi sfântul, bate o 
inimă. De mult, un părinte bătrân a pus o icoană în pom. Şi pomul a tot crescut, 
a tot crescut până a acoperit-o cu trupul său. 


În casa cuviosului Stareţ Gheorghe, venea de jos din Ostrovul "Sfântul Nicolae" 
să se nevoiască, de luni până sâmbătă, părintele Pimen, duhovnicul Sfântului 
Calinic. Duminica se împărtăşea, mergea la chilie, iar de luni o lua cu nevoirea 
de la capăt. 


Tot în această casă, în picioare şi astăzi, pe vremea stareţului Visarion lonescu, 
veneau Titu Maiorescu, Mihai Eminescu, loan Slavici şi lon Luca Caragiale, în 
Săptămâna luminată, imediat după Înviere. Maiorescu aducea două lumânări de 
ceară pe care le lăsa în biserică, vorbea cu stareţul Visarion, iar ceilalți trei se 
plimbau prin curtea mănăstirii, odihnindu-se pe nişte bănci din cimitir, care se 
pot vedea şi acum. 


Cei doritori vor afla şi despre fraţii Orest şi Anastasie Baldovin, ucenicii 
Sfântului Calinic, care, după plecarea lui la Domnul, s-au retras la chilia 
Sfântului Ipatie din Muntele Athos. 


Vor afla şi despre acea Joi mare de 28 martie 1868, când sfântul a chemat la 
sine şapte preoţi care i-au slujit Sfântul Maslu, şi despre ziua de Paşti când s-a 
împărtăşit cu Sfintele Taine. Vor afla şi despre zorii zilei de joi, 11 aprilie, când 
după ce un preot i-a citit Utrenia s-a făcut sănătos definitiv şi s-a sculat şi s-a 
îmbrăcat cu hainele de îngropare, i-a binecuvântat pe cei de faţă şi şi-a dat duhul 
în mâinile Domnului, rezemat cu capul pe pieptul părintelui Ghermano. Vor afla 
şi despre înmormântarea sa de sâmbătă, 13 aprilie 1868, la care a participat 
mitropolitul primat al României, Nifon, împreună cu un numeros sobor de 
ierarhi şi preoți. Sau poate despre testamentul său în care spune că în viaţă a 
agonisit doar "sfinte cărţi”. Şi, dacă vor dori, vor mai afla şi despre cum s-a 
încercat otrăvirea lui, despre broaştele care tac şi acum în lac în apropierea 
locului unde se ruga, vor vedea camera în care s-a nevoit, biroul la care a lucrat, 
veşmintele, mitra, însemnele arhiereşti pe care le-a purtat şi multe, multe alte 
semne ale trecerii lui, ca să poată mărturisi apoi, ca şi mine, despre întâlnirea cu 
el. Şi, cine ştie, poate vor avea şansa să se întâlnească şi cu vreunul dintre sutele 
de sfinți neştiuţi din rândul celor aproape 3.000 de călugări din pomelnicul 
mănăstirii, care ne slujesc în cer, dar locuiesc cu trupul în "pământul înverzit al 
Cernicăi", cum spune părintele Ignatie. 

Sfântul ierarh Calinic de la Cernica, episcopul Râmnicului, sărbătorit 
mâine de Biserica Ortodoxă Române 





Credincioşii ortodocşi români îl sărbătoresc, mâine, 11 aprilie, pe Sfântul ierarh 
Calinic de la Cernica. 


Sfântul ierarh Calinic de la Cernica, s-a născut la 7 octombrie 1787 în preajma 
bisericii Sfântului Visarion din Bucureşti. Părinții lui, Antonie şi Floarea, erau 
români, oameni buni, cinstiţi şi temători de Dumnezeu. 


Din sfântul botez a primit numele de Constantin. Evlavioasa sa mamă Floarea, 
după ce şi-a crescut copiii, s-a călugărit la mănăstirea Pasărea, sfârşindu-şi zilele 
ca schivnică, cu numele de Filofteia. Fiul ei mai mare a slujit Domnului mai 
întâi ca preot de mir şi apoi a îmbrăcat şi el chipul îngeresc, numindu-se 
Acachie. Constantin, cel mai mic, le-a urmat pilda. 


A urmat şcoală în Bucureşti unde pe lângă cunoştinţele ce se puteau căpăta 
atunci a deprins şi limba greacă. Când s-a făcut mai mare, o aplecare firească 
spre cele duhovniceşti îi mâna paşii în zilele de sărbători spre mănăstirea 
Cernica. 

În anul 1807, a părăsit casa părintească şi a intrat pentru totdeauna în această 
sfânta mănăstire. Starețul Timotei I-a primit cu dragoste părintească, dar cum 
călugăria cere un timp de încercare, l-a dat în ascultarea cuviosului Pimen, 
monah învăţat şi sculptor priceput. 


In luna noiembrie 1808, cuviosul Timotei stareţul I-a îmbrăcat în haina mona- 
hicească. Şi aşa, fratele Constantin a ajuns cuviosul monah Calinic. La 3 
decembrie același an a fost hirotonisit ierodiacon. 


În anul 1812 a călătorit în Moldova cu prea cuviosul Pimen, părintele lui 
duhovnicesc, după ajutoare pentru zidirea bisericii Sfântului Nicolae de la 
mănăstirea Cernica. Cu acest prilej a pătruns şi mai mult înaltul înţeles al vieții 
călugărești, că cercetând mănăstirile de acolo, a văzut orânduielile statornicite 
de Sfântul Paisie în mănăstirea Neamţului și în celelalte locuri. 


La întoarcere, cuviosul Pimen s-a retras la Sfântul Munte Athos pentru mai 
multă liniştire. Calinic s-a despărțit cu multă mâhnire de el şi a trecut în 
ascultarea cuviosului Doroftei, unul din bătrânii îmbunătăţiți ai mănăstirii. 


În anul 1813, când mulţi din preoţii mănăstirii muriseră de ciumă, starețul 
Timotei a găsit cu cale că ierodiaconul său este vrednic de preoție. La 13 
februarie 1813 a fost hirotonit preot; iar la 20 septembrie 1815 a fost hirotesit și 
duhovnic de însuşi mitropolitul ţării, Nectarie, având şi ascultarea de ecleziarh. 


Starețul Timotei s-a mutat către Domnul la 3 martie 1616 împăcat în sufletul 
său. Zidise biserica cea mare din ostrovul Sfântul Nicolae în cinstea şi numele 
aceluiași ierarh; ajunsese şi cu pictura până la jumătate. Obştea cuvioşilor au 
pus în locul lui pe cuviosul Doroftei, părintele duhovnicesc al lui Calinic. Cum 
acesta era bătrân şi spre sfârşitul călătoriei celei pământești, grija mănăstirii o 
avea ecleziarhul Calinic. 


În vara anului 1817, cuviosul Doroftei fiind bolnav, L-a trimis pe ucenicul său 
Calinic la Sfântul Munte Athos să-l cheme pe cuviosul Pimen în ţară, cu gând 
să-l lase stareţ în locul său. Cu acest prilej, Calinic a cercetat toate mănăstirile 
Athosului; a cunoscut viața lor duhovnicească, ostenelile întru răbdare ale 
cuvioşilor, asprimea pravilei călugărești; şi-a agonisit multe învățături; a 
ascultat cu smerenie sfaturile bătrânilor sihaștrii, bogaţi întru bunătăţi duhov- 
niceşti şi săraci în grijile lumeşti. 


La întoarcerea din Sfântul Munte Athos, cuviosul Pimen a fost pus iconom al 
mănăstirii Cernica. El a început să pună pe părinți la ascultări grele, ase- 
mănătoare cu cele de la Sfântul Munte. Monahii de aici nu le puteau împlini cu 
aceeaşi uşurinţă, oricâtă bunăvoință ar fi avut. 

Poate că aceasta a fost una din pricinile pentru care cuvioșii nu l-au ales stareţ în 
locul lui Doroftei. La 13 decembrie acesta s-a mutat către Domnul, iar a doua zi, 
adică la 14 decembrie 1818 obştea sfintei mănăstiri şi-a ales ca păstor 
duhovnicesc pe Calinic, deşi nu avea mai mult de 30 ani. Nu trecuseră decât 11 
ani de la intrarea lui în mănăstirea Cernica. La 9 aprilie 1820. mitropolitul 
Dionisie Lupu I-a cinstit cu vrednicia de arhimandrit. 


ȘI a stărețit cuviosul Calinic, sfânta mănăstire timp de 32 de ani până în anul 
1850 când a fost ales episcop al Râmnicului. 


În timpul stăreţiei lui a dus la bun sfârşit biserica Sfântul Nicolae începută de 
starețul Timotei, împodobindu-o cu picturi, strane şi toate cele trebuincioase, cu 
chilii în jurul ei pentru locuinţa monahilor, a zidit din temelie biserica din 
ostrovul Sfântul Gheorghe, trapeza, bucătăria, clopotniţa cu ceasornic; a 
cumpărat clopote; a înfiinţat un atelier de veşminte bisericeşti; a zidit fântâni de 
piatră. A cumpărat o moșie în Bueştii - Bărăganului unde în 1843 a zidit biserica 
nouă şi casă pentru lucrători şi a sădit pădure de salcâm. Danii testamentare, 
moşia de la Câmpina de la Tartăşeşti - Ilfov și alta la Bueşti, s-au adăugat sfintei 
mănăstiri de la Cernica. 


E”i nu s-a descurajat când la 18 ianuarie 1838, biserica Sfântul Gheorghe sfinţită 
cu doi ani mai înainte, s-a prăbușit la cutremurul cel mare ce fost atunci. A zidit- 
o din nou, cu ziduri groase și puternice ca de cetate, în anul 1842 fiind gata. 


Sfântul Calinic s-a îngrijit de mănăstiri ca: Pasărea, a cărei biserică s-a târnosit 
în anul 1847 și Căldărușani și de schiturile Icoana, Ghighiu, Poiana Mărului, 
Răteşti şi Ciorogîrla. Sub oblăduirea lui erau puse chiar unele biserici de mir, ca 
bisericile din Câmpina, Ghenoaia și Tohanii Buzăului. La aceasta din urmă, 
părinţii cernicani aveau dreptul de a alege epitrop. 


Toate acestea arată râvna neostoită a cuviosului Calinic pentru casa Domnului, 
sufletul lui mare, priceperea, hărnicia, dragostea și ostenelile lui, chipul lui de 
adevărat păstor sufletesc şi chivernisitor. 


Pentru aceasta veneau în mănăstirea lui, în Cernica, frați şi părinți din toate 
părțile, doritori de mântuire. EI îi primea cu dragoste de părinte, îi îndemna în 
cărări de înălțări sufleteşti. 


Mănăstirea Cernica a avut în timpul stăreției lui 350 de monahi. Pentru bună- 
tatea şi smerenia lui şi pentru rugăciunile lui cele bine primite de Dumnezeu, 
lumea îi zicea „sfântul”, încă în viaţă fund. Şi n-a greşit mulțimea, că așa a fost! 

Nicolae Iorga scrie despre el că „ducea viaţă aspră de schivnic şi nu ştia prețul 
banului, pe care îl împrăştia darnic în faceri de bine. Trăind în sfinţenia muncii 
şi a infirmării,. el era închinat ca sfânt de credincioşii din eparhie şi părerile de 
rău ale tuturora se îndreptară mult timp către mormântul său pe care-l voise la 
Cernica, locul de învățătură şi de pregătire duhovnicească ...”. 


La 14-15 septembrie 1850 a fost ales în străvechiul scaun episcopal de la 
Râmnicul Vâlcea. A fost hirotonit arhiereu în Catedrala mitropolitană din Bu- 
curești, la 26 octombrie 1850, praznicul Sfântului Dumitru, iar înscăunarea i s-a 
făcut la 26 noiembrie, la Craiova, întrucât Reşedinţa episcopală din Râmnic era 
distrusă în urma unui incendiu. 


Chemat la aceasta înaltă slujire, noul ierarh a găsit în eparhie o moștenire foarte 
grea, care se cerea grabnic îndreptată. De 10 ani eparhia era condusă de 
locțiitori, reşedinţa şi Catedrala episcopală erau distruse, numărul preoților era 
insuficient, puţin pregătiți şi cu o stare materială grea, seminarul închis, în urma 
revoluției din 1848, lăcașurile de închinare neîngrijite sau în paragină, iar unele 
chiar închise. Deşi înaintat în vârstă, noul episcop a purces de îndată la 
îndreptarea acestor triste stări de lucruri. Îndată după înscăunare, şi-a cercetat 
eparhia, a rânduit protopopi, a hirotonit noi preoţi. În 1851 a redeschis 
seminarul, întâi la Craiova, după care, în 1854, l-a mutat la Râmnic; a deschis 
„şcoli protopopeşti pentru pregătirea cântăreților bisericeşti”. 


După ce şi-a mutat reşedinţa la Râmnic (1854), a început de îndată ridicarea 
unei noi Catedrale episcopale, după planurile întocmite de el însuşi şi cu pictura 
lui Gheorghe Tăttărescu, a refăcut reşedinţa şi bolniţa din incinta Episcopiei. 
Între anii 1859-1864 a ridicat, din banii săi, o biserică nouă la schitul Frăsinei, 
în Munţii Vâlcii, existent din veacul al XVII-lea, rânduind reguli aspre de 
vieţuire, aşa cum văzuse la Athos şi pe care le respecta el însuşi de când intrase 
în mănăstire. 


Pe 24 mai 1867, fără să aibă aprobarea oficială a guvernului, Calinic s-a retras 
la Mânăstirea Cernica. Din respect pentru marile sale realizări, lui Calinic nu 1 s- 
a retras titulatura, rămânând până la sfârşitul vieţii episcop titular al Râmnicului. 
A murit pe Il aprilie 1868. A fost înmormântat două zile mai târziu în tinda 
ctitoriei sale, biserica Sfântul Gheorghe, în prezența mitropolitului primat al 
României, Nifon, şi a unui numeros public. 


Pentru curăția vieţii sale, Sfântul Sinod al Bisericii Ortodoxe Române a hotărât 
ca să fie trecut în rândurile sfinților. Festivitățile proclamării solemne a 
canonizării au avut loc la Mânăstirea Cernica în zilele de 21 şi 23 octombrie 
1955. Prăznuirea a fost fixată la data trecerii sale către Domnul, 11 aprilie, iar 

11 aprilie: Sfântul ierarh Calinic de la Cernica, primul sfânt canonizat în 
Biserica Ortodoxă Română 





Ştefania Brânduşă 


Pe 11 aprilie, creştinii ortodocşi îl prăznuiesc pe Sfântul ierarh Calinic de la 
Cernica, primul sfânt canonizat în Biserica Ortodoxă Română, în anul 1955. 


Din mărturiile celor care i-au fost aproape, înfăţişarea sa era mai totdeauna 
palidă, cu ochii adânciţi în orbite, din cauza postului sever şi a lacrimilor cu care 
îşi însoțea rugăciunile. 


S-a născut la Bucureşti, la 7 octombrie 1787, in mahalaua Sfântului Visarion, 
din părinți temători de Dumnezeu şi a primit la botez numele Constantin. La 20 
de ani, şi-a îndreptat paşii către Mănăstirea Cernica, fiind primit cu dragoste 
părintească de starețul Gheorghe care, după un an, l-a tuns călugăr, dându-i 
numele Calinic. După o lună, a fost hirotonit ierodiacon. 


43 de ani a vieţuit la Sfânta Mănăstire Cernica, în post, rugăciune şi smerenie, 
până a urcat în treapta diaconiei. "(...) după cinci ani de slujire în treapta 
diaconiei, a primit şi sfințitorul dar al preoţiei, iar după alți cinci ani, cu glas de 

obşte a fost ales de sobor stareţ al chinoviei de la Cernica, pe care a cârmuit-o 
cu multă iscusință timp de 31 de ani, săvârşind multe fapte încununate de 
laudă”, se spune în volumul "Vieţile sfinților de peste tot anul”. 


In același timp, starețul Calinic era un bun îndrumător al numeroşilor credin- 
Cioşi care cercetau mănăstirea; era cunoscut atât prin rugăciunile sale tămă- 
duitoare, cât şi prin faptele de milostenie. 


De pildă, în 1821 a hrănit în mănăstire, timp de câteva luni, un număr mare de 
locuitori din Bucureşti şi din împrejurimi, refugiați la Cernica de frica turcilor. 
Numeroase milostenii a făcut în diferite părți ale țării şi chiar peste hotarele ei. 


Pentru copiii din satul Cernica a înfiinţat o şcoală, cu dascăl plătit de mănăstire. 
A fost preocupat în permanenţă de zidirea sau de refacerea unor lăcașuri de 
închinare. 


Aflat în vizită prin eparhie, și fund plăcut impresionat de împrejurimile 
Schitului Frăsinei, de pitorescul locului, construiește acolo o biserică, în 1863, şi 
înființează o mânăstire cu viaţă de obşte, ca la Cernica. Este vestit ”blestemul” 
cu care va pecetlui hotarele mănăstirii Frăsinei, ca nici o femeie să nu păşească 
dincolo. 


Sfântul ierarh Calinic de la Cernica a fost un apropiat al domnitorului 
Alexandru loan Cuza, care îl aprecia în mod deosebit. 


SR o 2 


Unul din ucenicii sfântului, părintele Anastasie a povestit o întâmplare relevantă 
în acest sens: 


În timpul domniei lui Cuza Vodă - spunea ucenicul Sfântului Calinic - s-a 
întâmplat o tulburare în Seminarul Episcopiei de Râmnic şi prea sfinţia sa, cu 
darul şi cu blândeţea sa, a potolit acea tulburare. 


Aflând de aceasta, mitropolitul Nifon şi ministrul de Culte, Scarlat Cretulescu, 
au trimis de la Bucureşti un funcţionar în anchetă. 


- Nu mai este nevoie ca să faci dumneata cercetare - a zis Sfântul Calinic - 
pentru că eu, ca episcop, i-am liniştit şi mulţumit pe toţi. Să spui la cei care te- 
au trimis că sunt în neștiință de aceasta. 


Auzind de cuvintele Sfântului Calinic, ministrul s-a supărat și, intrând în 
audienţă la domnitor, i-a spus: 

- Măria Ta, să iscăliți decretul de suspendare a episcopului de Râmnic şi darea 
lui în judecată, iar dacă nu, să-mi primiţi demisia. 


- Demisia dumitale pot să o primesc, dar decretul contra episcopului de Râmnic 
niciodată nu-l voi semna, a zis domnitorul Alexandru loan Cuza. 


Apoi, cu voce înaltă a strigat: 
- Măi Scarlat, acela, episcopul Râmnicului, Calinic, este adevăratul şi sfântul 
călugăr al lui Dumnezeu şi ca el altul nu mai este în toată lumea" 


&&& 


În 1867, slăbit de bătrânţe şi bolnav, se retrage la Cernica, unde va mai trăi până 
pe ll aprilie 1868. 


Moaştele sale se odihnesc în Biserica Sfântului Gheorghe, din incinta mă- 
năstirii. 

Pr. Ciprian Bâra - Istorie, credinţă şi înnoire în Lavra Sfântului Calinic 





12 apr, 2021 


Orice pelerin care merge la Mănăstirea Cernica este purtat pe cărările pline de 
sfințenie ale marii lavre de dragul Sfântului ierarh Calinic, pildă exemplară de 
trăire a vieții monahale, de împlinire a cuvintelor Evangheliei şi râvnă filocalică, 
specifică marilor părinți ai Bisericii. 

Întâlnirile şi bucuriile duhovniceşti, oricât de tainice ar fi, rodesc cu voia 
Domnului, pentru fiecare, la timpul potrivit. Aici, în acest edificiu duhovnicesc 
emblematic pentru Cetatea Bucureștilor, grijit cu dragoste și chibzuinţă, viaţa 

A mănăstirească curge în albia cea mănoasă a rugăciunilor înaintaşilor cu viaţă 


Jr sfântă. 

În prezilele sărbătoririi Sfântului ierarh Calinic, colegul nostru, fotoreporterul 
Mihnea Păduraru, păstrând discreţia specifică aşezămintelor monahale, a dorit 
să surprindă în cadre fotografice istoria, viaţa şi înnoirile acestei mănăstiri. Cu 
osteneală, dar şi multă bucurie ne oferă tuturor un preţios dar cu valoare istorio- 
grafică. 

Astfel, din panorame generoase sau fine detalii vedem cum chipul înnoit al aşe- 
zămintelor prea frumoasei Mănăstiri Cernica este rodul jertfei actualei obşti, a 
miilor de credincioşi care vin aici să se roage, sub părinteasca purtare de grijă şi 
binecuvântare a prea fericitului părinte patriarh Daniel. 

Wikipedia - Sfântul Calinic de la Cernica 





Date personale: 
Născut: 7 octombrie 1787 
Decedat: 11 aprilie 1868 (80 de ani) 


Sfântul Calinic de la Cernica (n. 7 octombrie 1787 - d. 11 aprilie 1868) a fost un 
călugăr, ctitor de biserici, teolog, stareț al Mânăstirii Cernica şi episcop al 
Râmnicului. 


Copilăria şi tinerețea 


S-a născut pe 7 octombrie 1787 în Bucureşti, în mahalaua Sfântului Visarion, 
fiul unor târgoveţi de condiție medie, Antonie și Floarea Antonescu. A fost 
botezat cu numele Constantin, nașă fiindu-i Luxandra Văcărescu, soția banului 
Barbu Văcărescu şi mama poetului lenăchiţă Văcărescu. A urmat cursurile unei 
şcoli românești de pe lângă o biserică, (Colțea sau poate Sfântul Gheorghe 
Nou), aici învățând și limba greacă. ! 


În 1807, mai înainte ca să fi împlinit 20 de ani, tânărul Constantin Antonescu şi- 
a urmat chemarea lăuntrică şi a intrat frate la Mănăstirea Cernica. Pe 12 
noiembrie 1808, tânărul Constantin este tuns călugăr sub numele de Calinic, iar 
după o lună este hirotonit ierodiacon la Biserica Sfântul Nicolae de la Cernica, 
de către cărturarul şi mitropolitul bulgar Sofronie al Vranţei. 


Sfântul Calinic, stareţ şi episcop 


* Pr. Prof. Ene Branişte, Aspecte şi momente din activitatea Sfântului ierarh Calinic de la 
Cernica, în G. B., XVIII (1969), nr 1-2, p. 69 

În anul 1813, după ce epidemia de ciumă ucisese şi mulţi preoţi, Calinic a fost 
hirotonit preot împotriva voinţei sale şi a devenit duhovnicul şi marele ecleziarh 
al Mânăstirii Cernica. * A servit ca duhovnic nu numai a călugărilor, dar și a 
celor din afara mânăstirii, chiar și mitropolitului de la acea dată, Nectarie. În 
acel moment, Sfântul Calinic ajunsese cârmuitorul de facto al mânăstirii, 
deoarece starețul bătrân îi încredințase conducerea tuturor treburilor mânăstirii. 


In cursul anului 1817, a vizitat mânăsturile de la Muntele Athos, unde a cunoscut 
viaţa călugărilor și asprele lor rânduieli, rânduieli care aveau să fi aplicate peste 
ani la Schitul Frăsinei şi cărora el s-a supus de bunăvoie toată viaţa. 


Pe 14 decembrie 1818, la 11 ani de la intrarea la mânăstire, întreaga obştea l-a 
ales stareț pe Calinic. De la început, noul stareţ a încercat să impună ordine şi 
disciplină duhovnicească, alcătuind regulamente scrise cuprinzătoare. S-a 
îngrijit de înființarea unei biblioteci care să cuprindă cele mai importante cărți 
de cultură teologică. 


Sfântul Calinic a fost un neobosit organizator, constructor şi restaurator de 
biserici. În mai puţin de doi ani a reuşit să ducă la bun sfârşit lucrările de 
restaurare și de pictură ale bisericii cu hramul Sfântul Nicolae de pe ostrovul 
mare de la Cernica. Pentru calitățile sale, mitropolitul Dionisie Lupu l-a cinstit 
pe 9 aprilie 1820 pe stareţul Calinic cu vrednicia de arhimandrit. 


Poate cea mai importantă ctitorie a sa a fost biserica cu hramul Sfântului 
Gheorghe purtătorul de biruință, zidită între anii 1831-1832, şi refăcută în anul 
1838, în urma cutremurului de atunci. 


În 1846, neobositul stareţ a început să construiască biserica Mânăstirii Pasărea, 
sfințită un an mai târziu. (Aici avea să-şi găsească liniștea la bătrânețe mama 
sfântului, călugărită la Mânăstirea Pasărea, sub numele Filofteia). Tot prin grija 
lui s-a ctitorit şi Mânăstirea Ghighiu de lângă Ploieşti. 


Starețul Calinic s-a remarcat nu numai ca un bun administrator, dar şi ca un 
constructor talentat, el fiind cel care întocmea planurile bisericilor pe care le 


ctitorea. 


Conform cu mărturiile contemporanilor, Sfântul Calinic fusese binecuvântat şi 
cu darul dumnezeiesc al facerii de minuni: exorcizări, tămăduiri şi altele. 


Încă din 1834, domnitorul Alexandru Ghica l-a sfătuit pe Sfântul Calinic să 
accepte scaunul mitropolitan. In 1850, într-un moment în care toate cel patru 


* Ididem, p. 70-71 

scaune mitropolitane din Muntenia erau vacante, domnitorul Barbu Ştirbei, care 
avea o mare admiraţie pentru stareţul mânăstirii ctitorite de strămoșul său, 
vornicul Cernica Ştirbei, l-a convins pe Calinic să accepte scaunul epicopiei 
Râmnicului, acesta din urmă fiind ales în înalta funcție bisericească pe 15 
septembrie şi hirotonit arhireu pe 26 octombrie 1850, la vârsta de 63 de ani. 


Înscăunarea sa s-a făcut la Craiova, deoarece reşedinţa episcopală din Râmnic 
era distrusă de un incendiu. Imediat după înscăunare, noul episcop s-a preocupat 
de ridicarea unei noi catedrale după propriile planuri, cu pictura lui Gheorghe 
Tattarescu. Reşedinţa episcopală a fost mutată la Râmnicu Vâlcea în 1854. 


Episcopul s-a preocupat de redeschiderea Seminarului, închis în timpul 
revoluţiei din 1848. Seminarul a fost redeschis mai întâi la Craiova (1851) după 
care a fost mutat la Râmnicu Vâlcea în 1854. 

Între 1859-1864 a refăcut şi redeschis Schitul Frăsinei, construit în 1763, dar 
mai apoi părăsit. În 1863, episcopul Calinic a construit la Frăsinei o biserică 
nouă, o clopotniță şi noi chilii. La acest schit, Calinic a introdus rânduiala 
atonită şi "blestemul" asupra hotarelor mânăstireşti, prin care se interzicea 
intrarea oricărei părți femeiești (femei, păsări sau animale domestice). Pentru că 
în acea perioadă a intrat în vigoare "Legea secularizării averilor mânăstirești”, 
episcopul Calinic a cerut domnitorului Alexandru loan Cuza ca schitului să 1 se 
permită să rămână cu toate bunurile, cerere aprobată de domn. Publică în anul 
1859, pe cheltuiala sa, „Pravoslavnica mărturisire”, la Tipografia Naţională a lui 
Iosif Romanov şi Comp. din Bucureşti. 


Pentru nevoile bisericilor, Sfântul Calinic a înfiinţat cu mijloace proprii 
tipografia "Kallinik Rîmnik" în 1861, cu bani împrumutaţi cum avea să 
mărturisească mai târziu. Aici aveau să vadă lumina tiparului importante cărți 
bisericești: colecția de Minee, Tipicul bisericesc, Manualul de pravilă 
bisericească, Evanghelia, Octoihul, Liturghierul, Acatistierul, Carte folositoare 
de suflet, Învăţătură pentru duhovnici şi Pravila mânăstirească, pravilă după 
care s-a condus obştea mânăstirii Cernica şi a schitului de la Frăsinei. Prin 
înființarea acestei tipografii, Sfântul Calinic a continuat opera culturală şi 
artistică a înaintaşilor săi, episcopii Antim Ivireanul, Damaschin, Climent, 
Chesarie şi Filaret. 


Cu un an înainte de moarte, Calinic a donat tipografia cu tot inventarul şi cu 
cărțile aflate în depozit orașului, punând însă condiţia ca jumătate din veniturile 
viitoare să fie folosite pentru întreținerea schitului Frăsinei, iar jumătate pentru 
întreţinerea şcolilor din oraş, a elevilor săraci şi a Seminarului. 

Episcopul Calinic a fost şi un însufleţit patriot. În calitatea sa de episcop, 
Calinic a participat la Adunările obşteşti ale țării şi a fost deputat în Divanul ad- 
hoc, care a pregătit Unirea Principatelor. 


Ultimii ani de viață 


Bătrâneţea și boala l-au determinat pe Sfântul Calinic să-și scrie testamentul 
(diata) pe 18 septembrie 1857. Pe 24 mai 1867, fără să aibă aprobarea oficială a 
guvernului, Calinic s-a retras la Mânăstirea Cernica. Din respect pentru marile 
sale realizări, lui Calinic nu i s-a retras titulatura, rămânând până la sfârșitul 
vieții episcop titular al Râmnicului. A murit pe Il aprilie 1868. A fost 
înmormântat două zile mai târziu în tinda ctitoriei sale, biserica Sfântul 
Gheorghe, în prezența mitropolitului primat al României, Nifon, şi a unui 
numeros public. 


Pentru curăția vieţii sale, Sfântul Sinod al Bisericii Ortodoxe Române a hotărât 
ca să fie trecut în rândurile sfinților. Festivitățile proclamării solemne a 
canonizării au avut loc la Mânăstirea Cernica în zilele de 21 şi 23 octombrie 
1955. Prăznuirea a fost fixată la data trecerii sale către Domnul, 11 aprilie, iar 
tot atunci au fost alcătuite şi slujbele de pomenire ale Sfântului, precum şi viața 
sa şi felul zugrăvirii chipului său. * 


Despre Sfântul Calinic de la Cernica, marele istoric Nicolae Iorga spunea: 
"Trăind în sfinţenia muncii și a înfrânării, era socotit ca sfânt de credincioşii din 
eparhie şi părerile de rău ale tuturora se îndreptară mult timp către mormântul 
lui, pe care-l voise la Cernica, locul lui de învăţătură şi de pregătire 
duhovnicească, unde se retrăsese. Trăind până departe, în timpuri noi, pe care el 
nu le mai înţelegea, nici pentru a le combate, precum ar fi fost datoria sa, cruțat 
de dânsele, venerat pentru o vârstă ca a sa şi pentru o astfel de viaţă, chiar şi de 
cei mai antireligioşi din noul curent apusean, care stăpânea statul cel nou, el 
încheie cu vrednicie şirul curaților călugări fără arginți, al ctitorilor de cărți şi de 
clădiri de închinare, al sufletelor de arhierei cari o clipă nu şi-au închipuit că 
fapta sau gândul lor scapă de sub ochiul privighetor al lui Dumnezeu" *. 


Biblografie 
Pr. Prof. Dr. Mircea Păcurariu, "Sfinţi daco-romani și români”, Editura 
Mitropoliei Moldovei şi Bucovinei, laşi, 1994, pag. 89-94. 


*B.O.R., LXXIII, (1955), nr. 11-12, p. 1137-1172 
* Istoria Bisericii româneşti, vol. II, el. II, București, 1932, p. 237-238 

Orthodoxwiki - Sfântul ierarh Calinic de la Cernica 





Sfântul ierarh Calinic, cunoscut şi sub numele de Sfântul Calinic de la Cernica, 
a fost stareţ (apoi arhimandrit) al Mănăstirii Cernica timp de 32 de ani, formând 
o aleasă şi renumită obşte monahală. Mai târziu a fost ales episcop de Râmnicu- 
Vâlcea. A fost unul dintre cei mai mari părinți duhovniceşti români ai veacului 
al XIX-lea. Pentru faptele sale sfinte Biserica Ortodoxă Română l-a proslăvit ca 
sfânt (canonizat) la 28 februarie 1950. Prăznuirea lui se face pe data de II 
aprilie. 


Viaţa 


Sfântul Calinic s-a născut pe data de 7 octombrie 1787, în Bucureşti, (suburbia 
Sântul Visarion, uliţa Lefterescu). Părinţii săi, Antonie şi Floarea Antonescu, 
erau oameni de condiție mijlocie. La botez a primit numele de Constantin, naşă 
fiindu-i Luxandra Văcărescu, soția marelui Ban Barbu Văcărescu și mama 
primului poetul român, lenăchiță Văcărescu. Mai târziu, mama sfântului s-a 
călugărit la Mănăstirea Pasărea, devenind monahia Filofteia şi mutându-se la 
Domnul în data de 8 noiembrie 1833. 


Constantin a fost astfel de mic copil crescut într-un mediu creştin, sub ochii 
atenți ai unei mame evlavioase şi iubitoare de copii, în cinstirea şi dragostea de 
Dumnezeu şi de oameni. Fratele cel mai mare al lui Constantin a fost mai întâi 
preot de mir, apoi a intrat și el în viața monahală, călugărindu-se cu numele de 
Acachie. 


Constantin Antonescu a urmat cursurile unei şcoli românești de pe lângă o 
biserică (probabil Colțea sau poate Sfântul Gheorghe nou), aici învățând şi 
limba greacă. In 1807, mai înainte să fi împlinit 20 de ani, tânărul Constantin şi- 

a urmat chemarea lăuntrică și a intrat ca frate la Mănăstirea Cernica. Pe 12 
noiembrie 1808, el este tuns călugăr sub numele de Calinic, iar după o lună este 
hirotonit ierodiacon la Biserica Sfântul Nicolae de la Cernica, de către 
mitropolitul bulgar Sofronie al Vraţei, refugiat la Bucureşti din cauza turcilor 
(scaunul mitropolitan al Țării Românești fiind vacant în acel moment). 


Indrumat de duhovnicul său, Calinic a început o viaţă de aspre nevoinţe 
călugărești, cu post, rugăciune, muncă, citiri din Sfânta Scriptură sau din 
lucrările Sfinţilor Părinți. 


În anul 1812 a fost trimis, împreună cu părintele său duhovnicesc, la Mănăstirea 
Neamţ din Moldova pentru a strânge ajutoare necesare refacerii bisericii Sfântul 
Nicolae de la Cernica distrusă de cutremurul din acel an. Cu acest prilej a 
cunoscut străvechea ctitorie domnească de la Neamţ, cu aleasă viață duhov- 
nicească, precum și alte mănăstiri moldovenești. 


În anul 1813, după ce epidemia de ciumă ("ciuma lui Vodă Caragea”) ucisese şi 
mulți preoţi, Calinic a fost hirotonit ieromonah de către arhiereul Dionisie Lupu, 
viitorul mitropolit al Țării Românești, iar după doi ani a fost hirotonit duhovnic 
şi rânduit mare eclesiarh al mănăstirii Cernica. A servit ca duhovnic nu numai a 
călugărilor, dar şi a celor din afara mânăstirii, chiar şi mitropolitului de la acea 
dată, Nectarie. În acel moment, Sfântul Calinic ajunsese cârmuitorul de facto al 
mânăstirii, deoarece bătrânul stareț Dorotei îi încredințase conducerea tuturor 
treburilor mânăstirii. 


În cursul anului 1817 a plecat la Muntele Athos, stând acolo aproape un an și 
reuşind să cunoască îndeaproape viața călugărilor de acolo şi asprele lor 
rânduieli. A cules astfel o învăţătură care îi va fi de folos în ostenelile sale de 
mai târziu. 


Pe 14 decembrie 1818, după moartea stareţului Dorotei, întreaga obşte de la 
Cernica l-a ales ca stareţ pe ieromonahul Calinic. Deşi avea doar 31 de ani (din 
care ll petrecuți în mânăstire), noul stareţ a încercat să impună ordine și 
disciplină duhovnicească, alcătuind regulamente scrise cuprinzătoare. S-a 
îngrijit de înființarea unei biblioteci care să cuprindă cele mai importante cărți 
de cultură teologică. Doi ani mai târziu a fost hirotonit ca arhimandrit, de către 
mitropolitul "Țării Românești, Dionisie Lupu (pe 9 aprilie 1820). 


Sfântul Calinic a fost un neobosit organizator, constructor și restaurator de 
biserici. În mai puţin de doi ani a reuşit să ducă la bun sfârşit lucrările de 
restaurare şi de pictură ale bisericii cu hramul Sfântul Nicolae de pe insula mare 
de la Cernica. Poate cea mai importantă ctitorie a sa a fost biserica cu hramul 
Sfântului mare mucenic Gheorghe purtătorul de biruință, zidită între anii 1831- 

1832, şi refăcută în anul 1838, în urma cutremurului de atunci. Tot atunci s-a 
ridicat o nouă stăreție, clopotniţa, iar pentru îngrijirea călugărilor bolnavi s-a 
construit o bolniţă. În 1846, neobositul stareţ a început să construiască biserica 
Mânăstirii Pasărea, sfințită un an mai târziu. Tot prin grija lui s-a ctitorit şi 
Mănăstirea Ghighiu de lângă Ploieşti. Ca stareţ, 


Calinic s-a remarcat nu numai ca un bun administrator, dar şi ca un constructor 
talentat, el fiind cel care întocmea planurile bisericilor pe care le ctitorea. Era un 
bun îndrumător al credincioşilor care veneau la mănăstire; era cunoscut atât 
pentru rugăciunile sale tămăduitoare, cât şi pentru faptele sale de milostenie. 
Timp de câteva luni, în 1821 a hrănit în mănăstire un mare număr de locuitori 
din Bucureşti şi din împrejurimi, refugiați la Cernica de frica turcilor care 
intraseră în Bucureşti. 


În anul 1850, după 43 de ani de viaţă în mănăstire, dintre care 32 de ani de 
cârmuire a obștii monahale de la Cernica, stareţul Calinic a fost chemat la înalta 
slujire arhierească. De fapt, încă din 1834, după moartea mitropolitului Grigorie 
Dascălul, domnitorul Ţării Românești, Alexandru Ghica, îi ceruse să primească 
scaunul mitropolitan, dar Calinic refuzase, socotindu-se nevrednic de o 
asemenea înaltă cinstire. Dar, în 1850, când toate cele patru scaune vlădiceșşti 
din Ţara Românească rămăseseră vacante , Barbu Ştirbei, domnitorul de atunci, 
având o mare admirație față de starețul mănăstirii ctitorite de strămoșul său 
(vornicul Cernica Ştirbei), l-a convins pe Calinic să accepte cârmuirea unei 
eparhii. 


Pe 15 septembrie 1850 Calinic a fost ales în străvechiul scaun episcopal de la 
Râmnicu-Vâlcea, fiind hirotonit arhiereu în catedrala mitropolitană din 
București la 26 octombrie 1850 de praznicul Sfântului Dumitru. Deoarece 
reşedinţa episcopală din Râmnic era distrusă în urma unui incendiu, înscăunarea 
s-a făcut la Craiova, pe 26 noiembrie; noul episcop avea vârsta de 63 de ani. 


Imediat după înscăunare, noul ierarh a găsit în eparhie o moştenire grea care se 
cerea îndreptată. De 10 ani eparhia era condusă de locţiitori, reşedinţa şi 
catedrala episcopală erau distruse, numărul preoților era insuficient, puţin 
pregătiți şi cu o stare materială grea, seminarul era închis în urma revoluţiei din 
1848, lăcașurile de închinare neîngrijite sau în paragină, iar unele chiar închise. 
Noul episcop a început imediat după înscăunare îndreptarea acestor lucruri. A 
cercetat eparhia, a rânduit protopopi, a hirotonit noi preoţi. În 1851 a redeschis 
seminarul, mai întâi la Craiova, apoi în 1854 l-a mutat la Râmnic; a deschis şi 
şcoli pentru pregătirea cântăreților bisericeşti. 


În 1854, după mutarea reședinței episcopale înapoi la Râmnicu-Vâlcea, episco- 
pul Calinic s-a preocupat de ridicarea unei noi catedrale episcopale după 

planurile întocmite de el însuşi; pictura avea să fie făcută de marele pictor 
român Gheorghe Tattarescu. 


Între 1859-1864 a refăcut și redeschis schitul Frăsinei, construit în 1763, dar 
părăsit mai apoi. Astfel, în 1863, a construit la Frăsinei o biserică nouă, o 
clopotniţă şi noi chilii. Planul bisericii a fost conceput de el, iar zugrăvirea a 
încredințat-o pictorului braşovean Mişu Popp. La acest schit, Calinic a introdus 
regulile aspre de vieţuire de la Muntele Athos, pe care el însuşi le respecta de 
când intrase în mănăstire. Pentru că în acea perioadă a intrat în vigoare "Legea 
secularizării averilor mânăstireşti”, episcopul Calinic a cerut domnitorului 
Alexandru loan Cuza ca schitului Frăsinei să i se permită să rămână cu toate 
bunurile, excepţie aprobată de domn. 


Mare iubitor de carte şi sprijinitor al culturii, episcopul Calinic a simțit mereu 
nevoia unei tipografii proprii. Ca stareț şi apoi ca episcop, a tipărit câteva cărți 
cheltuiala sa). În 1860, a reușit să deschidă ("cu bani împrumutaţi”, după cum 
mărturisea el însuși) tipografia Kallinik Rîmnik, proprietatea sa, de sub 
teascurile căreia au apărut mai multe cărți de slujbă şi de învăţătură, ca: Tipicul 
bisericesc, Manualul de pravilă bisericească, Evanghelia, Octoihul, Liturghierul, 
Acatistierul, Carte folositoare de suflet, Învăţătură pentru duhovnici şi Pravila 
mânăstirească, pravilă după care s-a condus obştea mânăstirii Cernica şi cea a 
schitului de la Frăsinei. 


Calinic intenționa să reînvie la Râmnic vremurile de înflorire culturală din 
timpul marilor săi înaintaşi din secolul al XVIII-lea: episcopii Antim Ivireanul, 
Damaschin, Climent, Chesarie şi Filaret. Cu un an înainte de moarte a donat 
tipografia sa oraşului Râmnic, cu tot inventarul și cu toate cărțile aflate în 
depozit, cu condiţia ca tipografia să-i poarte numele şi ca jumătate din veniturile 
ei să fie folosite pentru întreţinerea şcolilor din oraș şi a elevilor săraci, precum 
şi a seminariștilor, iar cealaltă jumătate să fie folosită pentru întreţinerea 
schitului Frăsinei. 


Episcopul Calinic a fost şi un însufleţit patriot. În calitatea sa de episcop, 
Calinic a participat la Adunările obşteşti ale Ţării Românești şi a fost deputat în 
Divanul ad-hoc, care a pregătit Unirea Principatelor. Încă din primăvara anului 
1857 el a trimis o circulară către protopopi și egumeni, prin care le cerea ca în 
toate bisericile să se facă rugăciuni "pentru unirea românilor într-o singură 
voinţă şi cuget, ca să ceară pe cale legiuită viață patriei lor”. A făcut parte şi din 
Adunarea electivă a țării care l-a ales domn pe Alexandru loan Cuza la 24 
ianuarie 1859. Într-o pastorală adresată protopopilor şi preoţilor din eparhia sa, 
îi îndemna pe aceştia să-şi cinstească patria şi pe cârmuitorii ei şi să nu cruţe 

nici o jertfă pentru binele obştesc pentru că: "cine este un bun creştin, este și un 
bun patriot”. 


Trebuie subliniată şi pusă în lumină sfințenia vieții lui Calinic. Cei care l-au 
cunoscut au rămas impresionați de numeroasele sale milostenii, de simplitatea 
sa în îmbrăcăminte, de bunătatea şi blândeţea sa, de rugăciunile sale tămă- 
duitoare, de posturile şi privegherile sale. 


Anastasie Baldovin, biograful său, scria că episcopul avea liste de persoane 
cărora le împărțea permanent ajutoare şi că atunci când hirotonea preoţi le 
dăruia cărți şi chiar bani de drum. "Era atât de milostiv - scria acesta - încât dacă 
nu avea ce să dea de milostenie, îşi da hainele de pe prea Sfinția Sa şi plângând 
se ruga de mine nevrednicul ca să caut bani pe unde voi şti, ca să aibă ce să dea 
la frații lui în Hristos, pentru că aşa numea pe săraci şi neputincioşi”. 


Conform cu mărturiile contemporanilor, Sfântul Calinic fusese binecuvântat şi 
cu darul dumnezeiesc al facerii de minuni: exorcizări, tămăduiri şi altele. 
Martori contemporani povestesc mai multe cazuri de vindecări de boli în urma 
rugăciunilor episcopului Calinic, cum a fost o tânără din satul Muiereasca sau 
fiul meşterului care lucra la construirea catedralei episcopale de la Râmnicu- 
Vâlcea. 


Simţind că i se apropie sfârşitul vieţii pământeşti, pe 24 mai 1867, Sfântul 
Calinic s-a retras la Mânăstirea Cernica. Din respect pentru marile sale realizări, 
lui Calinic nu i s-a retras titulatura, rămânând până la sfârşitul vieţii episcop 
titular al Râmnicului. A murit pe 11 aprilie 1868. A fost înmormântat două zile 
mai târziu în tinda ctitoriei sale, biserica Sfântul Gheorghe de la Cernica, în 
prezența mitropolitului primat al României, Nifon, și a unei mari mulțimi de 
credincioși. 


Proslăvirea ca sfânt 


Pentru viaţa sa curată, pusă în întregime în slujba Domnului, și pentru faptele 
sale sfinte, Sfântul Sinod al Bisericii Ortodoxe Române, întrunit pe data de 28 
februarie 1950, a hotărât ca episcopul Calinic să fie trecut în rândul sfinților, cu 
data de prăznuire la 11 aprilie. Proclamarea oficială a canonizării acestuia a avut 
loc la 21 octombrie 1955. 


Festivităţile proclamării solemne a canonizării sale (proslăvirea ca sfânt) au avut 
loc la Mănăstirea Cernica în zilele de 21 - 23 octombrie 1955, în prezenţa 
multor ierarhi români şi străini, a numeroşi călugări, preoți şi credincioşi. Tot 
atunci au fost dezgropate şi moaştele sale, care au fost aşezate spre cinstire şi 

închinare în biserica Sfântul Gheorghe de la Cernica, ctitoria sa; racla cu sfintele 
moaşte este păstrată şi astăzi în această biserică. 


Astfel, smeritul stareţ şi ierarh Calinic a devenit unul dintre cei mai de seamă 
sfinți ai calendarului ortodox român, pildă vrednică de urmat pentru orice fiu al 
Bisericii. Prăznuirea lui din neam în neam se face în ziua mutării sale la 
Domnul, adică la 11 aprilie. 


Este cinstit prin cântări de laudă, în Minei şi prin slujba Acatistului; chipul său 
este zugrăvit în multe biserici mănăstirești și parohiale, iar numele său este 
purtat de mulți credincioşi care îmbracă îngerescul chip al călugăriei. 


Prin faptele sale, Sfântul Calinic a strălucit ca o stea luminoasă pe firmamentul 
întregii Biserici Ortodoxe Ecumenice, fiind în același timp şi o podoabă aleasă a 
Bisericii Românești şi un ocrotitor puternic al poporului român. De aceea și 
Însuşi Dumnezeu l-a proslăvit, dăruind sfintelor sale moaşte puterea săvârșirii 
de minuni. 


Imnografie 


Tropar (glasul 1): De Dumnezeu purtătorule, Părintele nostru Calinic, povăţui- 
torule al călugărilor, podoaba cuvioşilor şi lauda arhiereilor, ajutătorule al celor 
din nevoi şi făcătorule de minuni, cu nevoinţele tale chip de sfinţenie te-ai 
arătat, iar acum cu îngerii în Ceruri te veselești; cu care roagă pe Milostivul 
Dumnezeu să ne dăruiască pace şi mare milă. 


Condac (glasul al 8-lea): Pomenirea ta cea purtătoare de lumină, ierarhe 
Calinic, veselește sufletele celor credincioși, și atingerea sicriului sfintelor tale 
moaște sfințește simţurile și dăruiește tămăduiri. Pentru aceasta, după datorie te 
cinstim pe tine şi cu bucurie îți cântăm: Bucură-te, Sfinte ierarhe Calinic, de 
Dumnezeu înţelepţite! 

Pr. Silviu Cluci - Mănăstirea Cernica din Bucureşti 

Mănăstirea Cernica se află în imediata vecinătate a Bucureştiului, într-un loc de 
o frumuseţe aparte. Mănăstirea este dispusă pe două ostroave, unite între ele 
printr-o fâşie de pământ. 

Piatra de temelie a fost pusă în anul 1608, din vremea domniei lui Radu-Vodă 
Şerban (1602-1611), fiul lui Mihnea-Vodă. Din hrisovul ctitoricesc al marelui 
vornic Cernica Ştirbei şi al soţiei sale, Chiajna, aflăm că au înzestrat mănăstirea 
cu toate cele trebuincioase pentru a putea avea viață de obşte. Însă, din pricina 
vitregiei vremurilor şi a unei epidemii de ciumă din veacul al XVIII-lea, 
mănăstirea şi satele dimprejur au ajuns să fie pustiite vreme de aproape jumătate 
de secol. 


Destinul acestei mănăstiri avea sa se schimbe în anul 1781, odată cu venirea 
stareţului Gheorghe, ucenic al Sfântului Paisie de la Neamţ. Dorind să se retragă 
în Muntele Athos, în drumul său, stareţul Gheorghe a trecut prin Bucureşti, unde 
l-a întâlnit pe dascălul Macarie - din obştea paisiană - precum şi pe mitropolitul 
Grigorie al II-lea, care a stăruit pe lângă el să rămână în Țara Românească şi să 
întemeieze o obşte monahală după rânduielile paisiene. Cu toate că stareţul 
Gheorghe nu-şi dorea acest lucru, prin rânduiala lui Dumnezeu s-a supus acestei 
dorințe a mitropolitului. Propunându-i-se să-şi aleagă o mănăstire unde să 
alcătuiască o obşte, starețul Gheorghe a ales Schitul Cernica, care pe atunci era 
de mai bine de 30 de ani în ruină. 


Starețul Gheorghe dimpreună cu monahii Atanasie şi Serafim au început să 
curețe locul, iar după un an şi jumătate, se strânseseră 16 fraţi. Mărindu-se 
obştea şi ajungând la 130 de nevoitori, o parte s-au strămutat la Căldăruşani. 
Aşa se face că, începând din anul 1793, stareţul Gheorghe a cârmuit ambele 
mănăstiri, până în anul 1806, când a trecut la Domnul, în ziua de 3 decembrie. 


O altă etapă de foarte mare însemnătate din istoria Cernicăi o reprezintă 
perioada 1818-1850, când vreme de 32 de ani, a fost stareţ al mănăstirii Sfântul 
Calinic de la Cernica. În vremea stăreţiei sale au fost ridicate incinta şi biserica 
Sfântului Gheorghe, precum şi cea mai mare parte a clădirilor mănăstirii. 


Sfântul Calinic a îmbogăţit biblioteca mănăstirească cu un foarte mare număr de 
Cărți şi manuscrise. 


În anul 1850 a fost ales ca episcop al eparhiei Râmnicului, unde a păstorit până 
în 1867, când s-a întors la Cernica. 


În data de 11 aprilie 1868 a trecut la cele veşnice în mănăstirea în care a fost 
călugărit. 


Astăzi, Mănăstirea Cernica duce o viaţă complexă, după toate rânduielile mona- 
hale. 


(Foto) Sfânta Mănăstire de pe Ostrovul Cernicăi: 

Sfântul ierarh Calinic de la Cernica - Scene din viaţa sa - Picturi din 
trapeza Mănăstirii Cernica realizate de pictor Traian Biltiu Dancuşi — 1969 

Sfântul Calinic episcop ales la Râmnic, îşi ia rămas bun de la obştea sa 

